
__ISNAM TALJIĆ 


BOZIJI 
POSLANIK 
IZ MEKKE 


ROMANSIRANA BIOGRAFIJA 
MUHAMMEDA, S.A.V.S. 


TREĆE, DOUREĐENO IZDANJE 


Bismillahir-rahmanir-rahim 


vAllahovom milošću, ti si (Muhammede) blag 
prema njima, a da si osoran i grub, otišli bi 

od tebe. Zato im opraštaj i moli da im bude 
oprošteno, i dogovaraj se s njima. A kad nešto 
čvrsto odlučiš, onda se osloni na Allaha, jer Allah 
zaista voli one koji se oslone na u Njeg.s (Kur'an) 


s Vi u Božijem Poslaniku imate najljepši 
uzor koji trebate slijediti.x (Kur'an) 


sAllah mi je naredio da moj put bude pouka, da 
naređujem ono što je ispravno i lijepo.e (hadis) 


+Poslan sam da upotpunim 
vaše ponašanje. (hadis) 


MEKANSKA DOLINA BILA JE PUSTA PRIJE PODIZANJA KABE 


I/I 
ZEMZEM 


rabija. U njoj dolina obrubljena kamenim brdima i planinama 
koje j je odvajaju od Crvenoga mora i pješčanih pustinja u dubi- 
i velikoga poluostrva. 

Ni pijeska. Ni travke. Ni truni zemlje. Samo kamen. I sunce. Naj- 
češće, vrelina. I vjetar koji neumitno kovitla kolotečinu vremena od 
početka njegovoga mjerenja, pa do susreta na Zemlji prvoga čovjeka 
i njegove žene...,! dolaska na ovo mjesto dijela porodice Božijeg po- 
slanika Ibrahima...,? pa znakovi najave posljednjeg Božijeg poslanika, 
koji će biti rođen baš ovdje i odavde će ga mučki natjerati na bjek- 


1 Učenjaci se uglavnom slažu u tome da su se Adem, a.s, i Hava, r.a., nakon što 
su prognani iz Dženneta, na Zemlji pronašli u neposrednoj blizini Mekke, na 
visoravni Arefat 


2 Žena Hadžera i prvi njegov sin Ismail, s kojim će poslije tu izgraditi Kabu 


stvo... Da bi se vrijeme neumitno nastavilo sobrtati kao što se obrtalo 
na Dan stvaranja Zemlje i nebesa, a godina ima dvanaest mjeseci,.,4,/' 
s tim što će on izmijeniti Ovaj svijet nabolje više nego išta drugo i više 
nego iko drugi. 

Mekka, u pustinji kamenih brda i planina. 

I Kaba u Mekki. 

Vremenom je pleme Kurejš preuzelo brigu o Kabi. 

Najčasnija, jednako i tegobna, bila je obaveza opskrbe vodom 
mnogobrojnih putnika koji su, iz Arabije i daljih krajeva, dolazili da bi 
obišli Kabu. Voda je danima i danima donošena iz daljine. Nadaleko 
od Mekke nije bilo izvora, Samo je ostalo izblijedjelo pripovijedanje 
da je, nekad davno, bio izvor i da je nestao nekako baš u vrijeme kad 
su Arapi unijeli kipove u Kabu. 

Ne bi li sebi olakšali, Mekanci su iznova kopali. I uokolo grada i u 
gradu. Ali, nisu naišli na vodu. 

Hašim je bio najodgovorniji za Kabu. 

On je bio prvak plemena Kurejš, najugledniji u Mekki. I prvi 
među njima koji je počeo s trgovinom, pa naveo ostale Kurejšije da se 
bave tim poslovima. Ljeti bi se zapućivali na sjever, prema zemljama - 
Šama, a zimi su sa natovarenim devama kretali na jug Arabije, u Je- 
men i druge oblasti. Ubrzo su se pročuli kao sposobni trgovci. 

Hašimu je pravo ime Amr. Brinuo se o prehrani onih koji su ho- 
dočastili Kabu. Dočekivao ih je ukusnom poparom od izdrobljenog 
kruha. Trebalo je nadrobiti mnogo, vrlo mnogo kruha da bi bilo do- 
voljno svima koji su dolazili na hadž. Ta omiljena hrana naziva se 
vhašime. Dobio je nadimak Hašim. On je prevladao i zamijenio mu 
ime, a njegovi potomci prozvani su Hašimijama. 

I njegov prapradjed dobio je ime po nadimku. Zvao se Fehr, a 
nazvan je nadimkom Kurejš. Pleme koje je poteklo od njegovih poto- 
maka nazvano je Kurejš, a oni Kurejšijama. Tako je porodica Hašimija 
pripadala plemenu Kurejš.! F 

Hašim je imao tri sina u Mekki. Četvrti mu je bio u Jesribu. Bilo 
je tako što je, trgovačkim poslovima, počesto boravio u tome gradu, 


3 Riječi Muhammeda, s.a.v.s., prilikom njegovog boravka na hadžu 

4 Dugim praćenjem smjenjivanja generacija, dolazi se do toga da Kurejšije 
vode porijeklo od Božijeg poslanika Ismaila, a Ismailov otac, Božiji poslanik 
Ibrahim, daleki je potomak Božijeg poslanika Nuha. Nuhov pradjed je Božiji 
poslanik Idris, a pradjed njegovoga pradjeda je Adem, prvi čovjek i prvi Bo- 
žiji poslanik 


pa se i oženio iz ugledne jesripske porodice. Poslije svadbe u Jesribu, 
krenuo je u Sam. I nije se vratio. Nije stigao do Damaska. Umro je 
u Gazz?' i nije doživio sinovo rođenje u Jesribu. Dječak je rođen s 
biljegom. Imao je bijeli čuperak u kosi. Majka Selma mu po tome i 
dade ime, Sejbe.5—— 

Hašimov brat, Sejbin amidža Muttalib, doveo je bratića u Mekku 
kad je već bio mladić. Mekanci ga nisu poznavali. Pomislili su da je 
Muttalibov rob. Tako su ga i prozvali: nadimak Abdulmuttalib zami- 
jenio mu je ime. 

Abdulmuttalib nije bio najbogatiji, a bio je plemenit, pravedan, 
milostiv. Njega su Kurejšije smatrali svojim poglavarom i obraćali mu 
se da im presuđuje u sporovima. Kao što je njegov otac bio poznat po 
spravljanju popare, on se pročuo po tome što je hranio siromašne u 
dolinama, a kosti odnosio zvijerima u brdima. Zivio je dugo i svašta 
doživio. Pod stare dane odbacio je vjerovanje u više bogova i molio se 
samo jedinom Bogu, Allahu. 

Abdulmuttalib je naslijedio i brigu o Kabi. Bio je najodgovorniji i 
za doček hadžija. 

Nailazili su dani hadža. Abdulmuttalib, izmoren donošenjem 
vode, sjede u hlad uz Kabu. Kako se nasloni, zaspa. Sanjao je da treba 
otkopati Zemzem. Trgnu se. Nigdje nikoga. Niti je znao šta je Zem- 
zem. 

I sljedećeg dana zaspa na istome mjestu. U snu mu bi rečeno daje 
Zemzem izvor. 

Treći dan sanja gdje treba kopati i da je u tome veliki hajr. 

Od vremena Božijeg poslanika Ibrahima ostalo je ljudi vičnih raz- 
dvajanju istinitih od lažnih snova. Abdulmuttalib je time bio obdaren. 
Prihvatio se kopanja. Pomagao mu je sin jedinac Haris. 

Nisu kopali daleko od Kabe, pa to izazva pažnju Kurejšija. Kako je 
Abdulmuttalib zalazio dublje, tako su i oni nadgledali. 

— Zašto kopate blizu Kabe? Zar vam pustinja nije prostrana!? 

— Dovoljno smo udaljeni od Kabe... Voda je tražena i po Mekki i 
uokolo. Nije kopano gdje treba. Meni je rečeno... 


— Ko ti je rekao? 
5 U Palestini — 
6. Sijedi 


7. Biloje još ljudi i krajeva, tako i u Arabiji, koji su se nastojali pridržavati ono- 
ga šta je još bilo sačuvano od pravoga vjerovanja koje je davno objavljeno 
Ibrahimu, a.s. 

— Glas u snu. 

— Da ti nije prenio tvoj Bog? 

—Lja tako mislim. I da je moj san istinit, jer mi je... 

— Mi ne mislimo! 

Prigovaraju mu da kopanjem u blizini Kabe potvrđuje da nepra- 
vedno uživa ugled i da, uostalom, ima samo jednog sina. Abdul- 
muttalib se pred njima zavjetova da će, pronađe li izvor i bude li imao 
deset sinova, jednoga sina prinijeti kao žtrvu. 

I sa time su se ismijavali. 

— On i ugled, i izvor, i bogatstvo. I još i devet sinova! 

Otac i sin su nastavili sve dok nešta ne bljesnu u dubini. Zlato. 
Naišli su na dva zlatna srndaća, sablju i oklop. 

Iskopina je prizvala prisjećanja na davnu priču kako su hodočasni- 
ci iz Perzije, nekad davno, darovali Kabu s dva zlatna srndaća, sabljom 
i oklopom, a da je, poslije, njihove darove u izvor nabacalo pleme 
Džurhum, kad je, pred napadačima, moralo pobjeći iz Mekke. Džur- 
humi su, u hitnji, sa tlom sravnili svoje kuće i zatrpali izvor. Ruševine 
su prikrile tragove. Pleme Džurhum nije se vratilo u Mekku. Tako se 
nije moglo pronaći izvor. Ostala je samo priča o izvoru. Prenošeno je 
daje bio i dugo je tražen. Ali, i zemljište oko Kabe je sveto i nije se ni 
smjelo kopati kako je ko htio. 

Abdulmuttalib je nastavio kopati. Trećega dana pojavila se obilna 
voda. Naišli su na vrelo. 

Kurejšije nisu pamtili da su se ikad više obradovali. Htjeli, ne htjeli, 
sve su pregorjeli Abdulmuttalibu. 

Kao i voda iz dubine, pokuljala su podsjećanja na još dalju davninu 
i Božijeg poslanika Ibrahima, i njegovoga sina, a njihovoga dalekog 
pretka Ismaila. Potvrđene su priče da je Mekka i nastala uz izvor. 


Na ime izvora podsjećeni su u Abdulmuttalibovome snu. 
Zemzem. 


8 Muška djeca bila su izrazito pitanje prestiža, a odnos prema ženskoj bio je 
krajnje poguban 


VI 
ZRTVOVANJE 


a Abdulmuttalibov ugled nadovezali su se uspješni trgovački 
N poslovi i sticanje bogatstva. Na to, i djeca. Uz Harisa, dobio je 
šest kćerki: Bejda, Burre, Atika, Safija, Erva i Umejma, i sino- 
ve: Zubejra, Ebu Taliba, Abdullaha, Ebu Leheba, Gajdaka, Mekuma, 


najljepši. I najumilniji. I... 

Ne podvajaju se olahko djeca. Je li otac nešta znao ili je roditeljski 
predosjećao? 

Abdullahova braća nisu bila ljubomorna na njeg. 

Kad su sinovi poodrasli, Abdulmuttalib ih je okupio i povjerio im 
na šta se zavjetovao ukoliko bi imao deset sinova. 

Kao i njihov praprapredak Ismail svome ocu Ibrahimu," sinovi su 
se povinovali Abdulmuttalibu. Prihvatili su da se izvlačenjem odredi 
koji će između njih biti žrtvovan. 

Izvučeno je Abdullahovo ime. 

To se pročulo. I ne samo Mekkom. Odjeknulo je pustinjom. Ab- 
dullah nije bio posebno drag samo ocu. Mjerkale su ga i u njega se 
zagledale djevojke. I inače je bio omiljen u Mekki, ali i u Jesribu. I 
tamo su ga poznavali. Otac ga je slao u posjetu svojoj i njegovoj rod- 
bini po majci.!" 

U Jesribu je i klima umjerenija od mekanske. Je li ga i zato slao u 
Jesrib? 

Prvi se Abdullahovom pogubljenju usprotivio njegov stariji brat 
Ebu Talib. Suprotstavile su se i daidže pristigle iz Jesriba. Ni Kurejši- 
jama nije bilo pravo to šta je Abdulmuttalib naumio. 

Sta će, kako će? Potrajalo je natezanje. 

Odlučeno je da se ode starici nadaleko poznatoj po mudrosti, pa 
da ih ona posavjetuje može li se i ispuniti zavjet, a i da mladić ne bude 
žrtvovan. 


9 Mislise na san Ibrahima, a.s., da žrtvuje sina Ismaila, a.s. 
10 I Abdullahova majka Fatima je iz Jesriba 


MUDRA STARICA NASAVJETOVALA IH JE KAKO ĆE POSTUPITI 


Starica je saslušala i upitala: 

— Kolika se otkupnina u vašem plemenu daje porodici kad neko 
bude ubijen? 

Odgovorili su: 

— Deset deva. 

— Otiđite u Kabu, pomolite se Bogu i izvlačite između Abdullaha 
i deset deva. Ako se pokaže na deve, njih žrtvujte. Ako na Abdulla- 
ha, povećajte za još deset deva. Ako se ponovo pokaže na Abdullaha, 
povećajte za po deset deva i sve tako dok ne bude pokazano da je 
Abdullah oslobođen, a deve zakoljite. 

Izvučeno je Abdullahovo ime. I opet... I opet... Opet. L... I sedmi 
put... L.. Toliko puta se pokazalo na Abdullaha da je bilo odvojeno 
veliko stado deva. 


Suprotno se pokazalo tek pri desetom izvlačenju. 

Tada ne prihvati Abdulmuttalib. Sta je to jednom naspram deset 
puta? Zatraži da se opet izvlači. To izazva negodovanje... I, bi poka- 
zano na deve. 

Abdulmuttalib je ponovo sve uznemirio: 

— Ako se već deset puta pokazalo protiv Abdullaha, treba se bar tri 
puta pokazati za njeg. 

I drugi... i treći put bi pokazano na deve." 

Mekanskom dolinom prolomili su se zvukovi bubnjeva. Iz žen- 
skih grla otimalo se grgoljivo glasanje. Djevojke su zakliktale. Moglo 
se dati duši oduška i započeti veselje. Mesom stotinu zaklanih deva 
mogu se nahraniti svi u Mekki, pa da ostane i siromašnim u dolinama 
i zvijerima u brdima. 

Veselje će moći potrajati danima. 

Tamam kad je Abdulmuttalib, pod ruku sa sinom Abdullahom, 
završavao obilaženje oko Kabe da bi se zahvalio jedinome Bogu, u 
Kojega je on vjerovao i Koji mu je spasio sina, radosnom ocu prišao je 
Vehb bin Zuhr, poglavar plemena Zuhri, poljubio ga i, suznih očiju, 
čestitao mu sinovo izbavljenje. 

Abdulmuttalib se zahvalio i dorekao: 

— Moj otac Hašim i tvoj otac Zuhr bili su privrženi jedan drugo- 
me. Bilo bi lijepo da se i mi orodimo. Neka Abdullahova i Aminina 
svadba upotpuni veselje. 

Vehb bin Zuhr nije zanijekao, ali je kazao da treba pitati i djevojku. 

Hašimije nisu čekale. Odabrana grupa zaputila se kući Zuhri. S 
njima i Abdullah. 


11 —- Ja sam potomak dvojice žrtvovanih - znao je reći Poslanik isla- 
ma, misleći na dalekoga pretka Ismaila, a.s.,, i na svog oca Abdullaha 
s3Mi smo ti, uistinu, mnogo dobro dali, zato se Gospodaru svome moli i kur- 
ban kolji; kotebe mrzi sigurno će on ostati bez spomenax (Kur'an: Kevser, 1-3) 
Kurban je Božija odredba i najveći sunnet dvojice najvećih Božijih poslanika, 
Ibrahima i Muhammeda, a.s. Velika je blagodat u tome 


16 


3/1 
PUTOVANJA BEZ POVRATKA 


| I ao što je njezin otac bio među onima koji su došli pred Kabu da 
bi vidjeli kako će se rasplesti s Abdulmuttalibovim zavjetom, i 


nina je strijepila šta će biti s Abdullahom. Igrali su se skupa 
dok bili djeca. Tada joj je prirastao za srce. Nije pomišljala na druge 
momke. I Abdullah je jednako mislio o njoj. Tih i povučen, već se 
bio izmigoljio od nekoliko bračnih ponuda. Sad je bio radostan da 
nije mogao biti radosniji. I mlada je bila najplemenitijega roda, čestita, 
među najljepšim djevojkama Arabije. Pisala je lijepe pjesme. 

Lijepo su se u braku slagali i pazili Abdullah i Amina. 

Abdullahu je bila dvadeset peta godina. ; 

Prolazila je zima. Kurejšije su se pripremale na putovanje u Sam. 
Tamo će nabaviti robu koju će prodavati u Mekki kad se grad počne 
puniti hodočasnicima. 

Amina je bila trudna. Bilo je dovoljno vremena da bi muž mo- 
gao otputovati i vratiti se prije porođaja. Abdullah je zbrinuo suprugu 
kako pristoji i uz nju ostavio pouzdanu robinju Ummu Ejmen. Ona 
je bila crnkinja. Imala je nadimak Bereka Habešija. 

U povratku iz Sama, Abdullah je u Jesribu izostao od karavana. 
Pobolijevao je u putu, pa je bilo bolje da se ne izlaže preostalome dije- 
lu putovanja do Mekke. Imao je gdje ostati u Jesribu. Tu mu je dosta 
familije. Oni će ga pripaziti dok se ne oporavi. 

Kad se kurejšijski karavan vratio u Mekku, otac Abdulmuttalib 
poslao je u Jesrib najstarijega sina. Tamo je Haris, ispred kuće rođa- 
ka Nebige Džudija, zatekao bratov mezar. Abdullahova boljka bila je 


smrtna. Kao ni njegov djed Hašim, ni on se nije vratio s putovanja. 


W/1 
SLON 


emen, najjužniju zemlju u Arabiji, zauzeli su Abesinci i nastoja- 
li naturiti svoje tumačenje kršćanstva. Njihov namjesnik Ebreha 
bin Ešrem Habeši podigao je crkvu Kullejs u gradu San'i. Sva u 
mermeru i zlatu, bila je najveća i najraskošnija građevina. Svi su joj 
se trebali diviti i hodočastiti je. Ali, već Arapi iz Jemena i dalje su išli 
na hodočašće u Mekku. To je pojačavalo međusobnu netrpeljivost. 


Domaći stanovnici nisu mogli otrpiti oholost osvajača. Dolazilo je do 
razmirica i ispada. Je li, u jednom od nastalih meteža negodovanja, 
crkva oskrnavljena obavljenom nuždom u njoj ili je to potureno da bi 
se imao povod za odmazdu? Tek, siloderni vladar Jemena pokrenuo je 
veliku vojsku s namjerom da — ništa manje — sruši Kabu! 

Ebrehina vojska nadirala je prema Mekki i redom pljačkala. Na 
pašnjacima nadomak Mekke pohvatano je dvije stotine deva naju- 
glednijeg Arapa, poglavara plemena Kurejš i čuvara Kabe Abdul- 
muttaliba bin Hašima. 

U strahu pred najezdom, Mekanci su se razbježali i posakrivali u 
brdima. Ali, kad je čuo da su otete njegove deve, Abdulmuttalibu nije 
bilo pravo i zaputio se pravo u Ebrehin tabor. Kazao je ko je i zatražio 
da ga izvedu pred vladara. 

Osioni vojnici našli su se u čudu. I Ebreha je bio iznenađen, ali je 
primio starca. 

— Sta hoćeš?! — upitao je iščekujući šta će sve ponuditi Abdul- 
muttalib kao zalog pokornosti da ne sruše Kabu. 

Abdulmuttalib je smireno rekao: 

— Naredi da mi vrate moje deve. 

Ebreha nije mogao sakriti čuđenje: 

— Ja sam došao da bih uništio Kabu. I čudim se tvojoj drskosti da 
se sretneš sa mnom. Mi smo vaši neprijatelji, a ti se zauzimaš za deve. 
Ne zauzimaš se za Kabu. Kaba predstavlja vašu vjeru i vjeru vaših 
očeva. Ti si starješina Mekke i čuvar Kabe... 

Abdulmuttalib je odgovorio: 

— Mi se ne možemo suprotstaviti tvojoj vojsci. Ja sam vlasnik deva 
i moje je da se brinem o njima. Kaba ima svoga Gospodara i On se 
brine o njoj. o. 

Ebreha mu je vratio deve. Svakako će ih opet dograbiti njegova 
vojska. = Sa 

Vojska je nastavila ka Mekki. Da bi izgledala još moćnija, u pret- 
hodnici je bilo trinaest slonova. Predvodio ih gorostas zvani Mahmut. 

Ogromni slon podvio je noge pred samom Mekkom i zalegao. 

Kako god i koliko su ga god nagonili, nije se pomjerao. Kad su 
mu uspjeli zakrenuti glavu prema Samu, pridigao se i požurio u tom 
pravcu. Vojska ga je jedva zaustavila. Ponovo su ga pokušavali usmje- 
riti prema Mekki. Ali, Mahmut je zalegao i nije mrdao. Kad su mu, 

jedva nekako, uspjeli glavu zakrenuti prema Jemenu, slon se zadigao i 
krenuo u pravcu odakle je i došao. Nekako su ga opet nadvladali, pa su 


Ne SR 
1 Ubia 


NISU MOGLI NATJERATI SLONA DA UDE U MEKKU 


ga i gvozdenim polugama nagonili ne bi li ga okrenuli prema Mekki, 
ali je slon opet zalegao i više ga nisu mogli ni maknuti. 
već neće, neće. Vojska je nastavila. 

Najednom, nebo se zamračilo. Bilo je usred dana. I nije bilo obla- 
ka. Nebo se prekrilo jatima ptica ebabil. Iz kljunova i kandži ispuštale 
su grumenove sidžila. Tom pečenom i zatrovanom glinom, tvrdom 
kao kamen, zasipale su vojsku. 


Pogodeni su padali mrtvi. Preživjeli su se, prestrašeni prizorima, 
dali u bijeg. 

U putu su umirali oni koji su već bili zahvaćeni zarazom. Većinu 
preostalih snašla je nova nevolja. Nebo se prolomilo i spustila se kiša 
kakve nije bilo od Potopa". Lilo j je kao da je more zamijenilo mjesto 
s nebom, pa se izljeva odozgo. 

Isprepadane bjegunce dozahvatila je bujica. Nosila ih je kao da su 
slamke i bacala u Crveno more. 

Rijetki su prebježali do Jemena. S njima je bio i njihov vladar 
Ebreha. Stigao je živ u svoj dvorac, ali je pao u postelju. Raspadao se 
od zaraze sve dok mu se srce nije odvojilo od prsa. 

Suočeni s velikim čudima, Arapi su od tada počeli računati vrije- 
me. Nečuvene događaje nazvali su Godinom slona."? 


5/1 
KAD JE MAJKA MUHAMMEDA RODILA 


rošlo je pedesetak dana od Ebrehinoga pohoda. U Arabiji je 

svitao ponedjeljak 12. rabiu'l-evela, 20. april 570. godine poslije 

Isaa. Pustinjom su titrali zlatasti prelivi kamenih brda, nebeskog 
rumenila i proplamsaji sunčevih zraka. U Mekki, u kući koja je najbli- 
že Kabi, majka Amina nije osjećala bol dok se porađala. Ukazala j joj se 
svjetlost koja je obasjala dvore Sama. Javio j joj se glas da će roditi sina. 
Dobit će ime kakvoga dotad nije bilo. Zvat će se Muhammed. 

U isto to vrijeme, srušilo se četrnaest kula na dvorcu perzijskoga 
kralja Kisre, u glavnome hramu u Perziji ugasila se vatra koju su slavili 
njezini poklonici, presušilo je jezero Savit i srušile se crkve uokolo 
eZera. 

j Te noći je zvjezdoznalac iz Jesriba ugledao sjajnu zvijezdu. Dotad 
je nije vidio, niti je bilo takve zvijezde. Nije bila padalica. Nije bilo ni 
onako kako je u knjigama bilo zapisano o rođenju Božijeg poslanika 
Ibrahima. Doživljaj sjajne zvijezde koju je ugledao bio je uporediv 


12. Misli se na veliki događaj sa Nuhom, a.s. 

13. = oZarnisi čuo šta je sa vlasnicima slona uradio tvoj Gospodar?! Zar nije omeo 
njihovo lukavstvo i protiv njih poslao jata ptica ebabil, koje su na njih ba- 
cale grumenje pečene gline, pa ih On učinio kao lišće koje su crvi istočili?e 
(Kur'an: Slon, 1-5) 

samo s opisima u knjigama gdje je ukazivano na rođenje posljednjeg 
Božijeg poslanika. 

Pokraj okupljališta Kurejšija u Mekki naišao je stari putnik i upi- 
tao zapričane Arape znaju li u kojoj se kući upravo porodila žena. Pre- 
poznali su okasniloga putnika i zadovoljili se nemarnim gunđanjem. 

— Sjetit ćete se ove noći onda kad se naveliko pročuje da je on Bo- 
žiji poslanik! — kazao je putnik i nastavio svojim putem. 

Nisu pridali pažnju prijekoru. Oni su vodili svoje razgovore. Da je 
bilo drukčije, naumpalo bi im da su im tih dana njihovi saplemenici 
koji su se vratili s trgovačkim karavanom sa sjevera govorili da im je 
pustinjak na kojeg su naišli, kad je čuo da su oni Arapi iz Mekke, re- 
kao da se primaklo vrijeme da Bog pošalje vjerovjesnika iz njihovoga 
naroda koji će biti milost svjetovima i poslanički pečat. 

Pustinjak im je kazao: 

— Poslije njega više neće biti Božijih poslanika. Ispunit će se pre- 
dodređenost koju je najavio Božiji poslanik Ismail kad je molio Boga 
da u vašem rodu bude rođen poslanik koji će vas podučavati Knjizi 
mudrosti, oplemenjivati vas i učvrstiti u vjeri. "? 

Cim se razdanilo, presretna majka Amina poslala je sluškinju Be- 
reku da obraduje svekra. Bereka je zatekla Abdulmuttaliba kako sjedi 
uz Kabu. Starac je poskočio od radosti i krenuo kući, podigao unuka 
i darovao snahu. 

Sest dana se djed bavio smišljanjem koje bi ime odabrao. Sedmoga 
dana, dok je bio zadrijemao uz Kabu, usnio je da je njegovom unuku 
odabrano ime Muhammed. 

Kad je to prenio snahi, ona se zadovoljno osmjehnula. 

Kad je to prenio Kurejšijama, oni su iskazali pakost: 

— Otkud takvo ime?! Nismo čuli da se neko tako zove! Zašto mu 
nisu dao neko ime za koje se zna? 

Starac je odgovorio: 

— Zato što njegovo ime znači da je hvaljen. Njega će hvaliti Gos- 
podar na nebesima i ljudi na Zemlji! 


14. Upravo tim riječima sličan je ajet:- Gospodaru naš, pošalji im kao poslanika 
jednog od njih, koji će im kazivati tvoje ajete i učiti ih Knjizi mudrosti i očistiti 
ih, jer Ti si uistinu silan i mudare (Kur'an: Bekara, 127-128) 


6/1 
SNIJEG U PUSTINJI 


ojenčad iz Mekke povjeravana su dojiljama koje su živjele u 

planinama. To je bila potreba. Mekka je bila prenatrpan grad 

ne samo u danima obavljanja hadža, nego je tako u njoj bilo 
iz dana u dan. Ovdje su dolazili i ovuda prolazili trgovački karavani, 
neprestano je trajala gungula, larma i galama, prašina se nije slijegala, 
donošene su i prenošene zarazne bolesti... Zato je najbolje bilo da 
dječica — odrastajući u pustinji, daleko od svega gradskog — očvrsnu 
na planinskom zraku. Odabrane dojilje bile su tek porođene žene iz 
povjerljivih beduinskih porodica, siromašne, ali pouzdane. 

Zlehud je život svih malih jetima. {I oni koji su imali majke, a očevi 
im nisu bili živi, bili su nipodaštavani i među Arapima. Jednako su se 
prema njima odnosile i dojilje iz pustinje. Nisu bili nimalo milosrdni 
zakoni koji su vladali pustinjom. Majke takve djece nisu bile dovolj- 
no pouzdanje beduinima da će im biti plaćeno bavljenje oko njihove 
djece. 

Muhammedov djed Abdulmuttalib uvažavao je snahu Aminu i 
nije želio da se ona i u čemu osjeća uskraćenom. Ali, koliko god bio 
ugledan, on je bio star, a preduboko je bilo ukorijenjeno odbijanje si- 
ročadi. 

Kad su dojilje s planine iz plemena Sad sišle u grad po novoro- 
đenčad, ponijele su sa sobom svu mekansku novorođenčad osim Mu- 
hammeda. Sve su ga izbjegle uzeti. 

Jedino Halima nije uspjela načiniti pogodbu. S njom je bio njezin 
muž Haris, a zvali su ga Ebu Kebšet. Oni su bili siromašni, iznureni 
neimaštinom. Njihova magarica — na kojoj je žena dojahala u Mekku 
sa svojim djetetom na prsima — bila je kost i koža. Počesto je posrtala 
u putu. Njihova stara deva odavno nije davala mlijeko. Halimina beba 
nezasito je plakala. 

Tako bi im dobro došla zarada prihvatanjem nečijega djeteta na 
dojenje i njegu, ni Halima nije pristala preuzeti siroče. Neobavljenoga 
posla, sa mužem se zaputila za ostalim saplemenicima. 

— A da mi, ipak, uzmemo Abdulmuttalibovog unuka? — obratila se 
žena Harisu ebu Kebšetu. 

— Lja tako mislim. Možda nam u tome bude nafaka — odgovorio 
je muž. 


Vratili su se u Mekku. 

ZAZELENILO JE, JAKNULE SU OVCE I KOZE, A PALME URODILE HURMAMA 


+. 


Beba se umilno osmjehnula Halimi. Vidio se sjaj u dječijim očima. 
Privila je Muhammeda uza se. Utom joj je nadošlo mlijeko i dječak 
počeo dojiti. Dojio je dok nije zadovoljno utonuo u san. Potom se 
nahranio i Halimin sin. 

Abdulmuttalib je poznavao Haliminog oca Ebu Zuejba i njezi- 
noga muža Ebu Kebšeta i znao je da je njegov unuk došao u čestitu 
porodicu. 

Halima je zajahala s dvije bebe u naručju, a magarica bodro kre- 
nula. Sustigli su i prestigli mali karavan plemena Sad. Saplemenici se 
nisu mogli pribrati gledajući kako je raga postala hitra. Dovikivali su: 

— Sta bi s tvojom magaricom, Halima?! 

Iz dana u dan potvrđivalo se ono što Halimina porodica nije mo- 
gla shvatiti. Opet su počeli musti staru devu. Ozelenilo je tlo oko 
njihove nastambe. Jaknule su im mršave ovce i koze. Njihove palme 
urodile su hurmama. 

Muhammed je napredovao bolje od svojih vrsnika. 

Tako su minule dvije godine i istekao dogovoreni rok. Koliko god 
voljeli da još ostane s njima, Halimi i njezinome mužu nije bilo druge 
nego vratiti Muhammeda u Mekku. 

Beduinka je ispričala Amini i Abdulmuttalibu o blagostanju i bla- 
godatima koji su ih snašli. Zatražila je da dječak još ostane s njom na 
planini. Majka i djed bili su zadovoljni Muhammedovim izgledom i 


odnosom prema njemu. Uz to, predstojala mu je dob kad se djetetu 
utemeljuje jezik, a Arapi su u najplemenitije i najvažnije osobine od- 
goja ubrajali ispravno učenje jezika i priznavali da je ljepota arapsko- 
ga govora kudikamo sadržajnija i očuvanija među onima koji žive u 
pustinji. 

Tako se Halima iz Mekke vratila s Muhammedom. 

Muhammed je na planini napunio četiri i uzeo petu godinu kad 
se zbilo to šta se zbilo. 

Sa ostalom djecom iz plemena Sad čuvao je ovce i koze na paš- 
njaku izvan naselja. Iznenada su mu prišla dvojica nepoznatih. Ostala 
djeca su se uplašila neznanaca: bili su odjeveni u bijelo, sasvim bijeli, 
kao da su zaogrnuti snijegom, a pojavili su se y,niotkude. 

Djeca kao djeca, razbježala su se. Ali, čim su malko odmaknuli, 
okrenuli su se da vide šta se događa. Prvo su ugledali da ovce i koze 
mirno pasu. To ih je primirilo, pa su pričučnuli iza grmlja i, sa sigurne 
razdaljine, zagledali šta se zbiva. 

Nepoznati su otvorili Muhammedove grudi, pa mu izvadili srce. 

ti su rastvorili Muhammedovo srce i izaprali ga nečim što je samo 
moglo biti snijeg, a koji niko od njih nikad nije vidio i o njemu su 
samo slušali od starijih, a i oni su, opet, o snijegu slušali podjednako 
nevjerovatne priče, jer niko nikad nije vidio snijeg. 

Nepoznati su donijeli snijeg i njime očistili Muhammedovo srce, 
pa mu ga vratili tamo gdje je srcu mjesto, u grudi. Onda su protrljali 
Muhammedova prsa i nježno ga privili sebi u naručje. Još su ga i po- 
ljubili. I — samo ih je nestalo; isto kao što su se i pojavili. 

Što ih noge nose, dječaci su potrčali prema Haliminoj kući. 
Zapomagali su iz svega glasa. Ona je slušala uznemireno dječije nad- 
vikivanje i pohitila na pašnjak. Vidjela je da su ovce i koze mirne. Na 
Muhammedovim prsima nije našla nikakve tragove, ali se promijenila 
boja na njegovome licu. 

Muhammed joj je pribrano ispričao isto ono što je Halima već 
čula od uznemirene seoske djece: 

— Pojavila su se dvojica odjevena u bijelo. Polegli su me na travu, 
izvadili su mi srce, otvorili ga, iz srca mi nešta izvadili, isprali ga nečim 
mokrim i bijelim, pa su zatvorili moje srce i vratili mi ga nazad. 

Halima je dobro znala da Muhammed nikad nije lagao. I da nije 


pričao o izmišljenim događajima. A i njegova priča se poklapala s 

pr ičanjem seoske dječurlije. Ali, kako god, nikako joj nije moglo biti 
jasno šta je bilo, ali joj je bilo jasno da se moralo dogoditi nešta krajnje 
neobično, drukčije od svih dosadašnjih čuda koja su se zbivala oko 
Muhammeda. Sada se dotad neviđeno i nečuveno čudo dogodilo sa- 
mome Muhammedu. 

Halima se nije usudila dalje zadržati dijete. Sva u strahu, što je 
brže mogla, krenula je s Muhammedom put Mekke." 


7/1 
POVRATAK IZ JESRIBA 


Mekki je Muhammeda dočekao sasvim drukčiji život. I dan i 

noć vrilo je i kad nije vrijeme hodočašća. Svakodnevna gužva, 

nadvikivanje, vreva, svirka, pjesme, izgovaranje poezije, prašina, 
strka, galama, gungula velikoga svratišta trgovačkih karavana. Dućani, 
šatori, sihirbazi, pjesnici, pehlivani, igračice. Svega i svačega na svako- 
me koraku. I uvijek bi bilo nešta šta je isponova zaokupljalo pažnju. 

Muhammed je prema svemu tome osjećao odbojnost. Nije dan- 
gubio po Mekki s ostalom djecom. Koliko god je sve to bilo nezaobi- 
lazno, klonio se larme i galame. Nije to volio ni gledati. Niti je tražio 
da bi mu nešta kupili. Jedino su ga privlačili mirisi. 

Kaba je bila središte svega što se zbivalo u Mekki i Arabiji. U bli- 
zini, uokolo nje, bili su nanizani najodabraniji dućani. Oko same Kabe 
i unutra, u samoj Kabi, bili su izloženi svakakvi kipovi, mnogo kipo- 
va najrazličitijih izgleda, izrađenih od kamena, drveta, slame, gvožđa, 
jedan i od nanizanih pregršti banana. Ti kipovi nisu bili na prodaju. 
Ljudi su im se klanjali, prinosili su im darove i upućivali im molitve. 
Svako pleme iz Arabije imalo je sebi takvoga boga i hodočastilo ga u 
vrijeme hadža. Koliko plemena, toliko bogova — trista šezdeset. 

Muhammed se čudio tom ponašanju odraslih. Takvo njegovo po- 
našanje je opaženo, ali ga je štitio ugledni stari djed, a i majka je zaštit- 
nički bdjela nad sinom. Nije ga mazila. Učila ga je životu i podržavala 
njegove navike i njegovu volju da bude uredan. 


15 Halima. nije mogla imati ništa sa svojim strahom — to su se trebali početi ni- 
zati zgusnuti događaji koji če uslijediti. Neumitnije od Haliminoga povratka, 
primicalo se vrijeme posljednje Božije objave. Zato su poslana dva meleka 
da bi očistili Muhammedovo srce od svih grijeha i mahana,, a trinaest i po 
stoljeća poslije toga otvaranje srca postat će sasvim uobičajen medicinski 


zahvat 


BRDA LAVE I PALME NA ULAZU U JESRIB 


A kad je prošla još jedna godina koju je provela sa sinom poslije 
njegovoga povratka iz plemena Sad, Amina je odlučila posjetiti svoje 
u Jesribu. 

Bilo joj je trideset godina. Patila je za mužem. Kopnila. Počela i 
pobolijevati. Bolest je odagnavala željom da sa Muhammedom posje- 
ti mezar njegovog oca i da sin, i u drugome gradu i od drugih, sazna 
kakav mu je bio otac. 

Dječak je imao šest godina. Bio Je sposoban podnijeti dugo pu- 
tovanje. 

Kao da je predosjećao da neće izdobriti, svekar Abdulmuttalib od- 
govarao je snahu od putovanja u Jesrib. Gledao da je time ne povrijedi 
ali ih je nastojao odvratiti. 

na je imala predosjećaje prije nego što je rodila Muhammeda. I 
kad ga je rađala, mnogo se neobičnoga izdogađalo. Jesu li Joj se opet 
javili predosjećaji? 

Uglavnom, majka nije odustajala od nauma. Uljudno je tražila do- 
puštenje da krenu. 

Starac nije mogao ne cijeniti plemenitu snahinu namjeru. Dok 
budu iščekivali da se iz Šama vrati karavan s kojim putuju, pa da se s 

njime i vrate u Mekku, u Jesribu će Amina i unuk moći obići mnogo- 
brojnu familiju. I on, Abdulmuttalib, rođen j je u tome gradu, odatle je 
i njegova majka. I Muhammedova majka tu ima dosta svoje rodbine. 
Lijepo je da se rodbina posjećuje, da se djeca upoznaju i zbližavaju. 

Došlo je vrijeme da u Sam krene pouzdan karavan. S njim ih je 
Abdulmuttalib otpremio. S njima je u pratnji krenula odana sluškinja 
Bereka. 

Pred njima je bio dalek put. 

Muhammed dotad nije iskusio kakav zna biti vjetar u pješčanoj 
pustinji. On je bio svikao na život u kamenitoj pustinji; tako je i u 
Mekki i na planini. Oluje na brisanom prostoru ravnice bile su uvjer- 
ljivije od svih pripovijedanja o tome. 

Majka se trudila da njezina iznurenost bude što manje primjetna. 

U Jesribu su se smjestili u kući djedovoga rođaka Nebige Džudija, 
iz plemena Nidždžar. Pred tom kućom je ukopan Abdullah. 

Mekka je stisnuta između kamenih brda, a Jesrib je u prostranoj 
ravnici pustinje. Taj drugi grad je nastao uz oaze između dva brda 
lave, sa palmama koje rađaju hurmama. Vode nije manjkalo, a višak se 
razlijevao u mala jezera. U njima se Muhammed naučio plivati. 

U Jesribu mu je prijalo. Brda i palme sputavale su udare vjetra i 
nije bilo pustinjskih oluja kakve su ih pratile u putu. Bilo je dovoljno 
povjetarca koji razgaljuje. Dušu dalo da se djeca uveseljavaju puštajući 
vZmajevee na dugim kanafama. ?Zmajevec su pravili zatežući daščica- 
ma komade uštavljene kože. I Muhammed je naučio praviti i podizati 
eZmajeveće. Radosno ih je puštao u visine zajedno sa rodicom Enisom. 

Osim što je bilo vidno da je smršala majka Amina, spremno su 
dočekali karavan koji se vratio iz Sama i nastavljao za Mekku. 

Kad se pokazalo da Amini nije dobro, bili su toliko odmakli pre- 
ma Mekki da se više nije moglo misliti o povratku u Jesrib. 

Pustinjska bolest jest naporna, ali se na nju navikne i mučnina pro- 
đe. 

Ali, znakovi bolesti bili su sve izraženiji. Pogoršavalo se Aminino 
stanje. Bilo je najbolje da ostane u prvom selu dok se ne oporavi kako 
treba. 

Ebva'je prvo selo na koje su naišli. 

Vođa karavana smjestio ih je kod pouzdanih domaćina. 

Karavan za Mekku nije odmakao od Ebve' ni toliko da bi se za- 
ustavio radi pripremanja novoga konačište u pustinji, a sluškinja 
Ummu Ejmen, zvana Bereka Habešija, šakama je razgrtala pijesak za 
kabur u scoskom mezarju. 


Aminina patnja nije bila izlječiva. Njezinoj boljki nije bilo lijeka. 

Sušica. NAM 

Uplakani šestogodišnji dječačić u Ebvi', s mnogo rodbine i u Je- 
sribu i u Mekki, daleko i od Mekke i Jesriba, bez oca, kojega nije 
ni zapamtio, sada i bez majke, s dobrim djedom, koji je bio prestar, 
Muhammced je bio dovoljno odrastao da se ne bi osjećao najusamlje- 
nijim stvorenjem u tom usputnom pustinjskom selu između Medine 
i Mekke. 

Crnkinja Bereka iščekala je prvu priliku da mogu sigurno putovati 
i povela ga djedu u Mekku. 


8/1 
JETIM 


bdulmuttalib je bio u predubokoj starosti. Govorilo se da je 

imao dobro više od stotinu godina. Prigrlio je dječaka svom svo- 

jom nejakom snagom. Nije se odvajao od njega, makar to bilo i 
pogledom. 

Djed je najviše vremena provodio kraj Kabe i redovno vodio unuka 
sa sobom. Dok je Muhammed trčkarao oko Kabe, on mu se, sjedeći 
na šiljtetu prislonjenom uz Kabu, osmjehivao iz hladovine. To je bilo 
počasno mjesto. Deveterica negovih sinova posjedali bi po pijesku u 
polukrug. Kad bi se Muhammed zamorio, prišao bi im i sjeo na šiljte. 
Ako bi amidže zaustile da ga zaruže ili ga pokušaju maknuti odatle, 
starac bi dječaka prihvatio drhtavim rukama i namještao ga uza se. 

— Nemojte mi ga... Ne znate vi... — pa bi milovao Muhammeda, a 
pogled mu bio zavodnjen. 

Prestarjeli Abdulmuttalib nije smetao s uma znakove koji su se 
ukazali s Muhammedovim rođenjem, i ono što je bivalo poslije, i ono 
što je bilo još ranije — kad je stari pustinjak govorio da je sin njegovoga 
sina Abdullaha predodređen za velika djela. ma u 

Pod djedovom zaštitom prošle su još dvije godine djetinjstva. 

A onda — više ne bi Abdulmuttalibovoga šiljteta kraj Kabe. Odne- 

seno je u kuću i na njemu je ležao starac. Na samrtnoj postelji. Sinovi ' 


su ga pazili i smjenjivali se oko njega. Nu | 
Starac je poručio da mu dovedu Ebu Taliba. Taj je bio najplemeni- 
tiji među njegovim sinovima i njemu je prenio svoju posljednju želju 
da preuzme brigu o Muhammedu. 
Ostao je i bez djeda. 

Amidža je nastojao pomagati koliko je mogao, a i Muhammed se 
najljepše ponašao. /\midžinica, Ebu" Ldlibova žena, odnosila se prema 
njemu poput majke. Više se brinula o Muhammedu nego o svojoj 
djeci. Kako bi mnogobrojna djeca ujutro poskakala na noge, tako bi 
i pojela sve šta im je ponuđeno za obrok. Muhammedu ništa ne bi 

zapalo. Nije se jagmio s djecom za zalogaje, pa bi ostao gladan, a nije 
se žalio. Kad je amidžinica uvidjela šta se zbiva, njemu je posebno 
odvajala hranu. I ne samo za doručak. 

Nijedan od preosti ale deveterice Abdulmuttalibovih sinova nije se 
odlikovao svim očevim osobinama da bi mogao postati nesporni vođa 
Kurejšija. 

Rasitnjeno među mnogobrojnom djecom, očevo nasljedstvo nije 
bilo dovoljno da svi budu bogati. Opet, s sinovi nisu bili jednako umješ- 
ni. Neki su se i zabogatili, ali se nisu umjeli otmjeno ponašati. Neki su 
odisali urođenom plemenitošću, ali nisu imali svojstva predvodnika. 
Takav je bio Ebu Talib, ali j je siromaštvo umanjivalo njegovu moć. 
Pokušavao je s trgovinom i nije uspijevao. Jedva je sastavljao kraj s 
krajem. Ostao mu je samo ugled i po tome je poštovan. 

Naviknutom u prvim godinama djetinjstva, koje je provodio uz 
ovce na planini, Muhammedu je odgovarao mir pašnjaka. Sada mu je 
to bila prilika da se odmakne od načina života u Mekki, a i da bude od 
koristi. Amidži je iskazao želju da bi mu čuvao ovce." 

Kurejšije su se žestoko usprotivili: 

— Ovce čuvaju robovi i sirotice. Ne može Kurejšija biti čobanin! 
Još i Hašimija! Njegov djed i otac njegovoga djeda bili su poglavari 
Mekke! Svima nam se ruši ugled! 

Na tome se završavala njihova zabrinutost za Muhammeda. Ne bi 
i pomogli. Ni toliko da ostane u gradu kako bi mu se omogućilo da 
nauči pisati i čitati. 

— Nije to za jetima! 

Amidža Ebu Talib dao je na volju bratiću. 

Muhammed je zadobijao povjerenje kao pastir. Nije bio grub s 
ovcama i kozama, kako znaju biti osorni čobani. Bio je blag. Pročulo 
se i koliko je pažljiv i pouzdan. Nije prolazilo nezapaženo ni kakve 
su ovce kad ih vrati s pašnjaka. Sve više Mekanaca povjeravalo mu je 


16. = Svi rođeni u gradovima, svi Božiji poslanici bili su i čobani. Neki u djetinjstvu 
ili u mladosti, neki i kasnije. Svi su, poslije, kao svoje obilježje zadržali pastir- 
ski štap. Mada je koračao veoma otresito, i Muhammed se poštapao u hodu. 
Od štapa se nije odvajao ni jašući na devi ili na svojoj bijeloj mazgi 


na čuvanje svoje stočno blago. Mogao je pripomagati amidži i s nešta 
zarađenoga novca. I IF 

Nije bio ni mimo ostalu djecu. Prijateljevao je sa čobanima. Bio je 
bistar, povjerljiv, odgovoran, ljubazan. Nije bio nestašan, ni pričljiv, a 
bio je osjećajan. Veoma omiljen u svom društvu. 

Dok su ovce pasle, nije ih ometao svojom igrom, a nije se ni uda- 
ljavao od njih. Pazio je na njih i dok su plandovale, kad bi se drugi 
čobani zaigrali. Ovce su se odmarale i polahko preživale pojedeno, a 
on bi nabrao trnjina sa grma erak i, grickajući ih, podnimljen o pa- 
stirski štap, razmišljao. Mislio je o svome životu. Općenito o životu. O 
pustinji. O pticama koje lete. O nebu. I o običajima života u Mekki. U 
navikama svojih sugrađana nije nalazio smisao i značenja koja njega 
zanimaju. Nije se priklanjao takvome životu. On je razmišljao o ka- 
menju, planinama, travama, o plaveti i nebeskim dubinama, o čudima 
Božijega davanja. 


9/1 
PUSTINJAK 


uhammedu je bila trinaesta godina kad ga je amidža Ebu 
Talib poveo na trgovačko putovanje u Sam. Imao je duplo 
više godina nego pri svom prethodnom dugom putovanju 
pustinjom. I Sn 
Putovanje je proticalo bez problema. Već su se primicali Damasku. 
Nije im bilo daleko do krajnjeg odredišta i nije im bila žurba. U hitnji 
nije sigurnost. Mali karavan se zaustavio na odmorištu pred gradom 
Busrom. Na tome mjestu se, iz zaravni, uzdižu stijene. U stijenama 
je bila pećina u kojoj su se smjenjivali isposnici i jedan od drugoga 
nasljeđivali stare knjige. 
Sad je tu boravio stari Behira.—— —. | 
I kad se svojevoljno odabere takav Život, ubija izgnanstvo u osami. 
Nailasci karavana mijenjaju jednoličnost već time što se makar na- 
kratk ijeni ustaljeni pejzaž pustinje. 
el jenim e daleka pčivalle pačke koje su se primicale. Nije skidao 
ima krupnjale prilike iz dubine pu- 


j im OČI 
Boglod ločkorsu prčo gi za mali oblak. Nebo je bilo vrelo i vedro, 


= ki 
Stipje, Kogieći koke rSSO cao se kako se kretao karavan. Već je 


a oblak se spustio nisko i pomi ki i 
garage poe zaditjedike da oblak zaklanja jednog od putnika. 

Umrtvljenost samoće izoštrava čula. Behira se uznemirio. Tresao 
ga je čudesni opažaj. To je mogao povezati samo sa znamenjima IZ 
Božijih knjiga o kojima je slušao još u mladosti i o tome čitao u svom 
dugom životu. . mm 

Arapski karavan mu je već bio sasvim blizu. Putnici su, u hladovini 
palmi, skidali tovare s deva i spremali se odmoriti i njih i sebe. — 

Pustinjak je gledao. Oblak se nije micao iznad palme ispod koje je 
bio putnik kojega je štitio od vrućine... Starac se presabirao. Je li baš 
njemu zapalo da dočeka najavljeno znamenje!? 

— Starac je dozvao karavandžije. Pozvao ih je da predahnu u hlado- 
vini ispred njegove pećine i prezalogaje sa njim. I 

Kurejšije su pazili na dobre odnose s drugima na putovanjima. 
Nisu odbili gostoprimstvo. Kako je koji prilazio, isposnik ih je zagle- 
dao. 

— Sve sam vas pozvao. Jeste li svi došli? 

— Jesmo. 

— Jeste li sigurni?! — nije odustajao isposnik. 

— Samo dječak... On je ostao dolje. Najmlađi je. Njega smo ostavili 
da pripazi deve i robu... 

— Ne trebate se brinuti. Niko nije ni na vidiku. Zato pozovite i njeg 
za sofru — kazao im je Behira. 

Pozivali su ga. 

Muhammedov izgled, pokreti, poseban način na koji je jeo, ostali 
njegovi postupci, sve bi moglo biti kao u davnim opisima o pojavlji- 
vanju Božijeg poslanika među Arapima, poslije kojega više neće biti 
vjerovjesnika, niti Božijih poslanika. 

Starac je zametnuo razgovor s dječakom. Behiri se još više potvr- 
dilo da je to Božiji odabranik. Starac je, tiho i učtivo, pitao dječaka bi 
li skinuo ogrtač i pokazao mu leđa. 

Muhammed se osmjehnuo. Spustio je ogrtač niz leđa. Na njego- 
vim plećima ukazao se mladež posebnog oblika. Više nije bilo sumnje. 
Pečat poslanstva! " 

Starac je oprezno motrio na ostale Arape. Njima njegovo bavljenje 
Muhammedom nije pobuđivalo pažnju. 

Dječak je bio pribran. Starcu je postalo jasno da je svjestan i po- 
sebnog mladeža među svojim plećkama. 

Behiru je prožimao čudesni osjećaj da samo on i dječak znaju. 

Starac je nastojao sačuvati prisebnost. S odraslima je nastavio raz- 
govarati o prilikama u pustinji, o cijenama robe na pijaci u Damasku, 
o promjenama koje u organizmu izazivaju vremenske promjene. Tek 

kad su Arapi polazili, izdvojio se s vođom karavana. Upitao je Ebu 
Taliba šta mu je dječak. Ebu Talib nije odvajao Muhammeda od svoje 
djece, odgovorio je: I 

— Sin. 

Isposnik se usprotivio: 

— On nije tvoj sin! 

— On je sin moga brata, a to je isto — pojasnio je Ebu Talib. 

— Sta je s njegovim ocem? — upitao je pustinjak. 

— Otac mu je umro dok je sin još bio u majčinom trbuhu. 

— To je istina. U knjigama piše da nije zapamtio oca...— potvrdio je 
Behira i kazao Ebu Talibu da ga dobro čuva. 

Upozorenje mu je ponovio više nego ozbiljno: 

— Ne smiješ ga odvesti u Damask. To je veliki grad, ima svakakvih 
ljudi. I onih koji bi mogli prepoznati njegova znamenja. Najbolje je 
da dječak ne nastavi ovo putovanje. Bilo bi ih koji bi mu mogli nani- 
jeti najveće zlo. Zemaljski vladari i visoki svećenici mijenjali su Božije 
objave, prilagođavali ih prema sebi i svojim potrebama. Ogrezli su u 
takvom ponašanju da bi se više mogli pomiriti s Božijom istinom. I 
jevreji znaju da će se pojaviti. Ima ih koji bi ga lakše prepoznali nego 
19. 
 EbuTalib je upitao šta sve to treba značiti. Pustinjak je odgovorio 
da nije njegovo da kaže više i da može reći još samo toliko da se pred 
njegovim bratićem prostiru veliki putevi i da dobro pazi na njeg." 


10/1 
KIŠNA DOVA 


rolazile su godine djetinjstva... 

A onda je zavladala velika suša. Bilo je kao da se Sunce, čim se 

pojavi, namah namjesti na sredini neba i tu ostane zakovano, ne- 
prestalno pržeći do mraka. Tako danima i danima. Mjesecima. Usijala 
su se kamena brda uokolo Mekke i isijavala dodatnu toplotu. Prosje- 
lina između brda, Mekanska dolina, pretvorena je u proključali kazan. 


17 Mora da je Ebu Talib poslušao starca Behiru. Pouzdano se zna da Mu- 
hammed nikad nije bio u Damasku... Ni njegov pradjed Hašim, devet dece- 
nija prije, nije stigao u Damask; umro je na putovanju kroz Palestinu, u Gazzi, 
i nije dočekao da mu se u Jesribu rodi sin Šejbe, kojega će u Mekku dovesti 
amidža Muttalib, a ime će mu zamijeniti nadimak Abdulmuttalib 

Razrijeden, zrak je postao vidljiv i lelujao se. Pritisla jara izgledala je 
poput ustajale izmaglice. Ni sjene, kamoli daška vjetra. Nebo nije bilo 
nimalo plavičasto, postalo je pepeljasto. 1 kad omrkne, noći nisu bile 
nimalo podnošljivije. —. 

U Mekki se zadesio Dželheme bin Arefat. Došao je uobičajenim 
poslovima poradi kojih se u Mekku dolazi s Arefata. Htjelo se da pri- 
sustvuje događaju kad se pred Ebu Talibovom kućom okupilo mnoš- 
tvo ljudi. Zapomagali su iz sveg glasa: 

— Ebu Talibe, moli se za kišu! 

Dozivanje nije prestajalo, pa je Ebu Talib izišao i samo im odmah- 


nuo rukom. 
— Sve se osuši! Ne možemo izdržati! Djeca nam trpe! Moli se za 


kišu, Ebu Talibe! 

On im je odmahivao, oni navaljivali: 

— Ti si najpribraniji Abdulmuttalibov sin, tvoje je da nam pomo- 
gneš! 

Ebu Talib se povukao u kuću. 

Pristigle i žene pustile su kliktave glasove. Sve se orilo. 

Ebu Talib se vratio i kazao: 

— Dobro. Sad se raziđite. 

— Nećemo se razići. Hoćemo da moliš za kišu. Tvoj djed i otac 
brinuli su se o Kabi... 

— Raziđite se! — kazao je Ebu Talib. 

— Ti obožavaš kipove. Moli se za kišu! 

Ebu Talib se okrenuo. : 

— Ti si najbolji među potomstvom Kurejšija. Samo nas ti možeš 
spasiti! 

Ebu Talib je ušao u kuću i nije izlazio dok se galamdžije nisu ra- 
zišle. 

Kad se napolju smirilo i kad je u blizini bio samo još Dželheme, 
Ebu Talib je izišao iz kuće s bratićem Muhammedom. 

Dželheme ih je gledao. Mogli su i oni njega vidjeti. Bio im je na 
očima. Ali, Dželheme nije smetao Ebu Talibu. Nije bio iz Mekke. 
Dželheme je s Arefata. Oni s Arefata drukčiji su od Mekanaca. 

Amidža i bratić zastali su pred Kabom. Ebu Talib je nešta govorio 
Muhammedu. Dželheme bin Arefat nije mogao razabrati šta mu je 
govorio. Ali je lijepo vidio kako je mladić zadržao pogled prema nebu 
i podigao obje ruke. 

Nije potrajalo dugo, a Muhammed je spustio ruke i još kratko 
zadržao pogled. 


Dželhemi je izgledalo kao da se Sunce n 
Uskovitlalo se potpuno vedro nebo. Pojavio se vjetar. Sa svih strana 
pristizali su i zbijali se oblaci. Smrknulo se. I spustila se obilna kiša. 
Zadugo nije prestala. 

Dželheme je iščekao da stane kiša i dočekao da se Mekanci vrate 
pred Ebu Talibovu kuću. Opet su došli s galamom. Samo što su sad 
iskaljivali svoju pakost što je okišalo i bez Ebu Talibovih molitvi. Sva- 
šta su govorili. Same pogrde. 

Dželheme je pomišljao suprotstaviti im se. Ipak, čekao je da Ebu 
Talib ukaže na njega kao svjedoka. Ebu Talib ga je pogledao. I ničim 
mu nije dao do znanja da se treba umiješati i objašnjavati im. 


Samo im je rekao: 

— Radujte se! 

Otpoviknuo im je: 

— Najvažnije je da ste obradovani! 

Malo i zbunjeni, Mekanci su se razišli. 

Džehleme je, po povratku kući, zatekao zazelenjelu Arefatsku vi- 


soravan. ? 


U/I 
IZOSTANAK SA SVADBOVANJA 


ih godina Muhammed je najviše vremena provodio s čobani- 

ma. Odrasliji među njima smatrali su ga sebi ravnim. Dijelili su 

dobro i zlo na planinskim pašnjacima izvan Mekke i dobro su 
ga poznavali. Zato su ga i pozvali da s njima ide na zabavu u Mekku. 
Spremalo se veliko veselje. Zakauana je svadba. Svi su dobrodošli; i 
pozvani i nepozvani. Pa da i oni razgale dušu. Na stoku će preko noći 
pripaziti najmlađi. 

Ni Muhammed nije mislio ružno o svojim poznanicima. Drago 
mu je bilo što su ga pozvali. Ali, njihov poziv ga je zatekao. Nije to 
očekivao. Kaza im da mu ne zamjere, ali nije spreman. 

Oni su otišli. S Muhammedom je ostao još jedan čobanin, mlađi 
od njega. 


18 Džehlemeje kasnije posvjedočio o ovome događaju. Ostali su i Ebu Talibovi 
stihovi o tome i Muhammedovoj kišnoj dovi 


ajednom pomračilo. 

Bilo je mirno predvečerje. Ovce su, zbijene jedna uz drugu, spavale. 
Koze su, na svoj način, zalegle... A oni momci uljudno su ga pozvali... 

Muhammed se obratio mlađem pastiru: 

— Bi li pripazio i moje ovce, pa da i ja odem na sijelo u Mekku? 

Dječak je pristao. 

Sunce je zamicalo iza vrhova planina i Muhammedu je bilo lijepo 
dok je koračao prema Mekki. 

U Mekki su se rodili i njegovi preci. To je i njegov rodni grad. Kad 
se, ovako, udalji na neko vrijeme, iako to nije bilo ni predaleko, i zaželi 
se Mekke... Jest da Mekanci žive u zabludi i trebaju promijeniti svoj 
način života... Ali, to je i njegov grad. Nejma mu dražega grada. 

Začula se svirka kad se primakao prvim gradskim kućama. Raspi- 
tao se o tome. Objasnili su mu da je to tako kad je svadba i da veselje 
potraje više noći. 

Arapska veselja bila su raskalašna. Napijali su se alkohola i uživali 
u razvratu. Iz Damaska su dogonili najrazličitija opojna pića Za svačiji 
ukus. Okupljali su najbolje svirače. Iz daleka su dovođene igračice. 
Prvi put su pokazivane novokupljene robinje. Kockano je u velike 
uloge... 

Kad je bio nadomak Mekke, Muhammed je sjeo. Da se malo od- 
mori, pa će nastaviti. Blizu je. 

Kako je sjeo i naslonio se leđima uz veliki kamen, omamila ga je 
umirujuća toplina kamena i on se prepustio snu. 

Probudili su ga svjetlost i vrelina jutarnjih zraka. 

Iz Mekke se ništa nije čulo. Grad je zaspao s izlaskom Sunca. 

Muhammed se i zaputio nazad, na pašnjake. 

Mladi pastir ga je pita kako je bilo, a on mu ispriča. 

Ostali čobani nisu se vratili ni do izmaka idućega dana. I rekli su 
da će veselje potrajati. 

Kad je odmaklo popodne, Muhammed je upitao mladog pastira 
da ga zamijeni. Opet je krenuo u Mekku. 

Sutradan, kad je odanilo i kad se vratio na planinu, mogao je dje- 
čaku ispričati da je pred Mekkom sjeo da se malo odmori i da je ostalo 
bilo isto kao i jučer. '? 


19 Muhammed je poslije pričao o tome: 

- Odlučio sam otići i druge noći. Kad sam, pred mrak, prišao Mekki, snašlo 
me isto što i prethodne noći; zaspao sam na ulazu u grad. Allah me saču- 
vao, a poslije sam nisam dozvoljavao da me okupira Zlo... 


12/1 
NA BRIJEGU BUVAN 


ad je na red dolazilo godišnje okupljanje Mekanaca na brijegu 

Buvan, svi poslovi su ostavljani. Niko ništa nije radio. I čobani 

su vraćali ovce s pašnjaka. Sav grad se neizostavno preseljavao 
na Buvan. 

Dan velikog praznika, godišnja svečanost prinošenja žrtava njiho- 
vim bogovima. 

Porodično se okupljalo pod šatorima na tom brijegu. Dugo se pri- 
premajući, dan se provodio u stanju posebnog oduševljenja. 

Muhammed je izostajao. Redovno bi se izmigoljio da ne prisu- 
stvuje. To se ponavljalo i pročulo se da jedino on bude odsutan. Na 
tome su grdno zamjerali njegovoj porodici. Tetke su mu priprijetile da 
ih više ne smije brukati, da mu se to dosad moglo odbijati na mladost, 
a sad je već mladić, odrastao je, i ne može više tako. Prethodnih dana 
su ga držale na oku i primorale da pođe s njima. 

Kad je trebalo početi s glavnim — prinošenjem žrtava, Muhammed 
je upao u šator svojih rođaka. Sav preblijedio, dršćući, kazao je da su 
ga zasrela dva neobična stvorenja i zabranili mu da ovdje dalje ostane 
i da odmah mora otići. 

Bio je usplahiren, blijed. Nimalo nije izgledao tako da se moglo i 
pomisliti da nije govorio istinu. 

Preplašeni, rođaci su mu dopustili da ode kući. 

Kad su se vratili s Buvana i ponudili ga ispečenim mesom zaklanih 
životinja, odbio je: 

— Ne smijem jesti ono što je žrtvovano kipovima. 

Začudili su mu se i više ga nisu ni prinuđivali da odlazi na Buvan. 


13/1 
PRVA BITKA 


urejšije su s trgovačkim karavanima ljeti putovali na sjever, sve 
do Šama, a zimi im je bilo podesnije kretati južnije. Bila je zima 
d je Muhammedov amidža Abbas krenuo sa svojim karava- 

nom na jug Arabije, u Jemen. mm | 
Ovaj amidža ubrajao se u bogate Kurejšije. Išlo mu je od ruke 
bavljenje trgovinom. Umješnost u poslu donosila mu je dobru za- 


35 


36 


bh ' k \ \ d } aa = A SR ZE 


VIDIO JE BEDUINSKE NASEOBINE I RUŠEVINE UNIŠTENIH GRADOVA 


radu. Procijeni li se pravilno odabir robe, može se dobro zaimati i 
brzo obogatiti. I samo jedno putovanje značilo je višestruku trgovinu: 
tokom samoga putovanja prodaje se ono što se ponese iz Mekke, a 
na svratištima donabavlja druga roba, pa se sve rasproda na krajnjem 
odredištu, a tu kupi nova roba i nastavi sa trgovanjem pri povratku, da 
bi uslijedila prodaja u Mekki. 

Abbas je poveo bratića da stekne iskustvo života u karavanu i trgo- 
vačkim poslovima, pa i zaradi. 


Muhammedu je bilo sedamnaest godina. 

Na putovanju se nagledao svega i svačega. Susretao je učene ljude 
koji su mnogo znali o prošlosti. Slušao i one koji su zagovarali napre- 
dak. Viđao je raskalašne bogataše koje je bogatstvo osililo, pa su oko 
sebe okupljali svakakve ljude i upuštali se u sve i svašta. Sretao se sa 
sirotinjom koja ne živi bolje od robova. Vidio j je mnogo hramova u 
kojima je bilo mnogo kipova. I hramove novije vjere, u kojima su bili 
po, jedan ili dva kipa. Čuo je da još ima i onih koji se drže onoga šta 
je preostalo od stare Ibrahimove vjere: nisu obožavali kipove i— kao i 
njegov djed Abdulmuttalib — vjerovali su samo u jednoga Boga. Vidio 
je bijedne beduinske naseobine i ruševine uništenih velikih gradova. 
I grad Irem.?" 

Divio se predjelima kojima su prolazili. Kao i u Mekki i uokolo 
nje, ima još kamenih pustinja, bez imalo pijeska. Ima i nesagledivo 
prostranih pješčanih pustinja. 

Pratile su ih dnevne vreline, hladne noći i danonoćne oluje. Divio 
se tim silnim čudima Božijega davanja. 

Ni to, ni sva ta pustinja, ni zrnca pijeska, ništa nije stvoreno bez 
svrhe. I u tome je veličina Božije moći i Božijeg davanja. 

Ugledali bi i kišne oblake u daljini ili nailazili na oaze s izvorima 
i palmama. 

Uživao je u ljepoti Božijeg stvaranja. 

Pokazan mu je i bunar u koji su bacani ljudi koje je Bog odabirao 
i slao ih kao glasnike Svoje riječi, a na kraju vidokruga, poput izdero- 
tina vjetrovima razbucanih oblaka, izvirivale su razvaline nekadašnjih 
gradova. 

Kad su se, vraćajući se, na tri noćenja primakli Mekki, karavan je 
napalo pleme Hevazin. 

Napad nije bio neočekivan. Podugo je trajala netrpeljivost između 
Hevazina i Kurejšija. U Mekki su saznali o namjerama Hevazina i 
dojavli karavandžijama gdje će biti napadnuti, pa da izdrže dok im ne 
stignu u ispomoć iz Mekke. 


20 Ulremu su nekad bile hiljade i hiljade kuća i palača. Narod koji je tu živio zvao 
se Ad. Bili su gorostasni i bili su se osilili u svojoj moći i izobilju. Izopačili su se 
preko svih mjerila. Oni su obožavali kipove i ponašali se raskalašno. Opomi- 
njao ih je Božiji poslanik Hud, a rugali su mu se i oni i njihov vladar Džehleme. 
Nastavljali su živjeti po svome, sve misleći da im niko ništa ne može. Onda je 
stigla strašna kazna sa neba... i život u Iremu nikad se više nije nastavio. Ljudi 
su se bojali ukletosti i dugo su naširoko zaobilazili prokleti kraj. Ostali su samo 
tragovi u stijenama. Oni svjedoče o tome gradu i narodu Ad koji je tu živio 

Dobro naoružani i mnogobrojni, Hevazini su navalili svom sili- 
nom. Branioci su se odupirali. Utom im je pristiglo pojačanje. Haši- 
mije iz Mekke predvodio je Ebu Talib. Razvila se prava bitka... 

Muhammed se nije uplašio. Pomagao je koliko je mogao spram 
svojih godina. Sakupljao je uokolo rasute protivničke strijele i doda- 
vao ih braniocima.?! 

Uvidajući da nejma fajde u njihovom ćaru, Hevazini su odustali. 

Odbranjeni karavan amidže Abbasa stigao je u Mekku. 


14/1 
U PLEMENSKOM VIJEĆU 


onavljali su se prepadi nadomak Mekke. Razbojnici su napadali 
p iznenada i pljačkali trgovačke karavane. To je potrajalo, pa su ka- 

ravandžije zaobilazile Mekku. Nesigurnost se prenijela i u grad. 
Bilo je previše razbojništva i u samoj Mekki. Tome se nije vidjelo kra- 
ja. Mekanci su se siloderno odnosili i prema hodočasnicima. Došlo je 
dotle da su ih Kurejšije prisiljavale da od njih kupuju obrednu odjeću 
koju su im oni propisali. Ko nije kupio, bio je primoran obilaziti nag 
oko Kabe! 

U Mekku je došao i pripadnik plemena Zubejd. Prodao je svoju 
robu Ebu Džehlu. Nije mu isplaćeno koliko treba i kako su se bili na- 
godili. Zubejdi se požalio. Bio je grubo odbijen. Oštećeni je zatražio 
zaštitu predvodnika nekih gradskih porodica. Išao je od jednog do 
drugog. Nisu ni obraćali pažnju na njeg. 

Oštećeni iz plemena Zubejd iskazao je protest. Popeo se na uzvi- 
sinu Kubej, gdje su ga mogli vidjeti i dobro čuti. Odatle je, što ga grlo 
nosi, izgovarao pjesmu o nepravdi koja mu je počinjena u Mekki.? 

Njegove žalbe čuo je i Abudulmuttalibov sin Zubejr. Nije mu bilo 
lijeno, pa provjerio pjesnički iskaz. Sa zluradošću mu je potvrđeno da 
je drekavac u pravu. U Zubejru se prelila srdžba. Zatražio je da se na- 


21 -Bio sam sa svojim amidžama. Dodavao sam im strijele... Kad je došlo do 
preokreta, pleme Hevazin se povuklo — pričao je Muhammed 


22 Vještina sastavljanja stihova i njihovo kazivanje bili su izrazito njegovani i 
omiljeni među Arapima. Mnogi su se tome izvještili. Navođenje tuđih stiho- 
va bilo je rašireno u svim prilikama. Pogotovo je bilo uvažavano kazivanje 
vlastite poezije. Bilo je vičnih i brzom smišljanju pjesama. Arapima nije bilo 
ravnih u poeziji 


pokon stane ukraj zulumu. Ali, kako? Tako da se obnovi savez Fudul. 
U Mekki je taj savez djelovao više stotina godina i okupljao najoda- 
branije iz svih plemena, pa je, vremenom, na to zaboravljeno. 

Zubejr bin Abudulmuttalib nije bio bilo ko. Bio je odmjeren, do 
njegove riječi se držalo... 

Kurejšije su se okupile u kući najstarijeg među njima, uglednog i 
poštovanog Abdullaha bin Džed'ana Temija. Dogovarali su se da se 
zakaže zasjedanje gradskih odličnika. Sazvano je Vijeće plemenskih 
dostojanstvenika. 

Obnovljen je savez Fudul. 

Odlučeno je da niko ne smije biti ugnjetavan. Ne smije se činiti 
nasilje ni prema Mekancima, ni prema musafirima. Kako u Mekki, 
tako i izvan Mekke. Dostojanstvo ima biti zaštićeno po svaku cijenu. 
Svi će se, zajedno, bez obzira ko bude u pitanju, suprotstavljati svima 
koji čine zulum. Zakleli se da će, kao jedan, od tlačitelja braniti po- 
tlačene i da neće odustajati sve dok se ne udovolji pravdi. I da to tako 
treba ostati sdok mora ne presuše, a pomaknu se s mjesta planine 
Hira i Sabire. 

To je bio ogroman napredak. Dotad su rodbinske veze imale pot- 
punu prednost nad pravdom i istinom. Vladala je slijepa privrženost 
plemenu i pripadnicima plemena, bespogovorno se stavljalo na stranu 
svoga i svojih, pa šta god ko učinio ili učinili. 

Sa vijećanja su se uputili Ebu Džehlu. Primorali su ga da isplati 
dug pripadniku plemena Zubejd. 

Muhammed je bio predstavnik Kurejšija na tom skupu i najmlađi 
vijećnik 3 

Bilo mu je dvadeset godina. Već se i sam bavio trgovinom. Da ne 
bi bio na teretu amidži Ebu Talibu, uz nešta ušteđevine, otvorio je 
mali dućan i trgovao. Nije se zabogatio. Trgovao je onoliko koliko je 
bio u mogućnosti da ne zapadne u dugove. 


na zasjedanje saveza Fudul: 
- Bio sam u kući Abdullaha bin Džed'ana. To je bilo takvo dostojanstveno 


ponašanje i takav dogovor da za stado crvenih deva ne bih mijenjao to što 
sam bio prisutan i u tome sudjelovao. | sada, u islamu, ako bih bio pozvan 
na takav skup, rado bih se odazvao — govorio je s nimalo skrivenim pono- 
som o tome mnogo godina poslije, u Medini, kad je bio na vrhuncu moći 

Odličnikom među plamenskim dostojanstvenicima učinili su ga 
razložno rasuđivanje i izuzetno poštenje. Znalo se da ne laže, ne petlja, 
ne potkrada, a ispuni ono šta obeća. 

— Kad Muhammedu povjerim svoju robu, već navečer, prije nego 
što ode kući, navrati mi pravo iz dućana i od zarađenog izmiri obave- 
ze koje je preuzeo. Ili, kad se vratim s puta, svi nagrnu pitati me kako 
sam prošao sa zaradom, a Muhammed dođe i pita kako sam i kako 
sam prošao na putu — kazivao je viđeni trgovac Kajs bin Sa'ib. 


15/1 
VOĐA KARAVANA 


ajugledniji trgovac u Mekki bila je žena. Zvala se Hati- 

dža. Otac joj je bio Huvejlid, djed se zvao Esad, pradjed 

Abdul'uzza, šukundjed Kusaj. To je rodoslov jedne od najbo- 
ljih porodica u velikom plemenu Kurejš. 

Hatidža je bila veoma vrijedna i bogata. Nadaleko uvažena. Stekla 
je povjerenje time kako se bavila trgovinom. Znalo se da ne vara i 
ne zakida na vagi i cijenama, da je najboljega kvaliteta roba kojom 
ona trguje. O njezinim trgovačkim poslovima pročulo se i izvan Ara- 
bije. Prozvana je nadimcima koji su se nadovezivali jedan na drugi: 
Tadžira,?' Tahira? i Sejjidetu-Kurejš.?" 

Prepričavana je njezina dobrota i umnost. Bila je obrazovana. Vo- 
dila je i duge razgovore sa svojim rođakom Verekom i njegovom se- 
strom Kuteilom. 

Vereka bin Nevfel bio je veoma učen. Poznavao je i hebrejski jezik, 
pa je prepisivao Indžil na tom pismu, a govoreno je i da je prešao na 
kršćanstvo. F 

I Verekina sestra bila je učena. Citala je knjige i bila upućena u 
pitanja vjere. Kuteilini razgovori sa Hatidžom zasnivali se na Znanju i 
međusobnom uvažavanju. 

Kao i u stare knjige, Vereka se razumio i u tumačenja snova. Zato 
mu je Hatidža povjerila svoj san: 


24. Trgovkinja 
25. Čista 
26 Dama plemena Kurejš 


— Mlad Mjesec se spuštao s vedroga neba. Zastao je nad mojom 
kućom. Io me proželo nježnim osjećanjem. Onda je srpasti Mjesec 
osvijetlio Mekku i njegova svjetlost rasprostrla se dokle je god sezalo 
nebo. " 

Starac se prenuo. Potom je pošutio. Naposlijetku, nasmiješen, ka- 
zao joj da će se udati za mladića koji će svojim umom prosvijetliti 
Mekku i cijeli svijet. 

Hatidža je imala svoja stada deva i unajmljivala pomoćnike u svo- 
jim karavanima. Oni su dva puta godišnje putovali u Šam i trgovali za 
nju. Dobro im je plaćala. Nije zakidala, nego im je i pridodavala. Ali, 
koliko se god brižljivo raspitivala kome povjeravati poslove, njezini 
pomoćnici bogatili su se potkradajući je. Takvima nikad nije dosta. 
Njezin trgovački ugled bio je doveden u pitanje i zaprijetila je opa- 
snost da se poljulja povjerenje koje je stekla. To je pogubno u trgovini. 

Hatidža se požalila pouzdanim sugrađanima, onima koji se se ra- 
zumjeli u trgovačke poslove i sa kojima se savjetovala. Zatražila je da 
dobro razmisle šta treba uraditi da bi se otklonile nagomilane neu- 
godnosti i da poslovi krenu nabolje. 

Predložili su joj da vidi s Abdulmuttalibovim unukom Mu- 
hammedom, da njemu prepusti da je zastupa u poslovima. Svi su se u 
tome složili. Naveli su joj da je otmjen, da se u svemu ponaša plemićki, 
uvijek je uredan i blag, a i skroz pravedan. Mlad je, zdrav, sposoban. 
Ne žali se na sudbinu i siromaštvo u koje je zapao. Navikao je raditi, a 
njegovo poštenje je čuveno. Rekli su joj da i sam pomalo trguje, ali da 
je njegovo trgovačko iskustvo veće i stekao je veliko povjerenje. 

Među savjetnicima je bio i Kajs bin Sa'ib. Ponovio je Hatidži pri- 
mjere iz ličnog iskustva koje je i ranije isticao o Muhammedovoj po- 
uzdanosti, odgovornosti i dobrom odgoju. 

Hatidža je čula o Muhammedu i njegovoj dobroti, a lično ga nije 
poznavala. Nije se dvoumila. Poslala je odanoga roba Mejseru da ga 
pozove. 

Poziv je prihvaćen. I = 

Da ne nanese neprijatnosti ni sebi, ni njoj, a Mekancima ne omo- 
gući nasladu ogovaranja da se nasamo sastaje s lijepom i bogatom 
udovicom, Muhammed je na dogovor poveo svoju tetku Atiku. 

Hatidža mu je kazala da su se ostale Kurejšije naučili trgovanju 
od Hašimija, da ona zna da se i on bavi tim poslom i predložila mu 
da to za nju čini naveliko. Rekla je da tih dana njezin karavan treba 

u Šam, pa bi njemu povjerila da bude predvodnik i glavni zastupnik 
u prodaji i kupovini na velikoj pijaci u blizini Damaska. Dobro bi ga 

nagradila. Pri ruci će mu biti njezin rob Mejsera. Pošten je i sposoban. 
Muhammedu bi prepustila da sam odabere ostale saputnike, pouzda- 
ne vodiče, sposobne goniče deva, vrijedne nosače i ostale pomoćnike 
od kojih zavisi dugo putovanje pustinjom i uspjeh u trgovini. 

Muhammced je bio zadovoljan. Pogledao je svoju tetku, pa kli- 
mnuo glavom. Tetka Atika riječima je potvrdila da je utanačen dogo- 
vor. Hatidža je svoje zadovoljstvo dopotvrdila time što je rekla da će 
biti plaćen duplo više od dosadašnjih predvodnika njezinih karavana. 

Prvi veliki posao poklapao se sa putanjom sa koje se njegov pra- 
djed i otac nisu vratili. Muhammedu je bilo isto godina kao onda babi 
Abdullahu — dvadeset pet. 

Mejsera se na putovanju nije odvajao od Muhammeda. Nije to 
bilo zato da bi ga nadgledao. Mejsera je uvidio da može mnogo nauči- 
ti od Muhammeda gledajući kako se ponaša i šta i kako govori i radi. 

— Nikoga nije zakinuo, niti je ikako drukčije varao. I kad je proda- 
vao i kad je kupovao, jagmili su se da bi trgovali s njim. Urođeno mu je 
umijeće lijepog ophođenja. On je nafakali, prati ga berićet...— ispričao 
je Mejsera Hatidži kad se karavan vratio. 

Muhammed se sa svima odnosio najbolje što se može, a premašio 
je sva očekivanja i kao trgovac — postigao je znatno veću dobit od 
uobičajene. 

— Sve je bilo pošteno da ne može biti poštenije — kazivao je Mej- 
sera Hatidži. 

Hatidža nije krila zadovoljstvo. Osokoljen time, rob Mejsera ispri- 
čao je i o dva neobična događaja s putovanja. 

Prvi se zbio na jednom od konačišta pri odlasku. Tamam se za- 
noćalo dok su rastovarene i napojene deve. Muhammed je nadgledao 
poslove, pa je, kad je završeno, sjeo ispod palme. 

Mejseri je tada prišao pustinjak koji je živio u blizini svratišta. Nje- 
gova kućica bila je na obodu nevelike oaze, a Hatidžini karavani su tu 
redovno zastajali. Pustinjak se dobro poznavao s Mejserom. 

— Nisam viđao onoga koji se odmara ispod drveta — kazao je pu- 
stinjak. Ko je on? — upitao je. 

— On je vođa ovoga karavana. Njemu se trebaš obratiti ukoliko ti 
šta treba — odgovorio mu je Mejsera. 

— Ništa mi ne treba. Pitao sam da bih ja tebi mogao reći...— kazao 
je pustinjak. 

Mejseri nije bilo jasno, pa je pojasnio: 

-Onj je iz plemena Kurejš. Oni čuvaju Kabu, a njegovi preci bili 
su čuveni i po trgovini. 


PUSTINJAK SE ZAGLEDAO U NEBO I IZGOVORIO MOLITVU 


Pustinjak se zagledao u nebo, izgovorio molitvu, pa tiho kazao: 

— Sve se uklapa u ono šta znam. Nejma sumnje u ovo šta ću ti reći: 
Ono Božiji poslanik sjedi ispod drveta! 

Mejsera se i nije posebno razumijevao u to. Bunilo ga je ono šta je 
Znao o vjerovanju. Viđdao je kipove bogova u samoj Mekki. Saznao je i 
o božijem trojstvu. Čuo je i za Boga Koji je Jedan. Ništa posebno nije 
znao ni o Božijim poslanicima. Do njega nisu doprle priče o ranijim 
neobičnim događanjima sa Muhammedom. Tome ionako nije prida- 
vana posebnija pažnja. Ko je i čuo o tim čudima, ako bi se i začudio, 

zaboravljano je. Svakoga čuda dosta za tri dana, pogotovo u pustinji. 
Čudna mi čuda kad je u pustinji i sam Život već preveliko čudo. 

Zato Mejsera, makar ga je dobro poznavao, nije upitao pustinjaka 
po čemu je to zaključio. I smetnuo bi s uma te riječi da ga na njih nije 
podsjetilo čudo u povratku... 

Prethodni dan bio im je podnošljiv za putovanje. Odmorni, zarana 
su napustili konačište i zašli u bespuće pijeska s valovitim dinama. 
Nastupila je nesnošljiva vrelina. Nimalo nije bilo lahora. Nebo se usi- 
jalo, pržilo i pritiskivalo poput gvozdene kacige na ratnikovoj glavi. 

Mejsera se u pustinji naslušao i nagledao svega i svačega. I dnevnih 
i noćnih priviđenja. Stvarni događaji bivali su nestvarniji od izmišlje- 
nih ili onih koje sebi umisle ljudi koji žive s pustinjom. Slušao je i o 
šejtanima i džinima. I o melekima. Ako je džine možda i viđao, me- 
leke nije ni mogao vidjeti. Nije znao da u pustinji može biti takvih, 
dobrih bića koja su nevidljiva. A onda su se pojavila dvojica koje je 
vidio. Lebdjeli su iznad Muhammeda. Pravili su mu sjenu i rashlađi- 
vali ga svojim krilima. Krila su im se toliko brzo pomicala da se gubila 
njihova vidljivost. Nisu skrivali svoje obličje, pa su ih vidjeli i ostali, a 
niko ih se nije prestrašio. Bića iz nevidljivoga svijeta unijela su mir u 
srca i insanima i hajvanima. 

Hatidža je znala o melekima. Od rođaka Vereke čula je i o suro- 
vim nepravdama koje su ljudi nanosili Božijim poslanicima. I kako je 
Allah podučio Isaa, Merjeminoga sina, i odredio ga da bude poslanik 
Musaovome narodu. 

Kao i kazivanja rođaka Vereke, Hatidža je s razumijevanjem sa- 
slušala Mejseru. Rekla je da Muhammedu sljeduje dvostruko veća 
nadoknada od one koju mu je obećala. I ljude iz karavana dodatno će 
nagraditi za dobro obavljeni posao, ali neka im Mejsera natukne da 
ne pronose ovo šta je on njoj ispričao. I, ako je još ko čuo pustinjaka, 
ni to nek se ne širi. 


16/1 
ZENIDBA 


atidži ni ljepotom nije bila ravna nijedna Arabljanka. A još je 
bila i u dobi kad zrelost oplemeni žensku ljepotu. Prosili su je 
najviđeniji iz Mekke, sve probrana gospoda. S brižljivo iza- 
branim darovima, i neoženjeni su joj slali prosidbi vješte žene iz svojih 


porodica. Ona je uljudno odbijala. Mislilo se da se i ne misli treći put 
udati. To ne bi propraćeno ogovaranjima, bi primljeno s uvažavanjem. 

Ali, Muhammed joj se sviđao. Na vrline njegovoga ponašanja na- 
dovezivala se naročita ljepota i muževnost. 

Nije bio oženjen, a ni prije se nije ženio. 

Dvadest pet mu je godina. 

Hatidži četrdeset. 

Povjerila se prijateljici Nefisi bint Menijet. Ona je otišla Mu- 
hammedu. Vodila je s njim razgovor izokola, dok nije upitala zašto se 
nije oženio. Odgovorio je bez uvijanja: 

— Ne bih mogao izdržavati porodicu. 

Kad joj je Nefisa prenijela, iskreni odgovor svidio se Hatidži. 

Ubrzo je Nefisa ponovo otišla na razgovor s Muhammedom. Nije 
dužila, upitala je: 

— A ako je bogata i otmjena udovica, ali i lijepa žena, voljna udati 
se za tebe? 

Muhammed je pitao: 

— O kome govoriš? 

— O Hatidži. 

Imao je najbolje mišljenje o Hatidži. I sviđala mu se... 

Nije se dvoumio. Kazao je Nefisi da će doći sa svojima iz porodice 
i zaprositi nevjestu. Odabrao je amidže Ebu Taliba i Hamzu. S njima 
je isprosio Hatidžu od njezinih amidža. 

Lijepo su živjeli. 

Kao i on s njom, i ona je bila zadovoljna. Slagali su se i upotpu- 
njavali se razumijevanjem i međusobnim poštovanjem. Ni razlika u 
godinama nije smetala da njihov brak bude najljepši primjer. 

On se nastanio u njezinoj kući... Useljenje u ženinu kuću dovodi 
muškarca u neugodan položaj. Tako je bilo i ostalo. Tako je i među 
Arapima. A Muhammed je bio obrazli, ponosan muškarac, nikako 
bez obraza. 

Hatidža je stala iza njega. 

Bilo je i pokušaja protivljenja njezine rodbine njihovome braku, 
ali je ona strogo spriječila miješanje, a i poslije je bez popuštanja šti- 
tila svoj brak. Posebno je vodila računa o muževom položaju. Njega 
nimalo nije opterećivala ni svojom djecom. Sve je činila da ne bude 
nimalo i ničim povrijeđen. Da se ne osjeća kao vuljez koji je crnji od 
crnoga gavranac. Zaista je bio domaćin kuće. 

Muhammed je učvrstio i proširio trgovačke poslove. Sve je teklo 
kako treba. Hatidža mu je omogućila da se, od svoje zarade, uporedo 
i sam bavi trgovinom. Tako pristoji muškarcu. 

Bogaćenje ga nije mijenjalo. Ostao je kakav je bio, pribran i vrije- 
dan. 

Kad bi pozavršavao obaveze, i dalje ne bi sudjelovao u ispraznim 

razgovorima na mekanskim ulicama. Niti su ga viđali po svratištima i 
na zabavama. Klonio se ružnih navika i nevjerničkih obreda i odabi- 
rao šetnju i razmišljanje u samoći. 

Hatidža mu je rodila sina. Kasim. I muža je tako oslovljavala, Ebu 
Kasim. 

Sin je kratko živio. Otac je veoma potresen. Koliko god je sustezao 
bol, vidno je patio. 

Potom, jednu za drugom, dobijaju četiri kćerke: Zejnebu, pa Ru- 
kajju, Usauki Kulsum, pa Fatimu. On je jednako volio svoju djecu. 
Nije jedno govorio da bi se ponašao drukčije. Cesto je ukazivao da 
se djeca ne smiju podvajati.!! Ostalima je najbolji primjer koliko se 
trebaju i mogu voljeti ženska djeca. 

Volio je i njihovu majku. Veoma je volio i poštovao njihovu maj- 
ku.?5 Ne samo da se nije ženio na Hatidžu, nego je u svom srcu do 
kraja života branio i odbranio mjesto koje je njoj pripadalo. Nije do- 
zvoljavao ni da se sjećanje na nju nagrdi ijednom riječju i odlučno je 
odbijao nasrtaje svojih kasnijih supruga koje su znale biti ljubomorne 
spram pažnje koju je pridavao uspomeni na svoju prvu ženu.?? 


27 lako mu je Fatima bila miljenica, zato što je najmlađa, nije je odvajao od 
ostalih kćerki. Možda i nenamjerno ili radi kasnijih umetskih razračunavanja, 
pogrešno je sklopljena takva slika 


28 Hatidža bint Huvejlid, Kusajeva prapraunuka, iz plemena Kurejš, jedna 
među četiri najodabranije žene svijeta. 

— Hatidža mi je povjerovala kad niko nije vjerovao. Znala je da govorim istinu 
kad su me svi ugonili u laž. Pomogla mi je imetkom kad nisam imao i dok 
su mi svi odmagali, Rodila mi je i odgojila djecu kad je izgledalo da mi djeca 
neće odrastati... - govorio je Božiji poslanik Muhammed i s najvećom rado- 
šću isticao susret sa melekom Džibrilom kad mu je rekao: 

— Allahov Poslaniče, nazovi selam Hatidži od njenog Gospodara i obraduj je 
kućom u Džennetu u kojoj nejma vike i buke, a nejma ni posla i umora! 


29 Najmlađa među suprugama, Aiša, r.a., sa žaljenjem je ispričala o svojoj lju- 
bomori spram uspomene na Hatidžu, r.a.,, i o tome kako je za to prekorio 
Poslanik, s.a.v.s. 


Mnogo godina poslije, kad je već bio bezgranično uvažavan, pre- 
poznao je glas Hatidžine sestre dok je čekala na džamijskoj sofi s 
ostalima koji su došli da bi se obratili Božijem Poslaniku radi svojih 
problema. Naredio je da se odmah riješe njezini problemi te da je 
uvedu u džamiju. Kad je ušla, on — koji je tada bio na vrhuncu ugleda i 
uticaja i koji nije dozvoljavao ni da se pred njim ustaje na noge ustao 
je pred njom! Blago se obratio starici... 


17/1 
CRNI KAMEN 


a se ne bi urušila, vremenom je Kaba obnavljana. Činjeno je 

to više puta. Došlo je to na red i u vremenu kad su se Kurejšije 

brinule o Svetom hramu. Zidovi su bili dotrajali, samo što se 
nisu srušili, i Kabu je trebalo nanovo graditi. 

Sva arapska plemena sudjelovala su u svim pripremama. Nijedno 
pleme iz Arabije nije moglo polagati više prava na Kabu, a niti imalo 
manje od ostalih plemena. Zato su između njih u tančine raspodije- 
ljene obaveze. Sva plemena poslala su svoje odabranike kad je trebalo 
pristupiti radovima. To je pitanje najveće časti. 

Ali, koliko je god sve pažljivo pripremano, zapelo je već na počet- 


Ko zna kad su bili postavljani kipovi njihovih raznih bogova koji 
su poredani u Kabi i oko Kabe, a sad ih treba izmjestiti. Kako to učini- 
ti? Spopao ih je strah od prokletstva. Opet, nije im bilo druge, morali 
su ih odmaći. Mu 

Pomakli su kipove, a nikome ništa nije bilo. 

Sljedilo je dorušavanje ruševnih zidova. To je izazivalo još veći 
strah. Sta će biti? | 

Odvažio se stari mudrac Velid bin Mugire. On je započeo izvalji- 
vati kamenove... 

Ništa mu se nije dogodilo. 

Kad je i sutradan Mugirin sin osvanuo živ i zdrav, i ostali su pri- 
stupili rušenju. 

Strah se potvrdio opravdanim nakon što su srušili zidove, pa naišli 
na zeleno kamenje u temeljima i htjeli ga izvaditi. 

Kako je maknut prvi kamen u temelju, moćno se zastresla sva 


Mekka s okolnim brdima. 

POSTIGNUT JE DOGOVOR DA CRNI KAMEN POSTAVI KO PRVI NAIĐE 


Nisu znali za te kamenove. Mora da su oni od pamtivjeka. I da su 
tačne davne predaje da je Božiji poslanik Ibrahim izgradio Kabu na 
temeljima koje je postavio prvi čovjek i Božiji poslanik Adem. Da su 
to temelji koji su osnova Kabe. 

Bezglavo su se razbježali. 

Kad su se pribrali, primireni, rastumačili su da je potres opomena 
da Kabu moraju izgraditi na njezinim prvobitnim temeljima. Tako su 
i postupili. I, poslovi su odmicali bez problema. 

Kad su u zidanju dostigli metar i po visine, na redu je bilo da se, u 
južnome ćošku, zvanome jemenski, vrati Hadžeru'l-esved.?" 

To je bila veoma važna prigoda. U Mekku su stigli poglavari svih 
arapskih plemena. Nijedan nije pristajao da je neko drugo pleme za- 
služnije. Svaki je isticao svoje razloge da njemu pripadne čast da ugra- 


30 Kasnije poznat kao Crni kamen, tada još bijel. Prema predaji, melek Džibril 
ga je čistoga prenio iz Dženneta, a potamnio je od ljudskih grijeha 


di crni kamen. Nisu htjeli ni čuti da ta čast pripadne nekome drugom 
plemenskom starješini. 

Rasprave su trajale danima. Nije bilo rješenja. Dogovaranje je pre- 
raslo u svađu. Zažestilo se preko svake mjere. Samo što među njima 
nije došlo do krvine. Zakuhali su dotle da je na pomolu bio rat. Na 
vrelini je uzavrila vrela arapska krv. Nikakva bitka, ništa drugo — rat! 

I to bi ratovali svi Arapi protiv svih Arapa. 

Nekome je naumpala zapitanost šta bi ih tek snašlo da zaratuju u 
svetome gradu i povodom najveće svetinje. 

Nije im bilo druge nego da prevlada časnost namjere koja ih je 
okupila. Trebaju se dogovarati i dogovarati i — dogovoriti. 

Kako? 

Kako god, postići dogovor. 

Povuci, potegni... Ni tamo, ni ovamo. Nikako. 

Pa, opet: 

Nekako su se uspjeli sporazumjeti da im presudi i Hadžeru'l- 
esved postavi ko prvi naiđe kroz kapiju zvanu Sejbe. Pa, ko god naišao. 

To je bila posljednja mogućnost dogovora i trebali su tako postu- 
piti bez čekanja. Ako bi se odgađalo, razumljive bi bile sumnje da neko 
nekome dojavi. Zato će o Hadžeru'l-esvedu odlučiti ko prvi naiđe! 

Naišao je Muhammed. 

Nisu bili zadovoljni, bili su prezadovoljni. 

Muhammedu je bilo trideset pet godina. Bio je viđen i poštovan. 
Znan po dobru i zvan kao Emin.'! Znalo se da Muhammed ne laže, 
da je govorio samo istinu, da je pouzdan, odmjeren. Već godinama je 
bio ugledan trgovac. Mnogima je pomogao, a nikoga nije oštetio ili 
povrijedio. Veoma im je važno i to što više nije bio siromašan. 

Muhammed ih je saslušao. Pristao je. Zatražio je da mu donesu 
oveće platno.?? Nije im bilo jasno, ali su poslušali. Muhammed je raza- 
stiro platno po tlu pokraj građevine. Na sredinu je postavio Hadžeru'l- 
esved. Pokazao je starješinama zakavženih plemena da svaki prihvati 
za krajeve platna i da svi zajedno podignu kamen, pa ga prinesu do 
ćoška na zidu gdje treba biti ugrađen. 

Poglavari su to primili s velikim odobravanjem. Postupali su poslu 
s podjednakim ponosom. Prinijeli su Hadžeru'l-esved. Muhammed 


31 Povjerljivi 


32 Navodisei da je Muhammed skinuo svoj bijeli ogrtač i da je na njega stavio 
Hadžeru'|-esved 

je podigao Kamen sa zadignutog platna i postavio ga tamo gdje mu 
je bilo mjesto. 

Gradnja se mogla nastaviti. I dovršiti. 

Grede i daska za ravni, blago nageti krov nabavljeni su u Džiddi. 
Čvrsto drvo otkupljeno je od vlasnika čiji se brod nasukao u Crveno- 
me moru. 

Izgrađena i pokrivena onako kako treba, ukazala se izdužena 
granitna kocka.? Jednostavna, da ne može biti jednostavnija. I toliko 
skladna da ne može biti skladnija. 

Veličina sklada je u jednostavnosti. Jednostavnost biva upotpunje- 
na tek kad je dovedena u sklad. 

Jedinstvena građevina. 

I izvana i iznutra, Kaba je opet bila kao na svome početku. 

Plemenski vladari mogli su se prepustiti zadovoljstvu i međusob- 
nim nadmudrivanjima povodom vraćanja kipova njihovih božansta- 
va. 

Započela je gungula velikoga veselja. Nikome nije ni naumpalo da 


tu više nije bio prisutan Muhammed. 


33. Zid s Hadžeru'l-esvedom dug je deset metara i deset centimetara. Toliki je i 
zid naspram njega. Malo je duži onaj na kome su vrata i zid nasuprot njemu; 
po dvanaest metara. U visinu su zidali približno petnaest metara 

MEKKA JE BILA PRENATRPAN, BUČAN GRAD, PA JE MUHAMMED 
NAJRADIJE ODLAZIO NA BRDO SVJETLOSTI (SNIMIO: ISNAM TALJIĆ) 


1/2 
IKRE 


ekku je snašla golema nepogoda. Uništen je urod. Trošene 

su zalihe hrane i ušteđevina u novcu. Ubrzo je zavladala nei- 

aština. Bez hrane su ostali i oni koji nisu ni pomišljali da će 

spasti dotle da će biti sirotinja. U nemoći, prinošene su žrtve kipovima 

bogovima u Kabi i izgovarane riječi za koje su mislili da su čarobne. 
Mekkom je jednako harala glad. 

avani su se prestali zadržavati u gradu. Ili nikako nisu ni svra- 

ćali. Zaobilazili su Mekku: kad nejma ko kupovati, ne može se ni 

prodavati. 

Uviđajući da im nije druge, najveći bogataši Mekke prihvatili 

su da je svima spas u onome šta je tih dana uporno predlagao Mu- 

hammed — da oni koji još imaju — a uvijek i svugdje ima bogatih — 

zajednički pomognu onima koji nejmaju. Ali, ne mrvicama, nego da 
pomoć bude značajnija. Samo tako se većina može oteti bijedi i grad 
se OSOVIHI na noge. 

Mekka je ubrzo živnula. Muhammed je nastavljao s trgovačkim 
poslovima. I dalje se nije razmetao. Ostao je skroman i živio mirnim 
porodičnim životom. Poslove je ustabilio, pa je mogao dovoljno vre- 
mena odvajati na šetnje okolinom. 

Bučno je bilo i na prilazima Mekki. Da bi imao potrebni mir, od- 
lazio je u malo duže šetnje. Najugodnije mu je bilo na Džebel'u-nuru. 
To brdo nije bilo ni preblizu, ni daleko od grada. Kad bi se broja- 
lo koracima, ne bi se izbrojalo više od četiri hiljade sjeverozapadno 
od Kabe. Staza je do vrha vodila poprijeko brdom, pa uspon nije bio 
naporan. Odozgo se Mekka vidjela kao na dlanu. I blizu i dovoljno 
daleko da ne dopiru larma i galama. 

Kao i sav krajolik, ovo brdo je kameno. Manje je zagasito, svjetlije 
je u odnosu na okolna brda. I nazvano je Brdom svjetlosti. 

Ovdje se Muhammedu omiljelo. Imao se gdje skloniti od vrućine, 
a i od kiše i hladnoće. To je zato što je ispod samoga vrha pećina. 
Omanja udubina u stijeni. Malo šira od metar i po. Nije ni previso- 
ka, tamam da se ne misli na saginjanje i pribojava hoće li se glavom 
zapeti. Tolika je to pećina da mu je u njoj bilo i komotno, a i nije bilo 
zagušljivo. 

Arapi svemu daju posebna imena. I pojedinom drvetu. Čak i ka- 
menju. lako nevelika, i ova pećina imala je ime: Hira. 

Već nekoliko godina zarrdom Muhammed bi tu proboravio pri- 
je nego što će nastupiti ramazan. Mogao je neometano razmišljati o 
onome šta ga je zaokupljalo. O veličini Božijega davanja. On je vjero- 
vao da ima samo jedan Bog i molio se Njemu. Mislio je o moći Boži- 
jeg stvaranja i davanja, o smislu i uzrocima postojanja, produžavanju i 
održavanja svega. O tome kako je svakome i svemu određena datost. 

Bila mu je četrdeseta godina. Primicao se ramazan. Kao i godinu 
ranije, namjerio je taj mjesec provesti u ibadetu na Brdu svjetlosti. 
Tome su prethodili čudnovati snovi. Sanjao je sasvim jasno. Bez imalo 
primjesa košmara i neodređenosti. Ne samo da ujutro ne bi zaboravio 
šta je sanjao i razgovjetno se sjećao snova, nego se na javi pokazivalo 
da su mu snovi istiniti. Potrajalo je šest mjeseci i još više pojačalo nje- 
govu želju za ramazanskim ibadetom u osami. 

I počeo je ramazan. Muhammed je malo jeo i pio. Samo toliko 
da ne bude gladan i žedan. Hranu je radije ponudio rijetkim prola- 
znicima. 


Mislio o Allahu. Obraćao Mu se i molio Ga da sazna šta se to 
događa s njegovim snovima i s njim. Molio Ga da ga uputi. 

Ramazan je odmicao. 

Nastupila je jedna od neparnih noći u posljednjih deset dana ovo- 
ga mjeseca. Začuo je: " 

skrele?? 

Trgnuo se. 

Osvrtao se. 

Nikoga. 

Ali, čuo je sasvim razgovjetno. Prodorno. Nije bilo sumnje da je 
izgovoreno na način zapovijedanja i da se na njega odnosilo. 

Ali, kako?! 

I još čitanje?! 

Preplašen, odgovorio je, više prošaptao: 

— Ne znam čitati... 

Snažno je stisnut. Osjećao je kako ga napušta snaga, da gubi dah, 
nestaje. 

Bi popušten i bi mu ponovljeno istim glasom: 

sCitajle 

Nije znao pisati, pa nije Znao ni čitati. Ponavljao je: 

— Ne znam čitati... 

Opet je stisnut. Muhammedova snaga je malaksala. Pomišljao je 
da mu duša napušta tijelo. Toliko je stisnut da se bojao hoće li preži- 
vjeti. 

I opet se začuo isti prodorni glas: 

nCitajla 

Muhammed je, i po treći put, ponovio: 

— Ne znam čitati. 

Naredba se ponavljala, a za njom su slijedile riječi: 

nCitaj, u ime tvoga Gospodara, Koji stvara, stvara čovjeka od za- 
metka! Čitaj, plemenit je tvoj Gospodar, Koji podučava peru, Koji 
podučava čovjeka onome šta ne znale? 


34. NaBrdu svjetlosti događala se noć Kadr. O tome je, poslije, Allah objavio: 

s2Mi smo Kur'an počeli objavljivati u noći Kadr. 

A znaš li ti šta je noć Kadr? 

Noć Kadr je bolja od hiljadu mjeseci. 

Meleki i Džibril, s dozvolom Gospodara svoga, spuštaju se u njoj zbog odluke 
svake, 

Sigurnost je u njoj sve dok zora ne svanex (Kur'an, Kadr, 1-5) 


35. = Kuran: Ikre, 1-5. Prve riječi posljednje Božije Objave svim svjetovima. Poče- 

Muhammed je zapamtio svaku riječ. Kako ih je naglas ponovio, 
tako ga je popustio stisak. 

Uznemiren j je. Ulazi u pećinu Hira. I izlazi iz Hire. Hoda uokolo... 

Nikoga ne mrzi, nikoga ne prezire, ; ali je osjećao odbojnost prema 
pjesnicima i ludacima. A ovo? Sta je ovo? Je li na šejtanski nagovor 
ponovio riječi koje su mu kazane? Jesu li to stihovi? Ili mu se mutio 
razum? 

Njegova odbojnost prema pjesnicima i ljudima pomućene pame- 
|; a 

Šta je?! Šta će?! Šta učiniti? 

Uspeo se na vrh Brda svjetlosti. 

Javio mu se glas sa neba: 

Muhammede, ti si Allahov poslanik, a ja sam melek Džibril!y 

Isti onaj glas koji se začuo u pećini! 

Kuda god je Muhammed usmjerio pogled, vidio je meleka u ljud- 
skom obličju. Na sve strane. Kao da se nadnio nad svime na Zemlji, 
prekrivao je čitavo obzorje. 

Bilo mu je ponovljeno: 

"Muhammede, ti si Allahov poslanik, a ja sam melek Džibril!e 

On mu je prenio riječi koje je zapamtio, on, Džibril. 

Njemu Džibril ponavlja da je Božiji poslanik! 

Ali? Sta? Kako? Sta će biti? Kud će?! 

Kući... Kući će! Kuća je sigurno pribježište. 

Posrće. Trese ga studen. Tresa ga vrelina. Sad vrelina, sad studen. 
Obuzima ga groznica. Tumara. Ne zna kud ide. 

Znao bi put do kuće preći i zavezanih očiju. 

Koračao je po navici. 

Vratio se kući. 

Sjeo je kraj svoje žene Hatidže. Tresao se. 

o je: 

— Pokrij me, hladno mi je! 

Hatidža ga je pokrila. 

Kad se malo pribrao, kazao je: 

— Bojim se! 
Ispričao je svojoj ženi šta je i kako je bilo. 
Nimalo se ne premišljajući, Hatidža ga je obodrila: 


la je najveličanstvenijom mogućom naredbom: Čitaj! To može samo Bog! 
Odabran je čovjek koji ne zna pisati - da zapamti, prenosi i tumači drugima, 
da bi bilo i zapisivano i trajno sačuvano 


— Raduj se i vrati samopouzdanje! Ne boj se, Muhammede! 

Muhammed je drhtao. 

— Tebe je Allah odabrao da budeš Njegov poslanik! Ti si dobar 
čovjek! Allah tebe nikad ne bi ponizio! Ispunjavaš svoje obaveze, po- 
šteno zarađuješ, daruješ siromašnim, podržavaš prijatelje da ustraju, 
govoriš istinu, ne prisvajaš tuđe, lijepo primaš musafire, činiš dobro 
gdje god možeš, ljubazan si sa svakim... 

Da bi ga umirila, Hatidža je predložila da odu njezinom rođaku 
Vereki, učenom i upućenom u pitanja vjere. 

Veći slijep, starac je pažljivo saslušao Muhammeda. Pošutio je, pa 
sa strahopoštovanjem zadignuo ruke: 

— To je melek Objave! Njega je Allah slao i Musau i ostalim Svo- 
jim poslanicima! 

Vereka je opet pošutio, pa nastavio: 

— Volio bih da sam mlad, pa da dočekam i pomognem ti kad te 
tvoj narod bude progonio. 

— Zašto bi me progonili? 

— Progonit će te! Nikad još svome narodu nije došao čovjek s po- 
rukom sličnom tvojoj a da nije bio progonjen. 


2/2 
MALI DŽEMAT 


uhammed nastavio sa šetnjama izvan Mekke. 
M Bio je ponedjeljak kad se pred njim pojavio melek Dži- 
bril. Udario je u kamen i iz njeg je potekla voda, pa je Boži- 
jeg Poslanika, pokazujući mu, podučio kako se uzima abdest i obavlja 
namaz. 

Nejma posredništva između čovjeka i Boga. Vjernik u namazu je 
u razgovoru s Bogom. Na sedždi je insan najbliži svome Gospodaru. 

Kući se vratio radostan. Ispričao je Hatidži. Oboje su uzeli abdest. 
Bilo je krajem dana. Zajedno su pristupili namazu. 

Nastavili su klanjati redovno ujutro i navečer. 

Njihovo ponašanje nije moglo promaći dječaku Aliji. 

Alija se nastanio u kući s amidžom Muhammedom. Njegov otac 
Ebu Talib je s velikom mukom izdržavao mnogobrojnu porodicu. U 
pomoć su mu priskočili bratić Muhammed i brat Abbas. Obojica su 
bili bogati, pa su preuzeli brigu o dvojici Ebu Talibovih sinova. Abbas 

je uzeo Džafera. Kao što je Ebu Talib prihvatio Muhammeda kao 
dječaka kad je ostao i bez djeda zaštitnika, sada je njegov sin Alija 
živio u Muhammedovoj porodici. 

Aliji je bilo neobično to šta su činili amidža i amidžinica. Bistri de- 
setogodišnjak dotad nije vidio ništa slično tome. Niti su se njih dvoje 
skrivali od Alije. Imali su povjerenje u njega, a Alija ih je veoma volio 
i bio im privržen. 

Dječak je upitao šta je to. Muhammed mu je kazao da se mole 
Bogu i pojasnio mu svoju zadaću u širenju vjere. Sutradan, neispavan, 
Alija im je rekao: 

— Svu noć sam razmišljao o tome i jedva iščekao na novi dan da 
bih potvrdio da prihvatam islam. 

Muhammed ga je zagrlio. Blagosiljao ga je. 

I Alija je izlazio u šetnje s Božijim Poslanikom. Kad dođe vrijeme 
namazu, klanjali bi skupa. Dogodilo se da je naišao Ebu Talib i za- 
tekao ih u namazu. Sačekao je da završe i upitao sina o čemu se radi. 
Alija je objasnio ocu onoliko koliko je znao o tome da je Muhammed 
Božiji poslanik islama. 

Ebu Talib nije pokazao zbunjenost, a ni protivljenje. Smireno je 
kazao sinu: 

— Nisam iznenađen. Ja znam o Muhammedu više od ostalih. Išče- 
kivao sam kad će to biti... Sine, Muhammed te nikad neće navratiti 
da učiniš ono šta nije dobro. T'i ga slijedi, a ja ću vam pomagati koliko 
mogu...— pa se Ebu Talib obratio Muhammedu: 

— Zna se da je i moj otac Abdulmuttalib, tvoj i Alijin djed, prihva- 
tio vjerovanje samo u jednoga Boga. Ja ću biti na tvojoj strani, a nemoj 
od mene očekivati da postanem musliman. Ovako ću ti moći i više 
pomoći. Ti znaš kako je u Mekki i šta njima znače kipovi... 

Cetvrti po redu musliman postao je Zejd bin Haris. On je bio 
Hatidžin rob. Darovala ga je Muhammedu kad su se vjenčali, a Mu- 
hammed ga je oslobodio. Toliko ga je volio da ga je i posinio.'" 

O Muhammedovom naučavanju načuo je Ebu Bekr. I on je bio 
trgovac, bogat i ugledan. Sarađivao je s Muhammedom, dobro ga po- 
znavao i cijenio njegove osobine. 

Da se ne bi raspitivao kod drugih, Ebu Bekr je došao Muhamme- 
du. Božiji Poslanik mu je u tančine ispričao. Rekao mu je da ga je 


36 Nakonsšto, Objavom, nije dozvoljeno posinjavanje, Muhammed je raskinuo 
poočimstvo, ali je održao veoma prisan odnos prema Zejdu bin Harisu 


Allah odabrao i da mu dolaze upute po kojima ljude podučava istin- 
skoj vjeri u jedinoga Boga. 

— Samo može biti istina to šta govoriš — kazao je Ebu Bekr i pri- 
hvatio islam. 

Toga jutra se Sad bin Ebi Vekkas, anidža Muhammedove maj- 
ke, probudio pod snažnim dojmom sna. Sanjao je sebe kako hoda u 
potpunom mraku, a onda se pojavio srpast Mjesec i osvijetlio toliko 
tmine da je mogao raspoznati samo Aliju, Zejda i Ebu Bekra. Oni su 
mu mahali da im pride... I razdanilo se, a Sad je bio zaokupljen snom. 

Snovima i njihovom tumačenju pridavano je mnogo pažnje. Ipak, 
ovo je bio neobičan san i Sad, koliko god je nastojao, nije nalazio 
značenje. Utom je, ispred kuće, čuo Ebu Bekrov glas kako ga doziva. 
Sad se obradovao tome i pozvao ga u kuću. Gost nije prikrivao odu- 
ševljenje kojim je bio zaokupljen. Već s vrata je progovorio o učenju 
sina Sadove bratične Amine. Kao prve Muhammedove sljedbenike 
nabrojao je Aliju, Zejda i sebe. 

Sad se osmjehnuo. Kazao je Ebu Bekru da odmah idu Mu- 
hammedu. Obojici im je ispričao svoj san i izgovorio Kelime-i še- 
hadet — da vjeruje da je samo Allah Bog i da je Muhammed Njegov 
poslanik. 

Kao i Sada, Ebu Bekr je odlučio posjetiti i Umejja bin Halefa. 
Domaćina nije bilo u kući. Zatekao je samo njegovoga roba, crnca 
Bilala Habešiju. S njim se upustio u razgovor. Razgovor se oduljio... 
I—i Bilal je prihvatio islam. 

Bilalov vlasnik ponio se suprotno. Umejje bin Halef izložio je 
svoga crnoga roba ponižavanju i žestokom batinanju. Razapetoga na 
stijeni, svezao je Bilala i prepustio ga vrelini sunca i kamena. Rob nije 
pristajao poreći Muhammedovo vjerovanje... Po Mekki se raščulo o 
strašnom mučenju. I, baš kad je izmrevarenom crnom robu na prsa 
natovaren teški kamen i drugi rob zadigao gvozdeni bat — da mu ka- 
men razbije na prsima, pristigla je Ebu Bekrova ponuda da otkupi 
Bilala. Umejje je prihvatio. Ionako mu se Bilal odbio pokoriti. 

Ebu Bekr nije Bilala samo oslobodio od vlasnika Umejja, nego ga 
je oslobodio i od ropstva. Bilal Habešija postao je slobodan čovjek. 

Mali džemat bio je na okupu. 

3/2 
PROTIVNICI 


astavljano je prenošenje Objave: 
sTako mi jutra i noći kad se utiša, Gospodar tvoj nije te ni 


napustio, ni zamrzio. Onaj svijet je tebi zaista bolji od Ovoga 
svijeta, a Gospodar tvoj će tebi sigurno dati, pa ćeš biti zadovoljan. 
Zar nisi bio siroče, pa ti je On pružio utočište, i za pravu vjeru nisi 
znao, pa te On na pravi put uputio, i siromah si bio, pa te imućnim 
učinio? Zato, ne ucvili siroče, a na prosjaka ne podvikni, i o blagodati 
Gospodara svoga kazuje.?/ 

Uslijedili su dugi dani u kojima mu se Džibril nije javljao. Mu- 
hammeda je obuzimao strah. Veći i od onoga straha u ramazanu na 
Brdu svjetlosti kad je započelo primanje Objave. 

Je li ga Gospodar napustio? Možda se naljutio? U čemu je Mu- 
hammed pogriješio? Ili je iskušenje? Ili... 

Bio je izrazito pogođen. Nije mogao prikriti potištenost. Odlazio 
je na Brdo svjetlosti. Sjedio. Cekao. Hodao. Hodao uznemiren. Opet 
dolazio na Brdo svjetlosti. Ulazio u Hiru. Izlazio. Penjao se na liticu. 
Svašta je premišljao. I to da bi se bacio s litice... Ne! Opet će kući. 
Kući! Kuća je sigurno pribježište, tu je Hatidža... 

Utom je čuo glas s neba. Podigao je pogled. Ugledao je istoga me- 
leka koji mu se ukazao one noći na Brdu svjetlosti. 

Stigao je kući sav usplahiren. Drhtao je. Zatražio da ga pokriju. 

A onda: 

+ Ti, pokriveni, ustani i opominji! I Gospodara svoga veličaj! I ha- 
ljine svoje očisti! I kumira se kloni. I ne prigovaraj da je mnogo. I trpi 
radi svoga Gospodarae.?? 


37 Kur'an:Duha, 1-11. Objava je Muhammedu dostavljana i pred drugima. Oni 
koji bi se našli u blizini osjetili bi to po posebnom zadovoljstvu kojim je isija- 
vao. Nekad bi na njemu bio i veoma vidljiv napor. Nekad mu se melek Džibril 
pokazivao — dva puta ga je vidio i u stvarnom obličju, a često je Džibril po- 
primao ljudski lik. Nekad mu se samo javljao glasom. Prisutni ga nisu čuli, ni 
vidjeli. O njegovome prisustvu zaključivali su po Muhammedovom izgledu, 
ali i po tome što bi Muhammed više puta ponavljao ajete na način kao da ga 
neko preslušava. To je bilo da bi njih obojica utvrdili je li Muhammed dobro 
zapamtio prenesene ajete. Zatim je Božiji Poslanik to prenosio pouzdanima 
oko sebe, pa su oni pamtili, ali je izapisivano. Prvi pisar bio je Hasan. Ukupno 
su dvadeset tri pisara zapisivali Objavu 


38. Kur'an:Muddattir, 1-7 


Opet je bilo sve najbolje. Objava je uredno nastavljana. 

Bi mu objavljeno kazivanje o Musau i mukama koje je doživljavao 
te o klevetanjima i patnjama Božijih poslanika Nuha, 1 brahima, Luta 
Suajba. 

Muhammed je pozivao u islam više kradom negoli javno. Ali, bilo 
je već tridesetak muslimana, pa se nije moglo ni sakriti. Kurejšije tome 
nisu pridavale pažnju. Bilo je sveg i svačeg u Mekki. I da se govori 
protiv kipova. I da se ljudi proglašavaju Božijim poslanicima... Kad bi 
im takvi dojadili ili bi mogli postati opasni, Kurejšije bi neke otjerali, 
neke izvrgli ruglu, neke bi bacili u tamnicu. Nisu mogli tako i s Mu- 
hammedom. On je Kurejšija i Hašimija. Zato su čekali da se narod 
zasiti toga. Narod se brzo zasiti svega, pa i svakakvih Božijih ljudi. I 
to s Muhammedom će proći, ako se već i sam Muhammed ne prođe 
toga šta ga je snašlo. 

Muhammedu tih dana bi prenijeto: 

+1 opominji svoju najbližu rodbinuc.? 

Sazvao je rodbinu. Odazvali su se. Kazao im da je Allah jedini Bog 
i da je on Njegov poslanik, da će svi umrijeti kao što legnu, a svi biti 
oživljeni kao što se probude i da će svako polagati račun za svoja djela. 

— Nagrada će biti ili vječni Džennet ili vječni boravak u vatri Dže- 
hennema. 

Njegov amidža Ebu Leheb, prevarant i pijanica, zavikao je da je 
sramotno to šta Muhammed govori i da ga treba spriječiti prije nego 
što zavede ostale. 

Muhammed je zatim pozvao i ostale Mekance. Zakazao im je 
skup na Safi. Dosta ih se odazvalo. Započeo je pitajući ih: 

— Biste li mi povjerovali kad bih vam rekao da Mekku samo što 
nije napala neprijateljska vojska? 

Potvrdili su mu. Kazali su da se zna da nikad nije lagao. 

Onda im je rekao da je samo jedan Bog, Allah, i upozorio ih na 
kaznu ukoliko ne prihvate vjerovanje samo u Njega. 

Opet se, među svim prisutnim, našao njegov amidža Ebu Leheb 
da se usprotivi. Prekinuo je bratića. Zavikao je da zato nije trebao sa- 
Zivati narod, pa rasturio skup naguravanjem, vikom i galamom. 

Znalo se da se Ebu Leheb obradovao kad je rođen njegov bratić 
Muhammed. Dao je dobar muštuluk glasniku radosne vijesti. I dalje 
su im kuće bile jedna uz drugu. Ebu Leheb je oženio svoje sinove 

39 F Kur'an: Neml, 214 

Muhammedovim kćerkama Rukajjom i Ummu Kulsum. I, sad je taj 
amidža postao najokrutniji i najotvoreniji Muhammedov protivnik. 

Ebu Leheb nije iskazivao samo pakost, unosio je smutnju i poti- 
cao druge protiv Muhammeda, ukazivao na opasnost bratićevih riječi, 
podstrekivao i i predvodio urotnike, pratio Muhammeda u stopu i za 
njim govorio da laže, da je laž sve šta kaže. 

Ebu Lehebova žena, Muhammedova amidžinica Ummu Džemi- 
la, skupljala je bodljikavo granje i posipala ga po putu ispred Mu- 
hammeda. 

Tih dana je umro i drugi Muhammedov sin. Dobio je ime po Ebu 
Lehebovom bratu i Muhammedovom ocu — Abdullah. Muhammed 
je bio veoma pogođen. Patio je. Satirala ga je bol... Amidža Ebu Le- 
heb je na sebe preuzeo sobavezue zloglasnika: Mekkom je pronosio 
da je Muhammed ostao bez muškog potomstva, da je to čovjek kojeg 
niko neće spominjati, jer će se njegova loza ugasiti. 

Allah prokle Ebu Leheba. Dođe objava: 

vNeka propadne Ebu Leheb, i propao je! Neće mu biti od koristi 
njegovo blago, a ni ono šta je stekao, ući će on sigurno u rasplamsalu 
vatru; i žena njegova spletkari; o njezinome vratu bit će uže od usu- 
kane ličinea."" 

Pronijelo se Mekkom da je Sam Bog prokleo Ebu Leheba i 
Ummu Džemilu. 

Ebu Leheba i njegovu ženu razjarilo je saznanje o objavljenim 
ajetima. Okomili su se na Muhammeda s još strasnijom mržnjom. 
Amidža je pronosio da njegov bratić ruši ugled čitave porodice i ci- 
jeloga grada. 

Je li Ebu Leheba huškala njegova supruga Ummu Džemila? Je li 
Ebu Leheba navodilo zetovsko dodvorništvo, jer je Ummu Džemila 
bila sestra vođe idolopoklonika Mekke Ebu Sufjana, a Muhammed 
razotkriva tumačenja na kojima se zasnivao ugled tadašnje Mekke, 
time i njezinoga bogatog predvodnika Ebu Sufjana? Sta bi,i Mekka i 
Ebu Sufjan, bili bez kipova poredanih u i okolo Kabe? 

S Ebu Lehebom se, u podmuklostima prema Božijem Poslaniku, 
nadmetao Ebu Džehl. Nije se znalo koji je gori i ustrajniji. Bi objav- 
ljeno: 

+1 ne slušaj nijednog krivokletnika, prezrenog, klevetnika, onoga 
koji tuđe riječi prenosi, škrticu, nasilnika, velikoga griješnika, surovog 
i uljeza u tuđe pleme," 


40 Kuran: Leheb, 1-5 
41 — Kur'an; Kalem, 10-13 


Ebu Sufjan je bio pronicljiv i mudar. Njemu je bila jasna Mu- 
hammedova razorna moć. Uvidio je da lahko pridobija kurejšijske 
uglednike. Diranje u svetinje je zadiranje u navike na kojima je izgra- 
đeno kurejšijsko carstvo u Mekki. Zgrće se bogatstvo na mnogobroj- 
nim hadžijama koje dolaze da bi obilazili kipove u Kabi i još trguju s 
njima i prodaju im robu koju nagomilaju do hadža. 

Muhammed bi to srušio. 

Ebu Sufjan je pridobijao istomišljenike. Zadobijao je gospodu. 
Nisu posustali u borbi protiv Muhammeda. Nisu prezali ni od toga 
što im se priključivala i zadnja ološ iz Mekke. Bilo je kao da se između 
uglednika i protuha potrla razlika. 

Ganjali su Muhammeda oko Kabe. Vukli ga za ogrtač. Tukli ga. 
Dok se naginjao u namazu, nabacili su na njega devina crijeva. Dok je 
bio na sedždi, nogom mu je pritisnut vrat. 

Jednako su se prema njemu ponašali i na ulici. Pljuvali su ga i po 
licu. Samo što ga nisu zadavili njegovim ogrtačem. Spasio ga je Ebu 
Bekr zapomaganjem: 

— Zar da ubijete čovjeka zato što kaže da je njegov Bog Allah?! 

Kad su se tako odnosili prema Muhammedu, kako su tek prema 
preostalim muslimanima i muslimankama koji nisu imali zaštite?! 

Nekima su navlačili kože tek zaklanih deva i tako ih držali na 
vrelom kamenju. Na neke su stavljali gvozdene oklope i ostavljali ih 
izložene suncu svezane za pregrijane stijene. Podvrgavali su muslima- 
ne batinama i patnjama koje su prelazile granice izdržljivosti. Neke su 
oslijepili. Neke su ubili. U teškim mukama umrla je Sumejja, majka 
Ammara bin Jasira, koji je bio među prvim muslimanima. 

Muhammedu bi objavljeno: 

+One koji se isele radi Allaha nakon što su bili progonjeni, mi 
ćemo još na Ovome svijetu na lijepo mjesto smjestiti, a nagrada na 
Onome svijetu bit će još ljepša — kad bi oni samo znalic.,? 

Muhammed je čuo o dobroti abesinskoga kralja Nedžašije. Iako 
kršćanin, nije bio ni nalik sinom Ebrehi bin Ešremu Habečšiji, koji je 
nekad bio abesinski namjesnik u Jemenu. 

Da olakša muslimanima, Božiji Poslanik je poslao grupu vjernika 
u Abesiniju. 

Kralj Nedžašija ih je prihvatio. Oni su javili u Mekku da su dobro 


primljeni. 


42. Kur'an: Hidžr, 4 

VJERNICI SU U ABESINIJU ODLAZILI U MANJIM GRUPAMA 


Na to se iz Mekke iselila još veća grupa muslimana. Da ne bi upa- 
dali u oči, odlazili su u manjim grupama. 

Otišla je većina muslimana, više od stotinu... 

A bližio se hadž. Samo što nisu došli Arapi sa svih strana Arabije 
i hadžije iz još udaljenijih krajeva da hodočaste svoje bogove u Kabi. 
Zato su Kurejšije vijećale o Muhammedu. Ocijenili su da on neće 
mirovati tih dana. Unosit će smutnju i tumačiti svoje vjerovanje. Neke 
će pokolebati, neke i pridobiti... Cut će se o njegovome, raščuti se... 
Kako ga osujetiti? 

Odbačen je prijedlog da ga proglase pjesnikom ili čarobnjakom. 
Arapi se dobro razumiju i u pjesništvo i u vradžbine, a znaju da Mu- 
hammed nije takav. 

ta će? : 

Najlakše im je bilo poreknuti sami sebe: treba pronositi da je Mu- 

hammed lažov. 


Ali, ako su, upornim ponavljanjima, nekoga u to uspjeli ubijediti 
u Mekki, mnogi među onima koji će doći na hadž znaju dobro da 
Muhammed ne laže. Pročulo se njegovo poštenje... 

Kurejšije nešta moraju smisliti. 

Odabrali su to o laganju. — narodu će lagati da je Muhammed 
lažov. Ako nije bio, reći će da je postao. Uvijek i svugdje ima ljudi koji 
ne lažu, pa prolažu. Ako se mislilo da Muhammed nije lagao, nek se 
zna da je prolagao. 

Proturali su te glasine među hodočasnicima... 

Hodočasnici dođu i odu, ne mogu znati šta sve bude između nji- 
hovih dolaženja, ali se u Mekki ipak zna ko je ko i šta je šta. U Mekki 
je Muhammed veoma dobro poznat kao dostojanstven, častan, pri- 
bran. Ničim nije kaljao ni svoj, ni ičiji ugled. 

U Mekki nisu prihvatili kurejšijske laži o Muhammedu. 

Sta onda? 

Najnoviji plan bio je da se pokušaju nagoditi s Muhammedom. 
Ponudit će mu zvanje glavnog čuvara Kabe. Ako hoće, dat će mu i 
veću vlast. Ako želi, proglasit će ga i kraljem Mekke. Samo nek rekne 
šta god želi. 

Odbio je. 

Nisu posustali. Ponudili su da mu neće braniti njegovo, a ni on da 
ne dira u njihovo — u njihove bogove. Neka njemu njegovoga Boga, ali 
da i on njima ostavi njihove bogove. — 

Da bi drugima bili uvjerljivi u tome naumu, dopustili su Mu- 
hammedu i rijetkim muslimanima koji su ostali u Mekki da nesme- 
tano obavljaju namaz pred Kabom. Ako hoće, muslimani mogu to 
svoje obavljati i u samoj Kabi. 

Pokazali su se takvima da je zaista potrajalo primirje. Poslali su i 
glasnike u Abesiniju s dokazima da se u Mekki primirilo i pozivaju ih 
da se nesmetano vrate. Dosta muslimana se i vratilo. 

Po Mekki se znalo da su prestali progoni muslimana. Znalo se i 
da je dugo razgovarano s Muhammedom. Ko nije bio neposredno 
prisutan, nije se moglo znati šta je s njim dogovoreno. Kurejšije su u 
tome imale pokriće za smišljenu smicalicu: umetnuli su svoje riječi 
među Božije ajete i razglašavali da je objavljeno da Allah priznaje i 
njihova božanstva Lata i Uza'a, pa se ubuduće može i ovako i onako. 
Mogu zajedno i Muhammedova vjera i njihova avjerac. Imaju, eto, i 
Božije sodobrenjec. 


Tada je objavljena sura Kafirun: 

sReci (Muhammede): 'Nevjernici, ja se neću klanjati onima koji- 
ma se vi klanjate, a vi se nećete klanjati Onome Kojem se ja klanjam; 
ja se nisam klanjao onima kojima ste se vi klanjali, a vi se niste klanjali 
Onome Kojem se ja klanjam. Vama vaša vjera, meni moja vjerac. 

Na to je Muhammed razvjenčao svoje kćerke Rukajju i Ummu 
Kulsum od njihovih muževa, Ebu Lehebovih sinova. 

Kako nije moglo proći nezapaženo da iz Mekke opet odlaze mu- 
slimani, razbjesnjeli Ebu Lehebov prijatelj Ebu Džehl krenuo je tra- 
žiti po Meki Muhammeda da ga lično napadne. Zatekao ga je na Safi. 
Izvrijeđao ga je što je mogao pogrdnije. I još ga je udario kamenom i 
okrvavio. Otišao je zadovoljan i mirno sjeo pred Kabu. 

Baš se tada naišao Muhammedov amidža Hamza bin Abdul- 
muttalib. Bio je poznat i kao najhrabriji Kurejšija, a bio je Muhamme- 
dov najmlađi amidža. Među njima dvojicom bila je mala dobna ra- 
zlika. Bili su gotovo vrsnici. Bili su veoma bliski i upućeni jedan na 
drugog. Amidža Hamza je veoma volio Muhammeda. 

Hamza se vraćao iz lova i nosio lovački luk o ramenu. Rekli su 
mu šta se zbilo i ko je to počinio Muhammedu. Pogođeni lovac se iz 
istih stopa zaputio prema Kabi. Stao je pred Ebu Džehla i pogledao 
ga pravo u oči. S ramena je skinuo svoj lovački luk. Njime je snažno 
zamahnuo i udario Ebu Džehla. Rasijekao mu je lice. I zagalamio: 

— Vrijeđaš i napadaš moga bratića radi vjere! De, ako smiješ, udari 
mene! I ja sam musliman! 

Poskakali su svi prisutni. Jedni da brane Ebu Džehla. Drugi su se 
stavili na Hamzinu stranu. 

Sve je primirio glas licemjera Ebu Džehla: 

— Ja sam pogriješio prema Hamzinom bratiću. 

Hamza je, iz istih stopa, otišao tražiti Muhammeda. 


4/2 
ABESINIJA 


oliko su god muslimani u Mekki bili malobrojni, njihovi mno- 

gobrojni protivnici ih nisu prestali proganjati. Ali, Hamza je 

aš raspametio Kurejšije. Inekako to što je uzvratio i što je, kao 

amidža, udario Ebu Džehla, Ali, i da Ebu Lehebov najmlađi brat 

prihvati islam, i to bez skrivanja... To se raščulo. Jeknulo je Mekkom. 
Mušrici su bili žestoko uzdrmani, 


Šta, kako će dalje? Vijećaju. Dugo vijećaju. 

Odlučuju poslati svoje ljude u Abesiniju. Spremiti ih sa skupocje- 
nim darovima kralju Nedžašiji i njegovim visokim svećenicima. Za to 
putovanje treba odabrati najspobnije među njima. 

Koga? 

Neodložno treba otputovati Amr bin As. On je najdovitljiviji di- 
plomat među Arapima, a diplomatija je u to vrijeme bila vrlo po- 
pularna i do nje se držalo. Amr je veliki govornik. Uz njeg nek ide 
Abdullah bin Ebi Rebija. Moraju isposlovati da prebjezi budu vraćeni 
iz Abesinije u Mekku. Kad ih vrate, tamanit će jednog po jednog. 
Muhammed će ostati usamljen. Dokusurit će islam. 

Nedžašijini svećenici bili su podmitljivi. Ali, bojali su se usprotiviti 
kraljevoj volji, a kralj je lijepo primio musafire iz Mekke i naredio da 
svi dobro postupaju prema njima. 

Amr nije odustajao. Nije ni pomišljao vratiti se u Mekku neobav- 
ljenoga posla. Darovima i riječima, obrlatio je abesinske patrijarhe. 
Pridobio ih je da se pred svojim kraljem zauzmu Za njeg i pomognu 
mu da budu vraćeni odbjegli Arapi. 

Svećenici su govorili Nedžašiji: | 

— Gosti gaze gostoprimstvo. Svoju opasnu vjeru namjeravaju raši- 
riti po tvojoj zemlji. Ovo je prilika da ih se riješimo. Velikani iz njiho- 
voga naroda došli su po njih... 

Ipak, Nedžašija se lično želio osvjedočiti šta je po srijedi. Naredio 
je da mu dovedu mekanske izaslanike. 

Amr se poklonio do zemlje i pred kraljeve noge prinio bogate da- 
rove. 

— Primio sam vas da biste rekli zašto ste došli — kazao je kralj Abe- 
sinije. 

Amr mu je odgovorio: 

— Oni su mladi i zabludjeli. Zato su prihvatili vjeru koju svijet ne 
poznaje i pobjegli ovamo. Nas su poslali njihovi osramoćeni očevi i 
rodbina. Poslali su nas da im ih vratiš po nama kako bi se oni mogli 
brinuti o njima. 

— Istinu govori! Treba ih vratiti njihovim porodicama! — potvrđi- 
vali su patrijarsi. 

Nedžašija je naredio da se dovedu dobjegli Arapi. 

Otišli su po muslimane, objasnili im gdje ih vode i da se obavezno 
poklone pred kraljem. Ali, kad su izvedeni pred Nedžašiju, muslimani 
su ostali uspravljeni. 

Uskomašalo se među patrijarsima. 

— Poklonite se našem kralju! — zapovijedio je jedan od patrijarha. 

Muslimani su uglas odgovorili: 

— Mi se klanjamo samo Allahu! 

Amr je poskočio: 

— O njima sam govorio! To su oni! Tako poštuju gostoprimstvo! 

Začuđen, kralj je zatražio da muslimani pojasne svoju vjeru. 

Istupio je Džafer, Ebu Talibov sin, Alijin brat: 

— Živjeli smo u neznanju i raskalašno. Obožavali smo kipove, jeli 
crkotine, kidali rodbinske veze, nismo poštivali komšije i žene, odali 
smo se razvratu, jači su uništavali slabije... Onda nam je Bog poslao 
Svog poslanika iz našega naroda da bi nas izveo na pravi put. Pozvao 
nas je da vjerujemo u jednoga Boga, da govorimo istinu, da poštujemo 
komšije i obilazimo rodbinu, da ne trošimo imetak siročadi, da pre- 
stanemo potvarati poštene žene i laskati bludnicama, da dajemo dio 
imetka siromašnima, da postimo i da se Bogu molimo. U Mekki su 
nas zlostavljali da bi nas natjerali da nastavimo živjeti u bezvjerništvu, 
onako kako i oni žive. Zato nas je Božiji Poslanik poslao tebi. Saznao 
je o tebi i da nećemo biti uznemiravani u zemlji u kojoj si ti kralj. 

Amr bin As je, brže-bolje, kazao da se time šta oni nazivaju svojim 
vjerovanjem ne priznaje Isus, u kojeg Abesinci vjeruju. 

— Imaš li šta odgovoriti? — kaza kralj Nedžašija Džaferu. 

Džafer reče da će, da se ne pomisli da izmišlja ili dodaje, čitati sa li- 
stova Knjige koju Bog objavljuje njihovome poslaniku Muhammedu. 

Bi mu odobreno i on zauči ajete iz sure Merjem. 

Kako su spominjani Merjema i njezin sin Isa, tako se kralj raspla- 
kao. Za kraljem su suze pustili i patrijarsi Abesinije. 

— Ove riječi nije mogao smisliti čovjek! To je Božije! Ono šta je 
Isus govorio i šta govori Muhammed, oboje dolazi sa istog Izvora! — 
kazao je Nedžašija, pa, kraljevskim žezlom, između sebe i muslimana 
povukao crtu. 

Rekao im je: 

— Nas i vas razdvaja samo toliko kolika je ova crta! Ostanite sigur- 
ni u ovoj zemlji! Ko vas bude dirao, bit će kažnjen! Ni za brdo blaga 
ne bih dozvolio da vam bude nanijeta nepravda! 

Kralj se okrenuo patrijarsima: 

— Ja znam da ste vi primili darove iz Mekke. Vratite im i neka 
pokupe ovo svoje ispod mojih nogu i odu iz ove zemlje! 


43. Ostalo je da se pripovijeda da je i kralj Nedžašija primio islam. Prenošeno 
Je — što su prihvatili zapisivači hadisa -— da je Božiji poslanik Muhammed 


5/2 
KUĆA NA SAFI 


z Abesinije se vraćao Amr bin As. Na prilazu Mekki susreo je 

Omera bin Hattaba. Prvi je bio zaokupljen mislima iz Abesinije. 

Drugi nije skrivao zadovoljstvo. On je bio u Šamu. Kao izaslanik 
idolopoklonika Mekke, pregovarao je o trgovačkim poslovima. Sklo- 
pio je povoljne ugovore. 

Pred njih je izišao kurejšijski glasnik. Naređeno mu je da ih sačeka 
ispred Mekke i prenese im da se još samo čekalo na njih dvojicu — 
Ebu Džehl je sazvao uglednike na važan dogovor. 

Dodatno pogođeni vijestima o propalim pregovorima u Abesiniji, 
odabrani Mekanci zaključili su da im je najbolje — ubiti Muhammeda. 

— Samo tako će nestati i njegove vjere — kazao je njegov amidža 
Ebu Džehl. 

Kao nagradu onome ko ga ubije, ponudio je stotinu deva i šezde- 
set tri kilograma srebra. 

Javio se Hattabov sin Omer. On će! ; 

Sa dvadeset šest godina, Omer je bio poglavar plemena Addi. Na- 
daleko nije bilo krupnijeg čovjeka. Dok su drugi stajali pokraj njeg, iz 
dajine je izgledalo kao da on jaše na devi. Toliko je bio krupan. Bio je 
prijek i smion. 

Ebu Džehl nimalo nije sumnjao u Omera. Bio je veoma zado- 
voljan što se baš on prijavio i ponovo pred svima potvrdio da ne žali 
obećano bogatstvo koje je ponudio kao nagradu. | 

Omeru se nije čekalo. Opasao je sablju i zaputio se prema Safi. 
Znao je da se tu okupljaju Muhammed i njegovi sljedbenici. Srdit, 
žurio je. Zamalo se nije sudario s Nuajmom bin Abdullahom. 

— Dokle ti, Omere? 

— Idem ubiti otpadnika Muhammeda! . | 

— Vodi te srdžba, Omere! — kazao mu je Nuajm. — Njegove po- 
rodice po ocu i majci, Hašimije i Zehre, oni te ne bi pustili da hodaš 
zemljom! Možda bi večeras i omrknuo, a sutra ne bi osvanuo! Ne 


— 


klanjao dženazu u odsutnosti kralju Abesinije Nedžašiji kad je saznao da je 
umro. I , i čaj 
Što se tiče kurejšijskoga velikana Amra bin Asa, ima tvrdnji da je već u Abe- 
siniji prihvatio islam. Drugi, pak, ne poriču da je njegovo nevjerništvo tada 
bilo uzdrmano. Sasvim je pouzdano to da se, nekoliko godina poslije, Božiji 
Poslanik u Medini obradovao Amrovom prelasku na islam 

prenagljuj! A i razaberi šta je s tvojima, kako se oni ponašaju, pa onda 
sve odvagni! 

—- Dai ti nisi musliman?! — viknuo je Omer i zgrabio ga za vrat. 

— Ostavi se ti mene! Ima i bližih tebi... 

Omer ga je zgrabio za prsa: 

— Na šta ciljaš, Nuajme? 

— Tvoj zet i amidžić Seid bin Zejd. I oni su primili islam i slijede 
Muhammedovu vjeru! 

Zabezeknut, Omer je produžio još bjesniji. Sudario se sa Vekka- 
som bin Saldom. On se uplašio Omerovog izgleda. 

— Sta je s tobom, Omere? 

— Ljut sam i idem ubiti Muhammeda! 

— Omere, nisi ti takav. Smiri se... 

—Iti ga braniš!? I ti si... Namnožilo vas se! Zato ću vas sve, jednoga 
po jednog. Počet ću s prvim, s Muhammedom... 

— Onda ćeš se naubijati i najbližih. 

— Kazuj! Govori! Govori šta kriješ! 

Vekkas je šutio. Omer je zagalamio: 

— Ako misliš na moga Zeta, prvo ću njega, pa amidžića, pa... 

— Počni od svoje sestre Fatime! 

Omer je bio preneražen. Potpuno zbunjen, tutnuo je sablju u ko- 
rice. Upitno je buljio u Vekkasa. 

— Idi, pitaj nju. Muslimanka neće zanijekati svoju vjeru! — kazao 
mu je Vekkas. 

Omer se donekle pribrao. Hladnokrvno je kazao: 

— I hoću! Prvo ću njih sasjeći, sestru i zeta, pa ću i Muhammeda... 

Promijenio je pravac kretanja. Nije produžio prema Safi. Skrenuo 
je prema zetovoj i sestrinoj kući. 

Iz kuće je dopiralo: 

+ Ta-ha, ma enzelna alejke'l-Kur'ane liteška...a 

Omer je stao kao ukopan. Ovo nikad nije čuo. Šta li je? Zbunio se. 

Pribojavao se da se ne pokoleba. Nagonio je sebe da povrati srdž- 
bu. Prokipilo je u njemu. Dalje nije razabirao riječi iz kuće, zakoračio 
je. Upast će u kuću, pa Će... 

U kući, s ispisanoga lista, učio je Habbab bin Erett. Sklonili su ga 
kad su razabrali da je Omer pred vratima. Fatima bint Hattab sakrila 
je list sa početkom sure Ta-Ha. 

Pokušavali su zaustaviti Omera, ali on je nahrupio u kuću. 

Zagalamio je: 

— Kakvo je ono mrmljanje?! Ko je to izgovarao?! 


Zet i sestra su nešta govorili. U ljutnji, Omer nije razabirao. Pla- 
nuo je. Nasrnuo je na zeta Seida bin Zejda. Omerova sestra pokušala 


je zaštititi muža. Brat je udario sestru. Snažno je udario. Fatima je 


pala. Potekla joj je krv... 


Prizor je zbunio Omera. , 

Je li sestra tada prepoznala bratovu nedoumicu? Prkosno mu je 
kazala: 

— Sta ti hoćeš?! Primili smo islam i povjerovali u Allaha i Njego- 
vog Poslanika, pa nas ubij! 

Omer više nije Znao šta bi. Šta bi sa sobom... 

— De... Dajte mi to što ste čitali. Da vidim... — kazao je pokunjeno. 
— Da vidim šta vam to prenosi Muhammed. 

— Ti si mnogobožac. Napisane ajete u rukama smije držati samo 
ko ima abdest. Operi se! — drznula se Fatima. 

Pristao je. Oprao se. Cak je prihvatio da se pere onako kako su mu 
govorili. Onda je uzeo list. Počeo čitati: 

+ Ta-Ha. Ne objavljujemo Kur'an da se mučiš, već da bude pouka 
onome ko se boji; objavljuje ga Stvoritelj Zemlje i nebesa visokih, Mi- 
lostivi, Koji upravlja svim Svemirom. Njegovo je šta je na nebesima 
i šta je između njih i šta je pod zemljom. Ako se ti glasno moliš, pa 
On zna i šta drugom tajno rekneš i šta samo pomisliš. Allah, drugoga 
boga nejma osim Njega, najljepša imena ima..." 

Pročitao je sve šta je bilo na listu. 

Omer je bio učen, jasno je čitao. . 

Zabezeknut, jednako je buljio u harfove. Kazao je: 

— Lijepih li i plemenitih riječi! 

Habbab se ohrabrio i pokazao se pred Omerom: | 

—- Omere, jučer sam čuo kako je Božiji Poslanik molio Allaha ovim 
riječima: 2Bože, ojačaj islam Ebu Hakemom bin Hišamom ili Ome- 
rom bin Hattabom!kx Omere, tebi je Allah ukazao milost! 

— Reci mi, Habbabe, gdje je Muhammed. 

Rečeno mu je. . 

Vekkas bin Sad obavijestio je muslimane o svom susretu s Ome- 
rom. Zato su se oni okupili u Hamzinoj kući. u aa 

— Hamza je ravan Omeru po hrabrosti, pa da vidimo hoće li dr- 
znuti udariti i na Hamzinu kuću... —— . = 

Kad im je javljeno da je Omer sa isukanom sabljom pred am- 
zinom kućom, muslimani su poskakali, a Božiji Poslanik ih je smirio: 


44. Početni ajeti sure Ta-Ha 

— Upustite ga. 

Hamza je potvrdio: 

— Upustite ga. Ako je došao sa zlom, sasjeći ćemo ga njegovom 
sabljom! 

Božiji Poslanik je goloruk izišao pred Omera: 

— Kojim dobrom, Hattabov sine? 

— Došao sam reći da vjerujem u Allaha, u Njegovog Poslanika i u 
Objavu koja dolazi! 

Božiji Poslanik je uzviknuo tekbir. 

Do tada je bilo četrdeset pet muslimana i jedanaest muslimanki." 


6/2 
BOJKOT 
fy: su se čuda. Muhammed je pridobijao najuglednije. Kure- 


jšije su bili uznemireni. Opet su vijećali. 
Dogovoreno da se ode Muhammedovom amidži i zaštitni- 
ku Ebu Talibu. 

Došli su mu prijeteći: 

— Ili odvrati bratića ili ćemo udariti na vas obojicu i sve vaše po- 
rodice. Tako. Pa dok jedni ne pobijede, a drugi propadnu. Ili vi ili mi! 

Amidža je pozvao Muhammeda i prenio mu šta su mu rekli. 

— Amidža, ja ne mogu odustati sve dok Allah ne bude dao da 
istina pobijedi ili dok ne umrem. Makar mi oni stavili Sunce u desnu 
ruku, a Mjesec u lijevu da odustanem od pozivanja i upućivanja u 
Allahovu vjeru, neću odustati — kazao je Muhammed i zaplakao. 

Zaplakao je iz dna duše, pa krenuo kući. 

Trajali su najdirljiviji trenuci... 

Amidža se prestao premišljati. Sustigao je bratića. Kazao mu: 

— Muhammede, znaš li šta ćeš? 

— Znam. 

— Znam da znaš, a i ja ti kažem: Idi i kazuj to šta ti je na srcu! 


45. Omerje pričao: 

— Predložio sam Božijem Poslaniku da se više ne skrivamo i da objelodanimo da 
smo na strani istine. Koliko nas je tada bilo još u Mekki, izišli smo zajedno, u 
dva safa. U jednom je bio Hamza, a ja u drugom. Došli smo do Kabe. Kure- 


jšije su se nijemo zgledali. Resulullah me tada prozvao Farukom, onim koji 
razdvaja istinu od neistine 


Ebu Talib je sazvao porodice potomaka svoga djeda Hašima i nje- 
govoga brata Muttaliba. Zatražio je da zajedno brane Muhammeda 
od ostalih Kurejšija. Prihvatili su. Jedino je odbio Ebu Leheb. On je 
vijesti o tome prenio na novom vijećanju s ostalim Kurejšijama. 

Dugo su raspravljali i sačinili pisani ugovor između poglavara ple- 
mena Kurejš. 

Započinjao je riječima: sU Tvoje ime, Allahu...,, pa su, onda, izre- 
dana imena svih njihovih božanstava i zakletva da se sa Muhamme- 
dom i njegovim zaštitnicima neće sastajati, razgovarati, trgovati, da se 
s njima neće ženiti i udavati, da neće dozvoljavati da im se dostavlja 
hrana... sve dok im ne bude predan Muhammed da ga ubiju. 

Napisano je ovjereno s četrdeset pečata, a ugovor postavljen na 
zid u Kabi. 

Surgun! 

Progonstvo u rodnom gradu, potpuni bojkot. 

Potrajalo je progonstvo satjeranih na prostor Ebu Talibivog ima- 
nja. Ni ptica im nije mogla preletjeti. 

Dozvoljeno im je izlaziti samo radi kupovine, i to u vrijeme svetih 
mjeseci. Mekanci bi tada ponudili deseterostruko veću svotu novca 
i kupovali ono šta su namjeravali kupiti Muhammedovi sapatnici... 
Stradalnici su ubrzo ostali bez novca da bi se i dalje mogli nadmetati 
na pijaci. 

Kad su potrošene zalihe hrane, jeli su lišće s drveća, koru, korijenje, 
životinjsku kožu. 

Iz logor-mahale dopirali su jauci gladnih i oboljelih. 

Tri godine je to trajalo. 

Mrcvarenje... 

Patnje su bile nesnosne. Postalo je neizdržljivo. 

Najzad se javio tihi bunt u Mekki. Familije su bile ispomiješane 
ženidbama i udajama. Pošteniji i odvažniji tajno su doturali hranu 
svojima. Ali, ili su otkriveni i sprječavani u tome ili to njihovo nije 
moglo biti dovoljno. 

Onda se jedan rođak dogovorio s drugim, s trećim, s petim, našao 
se i još jedan čestit istomišljenik, i on je našao još jednog, pa još jed- 
nog. Rastao je broj nezadovoljnika. Mekka se otvoreno pobunila. 

Kurejšijama nije bilo druge. Pred Kabom su zakazali skup sa ne- 
zadovoljnicima u svojim redovima. Računali su da je to prilika potvr- 
divanja ugovorenog i da je kucnuo čas da se dokonča s prognanima. 
I s islamom. Ugovor nije šala. Ne može se poništiti četrdeset pečata. 

Kad su se okupili svi za koje se mislilo da trebaju prisustvovati, 
Kurejšije nisu dozvolili objašnjavanja, odmah su se pozvali na ugovor. 
Nezadovoljnici su, pak, tražili da se ugovor poništi: 

— U pitanju su životi. Ljudi tamo umiru u živim mukama. 

Kurejšije su podsjetili da su se životi podrazumijevali pri sačinja- 
vanju ugovora i da su svi poglavari bez prinude pristali na ugovoreno. 

Trajalo je ubjeđivanje, galama. Svađa... 

Progovorio je i Ebu Talib. 

Svi su govorili, nadjačavali se. U gužvi, više niko nikoga nije ni 
slušao, ali Ebu Talibovo javljanje raspoznalo se u svoj gunguli. Većina 
prisutnih nije mogla povjerovati da se usudio izići iz logora i doći na 
skup. 

— Otkud tebi pravo?! 

— Došao sam zato što je vaš ugovor poništen. Muhammed mi je 
rekao da vam to reknem, da je vaš ugovor poništen. Njega je njegov 
Gospodar obavijestio da je poništio ugovor i da je od ugovora ostalo 
samo Allahovo ime. Pa, ako Muhammed laže meni, vi i nastavite svo- 
je sa našim zatočeništvom. 

Sta mu je? Sta bulazni stari Ebu Talib? 

Evo Kurejšijama svojevoljnog pristanka žrtvovanih! 

Nestrpljiv u zluradosti, Ebu Džehl je poslao Mut'aima da iznese 
ugovor koji je bio izvješen u Kabi. 

ut'aim je ušao u Kabu i ubrzo izišao. 

Svima pred očima, u njegovim rukama sasulo se ono šta je bilo 
napisano. 

Ugovor su izgrizli moljci. 

Kako je Mut'aim razmahnuo, papir se raspao u prah. Samo ostao 
dio u vrhu, koji je držao rukom. Pisalo je ono šta je bilo napisano na 
početku: +U Tvoje ime, Allahu. 

Tajac; 

Čudo nad čudima! 

To je i mogao učiniti samo Muhammedov Bog! 

e može važiti ugovor koji više ne postoji. 

Slobodni su i Muhammed i njegovi zaštitnici. 

Kurejšije se nisu mogli prizvati. Nije im bilo druge nego poricati 
ono šta su svi jasno Vidjeli. 

— To je čarolija, neprestana čarolija! — ponavljali su. 

Objavljeno je: 


UGOVOR SU IZGRIZLI MOLJCI I OSTALE SU SAMO POČETNE RIJEČI 


2 . š " ; 
A oni, uvijek kad vide čudo, okreću glave i govore: 'Neprestana 
čarolija!x,16 
: . . 4 LAZ LI LI k 47 
sAko oni pletu zamke, i Mi ćemo njima postaviti Zamkeć, 


46. Kuran:Kamer,2 
47. Kur'an: Zuhruf, 79 

7/2 
ZLOSTAVLJANJA 


reteški su bili jad i čemer dugog izgnanstva na periferiji Mekke. 
p Hatidža je bila iscrpljena, iznurena, dotučena ponižavajućim 
tegobama. Smrtno se razboljela. 

I Ebu Talib, amidža, umro je tih dana.% 

Velika tuga. 

Njih dvoje Muhammedu su bili najpouzdaniji oslonac i najsigur- 
nije utočište. 

Godina tuge za najdražim osobama. 

Kurejšije Muhammedu nisu dozvoljavali ni tugovanje. Njegovu 
bol primili su kao pravu priliku da se na njeg ustreme dok mu je naj- 
teže. Strvinari su se obrušili. Pakoste mu kad god im se ukaže muguć- 
nost, čim uz njeg nisu amidža Hamza ili Omer. 

Nasrtali su najsvirepije. Podgovarali su djecu da hodaju za njim i 
dovikuju mu pogrde. Caršija se azabavljalac. 

Odrasli su se podsmjehivali: 

— Dječija igrarija. 

Sta djeca znaju o igrarijama? 

Odrasli su se branili: 


— Djeca se samo igraju. 


Caršije su ubitačno nemilosrdne. Pogotovo prema napuštenim i 
umobolnim. Nerijetko zloupotrebljavaju stanje takvih u svojim razra- 
čunavanjima i nastranim uveseljavanjima. Ovi u Mekki su nagovarali 
neuračunljivog mladića da prati Muhammeda i po njemu posipa iz- 
met. Zadovoljstvo im je bilo potpuno: suludi mladić pridržavao se 
naloženog. 

Muhammed je nastavio uzdignute glave. 

Ludak iza njega nije posustajao. 
_ Kćerkaje to gledala. Plakala je, ridala, kidala se od tegobe. Potrčala 
Je za ocem. Makar da bi ga obrisala. 

Muhammedu je bilo neugodno radi djeteta. 

Kazao joj je: 


48 Većina zapisivača sire i kasniji istraživači i teoretičari slažu se u tome da Ebu 
Talib nije primio islam. Neki navode da mu je to više puta ponuđeno i na 
samrti, ali da je ostao pri onome šta je rekao Muhammedu u prvim danima 
objavljivanja Kur'ana — da će ga štititi koliko god mogne, a da Muhammed 
od njega ne traži da prihvati vjeru u jednoga Boga 


— Nemoj plakati, djevojčice moja! Allah će zaštititi tvog oca, a ovo 
njima pušta da uznaju kakvi su i kakvi sve mogu biti... 

Ponavlja se sudbina Božijeg poslanika Nuha. 

Ponavlja li se sudbina Božijih poslanika Suajba, Luta...? 

Ili će se u Mekki ponoviti sudbina Božijeg poslanika Jahje?? 

Mekkom je koračao i Božiji prijatelj, veliki poslanik Ibrahim. 

Mekkom korača Božiji prijatelj, veliki poslanik Muhammed, s 
imenom kakvo dotad niko nije imao. 

Sa svojom glavom na ramenima. I sa izmetom na glavi. 

Za njim je trčala njegova kćerka.... 

— Kakvi su i kakvi sve mogu biti... 

— Allah će zaštititi tvog oca... 

— A ovo njima pušta da uznaju... 

— Nemoj plakati... 


— Djevojčice moja! 


8/2 
TAL 


D a, u velikom bolu za majkom, djeca ne bi trpjela i zarad oca, 
Muhammed je riješio otići nakratko u Taif. 

Bilo je potkraj ljeta. Istom su se iz Taifa bili razišli bogataši 
iz Mekke i ostala gospoda iz Arabije. Bilo je podnošljivije ljetovanje 
uz povjetarac taifskih oaza. To je bilo i pitanje prestiža u Arabiji. U 
Taifu bi se najbogatiji Arapi razrahatili i predavali orgijama. Kad oni 
odu, grad potone u smiraj. 

U Taifu je Muhammed imao rodbine. Namislio je malo se od- 


moriti, a i nastojati narodu objašnjavati islam. Rukovodio se time da 


49. Šest mjeseci poslije Jahjinoga rođenja, i Merjema se porodila. Rodila je Isaa. 
Jahja se dobro razumijevao s Isaom i oni su se ispomagali... Jahja, sin kojim 
je Allah obradovao svog poslanika Zekerijju, i sam Božiji poslanik, poznat 
kao čovjek bez grijeha, najsvirepije je ubijen. Besporočan, Jahja je bio i lijep. 
Toje mamilo mnoge, tako i ugledne žene, a on nije pristajao na grijeh. To je 
izazivalo pakosnike i raskalašne zavidnike i izrodilo u odmazdu pohlepnih 
i zlih: Jahja je zaklan dok je predvodio namaz u mesdžidu Aksa u Kudsu 
Tolika je to bila nepravda da je na mjestu zločina dugo izvirala krv iz zemlje. 


?| neka je mir njemu na dan kad je rođen, i na dan kad je umro, i na Dan kad 
bude ustao iz mrtvih. 

je dosta od toga putovanja ako i samo jedan nevjernik postane mu- 
sliman. 

S njim je na put krenuo Zejd bin Haris. 

Ali, Ebu Džehl je i u Taifu proširio sve najgore. Muhammced i 
njegov pratilac dočekani su uvredama i potjerani kamenjem. Nisu ih 
ganjala samo djeca. I odrasli su se dali u trku za dvojicom musafira. 

Kamenovanje pokretnih meta. 

Zejd svojim tijelom nije mogao zaustaviti sve bačene kamenice. 


Progonioci nisu odustajali. 
Jedva su izvukli žive glave. Zastali su tek kad se zanoćalo, a potjera 


odustala. 

Pogođen više puta, Muhammed je bio okrvavljen... 

Trećeg dana pješačenja ka Mekki, iscrpljeni i izranjavani, dotetu- 
rali su se do hladovine ispod zida od naslaganoga kamenja kojime je 
bio ograđen vinograd. 

Muhammed je sjeo, naglas se zahvalio Allahu i pomolio: 

— Dragi Bože, žalim ti se na svoju slabost i bespomoćnost. Mo- 
lim Te da me osnažiš i sačuvaš od poniženja ljudi. Ne ostavljaj me 
na milost i nemilost onima koji se neprijateljski odnose. Allahu, ti 
si Gospodar nejakih, Ti si moj Gospodar. Ako Ti nisi ljut na mene, 
onda mi nije stalo do toga šta se meni događa. Moja jedina težnja je 
da Ti budeš zadovoljan. Tražim zaštitu u Tvome nuru, koji osvjetlja- 
va tamu i od njega zavise i Ovaj i Onaj svijet, da se Tvoja srdžba ne 
iskali na meni. Obdari me Svojom milošću dok ne postignem Tvoje 
zadovoljstvo. Ništa se ne događa bez Tvoje volje i Tvoga dopuštenja! 

To su čuli vlasnici vinograda, braća Utbe i Sejbe. Naredili su robu 
Addasu da nabere grožđa i odnese dvojici prolaznika. 

Sluga im je ljubazno ponudio grožđe. 

— Bismillahir-rahmanir-rahim! — kazao je Muhammed, pa tek 
tada počeo jesti. 

Addas se dobro razumijevao u pitanja vjere i nevjere. Nekad je 
služio u jevrejskim hramovima. Kad je zaključio da su jevreji napustili 
pravu vjeru, prešao je na kršćanstvo. Kad je uvidio da i s kršćanima nije 
onako kako bi trebalo biti i da su i oni zastranili od pravih uputa, tada 
su Addasa zarobili Arapi i dopao je u ropstvo u taj vinograd. 

Iznenadile su ga Muhammedove riječi. Takve dotad nije čuo. 

Kazao je: 

— Kunem se Bogom, to nikad ne govore ljudi iz moje zemlje. 

— Odakle si ti? — lijepo mu se obratio Muhammed 

— Iz daleka. Ja sam iz grada Ninive. To je daleko. Čak u Asiriji... 


— Odatle je Božiji poslanik Junus. 

— Otkud ti znaš za njeg? 

— On je moj brat — odgovorio je Muhammed. 

Kako? On odavno nije Živ... — Zbunjeno je govorio Addas. 

— Nisam znao da se i u Arabiji sačuvalo sjećanje na njega. Ko si ti? 

— Ja sam Božiji poslanik Muhammed. 

Addas je slušao o čovjeku iz Mekke s tim imenom, o njegovoj bor- 
bi da izjednači gospodare i robove, bogate i siromašne, o zagovaranju 
da su svi jednaki pred Bogom... 

Addas se sageo. Poljubio je Muhammeda u ruku. Sav usplahiren, 
pitao je: 

— Kako se postaje musliman? 

Božiji Poslanik mu je pojasnio. Addas je izgovorio Keleme-i šeha- 
det, potvrdio da je Allah jedini Bog i da je Muhammed Njegov rob i 
Njegov poslanik. 

Nije li se Muhammed rukovodio time da je dosta od toga putova- 
nja ukoliko i samo jedan nevjernik postane musliman?! 


9/2 
ISRA I MIRADŽ 


astavljali su se najžešći progoni Božijeg poslanika Mu- 
N hammeda u njegovom rodnom gradu. Bila je 27. noć sed- 
moga mjeseca u godini," redžeba, i Muhammed je poranio 
da neometano posjedi uz Kabu i iščeka i tu klanja sabahski namaz. 
Uzeo je abdest i sjeo uz Kabu. Bilo je svježe. Pijesak je bockao 
hladnoćom. Leđima se naslonio na zid Casnoga hrama. Granitne 
kocke još su držale toplotu jučerašnjeg dana. Pobojao se. da ga ta to- 
plina ne unjiha i da mu se ne pridrijema. Ne bi li se rasanio, posegnuo 
je za vodom koja je preostala u testiji. Rekao je: sBismillah!e i prinio 
Zdjelu ustima. 


Kako je, da bi otpio, zadigao desnu ruku i glavu, iznad sebe je vidio 


da se sprema rumenilo na istoku. Tako bude prije svanuća u Arabiji. 


Potom svane najednom. Nije otpio — kako je spuštao pogled, pred 


50 Godina nije pouzdano određena. Većina učenjaka slaže se da je to bilo de- 
sete godine njegovoga poslanstva, 620. godine po Isau, a.s. 

U BLIZINI MESDŽIDA AKSA U KUDSU ( JERUSALIMU), ODAKLE JE POČELO USPINJANJE 
NA NEBO, PODIGNUTA JE DŽAMIJA POZNATA PO IMENU KUBE (KUPOLA) NA STIJENI 


očima mu se ukazao melek Džibril. Pokraj meleka Objave, uz vrata 
Kabe, bijeljelo se krilato stvorenje. Dotad ništa takvo nije vidio. Ni 
ljepše od toga. 

— Ovo je Burak. Popni se na njeg! — kazao je Džibril. 

Kako se Muhammed pridizao, tako je ispustio zdjelu s vodom. 
Ustao je, prišao Buraku, ispeo se na njeg. Burak se, poput munje koja 
sine i raznese se vidokrugom, vinuo preko neba, a Džibril sa njima. 

Na istoku samo što se nije bilo najavilo sunce. Muhammed je vi- 
dio obrise ispod sebe. Bili su nad predjelima pustinje koje nije raspo- 
znavao. Razgovjetno ih je vidio. Prije ih nije viđao. 

Kretanje je prestalo i javio se melek Džibril: 


— Bio si namjerio klanjati sabah. Priveži Buraka. Ovo je Hram 
daleki. Tu ćemo na namaz. 

Muhammed je zagledao da bi što više vidio. Tu nikad nije bio. 
Melek mu je objasnio da su ispred mesdžida u Kudsu. Aksa. Gradili 
su ga i Jakub i Sulejman. 

Svezao je Buraka za halku na ogradi. 

Ušli su u Mesdžid i Džibril mu je pokazao da stane u mihrab. 

— Ti predvodiš namaz! 

Muhammed se okrenuo da bi ukazao na poravnavanje safa. Ispred 
njega su stajali Ibrahim, Musa, Isa..., sve Božiji poslanik do Božijeg 
poslanika. Zanijetili su sabahski namaz za Muhammedom kao svo- 
jim imamom. 

Kad su klanjali sabah, Džibril je prišao Muhammedu s dvije po- 
sude: 

— Pred Kabom si htio utoliti žeđ... Odaberi i napij se. 

Džibril u ljudskom obličju u jednoj zdjeli je držao vino, u drugoj 
ruci mlijeko. 

Muhammed je odabrao mlijeko. Džibril mu je potvrdio: 

— Postupio si ispravno. Vino je zabranjeno tebi i onima koji te 
slijede i koji će poslije slijediti tvoje učenje. 

Kako su izišli iz Mesdžida, napolju je izgledalo kao da će nahrupiti 
rumenilo. 

Ispeli su se na stijenu u neposrednoj blizini Dalekoga hrama. 

— Popni se na Buraka! — kazao je Džibril. 

Burak se opet vinuo. Nije više preko neba. Samo uvis. Sve više i 
više u visinu. 

Prvo šta je Muhammed opet mogao razabrati bilo je izvan ljud- 
skog poimanja. 

— Nebeske kapije! — pojašnjavao je Džibril. 

Bilo je bezbroj meleka najrazličitijeg izgleda, a Džibril mu je 
objašnjavao njihove osobine i zaduženja. 

Kako Džibril melekima rekne ko je s njim, tako su propuštani uz 
najveće uvažavanje. 

Proputovali su svih sedam nebesa. Na prvom nebu Muhammed 
se sreo sa Ademom, na drugom sa Jahjom i Zekerijjom, na trećem s 
Jusufom, na četvrtom s Idrisom, na petom s Harunom, na šestom s 
Musaom, a na sedmom s Ibrahimom. Svaki Božiji poslanik nazvao 
mu je selam i potvrdio njegovo poslanstvo. Svih osam potvrdili su 
da je Muhammed najodabraniji i posljednji među njima, pečat Bo- 
žijih poslanika, da s njegovim pojavljivanjem nastupa Ahir=i zeman, 

da je njegovo poslanstvo prvi veliki znak najave Kijametskoga dana 
i propasti dunjalučkoga svijeta. Svaki je iskazao osjećaj straha pred 
približavanjem Sudnjega dana. I svaki je — kako su s kojim pozastali 
— upitao Džibrila: 

— Zar je već poslan?! 

Pred Vratima straže bilo je dvanaest hiljada meleka. 

Džibril i Burak nisu mogli dalje. Samo je propušten Muhammed. 
Stavljeno mu je na raspolaganje potpuno tajnovito stvorenje, Refref. S 
njim je prošao kroz mnogo Zastora, pa ni Refref nije mogao nastaviti 
dalje, a Muhammed je uzdignut do Božije blizine kakva nikome nije 
omogućena. 

Iako nije bilo osjećaja za vrijeme i prostor, osjetio je božanski nur 
i smirenost. 

I kad bi se moglo opisati šta je vidio, to bi premašilo ljudsko po- 
imanje. 

Ugledao je Njega sna najvišem horizontu, na xudaljenosti od dva 
luka ili bližex i svidio je najveličanstvenija znamenja svoga Gospoda- 
TaX. 

Pružena mu je utjeha za patnje koje je podnosio i koje mu pred- 
stoje. Obećana mu je konačna pobjeda. I pobjeda njegovog ummeta. 
Propisano mu je pedeset namaza dnevno. 

— Sta ti je naređeno? — upitao ga je Musa, koji je sa Zemlje razgo- 
varao s Bogom. 

Kad je čuo, Musa je kazao Muhammedu: 

— To tvoj ummet neće moći izvršavati. Vrati se Gospodaru i moli 
Ga da olakša tvom ummetu i smanji broj namaza. 

Muhammed je pogledao u Džibrila, a on ga je ohrabrio. 

Musa ga je vratio još jednom. I još jednom. 

Smanjivano mu je na četrdeset, pa na dvadeset pet, pa na pet na- 
maza dnevno. Musa mu je opet rekao da zatraži još manje. 

Muhammed mu je odgovorio: 

"— Gospodar je već dosta olakšao, zadovoljan sam i prihvatam! 

Bi mu odobreno: 

aProveo sam Svoju naredbu i olakšao Svojim robovima!k 

Vidio je i meleka Israfila, koji i ne trepće i samo gleda u pravcu 
Gospodara svjetova čekajući znak da puhne u sur, rog u koji će puh- 
nuti kad stupi Kijametski dan i Propast Ovoga svijeta. 

Cuvar Džehennema melek Malik pokazao je Muhammedu stra- 
hote Džehennema, sa različitim kaznama za različita nedjela. Vidio je 
i zebanije, džehenemske stražare. 


Pokazano mu je i kako je u Džennetu. 

Vidio je i mnogobrojna vrata na Džennetu i pred njima one koji 
— predvođeni svojim poslanicima — čekaju da uđu. Mnogi Božiji po- 
slanici bili su sami, za nekima je bio tek poneko, za nekima je bilo više 
ili još više vjernika, a iza jednoga se prostirao nepregledni red. 

— Ko su ovi, Džibrile? 

— Ti i tvoj ummet! — odgovori Džibril princu svih poslanika. 

Uveden u božanske dimenzije, izvan ljudskih poimanja, koja se 
svode na prostor i vrijeme, Muhammed — preveden iz zemaljskog 
prostora i iz vremena u svom dunjalučkom obličju i s dunjalučkim 
čulima poimanja — vidio je i samoga sebe kao potpuno ahiretsko biće. 


On ii jest bio ahiretski čovjek na Dunjaluku. 


10/2 
POVRTAK 


uhammed je vraćen tamo odakle je odveden, a još je bio ule- 
gnut pijesak na mjestu gdje je sjedio i leđima bio prislonjen 
uz Kabu. Još se praznila zdjela s vodom koja se prevrnula! 

Sunce je i prosinulo kroz rumenilo na istoku. Najednom je svanu- 
lo nad Mekkom, kako to i biva kad dan smijeni noć u Arabiji! 

Muhammed je ostao kraj Kabe i sačekao da se razdani, pa prepri- 
čao doživljaje onima koji su se počeli okupljati. 

Da ih obraduje, ispričao im je da je, na sedmom nebu, tačno iznad 
ove Kabe, vidio nebesku Kabu i da oko nje svakoga trena u tavaf na- 
stupi sedamdeset hiljada meleka i nikad im više ne zapadne ta čast; 
toliko je meleka koji čekaju na svoj hadž. NR u 

Kurejšije nimalo nisu sumnjali. Oni su bili sigurni da Muhammed 
izmišlja. Izvrgnuli su ga podsmijehu. Tražili su da sve porekne. 

nSrce nije poreklo ono šta je vidio... 2? 


51 — Svo putovanje — s doživljajem u vremenu koje bi se mjerilo stotinama i 
hiljadama zemaljskih godina i s jednako nepojmljivom brzinom pređene 
razdaljine — sve je bilo u zu jednom času noćić, sHvaljen neka je Onaj Koji 
je u jednom času noći preveo svoga roba iz Hrama časnog u Hram daleki, 
čiju smo okolinu blagoslovili kako bismo mu pokazali neka Naša znamenjax 
(Kur'an: Isra, 1) 

52. Srce nije poreklo ono šta je vidio, pa zašto se prepirete s njim o onome šta 
je vidio?a (Kur'an: Nedžm, 12) 

NA SEDMOM NEBU, TAČNO IZNAD OVE KABE, MELEKI TAVAFE OKO NEBESKE KABE 


Ne bi li ih urazumio, u tančine im je opisao kurejšijski karavan 
koji se vraća u Mekku. Kazao im je i gdje je vidio karavan. Iznio je i 
procjenu kad će se vratiti u Mekku. Dodao je i da je vidio devu koja 
je odbjegla od karavana. 

Oni su se grohotom smijali. 

— Vođa karavana reći će vam da sam mu doviknuo gdje mu je 
odbjegla deva, pa ćete se uvjeriti i po tome. 

Tu su neki zašutili. Bilo ih je koji su znali da se karavan uskoro 
treba vratiti. Ali, tada se neki sjetio da Muhammed nikad nije bio u 
Kudsu, a prepričao im je da je klanjao u mesdžidu Aksa. 


— Opiši nam Aksu! 

Muhammed je u sitnice opisao ruševine Sulejmanovog hrama i 
stepenice koje su zidane još u Jakubovo vrijeme. 

Opet su zašutili, ali se javio treći: 

— Ako bi se deve bez tovara natjerale u jurnjavu, trebao bi im i 
mjesec da stignu iz Mekke u Sam i još toliko dana da se vrate, a ti si ni 
za noć prešao tamo i ovamo, i još se popeo i na sedam nebesa i dalje?! 

Te riječi učinile su kolebljivim i muslimane koji su se zatekli među 
okupljenima kraj Kabe. Neki su se odmah, već tu, odrekli Muhamme- 
da i njegovog učenja, a neki su otrčali Ebu Bekru. Ispričali su mu šta 
su čuli. On im je rekao: 

— To se vi samo šalite. Znate i sami da lažete. 

— Ako lažemo mi, onda laže Muhammed. 

— Sta Božiji Poslanik ima s tim? 

— Eno Muhammeda ispred Kabe i svima prepričava svoja putova- 
nja. Govori ovo šta smo mi tebi ispričali. 

Ebu Bekr se nije premišljao. Kazao im je: 

— Kunem se Bogom, ako to govori Božiji Poslanik, onda je sve to 
istina. Zar se niste više puta uvjerili da mu je i pred vama, i po noći i 
po danu, dolazila Božija objava? To su veća čuda od ovih koje vam je 
ispričao, a znamo da je to s Objavom istina i da niko više i ne pomišlja 
da on smišlja te riječi. Vi znate da Muhammed ne laže. 

Onako kako je Muhammed procijenio, karavan Kurejšija stigao 
je u Mekku. 

Vođa karavana potvrdio je da je čuo Muhammedov glas. Kazao je 
da mu je zahvalan što je našao izgubljenu devu tamo gdje mu je on 
doviknuo da će je naći. 

Time više nije moglo biti sumnje da je Muhammed govorio isti- 
nu. Ali, tek mu to nikako nisu mogli oprostiti. I to im je bio najveći 
dokaz da mu ništa ne vjeruju i da ga progone do kraja. 


11/2 


AKABA I SEOBA 
abbab bin Erett, jedan od muslimana preostalih u Mekki, 


zatekao je Božijeg Poslanika uz Kabu, Kazao mu je: 
— Zašto ne moliš Allaha da nam pomogne? 

Muhammed mu je blago odgovorio. Kazao je da su vjernike ranije 
proganjali još surovije. I češagijama su ih timarili, otkidali im meso, a 
oni nisu odustajali od onoga na šta ih je Allah upućivao. 

— Allah će upotpuniti dostavljanje islama. Treba imati strpljenja, a 
vi požurujete? 

Helem, bližio se novi godišnji hadž i Kurejšije su razaslali glasnike 
Arabijom i pronosili laži o Muhammedu — da se to pročuje i bude 
znano prije nego što hodočasnici krenu prema Mekki. 

Potvore su nastavili širiti kako su hadžije pristizale iz dalekih kra- 
jeva. A ni Muhammed nije propuštao priliku da hodočasnicima skre- 
ne pažnju na nakaradnosti obavljanja hadža i ukazivao im na pravilno 
vjerovanje. Pozivao ih je u islam. 

I Tufejla, poglavara plemena Dus, ubjeđivali su da je najbolje zače- 
piti uši pred Muhammedom. Mnogi su poslušali taj savjet, Tufejl i jest 
i nije. On je bio pjesnik, pa je htio provjeriti šta to govori Muhammed. 
Malo ga je čuo, pa krenuo Za njim i ušao mu u kuću. 

Tufejl, poglavar Dusa, izišao je iz Muhammedove kuće kao musli- 
man. S njim je primilo islam i osamdesetak kuća njegovoga plemena. 

Dimadu Ezdiju rečeno je da su riječi ludoga čovjeka to što izgo- 
vara Muhammed. Dimad je liječio takve bolesti. Bilo mu je žao što je 
izgubio pamet potomak uglednih Hašimija. Našao je Muhammeda 
i ponudio se da mu pomogne. Kad je čuo šta govori Muhammed, 
Dimad je primio islam. 

Muhammed je, na Mini, kod džemreta na Akabi, među hadžija- 
ma susreo šestericu mladih Arapa iz Jesriba. Upustio se s njima u raz- 
govor. Rekao im i da je on Božiji poslanik. Oni su bili gospodski sino- 
vi. Bili su uznemireni ratovanjem u Jesribu između arapskih plemena 
Evs i Hazredž. Od jevreja — koji su među njih unosili smutnju — čuli 
su da je došlo vrijeme koje je određeno da se pojavi Božiji poslanik. 

Dojmile su ih se Muhammedove riječi. Primili su islam. Obećali 
su da će širiti to čemu ih je podučio i da će i dogodine na hadž. 

Sljedeće godine se dvanaest uglednika iz Jesriba našlo na Akabi s 
Božijim Poslanikom. Povjerovali su u njegove riječi. Znali su o nesno- 
šljivom životu muslimana u Mekki i ponudili im svoje gostoprimstvo. 
Zakazali su sastanak i dogodine na istome mjestu, a Muhammed je 


53 Ono štaj je : Allah odredio - dogodit će se; zato to ne požurujte! Hvaljen 
neka je On i neka je veoma visoko iznad onih koje Njemu smatraju ravnim! 
(Kur'an: Nahl, 1) 


s njima u Jesrib poslao pouzdanoga prijatelja Mus'aba bin Umegjra da 
bi ih podučavao islamu i pozivao u vjeru. — 

Došli su i dogodine i, u dogovoreno vrijeme, između veće grupe 
hadžija iz Jesriba — među kojima je bilo i muslimana — izdvojila su se 
sedamdeset tri muškarca i dvije žene. Došli su na zakazani noćni skup 
s Muhammedom. Potvrdili su mu poziv da su muslimani iz Mekke 
dobrodošli u Jesrib. 

U međuvremenu je Mus'ab plijenio pažnju Arapa u Jesribu. Uče- 
njem islama osvajao je srca. Izmirio je smrtno zavađena plemena Evs 
i Hazredž. U tome gradu bilo je sve više muslimana, više nego što ih 
je bilo u Mekki, a ni od koga se nisu trebali kriti. 

Obradovan porukama koje mu je poslao Mus'ab, Muhammed je 
uskliknuo: 

— Ovo je Godina veselja i radosti! 

Na taj razgovor na Akabi Muhammed je došao sa svojim amidžom 
Abbasom. Abbas nije bio musliman, ali je štitio bratića. 

Prvi je govorio Abbas: 

— Ako ste saglasni s njim i sa onim šta on tumači, ako ćete polo- 
miti svoje kamene kipove, a drvene baciti u vatru, ako ćete ga štititi od 
onih koji se ne slažu s njim, neka ide vama. Ako niste spremni na to, 
ja ću mu braniti ugled i pružiti zaštitu u njegovome gradu. 

Predstavnici Jesriba su sve potvrđivali, a bili su nestrpljivi da čuju 
Božijeg Poslanika. 

Muhammed je kazao: 

-Tražim da se obavežete da ćete mene i muhadžire braniti kao što 
štitite svoje žene i djecu. 

Potvrdili su mu da je on Allahov poslanik i da će njemu i mu- 
hadžirima koji dođu iz Mekke pružiti zaštitu makar se protiv njih 
okrenuli svi Arapi. 

Ebu Bera je rekao: 

— Zaklinjemo ti se Onim Koji te poslao sa Istinom. Mi smo sinovi 
rata, narod koji živi s oružjem. To smo nasljedili prenošenjem s ko- 
ljena na koljeno. Bit ćemo vaše ensarije i u svoje kuće srcem primiti 
muhadžire. 

Ebu Husejm je pitao: o RIDIAI I 

— Božiji Poslaniče, zaključen je savez između nas i jevreja u Jesri- 
bu, ali nas oni iskorištavaju i zavađaju. Ako prekinemo savez s njima, 
hoćeš li nas ostaviti i vratiti se svome narodu? mu 

— Ima život, a ima i smrt. Zivot je život, a smrt Je smrt, Moj život 
i moja smrt su s vama. Ja sam s vama, vi ste sa mnom, Borit ćemo se 


87 


88 


protiv onih protiv kojih se i vi borite, a miriti se s onima s kojima ste 
ivi u miru. 

Dogovor je utanačen. Jedan po jedan, prilazili su Božijem Poslani- 
ku i zaklinjali se na vjernost. Muškarci su se rukovali s njim. 

Muhammed je uzvraćao: 

— Da vas Allah nagradi Džennetom. 

Uhode su iste noći dojavile u Mekku o dogovoru na Akabi. 

Mekanski silnici ujutro su bahnuli u šator hadžija iz Jesriba. 

— Među svim Arapima, nama je najmanje stalo da zaratujemo s 
vama iz Jesriba, a vi to tražite! 

Onima iz Jesriba nije bilo jasno, pa su im Kurejšije pojasnile: 

— Znamo mi! Došli ste da biste dali Muhammedu podršku protiv 
nas! 

Oni iz Jesriba zaklinjali su se da nije tako. To je lično potvrdio 
njihov uglednik Abdullah bin Ubejj bin Selul. Do njega su Kurejšije 
posebno držali. On im se zakleo i njihovim i svojim bogovima. 

Kurejšijama nije bilo jasno, ali su prihvatili i vratili se u Mekku, a 
musafiri iz Jesriba krenuli kućama. 

Kad su Kurejšije stigli u Mekku, pritisnuli su svoje uhode, a oni su 
se zakleli da su tačno prenijeli. 

Niko se nije krivo zakleo. Ni oni iz Jesriba koji su pred Bogom 
dali zavjet Muhammedu. Ni oni iz Jesriba koji su se u šatoru zakli- 
njali Kurejšijama. I Kurejšije su bile na pravom tragu, jer se ni njihove 
uhode nisu krivo zaklele. 

Dok je razjašnjeno da su Kurejšije razgovarali s drugima iz Jesriba, 
a da im oni nisu slagali, jer ništa i nisu ni znali o noćnoj zakletvi mu- 
slimana, dotle su daleko odmakli svi putnici za Jesrib. Među njima i 
oni koji su se Allahom zakleli Muhammedu. 

Kurejšije su shvatile da su namagarčeni i da nije uspjela njihova 
smutnja među hadžijama. Zato su pristupili mrevarenju muslima- 
na preostalih u Mekki. Ali, Muhammedu je pristigla Objava"? i on, 
umjesto i dalje u Abesiniju, upućuje muslimane u Jesrib. 

Muslimani koji su otišli dojavlili su iz Jesriba u Mekku da su lije- 
po primljeni i da je milina živjeti među muslimanima. Muhammed je 
nastavio slati svoje iz Mekke. I dalje su išli u manjim grupama. Bili su 
manje uočljivi i nisu se izlagali napadima. Odlazili su tiho, po mraku, 
odnoseći šta se moglo ponijeti. 


54. Oni koji vjeruju i koji se isele i bore na Allahovom putu, oni se mogu nadati 
Allahovoj milosti. A Allah prašta i samilostan jea (Kur'an: Bekara, 217-218) 


Kao i sa seobom u Abesiniju, primijećeno je da ih nejma tek kad 
većine nije bilo. 

Kurejšije su iskazale veliku radost. Riješili su se muslimana! Mu- 
driji su se pribrali. Prvobitna zbunjenost prešla je u uznemirenost. 

Dok se nevjernici još nisu snašli šta im je činiti, Božiji Poslanik 
je zapovijedio i Omeru bin Hattabu da krene u Jesrib. Ranije ga nije 
poslao zato što, nagal u pravednosti, Omer ne bi mogao mirno otići. 
Time bi ostalima odmogao u odlasku. 

Omer nije ni pokušavao prikriti odlazak. Ne krijući se, zaključivao 
je poslove u Mekki, pozdravljao se sa prijateljima i onima iz njegove 
rodbine koji nisu primili islam. Odjenuo se najljepše, opasao se sa- 
bljom, preko ramena zaturio luk i na devi dojahao pred Kabu. Oko 
Kabe je bilo mnogo svijeta. Izvukao je sablju i zavikao: 

— Kurejšije i ostali koji obožavate kamene i drvene kipove, slušajte 
me dobro, da ne bi bilo da me niste čuli i da govorite da sam otišao 
krijući se od vas i da vas se bojim! Selim se iz Mekke u ime Allaha! 
Oni među vama koji žele iza sebe ostaviti svoje žene bez muževa, da 
vam djeca budu siročadi i da vas majke oplakuju, koji želite izgubiti 
glave, pokušajte me spriječiti i krenite u potjeru za mnom! Cekat ću 
vas na otvorenom u prvoj dolini! 

Otišao je ispraćen muklom tišinom i neometano stigao u Jesrib. 


12/2 
PRESUDA 


esrib je bio na karavanskom putu iz Mekke ua mlje Sama. Zato 
su Kurejšije postale još zabrinutije. Svojom umješnošću i rodbin- 
skim vezama, Muhammed će objediniti tamošnja plemena, pa će 
zapriječiti put mekanskim karavanima prema sjeveru i uskratiti im 
veliku trgovačku zaradu. ' s. .. 
Culi su da su mu objavljeni ajeti da će Allah pomoći onima koji 
pomažu u širenju Njegove vjere i da je naredio Muhammedu da = 
više ne prepušta trpljenju i da počne borbu protiv onih koji ometaju 
Njegovu vjeru.55 Dotad su muslimani podnosili udarce, sad će Kure- 


55. Dopušta se odbrana onima koje drugi napadaju zato što im čine nasilje - a 
Allah je zaista kadar da im pomogne, onima koji su ni krivi, ni dužni pro- 
gnani iz svoga zavičaja samo zato što su govorili: 'Gospodar naš je Allah! 
(Kur'an: Hadž, 39) 

jšijama uzvratiti za patnje koje su im nanosili. Na kraju će i napasti 


Mekku. 

Hoće! 

Ništa ne boli kao oduzeti zavičaj... 

Ako su muslimani izbjegli iz Mekke, nije Muhammed. On im je 
još bio pred nosom. Morali su nešto učiniti dok im i on nije umakao. 

Ali, šta su god probavali... 

Hitno je zakazano vijećanje poglavara kurejšijskih plemena. 

Odmah je odbačena mogućnosti da ga protjeraju. Odustali su i od 
onoga što je činjeno s najvećim neposlušnicima i s onima koji su sebe 
proglašavali Božijim poslanicima — ne mogu njega okovanoga držati 
u tamnici. 

Sta? 

Lbiti! 

Treba ubiti Muhammeda. 

To. 

Usred vijećanja prispio je starac bijele brade. Nisu ga poznavali i 
pitali su ga: 

— Kosi ti? 

— Pročulo se o Muhammedovom zlu. Došao sam kao predstavnik 
plemena iz Nedžsa. Ja sam njihov starješina. Mogu vam pomoći svo- 
jim iskustvom i savjetima. 

Dopustili su mu da ostane i ne razmišljajući o tome kako se moglo 
pročuti o njihovom tajnom sastanku i otkud tu neko čak iz Nedžsa... 
Nije da su bili neoprezni, ali im se svidjela zloba koja je izbijala iz 
starca. 

Toliko je i starac bio zadovoljan s njima da ništa nije progovorio. 
Niti je imao šta dodati, niti šta oduzeti njihovim riječima. 

Džabe su i trošili vrijeme na duga dogovaranja. I okupila ih je 
namjera o ubistvu. O tome treba vijećati. Kako, napokon, ubiti Mu- 
hammeda? 

Prevladao je Ebu Džehlov prijedlog: 

— Iz svakoga plemena odabrati po jednoga predstavnika, pa svima 
dati sablje. Oni će s prvim mrakom opkoliti Muhammedovu kuću i 
pritajiti se dok on ne zaspi, a onda, svi zajedno, napasti ga na spavanju 
i sasjeći sabljama. Tako ni mi nećemo znati ko ga je ubio, a ni njegova 


56 = Kurejšije su kasnije saznale da taj starac nije starješina Nedžsa i da niko iz 
Nedžsa nije bio na vijećanju. Pričalo se da je to bio prerušeni Iblis 


VIJEĆALI SU NA KOJI NAČIN TREBA UBITI MUHAMMEDA 


porodica neće moći tražiti osvetu od svih nas, niti mogu Zaratovati 
protiv svih. 

Ostali su se saglasili. 

Među odabranim ubicama bili su i Ebu Leheb i Ebu Džehl. 

Iščekano je da se noć spusti na Mekku. 

I dalje je bilo prevruće. Zadržala se dnevna vrelina. Znalo se da 
Muhammed u takvim prilikama svoj ležaj postavi na avliji. 

Napeti, skriveni u mraku, iščekivali su da zaspi, pa da upadnu pre- 
ko avlijskoga zida. 

Utom se Božiji Poslanik iskrao iz kuće. Samo što ga je zapahnula 
ulična vrelina noći, a opazio je svoje ubice. I šmugnuo u mrak. Oni 
nisu vidjeli njega. 

to brže i što dalje odavde! Svakog trena će razotkriti da je Alija 
U njegovoj postelji. Razbijesnit će se. Krenuti u potjeru. Svaki tren 
odlučuje o životu ili o smrti. 

Muhammed je izišao iz grada i zastao. Gledao je iza sebe. Tamo 


TE ua gledao, tamo je bila samo tama. Višestoljetni nagomilani mrak 
€ A 

O čemu je mislio dugih trenutaka zagledanosti u tminu? 

Zato što je tome gradu prenosio poruku nade i ustrajao, nije samo, 
na kraju, osuđen da bude ubijen, nego je beskrajno ponižavan, sramo- 
ćen, blaćen, omalovažavan. 

Trajali su dugi trenuci zagledanosti kroz mrak. 

Hoće li podići ruke i zazvati Božije prokletstvo protiv Kurejšija i 
Mekke? 

Bog nije uništio nijedan narod dok Njegov odabranik koji je po- 
slan tome narodu nije zazvao Božije prokletstvo protiv njih. 

Mnogi poslanici nisu imali kad ni podići ruke ka nebu. Mu- 
hammed je, na mladalačkom putovanju u Jemen, vidio i bunar u koji 
su bacani Božiji poslanici. Vidio je i jadne ostatke ostataka nekad 
raskošnih imperija, ostavljene kao opomene onima koji su obdareni 
razumom. 

Neki poslanici podigli su ruke ka nebu. Samo bi se ukazao strašni 
znak. Podsjetilo bi na nešto što je već poznato. Ali je uvijek iznova bilo 
sasvim drukčije, nezapamćeno. I, nestalo bi tih gradova, zemalja, tih 
ljudi i naroda koji su srljali u svoju propast. 

Muhammed je progovorio: 

— Od sve Njegove zemlje, ti si Allahu i meni najdraže mjesto. Da 
me moj narod ne tjera, nikad te ne bih napustio. 

Onda je, ipak, podigao ruke: 

— Allahu, Ti znaš da su me oni istjerali iz grada koji je meni naj- 
draži. Zato, daj mi da se nastanim u gradu koji je Tebi najmiliji. 

Kao što se nije prepuštao smrti u Mekki, nije zazvao smrt Mekke. 

I kad se vraćao iz Taifa, izmrevaren, izranjavan i povrijeđen do 
nesnošljivosti, a Džibril mu došao s dva meleka da bi im Muhammed 
naredio da unište Taif i njegove stanovnike, i Mekku i njezine stanov- 
nike, da te gradove, brda i ljude pretvore u prah, on je otklonio takvu 
mogućnost. 


13/2 
SEVR 

uli su se glasovi u daljini — dozivanje onih koji tragaju. 
Potjere su krenule. Nisu dopirale iz južnoga pravca. Jesrib 
je sjeverno. 


- 


PREKO ULAZA U PEĆINU PAUK JE ISPLEO MREŽU, A GOLUBICA LEŽALA NA JAJIMA 

Na ugovorenome mjestu Muhammed se našao s Ebu Bekrom. 
Zajedno su nastavili prema jugu. Zabacili su trag. Promijenili pravac 
i uspinjali se uz strmo brdo Ševr. 

Sevr je lijep i u mraku. Stamen, gizdav. Brdo pravilnog oblika, po- 
put čuste kupaste planine. 

U vrhu brda je pećina. Tu su naumili. U njoj će sačekati da se po- 
tjere raziđu i onda krenuti prema Jesribu. Na Sevru će se kriti tri dana, 
a s pouzdanim vodičem dogovoreno je gdje će ih sačekati. 

Trećeg dana pojavili su se lovci na ljude. Culi su se. Dvojica iz 
pećine čuli su ih sasvim razgovjetno. Vidjeli su im i noge. 

Ebu Bekr je drhtao. 

Muhammed ga je smirivao: 

— Ne brini se, Allah je s nama!?7 

Još su vidjeli noge onih koji ih progone. Stajali su ispred same 
pećine. Bili su okrenuti prema ulazu. Culi su njihovo dogovaranje: 

— Niko ne može biti unutra! 

Odavno tu niko nije zalazio! 

= Ne trebam dangubiti zavlačeći se još i u tu pećinu! 

— U ovakvim rupama ima Zmija... 

I, glasovi su se udaljili. 

Odvratila ih je paukova mreža ispletena preko ulaza u pećinu, a 
golubica se nagnijezdila na jajima i golub uz nju stražario. 

Kurejšije su prevrnuli sve po gradu i okolini, tukli Ebu Bekrovu 
djecu, koja su ostala s majkama, zapriječili izlaze iz Mekke, dali se u 
izviđanje. Ne samo u Mekki, razglasili su pustinjom da daju stotinu 
crvenih deva za Muhammeda, mrtvog ili živog. 

Krenule su potjere. 

Muhammed i Ebu Bekr našli su se s vodičem Abdullahom bin 
Urejkitom. On je bio Ebu Bekrov sluga, oslobođeni rob. Nije bio mu- 
sliman, ali je najbolje poznavao pustinjske staze kojima se ne ide u Je- 
srib, a kojima se može doći u Jesrib. U njega je Ebu Bekr imao veliko 
povjerenje, a taj Abdullah je njemu dugovao slobodu. 


57 nvAko ga vi ne pomognete, pa pomogao ga je Allah onda kad su ga oni koji 
ne vjeruju prisilili da ode, kad je s njim bio samo njegov prijatelj, kad su njih 
dvojica bili u pećini i kad je on rekao svome prijatelju: 'Ne brini se, Allah je 
s nama!, pa je Allah spustio pouzdanje Svoje na njega i pomogao mu voj- 
skom koju vi niste vidjeli i učinio da riječ nevjernika bude donja, a Allahova 
riječ, ona je gornja. Allah je silan i mudar'x (Kur'an: Tevbe, 40) 

PUSTINJOM SU SE KRETALE POTJERE I LOVCI NA LJUDE 


14/2 
TRI SUSRETA U PUSTINJI 


Suraka bin Malik bin Dža'šem tragao je za Muhammedom. 
Obilazio je pustinju i zadesio se u hladovini staništa plemena 

"+= Mea kad je u selu dojavljeno da je primijećena crna tačka u 
jini. 

-To bi mogao biti tvoj plijen! — rekao mu je haberdžija. 

Jednako je pomislio i pustinjski ratnik Suraka. Ali, odlučno je 
ustvrdio da na tome mjestu nikako ne može biti taj za kojim svi tra- 
gaju. 

| Suraka je znao da tačka na tolikoj daljini znači više osoba. Da ne 
bi izazvao podozrivost i očekujući da to zna i neko među njegovim 

c to više ljudi i da je na njih već naišao. On 
konja, ali je još posjedio s Medledžijama. 
ne velike nagrade. Kad je krenuo iz 


domaćinima, kazao je daj 
bi odmah skočio na svoga 
Njemu je bilo da se sam domog 
sela, krenuo je u drugom pravcu. NON . I 

Kad je bio siguran da ga niko ne slijedi, potjerao je konja kuda je 
namislio. Slijedio je tačku o kojoj mu je javljeno. Ubrzo je razabrao tri 
tačke, potom trojicu jahača na devama. Približio im se koliko mu je 
bilo dovoljno. 

Prepoznao je da jedan nije Arap. Zaključio je da je taj vodič. Jedan 
od dvojice Arapa stalno je bio na oprezu: vrhpoljio se i okretao na sve 
strane. Taj ne odgovara Muhammedovom opisu. Razgovjetno je čuo 
kako treći uči kur'anske ajete. 

— Muhammed! 

Suraka je nategnuo luk i naciljao. Samo što nije otpustio strijelu, a 
konj pod njim posrnu i zbaci ga. 

Pijesak pod Surakom bio je onakav kakav i jest pijesak u pustinji, 
ali dovoljno čvrst. 

Suraka je iskusni jahač. Nikad ga konj nije izbacio iz sedla. 

Ponovo je posegnuo za tobolcem. Nije izvukao drugu strijelu. 
Odabrao je strjelicu kojom gata. 

I, nije mu se pokazalo da će mu se ispuniti namjera. 

A bogatstvo mu je bilo nadomet strijele... 

Ne znajući za njegovo prisustvo, bjegunci su u međuvremenu od- 
makli svojim stazama. Suraka im se opet neprimjetno približio. Kako 
se ponovo prihvatio luka, tako mu je konj prednjim nogama propao u 
pijesak do koljena. Natrapali su na živi pijesak! I to ondje gdje živoga 
pijeska ne može biti. 

Konjanik je bijesno skočio na čvrsto tlo i jumrukom munuo konja 
u slabine. Konj se nije ni mrdnuo. Još silodernije ga je podbo. Konj se 
sm Iz živoga pijeska šiknula je prašina, ali kao da je dim. 

Jet Ada Suraka je zapomagao što ga je grlo nosilo. 
= utnici su prišli raspomaganom konjaniku. On se obratio Mu- 

mmedu: 
"= '' otpao sutaka, Boj narod bogato nagrađuje Za tvoju gla- 
ponudio im evo Iti, a nisam mogao... — pa je ispričao pojedinosti i 
Ju opremu i hranu. 
— Neka, vrati se svojima, Suraka — blago je kazao Muhi: d 
-Božiji Podaniče 1 — blago je kazao Muhammed. 
YJa sam priprost čovjek i niko mi neće povjerova 


ti u ovo što je bil ; 

o ako mi ne ostaviš neki , KAGeni? 
a i aviš neki znak po kome će me kasnije 
moći prepoznati, akp j 


Muhammed mu je kazao da će biti nagrađen ogrlicom perzijsko- 
ga kralja, pa je rekao vodiču da to napiše na koži i da preda Suraki 3" 

Suraka je u povratku razglašavao goniocima da se vrate, jer se i on 
vraća, da na tu stranu nije taj koga traže. 

Događaj sa Surakom bio je dodatna opomena trojici bjegunaca da 
bi ih još mogla zaskočiti potjera ili će ih sačekati u zasjedi. Tako su već 
bili nadomak konačnog utočišta, produžili su naokolo. 

Iserpljeni i bez hrane, u daljini su ugledali mali šator. Poslali su 
vodiča da izvidi. Vratio se s objašnjenjem da je kraj šatora samo starica 
sa sinom i da nadaleko više nejma nikog. 

Zatekli su staru, ali živahnu ženu. Sjedila je podvijenih nogu. Za- 
dobili su njezino povjerenje. Zatražili su da im proda hurmi i mesa. 
Lijepo će joj platiti. Starica Ummu Ma'bed Huzai kazala jeda bi ih 
bolje ugostili drugi u njihovome selu. Njezina porodica živi siromaš- 
no. Ona im može samo ponuditi vode koliko ima u mješini. Njezin 
muž Ebu Ma'bed odveo je njihove dvije koze na ispašu. Preživljavaju 
od njihovoga mlijeka. 

U hladovini, u ćošku šatora, bila je ovca. Božiji Poslanik pokazao 
je starici na nju. 

— Ovca je stara i iznemogla. Ne može ni na ispašu. Moj muž se 
postara donijeti i njoj hrane da prezalogaji. Navikli smo na nju i žao 
nam je pustiti. Meso joj je prežilavo da bismo je zaklali. Ako vi mislite 
da biste mogli, ne branim vam... — kazala je i dodala sinu nož. 

— Vrati nož — kazao je Božiji Poslanik i zatražio da mu donesu 
malo vode i kakvu posudu. 

Ukoliko će mu ona dopustiti, pomuzao bi ovcu. 


— Odavno ne daje mlijeko... — rekla je Ummu Ma'bed. 


58. = Suraka će se u Muhammedovom životu opet pojaviti na Bedru kao plaćeni 
kurejšijski ratnik. Kad je, pred samu bitku, razabrao ko predvodi one S kojima 
se trebaju sukobiti, vratio je dobijenu plaću i odjahao bez objašnjenja. Od 
tada će proći mnogo godina i muslimanska vojska pobijedit će perzijsku. 
Među muslimanskim ratnicima bio je i Suraka. Na vijest o pobjedi, tadašnji 
halifa Omer bin Hattab, pamteći svjedočenje Božijeg Poslanika o davnom 
susretu u pustinji, poslao je glasnika iz Medine s naređenjem zapovjedniku 
muslimanske vojske Sa'du bin Ebi Vekkasu da ogrlicu perzijskoga cara objesi 
O vrat Suraki i da ostane njegovo vlasništvo. Bilo je to ogromno bogatstvo, 
Sad bin Ebi Vekkas zatražio je da Suraka pokaže dokaz. Pustinjski ratnik je 
iz njedara izvadio komad umotane kože. Sve te godine visio mu je na vra- 
tu, na običnoj kanafi. Veliki vojskovođa bespogovorno je izvršio naređenje 
velikoga halife 

Božiji Poslanik je opet zatražio dopuštenje da pomuze ovcu. Sta- 
rica je slegnula ramenima. 

— Da je bar možeš pomusti...— kazala je i donijela mješinu s malo 
vode i povelik bakrač: 

— To nam je jedina zdjela. 

Božiji Poslanik proučio je Bismillu, potrljao ovcu po kičmi, oprao 
joj vime i započeo musti. Nastavio je sve dok bakrač ne bi do vrha. 
Prvo je ponudio ženu. Ona je, sva u čudu, otpila. 

— Nisam okusila bolje mlijeko — kazala je začuđeno i pokazala nje- 
mu da pije. 

Božiji Poslanik odbi i reče da se ona napije koliko može. 

Isto ponovi i Ebu Bekru i vodiču. Na kraju se i on napio. Onda je 
opet namuzao mlijeka do vrha bakrača. 

Okrijepljeni putnici bili su dobro odmakli kad se pred šatorom u 
pustinji pojavio Ebu Ma'bed s mršavim kozama. Začudio se mlijeku. 

— I ja se jednako čudim! — uzviknula je žena, pa ispričala da su 
naišla dvojica i još jedan, i da je taj, koji je poseban, viđen i blistav, 
pomuzao njihovu staru ovcu. 

— Našu staru ovcu? 

— Ja. 

— Kako taj izgleda? 

— Kako da ti kažem... Umjesto da je prašnjav od jahanja pusti- 
njom, uredan je. Izgleda plemenito. Lice mu je svijetlo i vedro. Lijepo 
se ophodi. 

— Kakav je još? 

— Takav je da bih mogla dugo pripovijedati o njemu. 

— Nekad si znala lijepo pripovijedati. Pričaj...— potaknuo je ženu. 

— 1 dok su prilazili i dok su odlazili, on je među trojicom bio naj- 
očitiji. Hoda ravnicom kao da ide nizbrdo. Nije krupan. Nije ni nizak 
da bi bio neprimjetan. Nije ni nametljivo visok. Izbliza je još prijatniji. 

Lijep. Glava mu je uobičajene veličine, a vrat mu je podug. Pogled mu 
je dubok. Surmook je, krupnih očiju, s dugim trepavicama. I obrve su 
mu duge, nisu debele, a nisu ni tanke. Kosa mu je zift crna, pada mu 
preko ušiju. Nos mu je malo povijen. Govori kao da je promukao, a 
govori blistavo. Ne govori brzo. Svaka riječ mu je odmjerena i na svo- 
me mjestu. Dok šuti, zadržava dostojanstvo. Nije namršten, nije na- 
mrgođen. Staložen. Ne smije se glasno, ali se i smije. Lijepo se nasmije 
i tad mu se vide bijeli kutnjaci. Druželjubiv je. Njegovi pratioci su 
mu odani. Kud on okom, oni bi skokom. Jedva čekaju da mu štogod 


pomognu i usluže ga. Sasluša ih, a ne dozvoljava da urade ono što i on 
može. I prema meni je bio pažljiv kao i prema njima..." 

— Cuo sam da mu lice blista poput sablje! — kazao je Ebu Mabed. 

— Kad bih ga uporedila s punim Mjesecom, bio bi ljepši. Da si ga 
vidio, vidio bi Sunce kad se pojavi! 

— Huzaijka, i ja sam čuo da mu je lice ljepše od punog Mjeseca, da 
mu lice blista poput sablje. 

— Sto me puštaš da pričam kad si ga i ti vidio? 

— Nisam ga vidio, ali sam, čim si mi rekla za mlijeko, znao da ne 
može biti niko drugi...— kazao je starac Ebu Ma'bed, pa pošutio umil- 
no pogledajući svoju ženu. 

— Nekad si znala lijepo pričati, a sad si najljepše ispričala. Bilo mi 
je milina slušati. Zato sam te pustio. Još ćeš mi to ponavljati, toliko mi 
se to sviđa. Nikome drugome nećemo pričati dok se ne pročuje da je 
stigao u Jesrib, a onda pričaj ovo o njemu kome god stigneš... Kurejšije 
su platile potjere za njim. Obijaju pustinjom. Traže ga da bi ga ubili... 

Starica je tražila da joj najzad rekne ko je. 

— Ummu Ma'bed, neka dragi Bog, Gospodar ljudi, najboljom na- 
gradom nagradi putnike koji su bili kod našega šatora! To može biti 
samo Kurejšija o kojem se pronose priče. To je Muhammed, Božiji 
poslanik. Niko drugi. Takve priče nisu pronošene od Jakubovoga sina 
Jusufa. Ako me Allah poživi i nađem li puta do njeg, voljan sam mu 
se priključiti... 

Poslije susreta pod šatorom, Muhammed i njegovi pratioci zadugo 
se nisu odmarali. Tako su naišli na područje plemena Eslam. Za njima 
su pristali beduini sa svojim poglavarom Burejdom. 

Znaju li oni da je to Muhammed? Znaju li da se traga za njim? 

Jesu li mogli saznati da se traga za Muhammedom. 

Ako i nisu znali da je to on, beduini su slijedili trojicu putnika. Na 
odstojanju, ali da ih mogu sustići. 

Beduini nisu izgledali neprijateljski. Možda, ipak, iskazuju gosto- 


primstvo i žele ih prepratiti preko dijela pustinje koji pripada njima. 


Takav je red prema onima koji naiđu u miru. | 
Božiji Poslanik je prekinuo mogućnost međusobnog podozrenja. 
Pustio ih je da im se primaknu. 
Prilazili su mirno. 


59 Prenošen je i sačuvan ovaj opis. Smatra se najneposrednijim i najpotpuni- 
jim opisom fizičkog izgleda Božijeg Poslanika 

Muhammed im je kazao ko je on i počeo im govoriti o islamu. 
Pozvao ih je da prihvate vjerovanje samo u jednoga Boga. 

Rekli su mu da znaju ko je Muhammed. Culi su za njegovo uče- 
nje. Znaju i da za njim tragaju Kurejšije i njihovi tragači. Kazali su da 
su pretpostavljali da je to on s pratiocima. 

Kazali su mu da više ne treba žuriti, da je blizu Jesrib. Među njima 
se, kao njihovi musafiri, mogu osjećati sigurno. Ponudili su ih hranom. 
Tražili su da im Muhammed još govori. 

Nastavio im je govoriti. 

Sviđao im se njegov govor. Prihvatili su poziv. Primili su islam. 

Putnicima nije bilo druge — valjalo im je posjediti i podijeliti ra- 
dost s muslimanima iz plemena Eslam. 

Avs bin Hudžr navaljivao je da Božijem Poslaniku daruje svoju 
devu i roba. On je blago odbio ponudu. 


15/2 
MESDŽID KUBA 


arod je danima dolazio u Kubu, naselje nedaleko od Jesriba. 
Cekalo se na Božijeg Poslanika. 

Istom što su opet bili odustali od iščekivanja i pred vreli- 
nom se posklanjali po kućama, začulo se: 

— Idu! 

Iza prijevoja su se primicala trojica na devama. 

— Evo nama Božijeg Poslanika! 

Oglasili su se tekbiri. Nastala je radosna strka. 

Kako im je narod hitao u susret, Muhammeda je obuzeo posebni 
smiraj — stanje primanja Objave." 

U najbližoj hladovini, u Murmovoj bašči, poglavar Kube Amr bin 
Avfuredio je odmorište. Pridošli putnici su posjedali. Kad je Ebu Bekr 
ustao da bi se pobrinuo i povećao hlad nad Muhammedom, tek tada 
je shvaćeno ko je među njima Božiji Poslanik. Prolomili su se tekbiri. 

Musštulugdžije su požurile u Jesrib. Brzo se raščulo o dolasku. Bila 
je najveća žega, a narod je pristizao iz Jesriba. 


60 xOn zna šta na nebesima i na Zemlji postoji i zna šta krijete i šta pokazujete; 
Allah zna svačije mislia (Kur'an: Tegabun, 4) 


ZELENILO NASELJA KUBA U DUBINI PUSTINJE 


Božiji Poslanik je odmah zapovijedio da se u Kubi gradi džami- 
ja. Sam je odredio pravac okretanja u namazu. Okretat će se prema 
mesdžidu Aksa u Kudsu. Koracima je odbrojavao dužine temelja i tek 
onda se prepustio odmaranju. 

Po kućama su spremana jela i do noći pripremljena gozba. Zapa- 
ljene su vatre. Kako se spustio mrak i zvijezde zacaklile na nebu, iz 
Amrove kuće izišao je Muhammed. Morao je biti umoran, ali je bio 
osmjehnut. Zadovoljan. Narod se utišao. 

Božiji Poslanik im se obratio Božijim riječima: 

vUzvišen je Onaj u Čijoj je ruci vlast— On sve može! Onaj Koji je 
dao smrt i život da bi iskušao ko će među vama bolje postupati; On je 

Silni, Onaj Koji prašta, Onaj Koji je sedam nebesa, jedna iznad drugih 
stvorio; ti u onome što Milostivi stvara ne vidiš nikakvog nesklada, pa 
ponovo pogledaj vidiš li ikakav nedostatak. Zatim, ponovo više puta 
pogledaj, pogled će ti se vratiti klonuo i umoran. Mi smo vama naj- 
bliže nebo sjajnim zvijezdama ukrasili i učinili da vatra iz njih pogađa 
šejtane, kojima smo pripremili patnju u vatri... Zar oni ne vide ptice 
iznad sebe kako raširenih krila lete, a i skupljaju ih? Samo ih Milostivi 
drži; On zaista sve dobro vidi. Ili, ko je taj koji će biti vaša vojska i 
vama pomoći osim Milostivog? Nevjernici su samo obmanuti...x 

Kazivao im je da ga je Allah poslao da javno opominje. 

vje li na ispravnijem putu onaj koji se spotiče idući ili onaj koji 
uspravno ide pravim putem? Reci: 'Bog je sveopći dobročinitelj, Mi- 
lostivi. Mi u Njega vjerujemo i na Njega se oslanjamo, a vi ćete sigur- 
no saznati ko je u očitoj zabludi"...a$! 

Tiha noć je odmicala, zvijezde su se sjajtile, ljudi treperili upijajući 
Božije riječi koje je pred njima izgovarao čovjek. 

Zajedno su proučili dovu: 

Tebe, Allaha, Gospodara svjetova, hvalimo, Milostivog, Sami- 
losnog, Vladara Sudnjega dana. Tebi se klanjamo i od Tebe pomoć 
tražimo. Uputi nas na Pravi put, na put onih kojima si Svoju milost 
darovao, a ne na put onih koji su protiv sebe srdžbu izazvali, niti onih 
koji su zalutalic,"? 

— Amin! — potvrđivali su, u sebi ili naglas, više srcem nego glasom. 

Sutradan su poranili. Valjalo je graditi džamiju. I Muhammed je 
prinosio kamenje u stemelje koji su zasnovani na strahu od Allaha. 
Pomagali su i Ebu Bekr i Omer. 

Kako je zidano, tako je čišćeno. Gradnja je prekidana samo da bi 
se obavio namaz. 

Izrastali su zidovi. 

U Kubu je pristigao i Alija. Zadržao se u Mekki dok svakome nije 
vratio novac i dragocjenosti koje su Mekanci Muhammedu povjera- 
vali na čuvanje." 

Božiji Poslanik je poručio svojim daidžama u Jesrib da bi volio 
zajedno s njima ući u grad. Nidžarije su pristigle u Kubu opasane 


61 — Kur'an: Mulk, 1-5, 19-20, 22, 29 
62 Kur'an: Fatiha 


63 | pored svega kako su se oni odnosili prema njemu, u Mekki su imali najve- 
će povjerenje u Muhammedovo poštenje, tako da su njemu povjeravali na 
čuvanje svoje dragocjenosti 


sabljama i ponosom na rođaka. Zajedno su krenuli iz Kube. Pošli su 
zarana. Bio je petak. 

Vrijeme džume zateklo ih je na području plemena Salim bin Avf, 
u dolini Ruknua. Božiji Poslanik je na musali u safove rasporedio sto- 
tinu muslimana koji su krenuli s njim u Jesrib. 

Hutbu" je započeo riječima: 

— Hvala Allahu! Hvala Allahu! Od Njega tražim pomoć! Bože, 
sačuvaj nas od zla i ružnih poslova! Ko bude tražio Božiju zaštitu, Bog 
ga neće ostaviti, a ko se okrene od Njega, niko drugi neće mu pomoći! 

Nastavio je: F 

— Ljudi, mislite na sebe dok ste u snazi! Cinite dobra djela. Ona 
će biti vaše ovce na Sudnjem danu. Allah će dijeliti nagrade prema 
njihovom broju. Svako će Allahu sam odgovarati za ono šta je uradio. 
Gospodaru ne treba ni tumač, ni posrednik. Allah će vas pitati: Zar 
Vam nije došao Moj poslanik i objavio Moju vjeru? Zar vam nisam 
dao imanja? Sa čime ste vi Meni došliža Covjek gleda i desno i lije- 
vo, niotkud pomoći, a pred njim Džehennem. Ko se god želi izbaviti 
Džehennema, neka da siromahu bar jednu hurmu. Ko nejma dati mi- 
lostinju, neka barem kaže dobru riječ, jer Bog nagrađuje dobročinstva 
od deset do sedamsto puta većom nagradom. Neka vas prati Božiji 
mir! 

U drugom dijelu hutbe ponovio je zahvalnost Allahu. Nastavio je: 

— Kur'an je Božija Knjiga. Ko god je prihvati, bit će musliman, ma- 
kar do tada bio nevjernik. Ono šta voli Bog, volite i vi. Samo od Njeg 
tražite zaštitu, On vas neće napustiti. Nek vam je srce uvijek puno 
ljubavi prema Njemu. Razlikujte ono šta je zabranjeno od onoga šta 
je dozvoljeno i, osim Bogu, nikome drugom se ne klanjajte. Volite se 
i pomažite jedni drugima. Ko pogazi zadanu riječ, Bog će ga kazniti. 

Završio je ovim riječima: 

— Molim Boga da nam pomogne! 

Nastavili su ka Jesribu. Naprijed su bili glasnici. Muhammed je 
bio iza njih, u sredini. Jahao je na svojoj devi. U ruci je držao štap. 
U drugoj, uzde. Oko njega su bili konjanici. Za njima se uvećavalo 

mnoštvo naroda koji je jednako pristizao iz Jesriba. 


REPER 


64. Toje prva održana džuma 

DEVA SE ZAUSTAVILA NA PUSTOM ZEMLJIŠTU I TU JE PODIGNUTA DŽAMIJA 


1/3 
MEDINA 


red Božijeg Poslanika zajedno su izišli pripadnici plemena Evs 
i Hazredž, donedavno smrtno razjedinjeni, pa ujedinjeni Bo- 
žijim riječima na koje ih je uporno pozivao Mus'ab bin Umejr. 
Pristiglo je više od šest stotina muslimana iz Jesriba. S njima su bili i 
muhadžiri iz Mekke. Zajedno su klicali: 
— Allah je najveći! Muhammed je Božiji poslanik! 
Tako se ušlo u grad. 
Djevojke su zapjevale: 
+ Tale'al-Bedru 'alejna min Senijetu'l-veda...x— 
(oPuni Mjesec sve nas obasja sa Senijetu'l-veda...x) 

Kako su ušli, Jesrib je prozvan Gradom, Gradom Božijeg Posla- 
nika." 

Uglednici su se otimali ko će Muhammedu ukazati gostoprim- 
stvo. On je želio da se prvo odredi gdje će biti džamija. Takmičili su se 
ko će dati svoje zemljište. Da niko ne bi zamjerio na odabiru mjesta, 
pustio je povodac na svojoj devi Kasvi: 

— Neka sama ide, pa gdje ona polegne... 

Kasva je kleknula na pustoj ledini. Tu će izgraditi džamiju! Uz nju 
će biti kuća Božijeg Poslanika. Dok one ne budu izgrađene, Božiji 
Poslanik s porodicom smjestio se u kući koja je bila najbliža tome 
mjestu. Pripadala je njegovom rođaku Halidu bin Zejdu Hazredžu."" 


Medina je imala deset hiljada stanovnika. Bio je tek pokoji kr- 
šćanin. Jevreja je bilo manje od Arapa. Oni su bili iz plemena Nadir, 
Kajnuka i Kurejz. 

Broj muslimana u Medini uvećavao se iz dana u dan. Prvih dana 
boravka u Medini Božiji Poslanik dao je zadatak Huzejfi bin Jemanu 
da popiše one koji su prešli na islam. 

— Nabrojismo hiljadu petsto — kazivao je Huzejfe. 

Okupljali su se, a Božiji Poslanik im kazivao: 

— Nazivajte jedni drugima selam, nahranite gladne, čuvajte rod- 
binske veze, molite se Allahu i noću, dok drugi spavaju, s mirom ćete 
ući u Džennet. 

Podsjetio ih je na dogovor sa Akabe. 

— Muslimani su braća! — rekao je i predložio da svaka porodica 
iz Medine udomi po jednu porodicu iz Mekke, pa da zajedno rade i 
dijele prihode. 

Odgovoreno mu je: 

— Slušamo te i pokoravamo se! 

Abdurrahmanu bin Avfu njegov domaćin Sad bin Rebija kazao 
SU 

— Sto je moje, i tvoje je. Uzmi pola moga imanja. Imam dvije žene, 
odaberi koju ćeš, pa ću se ja razvesti, a ti se oženi. 

Abdurrahman je odgovorio: 

— Molim dragoga Boga da nagradi tebe i tvoju porodicu. Ali, ti 
meni pokaži gdje je pijaca u Medini. 

Sad ga je odveo na pijacu u mahali gdje je živjelo pleme Kajnuka. 


65 Skraćeno, Medina (Medina znači grad) 
66 Postat će čuven po imenu Ejub Ensarija 


Abdurrahman je prodao puter koji je sam Zgotovio, pa kupio dru- 
gu robu, preprodao je, pa opet... Već do noći sakupio je dovoljno da 
se sutradan sam mogao prehraniti. I nadalje je trgovao i sticao. Ubrzo 
je imao toliko da se mogao oženiti. Nastavio je privređivati. Božiji 
Poslanik ga je pohvalio i ukazao na njegov primjer. 

Ensarije su predložile: 

— Božiji Poslaniče, podijeli plantaže hurmi između nas i muha- 
džira. 

Božiji Poslanik je odbio. 

— Onda dopusti da nam muhadžiri pomažu u poslovima, a da di- 
jelimo dobit. 

Božiji Poslanik je odobrio. 

— Jedan dan sam ja radio oko palmi, a moj pobratim je išao slušati 
Božijeg Poslanika. Sljedećega dana je on radio na plantaži, a ja sam 
boravio kod Božijeg Poslanika — pričao je Omer bin Hattab. 

Zbrinute su sve mekanske porodice. 

Muhammed je okupljao uglednike u Medini i pažljivo im ukazi- 
vao na to da je grad neuredan. Treba ga očistiti, spaliti smeće, iskopati 
jame u baščama u koje će oticati nečistoća iz zahoda, zatrpati barušti- 
ne na prilazima gradu. Sve to je ružno i nepotrebno, a izaziva bolesti. 
Jednako treba postupiti sa čistoćom u kućama i ličnom čistoćom. 

Preporuke su prihvatili i jevreji. 

Božiji Poslanik je zavrnuo rukave, pa bi bila sramota da se svako 
ne pobrine da grad bude ljepši. 

Raskomoćena u ravnici bogatoj vodom i palmama, sinula je Me- 
dina. Postala je Medina Munevera." NR 

Uporedo je Božiji Poslanik privolio Medince da pomažu sirotinji. 

— Smilujte se onima koji su na Zemlji, vama će se smilovati Onaj 
Koji je na nebesima. Nije vjernik ko se najede, a njegov komšija gla- 
duje. Niko ne može biti vjernik dok bratu muslimanu ne želi ono šta 
želi samome sebi. 

— Slušamo te i pokoravamo se! NR u . 

Djecu bez roditelja smjestio je po bolje stojećim porodicama. Na- 
stojao je da se udovice udaju ili pomagao im da se izdražavaju pošte- 
nim radom. 

Grad je izrastao u državu i trebalo je urediti odnose među ljudima 
i njihove obaveze. Medinska povelja uključivala je i ravnopravne duž- 
nosti i obaveze svih, i jevreja. 


67 Osvijetljena, svijetla 

Na napuštenoj ledini, tamo gdje se zaustavila deva Kasva, bila je 
omanja ruševina, nekoliko palmi i drvo garkad. Tu su mnogi sušili 
ljetinu. Miljać je pripadao dvojici jetima, Sehlu i Suhejlu. Oni nisu 
htjeli primiti naknadu, a Božiji Poslanik nije dozvolio da počne grad- 
nja džamije dok braća ne budu obeštećena. 

Iskopani su temelji. U dužinu je odmjereno sto aršina. Otprilike 
toliko i u širinu. Načinjeni su poveći drveni kalufi, ilovača je miješana 
sa slamom, pijeskom i vodom. Kako se ćerpič sušio, tako je zidano. 

Nisu ga mogli odgovoriti, radio je i Božiji Poslanik. 

U visinu je izidano tri aršina. Radilo se zdušno i s najvećim uvaža- 
vanjem. Na stablima nekoliko palmi koje su bile na toj ledini, skresane 
su grane i na njih naslonjene grede sa zidova. Između greda redali 
su duge palmine listove. Odozgo su zamazali ilovačom. Dovoljno da 
zaštiti od sunca i da ne prokišnjava. 

Tlo je poravnjeno i nabijeno, posuto pijeskom i prekriveno hasu- 
rama. 

Ostavljena su troja vrata. Duž jednoga zida izvan mesdžida uređe- 
no je i uravnjeno uzvišenje. Sofa. I ona je natkrivena. 

Na suprotnoj strani je dograđeno nekoliko soba. Tu se, iz udobne 
palače Halida bin Zejda Hazredža, naselio Božiji Poslanik s porodi- 
com. 

U njegovoj sobi bilo je kožno šiljte i jastuci napunjeni palminim 
vlaknima, drveni stolić sa uljanom svjetiljkom, zemljani lonac za ku- 
hanje, suđe za vodu, mali mlin za mljevenje ječma i još — na otvoru 
koji iz sobe vodi u džamiju — kožni zastor. 

Iste su bile i isto opremljene i preostale prostorije. Uz njih su do- 
građivane nove sobe da bi u njima stanovale njegove žene. Ničim nije 
premašena udobnost najprosječnije medinske kuće. Tako je i ostalo."% 

Bio je početak mjeseca safera. Iz zidova je dopirao miris maltera, 
a sa stropa mirisale polusasušene palmine grane i ilovača. Oslonjen 
na palmino stablo, Muhammed je stajao uvrh Džamije. Spram njega 
su se muslimani poredali u safove. Prostor je ispunjen. Cekalo se šta 
će reći Božiji Poslanik, pa da se pristupi prvom namazu u Džamiji u 


Medini. 


68. — Affan bin Zuhejb je kazivao; 
-— Da je Muhammed htio, sobe njegove porodice bile bi optočene zlatom i 
jeo bi iz zlatnog posuđa, ali je njegovo poslanstvo drukčije obilježeno. Kad 
je primao strane izaslanike, njegov ogrtač bio je raskošniji nego što su ih ti 
Sue viđali na svojim vladarima, ali se zadovoljavao i da ima samo jedno 
žube 


Muhammed je izrazio zahvalnost Allahu i pouzdanje u Njega. 
Kazao je da je ova džamija izgrađena da bi se u njoj okupljali musli- 
mani i zajedno veličali Gospodara i obraćali Mu se u namazu. Kazao 
je da se namaz, kao i dosad, može obavljati gdje se ko zatekne, a da 
je bolje okupljati se ovako, u džematu, te da će se u džamiji sastajati i 
zato da bi se u njoj vodili pametni razgovori, da bi se učilo, naučilo i 
dogovaralo, pa da dođu kad god ih pozove. 

Ljudima se nije razilazilo ni poslije namaza. Sve im je bilo zani- 
mljivo u novoj vjeri i željeli su da im Muhammed još govori. Govorio 
im je o urednosti i čistoći, da pijani ne pristupaju u namaz, o odije- 
vanju... 

— Odijevajte se u bijelo. Bijela odjeća štiti od sunca i na njoj se 
najbolje vidi čistoća. Kad ujutro ustanete i kad navečer legnete, čistite 
zube misvakom. Cinite to i poslije svakoga jela. I kuće neka su vam 
čiste kao odjeća. Budite umjereni u jelu i piću. Najkorisniji su med i 
mlijeko, a oni se ne jedu zajedno. Preporučujem vam tikvu, grožđe i 
posoljene krastavce, od žita ječam i ječmeni kruh. Nemojte se liječiti 
čarolijama, ni onim što je nečisto. Za svaku bolest Allah je dao lijek u 
prirodi. Sve što je živo, iz vode je. Voda je potrebna svemu živome. To 
je velika Božija blagodat. 

— Iz Božije knjige Kur'ana učite i danju i noću, a najbolji su oni 
koji uče i noću, dok ostali spavaju. 

Ostali su sve do jacije. Klanjali su jacijski namaz, pa se tek tada ra- 
zišli. Božiji Poslanik je ostao sam u Džamiji. Još je počekao. Pa krenuo 
Medinom. 

Grad je bio prazan. Vedra noć. Lijepa. Pirkao je vjetar. Rasuta sre- 
brenina mjesečine. Nikoga. Sam je. Samcat... Učinilo mu se kao da iz 
daljine dopire tih glas. Pozastao je u sjeni prve kuće, da bi osluhnuo. 

ije mu se pričinilo. Kroz otvor na kući dopirao je nejak glas. Starica 
je učila ajete... On je produžio Medinom. Opet ga je zaustavilo učenje 
iz neke kuće... Počesto je zastajao. Osluškivao. Dok je koračao, umilni 
zvuci pretapali su se međusobno i stapali u njegovom uhu poput zu- 
Janja pčela u roju."? 
Muhammed je koračao i plakao. 
Nije bio sam u noći. 


Muški je zaplakati kad treba. I to je ibadet. 


69  Čule su se riječi kur'anske sure Nahl, 1 (Pčele): aOno šta je Allah odredio 
- dogodit će se; zato to ne požurujte! Hvaljen neka je On i neka je veoma 
Visoko iznad onih koje Njemu smatraju ravnim! 

HIŽ 


Podigao je ruke i zamolio Gospodara: 
— Allahu moj, učini ovaj grad blagoslovljenim kao što si se odazvao 


Ibrahimovoj dovi za Mekku! 


2/3 
EZAN I KIBLA 


evreji su vrijeme svoje molitve najavljivali puhanjem u rog. Kršća- 

ni su koristili drvena zvona. U početku su se muslimani u Dža- 

miji u Medini okupljali bez posebnoga poziva i iščekivali kad će 
amaski vakat. 

Muhammed je zahtijevao da se izbjegava bespotrebno oponašanje 
drugih. 

— Ne pripada ovom ummetu ko se tako ponaša. Njegujte vlastita 
obilježja. Allah me poslao da bih upotpunio vaše lijepo ponašanje. 

Abdullah bin Zejd bin Abdurrabih ispričao je Božijem Poslaniku 
da je usnio zelenoga čovjeka. I da mu je on rekao da na namaz treba 
pozivati tako što se, prvo, na sve četiri strane svijeta uzvikne: sAllah je 
najveći, a zatim po dva puta iskaže vjerovanje da je Allah jedini Bog 
i da je Muhammed Božiji poslanik, pa po dva puta izgovori poziv na 
namaz i poziv na spas. Potom treba još dva puta izreći: Allahu ekbere 
i završiti s potvrdom da je samo jedan Bog, Allah. 

Božiji Poslanik potrdio je da je to istinito snoviđenje. 

Došao je Omer bin Hattab i ispričao svoj san. Sve je bilo kao u 
Zejdovome snu. 

— To je naš poziv, ezan. Tako će mujezin pozivati na namaz. Ezan 
treba učiti visokim glasom, tako da se čuje daleko — kazao je Mu- 
hammed i poslao po Bilala. 

Bilal je učio najljepše i najglasnije. Njega je Muhammed podučio 

će. 


Uz Džamiju je bila kuća koja je bila visočija. Njezina vlasnica nije 
se protivila da se s krova uči ezan. Bilal je zaučio: 

vAllahu ekber, Allahu ekber! 

Allahu ekber, Allahu ekber! 

Ešhedu en la ilahe illallah, 

Ešhedu en la ilahe illallah! 

Ešhedu enne Muhammeden resulullah, 

Ešhedu enne Muhammeden resulullah! 


Hajje alessalah, 

Hajje alessalah! 

Hajje alel felah, 

Hajje alel felah! 

Allahu ekber, Allahu ekber! 

La ilahe illallah!e 

Pred svanuće, da Božiji Poslanik ne bi prespavao sabahski vakat, 
Bilal bi proučio ezan u Džamiji ispred vrata njegove kuće. 

Jednom ezan nije probudio Muhammeda. Izišla je njegova su- 
pruga i rekla da spava. Bilalu je bilo neugodno upustiti se s njom u 
razgovar i tražiti da ga probudi, a pribojavao se šta bi bilo ako ga ne 
probudi. Dva puta je zaučio: 

vEssalatu hajrun minen-nevm...a 

Namaz je korisniji od sna (ili: Bolje je klanjati nego spavati). 

To je probudilo Božijeg Poslanika, svidjelo mu se i kazao je Bilalu 
da to redovno dodaje u sabahskom ezanu. 


Jevreji su namislili da im islam pomogne u obezvrjeđivanju kr- 
šćanstva. Ali, njihovi rabini, najupućeniji u vjerske knjige, smatrali su 
svojom obavezom prihvatiti učenje posljednjeg Božijeg Poslanika, 
slijediti ga i postati muslimani. Na islam je prešao najugledniji među 
njima, Abdullah bin Selam. Božijem Poslaniku izrazio je sumnju da 
će ga, kad saznaju, njegovi sunarodnici oklevetati. Muhammed je 
sazvao jevrejske uglednike i pitao ih o Abdullahu. Kazivali su: 

— On je naš poglavar, sin našega poglavara, najučeniji rabin! 

Kad im je Muhammed rekao da je Abdullah bin Selam primio 
islam, porekli su sebe i o Abdullahu rekli sve najgore. 

Jevrejima je brzo postalo jasno šta im je činiti — svrgnuti Mu- 
hammeda. To su jedva dočekali nemuslimani iz arapskih plemena 
Evs i Hazredž. Eto saveznika! 

Jevreji su poturili neke rabine pod izgovorom da pređu na islam. 
Onda su oni, pred ostalim muslimanima, u Džamiji počeli postavljati 
brižljivo smišljana pitanja, misleći da Muhammed na njih ne može 
odgovoriti. Pitali su: 

— Ako je Bog stvorio stvorenja, ko je stvorio Boga? 

Muhammed je odgovorio ajetima: 

nReci:'On je Allah — Jedan! Allah je utočište svakom! Nije rodio i 


nije rođen, niko mu nije ravanPa,?? 


river: 
70. Kur'an; Ihlas, 1-4 

Nastavljana su poturanja s pitanjima dok muslimani nisu zatekli 
vpreobraćenea rabine kako se, izdvojeni u ćošku Džamije, dogovaraju 
o novim pitanjima. Došaptavali su se šta bi to moglo biti da Mu- 
hammed neće znati odgovoriti, pa da bi ga obrukali i raskrinkali pred 
njegovima. Uhvaćeni na nedjelu, razotkriveni epreobraćenicio istjera- 
ni su iz Džamije. 

Onda su se jevreji vratili svojim oprobanim zavjerama. Kao što su 
i prije činili, nastavili su sijati smutnju između plemena Evs i Hazredž 
i zavađati ih. Tabori su se isturili jedni naspram drugih. Buknula je 
stara kavga. Posebno je tome doprinosio Abdullah bin Ubejj bin Se- 
lul. Baš kad se htio proglasiti kraljem Jesriba, u Medinu se doselio 
Muhammed, a narod je okrenuo leđa neokrunjenom kralju idolopo- 
klonika. 

U to vrijeme je urotnicima u Medinu stiglo pismo Kurejšija iz 
Mekke: Ili ubijte Muhammeda ili ga protjerajte, ili ćemo mi vas na- 
pasti i sve vas pobiti, a vaše žene bit će nam prilježnicexa. To su jedva 
dočekali jevreji i Abdullah bin Ubejj bin Selul. Oni su njega nagovo- 
rili da okupi nemuslimane i da se dogovore kako će ubiti Muhamme- 
da. Dok su se oni dogovarali, tuda je naišao Božiji Poslanik. Nije ih 
ukorio. Blago je podsjetio sugrađane da islam omekšava njihova srca i 
da je učinio da budu braća. Kazao im je: 

— Kurejšije vas ne mogu uvući u veću zamku od te da prolivate krv 
svoje braće i svoju. 

Zatečene bundžije su se pokunjile. Oborio je nos i Abdullah bin 
Ubejj bin Selul. 

Tih dana, kad je Božiji Poslanik krenuo da se sastane sa Sadom 
bin Ubadom i naišao pokraj Abdullaha bin Ubeja bin Selula, kralj 
licemjera je zagalamio: 

— Sjedi u kući i ne upadaj više na naše skupove! ; 

Jevrejima je bilo jasno da je Muhammed zavladao Medinom. Nji- 
hovi interesi bili su poljuljani. Jedino su ih mogli zaštititi ukoliko ga se 
riješe. Promijenili su plan: iskazivat će se kao njegovi prijatelji i lijepim 
ga namamiti da napusti Medinu, Ulagivali su mu se: 

—- Ti si Božiji poslanik. Božiji poslanici nalazili su sebe u Kudsu: 
Davud, Sulejman, Jakub, Jahja, Isa. Ti se u namazu okrećeš prema 
Kudsu. I tebi je mjesto tamo... | NN" 

Baš je tih dana Muhammed boravio u Kubi, U prvoj napravljenoj 
džamiji nadzirao je učenje u školi Kur'ana. Tu mu je objavljeno: —— 

s Vidimo Mi kako sa žudnjom bacaš pogled prema nebu i Mi 
ćemo sigurno učiniti da se okrećeš prema strani koju ti želiš: Zato, 


okreni svoje lice prema Casnom hramu! I gdje god bili, okrenite svoja 
lica na tu stranu. Onima kojima je data Knjiga sigurno znaju da je to 
istina od Gospodara njihova — a Allah motri na ono šta radite?! 

Božiji Poslanik je sa velikom radošću primio ovu nagradu. Kao 
što je u toj istoj džamiji sam bio odredio pravac kible prema Kudsu, 
sada je odredio pravac prema Mekki, upoznao prisutne muslimane s 
objavljenim ajetima i pozvao ih da pristupe namazu okrenuti u pravcu 
Kabe. 

To mu je bila i potvrda da treba ostati u Medini. 

Jevreji su i to iskoristili kao dobru priliku da ne odustanu od svoga 
nauma. Muhammeda treba pokolebati pošto-poto. On najviše polaže 
na miroljubivost i širenje islama. s Podvlače mu se pod kožuc ne bi li 
ga namamili da zaniječe Božiju naredbu. 

— Tamam kad smo uvidjeli da smo pogriješili i kad smo svi htjeli 
prihvatiti islam, ti promijeni kiblu. Na Kuds su bili upućeni Davud, 
Sulejman, Jakub, Jahja, Isa. Ako već nećeš preći u Kuds, a ti se makar 
opet u namazu okreći prema Kudsu, pa ćemo i mi pristati za tobom. 

Muhammed je odbio, a bi mu objavljeno: 

+ kad bi ti onima kojima je data Knjiga donio sve dokaze, oni 
opet ne bi prihvatili tvoju kiblu, a ni ti nećeš prihvatiti njihovu kiblu, 
niti će iko od njih prihvatiti ičiju kiblu. A ako bi se ti poveo za njiho- 
vim željama, kad ti je već došla objava, ti bi bio nepravedanxa.?? 

Da učvrsti Muhammeda u njegovim uvjerenjima, Allah objavi: 

v+Oni kojima smo Mi dali Knjigu znaju poslanika kao što zna- 
ju svoje sinove, ali neki od njih zaista svjesno prikrivaju istinu. Istina 
dolazi od tvoga Gospodara, zato nikako ne budi jedan od onih koji 
sumnjaju. Svako se okreće prema svojoj kibli, a vi se potrudite da, či- 
neći dobra djela, druge pretičete. Gdje god bili, Allah će vas sve sabrati 
— Allah, zaista, sve može. I iz svakoga mjesta u kome budeš, ti svoje 
lice okreni Časnom hramu, istina zaista dolazi od tvoga Gospodara — 
Allah motri na ono šta radite. Iz svakoga mjesta u koje dođeš, ti svoje 
lice okreni Svetom hramu, i gdje god se nalazili — vi svoja lica okrenite 
prema toj strani, da vam ljudi ne bi imali šta prigovoriti, osim inadžija 
među njima — njih se ne bojte, Mene se bojte — a da bih upotpunio 
Svoju blagodat prema vama i da biste bili na pravom putu." 


71 Kur'an: Bekara, 144 
72. Kur'an: Bekara, 145 
73. = Kur'an: 146-150 

PODUKA 


a džamijskoj sofi u Medini spavali su beskućnici i siromašni 

učenici. Znalo ih je biti i po četiri stotine. Hranili su se tako 

što ih je Božiji Poslanik slao po medinskim kućama. Sad bin 
Ubad svaki dan nahranio bi ih po sedamdeset. Neke ljude sa sofe 
hranio bi i Muhammed. 

Došla mu je kćerka Fatima i zatražila da joj otac nađe sluškinju. 
Ona je imala žuljeve na rukama od okretanja ječmenoga mlina, pa 
nije mogla mlatiti žito, a njezin muž Alija razbolio se izvlačeći vodu 
iz bunara. 

Babo je volio kćerku, a odgovorio je: 

— Ne mogu vam omogućiti to šta tražite. Preče je da ljudi sa sofe 
ne ostanu gladni. Na njih ću potrošiti pare koje imam. 

Po danu je na sofi bila škola. 

Muhammed je i poslan da bi širio vjeru. Zato je posebnu pažnju 
obratio na podučavanje. Džamija i označava mjesto na kome se po- 
dučava. 

Glavni muallim u Džamiji u Medini bio je Božiji Poslanik. On je 
najbolji učitelj. Tumačio je Kur'an i posebno tražio da se svaka riječ do 
kraja pravilno izgovara. 

Prvi učenici bili su njegovi ashabi. Znalo se kakvi su bili i kako su 
živjeli prije islama, a znalo se i šta su naučili i kakvi su postali slijedeći 
Božijeg Poslanika. '! 

Raslo je zanimanje za poduku, pa je Muhammed odredio svoje 
pomoćnike. Prvi učitelj čitanja i pisanja postao je Ubejd bin Sabit. 
Kaligrafa Abdullaha bin Seida bin Asa nazvao je učiteljem mudrosti, 
a Ebu Hurejru odredio da bude predstavnik učenika. Bin Mesud će 
postati veliki fakih, Abdullah bin Omer bin Hattab bit će veliki uče- 
njak, Ebu Zerr čuveni mistik. Među odabranima su i Grk Suhejb, 
Perzijanac Selman, kasniji osvajač Perzije Sad bin Ebi Vekkas... 

Pristizali su novi učenici. Sofa je postajala pretijesna. 

U kući Nefelovoga sina otvorena je škola Daru'l-Kurra. Također 
u Džamiji u Kubi. U Medini je izgrađeno još devet džamija i svaka je 
imala mejtef. 


74. Ima tumačenja da bi, čak i da nije bio nagrađen mnogobrojnim mudžiza- 
ma, već preodgoj ashaba bio Muhammedovo čudo nad čudima 


UČENICI SU PODUČAVALI DRUGE I ŠIRILI ISTINU GDJE 
GOD IH JE POSLAO NJIHOV MUALLIM 


Božiji Poslanik je obilazio mejtefe i nadgledao kako teče obučava- 
nje vjeronauka. Tako je u Džamiji je zatekao jedne u namazu, a drugi 
su vodili duhovne razgovore. Bio je obradovan. Kazao je: 

— I jedni i drugi čine dobro. 

Ipak, odabrao je sjesti među one druge. 

— Učenjem tjerate neznanje. Mene je Bog poslao da vam budem 
učitelj. Jedan jedini učen insan jači je od hiljadu asketa u borbi protiv 
šejtana. 

Posebno je bdio nad onima koji su opismenjavani. Govorio im je: 

— Pišite tako da bude čitljivo. 

— Slušajte učitelje kad vam govore da ne ispuštate ni najmanje cr- 
tice na harfovima. 

— Frišku tintu posušite pijeskom prije nego što presavijete papir. 

— Kad nakratko prestanete pisati, bolje je pisaljku držati za uhom 
nego je odlagati na zemlju... 

Učenici su stasali u učitelje, pa su mogli druge podučavati islamu. 
Širili su istinu gdje god ih poslao njihov muallim. 

— Trebate znati i ljude upoznati s njihovim pravima i obavezama. 
Trebate znati privući njihovu naklonost kako bi upotpunjavali svoje 
poznavanje dina — kazivao im je Božiji Poslanik i podsjećao ih da 
vode računa o čistoći i lijepom ponašanju. 

— Allah je meni objavio, a ja vas podsjećam na važnost učenja: xSvi 
vjernici ne trebaju ići u boj. Neka se po nekoliko njih iz svake njihove 

zajednice potrudi da se upute u vjerske Ni; auke i i neka opominju svoj 
narod kad se vrate da bi se bojali All ha. 


Odredio je da Muaz bin Džebel putuje Arabijom i provjerava 
kako rade muallimi. 

Božiji Poslanik odvajao je jedan dan u sedmici za pouku žena. 

— Imat će od Boga dvostruku nagradu ko god ima robinju i i pruža 
joj dobru poduku, brine se o njezinom odgoju, oslobodi je i oženi se 
njom kao slobodnom ženom. 

U učenju žena pomagale su i njegove supruge, shodno ajetu: +I 
pamtite Allahove ajete i mudrosti koje se kazuju u vašim domovima; 
Allah je uistinu dobar i sve znax."" 

Svoje supruge Božiji Poslanik podučavao je i pojedinačno, a znao 
ih je sve okupiti u avliji i upućivati ih u islam, tako da su i one mogle 
prenositi znanje." 

— Svaki musliman mora tragati za znanjem! — govorio je. — Svaki 
musliman koji zna dužan je podučiti muslimana koji ne zna! 


4/3 
BEDR I POSLIJE BEDRA 
dužio se prognanički život u Medini. Tekla je druga godi- 


na poslije Hidžre. Muhadžirima nije dozvoljavano ni da se 
primaknu Mekki. Kurejšije su im tamo zaplijenile imetak i 
zabranile sve veze s Mekkom. 
Ramazan. Gladan. Takvi i iftari. 
Kurejšije se ponašaju i kao nesporni i jedini gospodari pustinje. Pr- 
kose protjeranim muslimanima i tako što kraj same Medine provode 


svoje karavane. 
Silodernost ne prepoznaje ponos poniženih. 


75 Kur'ai an: n:Tevbe, ' 122 


76 Kur'an: Ahzab, 34 

77 Muhammedova supruga Hafsa znala je čitati i pisati. Supruga Aiša isticala 
se u poeziji, poznavanju povijesti Arabije i rodoslova arapskih plemena. Bila 
je mlada i često sa Božijim Poslanikom, pa je mnogo čula i mogla dobro 
zapamtiti. Zato je postala pouzdan prenosilac hadisa i fakih 


Dojavljeno je da su u Mekki pripremili dotad svoj najveći karavan. 
Ebu Sufjan će predvoditi hiljadu natovarenih deva, U Damasku će 
prodavati i robu opljačkanu u muslimanskim kućama u Mekki. 

Treba staviti do znanja Kurejšijama. 

Božiji Poslanik odlučuje napasti njihov karavan. Više da ih zaplaši, 
da im spočita njihovu oholost. 

Da ne bude da su ih napali u blizini Medine, učinit će to nadomak 
Mekke. Odabrano je područje na bunarima ispod brda Bedr. 

Uhode su Kurejšijama dojavile o muslimanskom pokretu i kara- 
van je izmakao. Muslimani su zakasnili. 

Mogli su krenuti u potjeru, a mogli su sačekati da se karavan vrati 
s još više robe. 

Odabrano je da se sačeka. 

Pustinjom su promicale uhode i izvidnici; imao je i Ebu Sufjan 
svoje, i Muhammed svoje. 

Obaviješten o zbivanjima, Ebu Sufjan je uspio uzmaknuti i u po- 
vratku. Dojavio je u Mekku da ga je Muhammed namjeravao napasti. 

Iz Mekke vraćaju glasnika s porukom da ih pričeka, da kreću da bi 
zaštitili ponos Kurejšija. Ebu Sufjan otporučuje da neće čekati i da oni 
ne kreću. Javlja im: aMekanski ponos je natovaren na našim devama 
i ja sam ga spasiox. 

Na čelu mekanske vojske bili su sve nadmeniji od nadmeni- 
jeg, njihova preostala aristokratija. Predvodio ih je Ebu Džehl. Izostao 
je samo Ebu Leheb, ali je unajmio sebi zamjenu. 

Kurejšije je još više uzoholila Ebu Sufjanova poruka. Više nisu 
strahovali za robom u karavanu. Kud će bolja prilika da napadnu mu- 
slimane. 

Ebu Džehl likuje: 

— Kad se pročuje o našem pohodu na Bedr, svi Arapi drhtat će od 
nas! 

Običajna pravila pustinje nalagala su da se mora izbjeći sukob 
ukoliko je izostao povod. 

Obaviješten o pokretu vojske iz Mekke, Božiji Poslanik je poslao 
Kurejšijama ravnoga njima po plemstvu. Omer bin Hattab odlazi s 


porukom da se ne proliva krv i da dođe do mirnog odlaženja kućama. 


Grubo odbijaju Omera. Vrijeđaju ga. Ni to im nije dovoljno. Čak ne 
žele poslati poruku po Omeru, nego Muhammedu šalju svoga glasni- 
ka da mu odreknu pravo na mir. 

MUSLIMANI SU SE UTABORILI POD BEDROM I ČEKALI 


S Muhammedom je bilo oko trista dobrovoljaca.'" Kurejšije su 
dovele devetsto pedeset vojnika. Trostruka brojčana nadmoćnost. I još 
izraženija opremljenost: sa sedamsto deva, stotinu konjanika s panci- 
rima i kacigama. S oklopima je i šesto njihovih ratnika. Muslimani su 
imali sedamnaest deva i dva konja. 

Muhammeda je posebno mučilo to što upliće ensarije u kurejšij- 
sku razmiricu. 

Ustao je Mikad bin Amr: 

— Božiji Poslaniče, mi smo s tobom. Mi ti nikad nećemo reći kao 
što su jevreji rekli Musau: sIdi sam sa svojim Gospodarom i s Njim 
se bori za nas, a mi ćemo te ovdje čekatic. Mi kažemo: Mi se borimo 
zajedno s tvojim Gospodarom i s tobom! 

Javio se i vođa ensarija Sad bin Muaz; 


78 Podaci se razilaze između trista dvanaest i trista četrnaest ili i manje 
dobrovoljaca 


— Mi ti vjerujemo i mi smo se osvjedočili da je istina ono sa čime si 


nam došao. Mi smo ti se obavezali da ćemo te slušati i pokoravati se. 
Sta god odlučiš, mi smo s Onim Koji te poslao kao Svoga poslanika. 


Ako nas povedeš i u more, nijedan neće izostati, zajedno ćemo zaga- 
ziti. Ne bojimo se sresti se licem u lice s neprijateljem. Jurišat ćemo u 
čvrstim redovima. Mi se nadamo da će ti Allah pokazati kakvi smo 
i da se nećeš razočarati u nas. Povedi nas sa Allahovim blagoslovom! 

Muaz je tražio da se utvrdi zaklonište odakle će Božiji Poslanik 
rukovoditi bitkom: 

— U Medini je ostalo mnogo muslimana koji te vole i koji bi kre- 
nuli s nama da su znali da će doći do bitke. Ako nam Allah podari 
snage i pobijedimo, to će biti hajr. Ako bi nas oni nadjačali, ne smiju 
tebe zarobiti. Odjaši u Medinu da bi sačuvao islam. 

Neumitno je otkucavalo vrijeme prvog oružanog sukoba u kome 
sudjeluju muslimani. Božiji Poslanik je bio zabrinut. Molio je Allaha: 

— Kurejšije dolaze puni gordosti i oholosti. Oni se suprotstavlja- 
ju Tebi, a Tvoga poslanika nazivaju lažovom. Dragi Allahu, ako ova 
mala grupa muslimana danas izgubi, više Ti niko neće činiti ibadet 
na Zemlji. 

Vojske se sučeljavaju. Ratnički običaji nalagali su da se, prvo, na 
dvoboje isture po trojica najodabranijih. Muhammed je odredio 
amidžu Hamzu, amidžića Aliju i Ubejda bin Harisa. 

Hamza i Alija brzo su pobijedili i priskočili u pomoć ranjenom 
Ubejdu. 

Počelo je trostrukom pobjedom... . 

Tako kako je počelo, tako se i završila bitka — pobjedom muslima- 
na. Kurejšije su se razbježale. o. I I 

Ubijeno je sedamdeset mušrika, među njima i Ebu Džehl, Umejje 
bin Halef, Šejbe... Još toliko zarobljeno. u | 

Izbila je razmirica između Ebu Bekra i Omera. Različito su mislili 
o postupanju sa zarobljenicima. Omer je isticao da je to bitka s nepri- 
jateljima i da zarobljenike treba pogubiti. Nadjačalo je drugo mišljenje 
— da se traži otkupnina, a one za koje nejma ko platiti pustit će ukoliko 
opismene po deset muslimana.'? 


79. Objavom je bilo potvrđeno Omerovo zalaganje: Poslanik nije trebao ima- 
ti zarobljenike dok se ne učvrsti na zemlji; vi želite prolazna dobra Ovoga 
svijeta, a Allah želi Onaj svijet. Allah je silan i mudar. Da nije ranije Allahove 
odredbe, snašla bi vas velika patnja zbog onoga šta ste uzelic, Kad mu je to 
objavljeno, Božiji Poslanik je pozvao Omera, zagrlio ga i zaplakao. Kazao mu 
je:- Omere, da nas je Allah sve htio kazniti, niko se ne bi spasio osim tebe 

Da muslimane ne bi uzoholila pobjeda, objavljeno je: 

s Vi njih niste ubijali, nego Allah; i ti nisi bacio kad si bacio, nego 
je Allah bacio da bi vjernike lijepom kušnjom iskušao; Allah zaista sve 
čuje i sve Znac."" 

Kao opomena Za sva vremena: 

vAllah vam je pomogao i na Bedru kad ste bili malobrojni — zato 
se bojte Allaha da biste bili zahvalnic."! 

Dok su se pobjednici s Bedra vraćali ka Medini, Božiji Poslanik 
je opominjao da se ne treba oholiti i prepuštati samozadovoljstvu po- 
bjede.?? 

U Mekku je prvi s Bedra stigao Hajsuman bin Abdullah Huzai 
i donio vijesti. Nestrpljivo je iščekivano čime će sve biti obradovani, 
a Hajsuman je zaredao s nabrajanjem poginulih kurejšijskih prvaka. 
Izgovarao je sve jedno po jedno ime... 

To nije mogao izdržati Safvan bin Umejje. On je izostao da bi 
čuvao Kabu. Umiješao se: 

— Njima ništa nije bilo, a bilo je s Hajsumanom! Mora da je izgu- 
bio razum! Pitajte ga jesam li i ja ubijen na Bedru! 

Pitali su. 

Odgovorio je: 

— Safvan se spasio tako što se izvukao i ostao s vama u Mekki, ali 
sam vidio kad su mu ubijeni otac i brat. 

Safvan bin Umejje je zavezao jezik. 

Mekka je bila raspamećena. 


5/3 
POSLIJE BEDRA 


ad je u Mekku stigao Ebu Sufjan, njega je Ebu Leheb skolio 
pitanjima i bio zabezeknut odgovorima. 
— Ubijali su i zarobljavali naše kako su i koliko su htjeli. 
Čuda su se zbivala... 
80 — Kur'an: Enfal, 17 
81 Kur'an:Imran, 123 


82 — Ima tvrdnji da je Božiji Poslanik tada rekao da se vraćaju iz male bitke u 
veliki rat, a to je džihad protiv sebe i vlastitih pohota. Postoje i varijacije te 
izreke, ali i tvrdnje da ovaj hadis nije pouzdan 


Na ove Ebu Sufjanove riječi povikao je dječak Ebu Raf'': 

— Muslimanima su pomogli Božiji meleki! 

Dječak je bio rob Abbasa bin Abdulmuttaliba, M uhammedovoga 
amidže. Abbas je onima oko sebe govorio o islamu i moglo se pretpo- 
staviti da je i sam prihvatio islam. To je slušao i njegov mali rob Ebu 
Rafi', pa je, osokoljen vijestima s Bedra, radosno uzviknuo to što je 
uzviknuo. Srditi Ebu Leheb ošamario je dijete. I još ga bacio poda se 
i nastavio ga udarati. 

Niko drugi nije imao petlje pomoći dječaku, pa se umiješala 
Ummu Fadl. Ona je udarila Ebu Leheba kolcem. Kao i obično kad 
zagusti, Ebu Leheb je otrpio sramotu. Samo se oteturao iz gomile. 

Nije prošlo sedam dana, a umro je Ebu Leheb. Pričalo se da nije 
od ženskog udarca i da ga je spopala pjegava zaraza. Takva mu je bila 
bolest da se raspadao, a niko mu se nije usudio pomoći. Sinovi mu se 
ni mrtvom nisu smjeli približiti. U grob su ga nagurali dugim motka- 
ma i iz daljine nabacivali kamenje. 

Kao što je bilo i s Ebu Lehebovom smrću, u Mekki je ugluho 
prolazila tuga s Bedra. Kurejšije su strogo zabranile uobičajeno glasno 
oplakivanje mrtvih i nadgledale da se ko ne bi usudio iskazati žalost, 
da njihovo žalovanje ne bi bilo muslimanima radovanje. ——— 

Njihov bijes i mržnja bili su iznad tuge. Mogla ih je utješiti samo 
osveta. 

U tome su se složili i Umejr bin Vehb Džumehi i Safvan bin 
Umejje. j ; 

Obojica su žudili i za ličnom osvetom. Jedan je pobjegao s Bedra, 
a sin Vehb mu je dopao ropstva. Drugi je izbjegao otići na Bedr, a 
ubijeni su mu otac i brat. Gubitnik Umejr više se nije mogao dičiti 
nadimkom Šejtan Kurejšija. Zadobio ga je zlostavljanjem muslimana 
dok su bili u Mekki. 

Sjedeći uz Kabu, jadali su se jedan drugome. NR 

Umejr je prepričavao Safvanu da su muslimani među ubijenim iz- 
dvojili dvadeset četvericu najodabranijih Kurejšija i bacili ih u presahli 
bunar, a da je Muhammed govorio nad bunarom:—— | . 

— Slaba ste mi bili rodbina. Ugonili ste me u laž, a drugi su mi 
povjerovali. Vi ste mi odmagali, a drugi su mi pomogli. Vi ste me 

progonili, a drugi su me prihvatili... — | 

— Ništa od naših života dok ne vratimo Muhammedu! — kazao je 

afvan.——' 
Pojadao mu se Šejtan Kurejšija: 

— Da od njih ne moram otkupiti zarobljenog sina Vehba, i da mi 
nije vraćati dugove koje sam pozajmljivao po Mekki, i da se ne bojim 
šta će mi djeca ako ne preživim, za sve nas bih namirio dug i ubio 
Muhammeda u Medini! 

Poskočio je Safvan bin Umejje: 

— Preuzimam otkupninu i tvoje dugove, a tvoja djeca neće imati 
ništa manje od moje djece! 

Da se ovo njihovo ne bi čulo, pa bilo dojavljeno muslimanima, 
sklopili su između sebe tajni ugovor. 

Šejtan Kurejšija otkovao je sablju. Izvukao je žicu od balčaka do 


vrha. 


Dok je, pred Džamijom u Medini vezivao svoju devu, Umejra bin 
Vehba Džumehija ugledao je Omer bin Hattab: 

— Allahov neprijatelj Umejr! Nisu dobre namjere psa koji smrdi! — 
zavikao je Omer, utrčao u Džamiju i obavijestio Allahovog Poslanika. 

— Uvedi ga, Omere — odgovorio je Muhammed. 

Omer bi najradije sasjekao Sejtana Kurejšija. Ovako, skinuo je 
Umejru opasač sa sabljom i nabio mu ga na vrat. Kazao je ensarijama 
da i oni pripaze na Resulullaha, pa u Džamiju uveo Umejra vodeći ga 
za dršku njegove sablje, koja mu je visila sa ramena. 

— Pusti ga, Omere — kazao je Allahov Poslanik. — Primakni se, 
Umefjre. 

— Dobro jutro! — pozdravio je Umejr. 

— Allah je nas počastio boljim pozdravom. Selam je naš pozdrav 
i pozdrav stanovnika Dženneta — kazao je Muhammed i upitao ga 
zašto je došao. 

— Da se raspitam za sina, da izmolim da budete dobri prema nje- 
mu. 

— Zar ti zato treba sablja?! 

— Bog je učinio bezvrijednim naše sablje. Zar su nam šta pomogle 
na Bedru? 

— Umegjre, budi iskren i reci zašto si došao. 

— Za sina, da se raspitam, da... 

— Zar nisi sjedio kraj Kabe sa Safanom bin Umejjem? Zar niste 
spominjali presahli bunar na Bedru? Zar nisi predložio Safvanu ono 
što si mu predložio, a on preuzeo na sebe sve tvoje dugove i brigu o 
tvojoj Ne jekkne poete ubiješ? 

— Vluhammede, ko ti je svjedok za to št; iš? — upitao je za- 
Wronni Ucir Je svj a to šta govoriš? — upitao je za 


— Allah je moj svjedok. 

Je li dramatičnost dostigla vrhunac? 

Umegjr bin Vehb Džumehi, zvani Šejtan Kurejšija, izgovara: 

— Muhammede, mi ti nismo vjerovali da si Božiji poslanik i da 
ti dolazi Objava s nebesa. Ali, ovo šta si sad rekao znali smo samo 
Satvan i ja. Hvala Allahu, Koji me uputio i doveo pred tebe! Svojim 
životom svjedočim da nejma drugog boga osim Allaha i da si ti Nje- 
gov poslanik! 

Muhammed se obratio ensarijama: 

— Podučite vjeri ovoga našeg brata iz Mekke i oslobodite mu sina. 

Kad je bio sasvim siguran da nijedan doušnik više ne može pre- 
stići Sejtana Kurejšija, Safvan se više nije mogao strpiti. Pronosio je 
Mekkom: 

— Radujte se onome šta će se brzo saznati! Time ćete zaboraviti 
nesreću Bedra! 

Samo je trebalo sačekati da se Umefjr vrati. 

Prošlo je više vremena nego što je trebalo da se Umefjr vrati, a njega 
nije bilo. Safvan se raspitivao. Da ga muslimani nisu ubili? Grozniča- 
vo se raspitivao među putnicima koji su dolazili iz Medine. Jedan mu 
je ispričao kako je bilo. Safvan nije povjerovao u to. 

— Ako bi se to svakome drugome moglo dogoditi, ne može Umej- 
ru! 

Uvjerio se kad se lično Umejr najzad pojavio u Mekki. 

Kakav je bio — prgav, otresit i snažan, Umejru Mekkanci ništa nisu 
smjeli. Pred njima nije porekao da je primio islam. Postao je uzoran 


musliman. Nevjernike je prevodio u vjeru. 
6/3 

urejšije su čitavu godinu i još mjesec svima u Mekki odbijali 
od trgovačke zarade da bi opremili vojsku i osvetili ubijene na 
edru. 

Njihov vođa Ebu Sufjan poveo je tri hiljade vojnika na Medinu. S 
njima je bilo i sedamsto Abesinaca s oklopima. Imali su dvjesta konja- 
nika, Za njima je išlo sedamdeset žena. One su ih bodrile halakajući. 
To je značilo borbu na život i smrt. Ne može se pobjeći s bojišta i svoje 
žene ostaviti protivnicima. 


125 


126 


Amidža Abbas je dojavio bratiću i muslimanska vojska je izišla 
izvan Medine. Krenuli su sjeverno i zaustavili se kraj brda Uhud. Tu 
su namislili braniti grad. 

Ali, prije nego što se bitka zametnula, od muslimana je pobjegao 
Abdullah bin Ubejj bin Selul. 

— Zašto bismo ubijali sebe i svoju djecu? — kazao je i sa sobom 
odveo najmanje trećinu vojske. 

Uz Muhammeda je ostalo sedamsto muslimana. 

Preostali nisu uzmicali. Božiji Poslanik pribrano je raspoređivao 
vojsku. Kao i na Bedru, izdavao je detaljna uputstva zapovjednicima. 
Na brežuljku Ajnejn ostavio je pedeset strijelaca pod komandom Ab- 
dullaha bin Džubejra. Oni trebaju zapriječiti mogući prodor kurejšij- 
skih konjanika. Izdao im je posebne naredbe: 

— Ne napuštajte svoja mjesta! Ako krenu prema vama, zaspite ih 
strijelama. Konji se toga plaše. Ako i ne krenu, ne mičite se. Ako vidite 
da nas nadjačavaju, ne dolazite nam u ispomoć. Ne pomjerajte se ni 
ako vidite da smo se mi domogli plijena. Maknete li se, zaći će nam 
iza leđa. |; 

Bitka je počela muslimanskom navalom. 

Među Kurejšijama je nastala panika. Gubili su. Nastalo je kurej- 
šijsko rasulo. Mnogi su se dali u bijeg. Njihove žene su za njima do- 
vikivale pogrde da su gori od žena. Zene je predvodila gnjevna Hind. 

Muslimani su pobijedili... 

Da bi se i oni domogli ratnoga plijena, većina strijelaca s Ajnejna 
napustila je položaj. Strčali su u zaravan, na poprište dobijene bitke. 

Ostavljen je slobodan prolaz Halidu bin Velidu i njegovim konja- 
nicima. Veliki znalac vojskovanja, Halid naređuje prebacivanje preko 
nezaštićene uzvisine. S leđa su napali muslimane. 

Muslimani su bili smeteni. Nisu znali šta bi, ni kud bi. Kurejšije su 
uvidjele da je nastupio preokret. Presabiraju se. Prestrojavaju. Snažno 
radosno potcikivanje njihovih žena vraćalo je njihove odbjegle. Na- 
stalo je rasulo muslimanske vojske. Božiji Poslanik je izišao iz zaklona 
na padini Uhuda i uzvikivao naredbe. =' 

Kurejšije su otkrile gdje je Muhammed i ustremili se na njeg. 

Bedem uokolo Božijeg Poslanika čini i i 

ed i Jeg Poslanika činila su deveterica branilaca. 
Kurejšije su ih zasule strijelama i kopljima. Preko njih su prebacivali 
kamenice. Pogodili su Muhammeda u ruku, pa u nogu. Pogodili su 
strijelom i završetak zaštitne kacige ispod njegovog oka. To je uzro- 
kovalo ranu na jagodici povrh obraza. Rasječena mu je i usna. Izbijen 


KOPLJANIKU VAHŠIJU OBEĆANO JE VELIKO BOGATSTVO DA UBIJE HAMZU 


zub. Oboren, pao je na tlo. Ebu Kumet je uzviknuo da je ubio Mu- 


hammeda. 
Poprištem bitke pronijelo se da je ubijen muslimanski vođa. 


Muslimani su obezglavljeni. 

Poginulo ih je sedamdeset. I veliki Muhammedov učenik, pret- 
hodnik hidžre u Medinu, Mus'ab bin Umegjr... 

Za Muhammedovog amidžu Hamzu unajmljen je poseban ubica. 
Kopljaniku Vahšiju, crnome robu iz Abesinije, njegov vlasnik Džubejr 
bin Mut'im obećao je osloboditi ga ropstva ukoliko ubije Hamzu i 
osveti njegovog amidžu. Ebu Sufjanova žena Hind obećala je Vahšiju 
toliko zlata i svile koliko je težak ukoliko ubije Hamzu i osveti njenog 
Oca 1 brata. Vahšijevo je bilo da se na Uhudu bavi samo prežanjem 
prave prilike. Upratio je Hamzu i, sa sigurne udaljenosti, dugo ciljao. 
Njegovo koplje nije promašilo. Priskočila je Hind. Pristupila je ispu- 
njavanju obećanja koje je obznanila u Mekki da će mu iščupati srce i 
zubima trgati džigarice... 


Poginula su sedmerica branilaca oko Božijeg Poslanika. Preostala 
su samo dvojica: Ebu Talha Ensarija i Talha bin Ubejdullah. Oni su 
ga jednako štitili svojim tijelima. Bili su izranjavani. U borbi prsa u 
prsa, drugom Talhi odsječena je ruka. Na sebi je imao sedamdeset 
devet otvorenih rana od sablji, udaraca kamenjem, kopljima i pogo- 
daka strijelama, ali se držao na nogama. Božiji Poslanik ga tada naziva 
živim šehidom. Šehid koji hoda... I Ebu Talha je bio u ranama. Njih 
dvojica nisu prestali pružati otpor. 

Onda je bojištem prohujala vijest da je Muhammed živ. To je do- 
zvalo muslimane. Davranisali su se, izvukli dio vojske prema vođi i 
pristigli u pomoć na padinu Uhuda. 

Kurejšije su odbijene. Kad su ugledali izranjavanoga Muhamme- 
da, muslimani su dovikivali gnjevno, u suzama: 

— Božiji Poslaniče, prokuni ih! Zazovi Boga protiv njih! 

Umjesto da im odobrovolji, Božiji Poslanik je podigao ruke na 
dovu: 

— Moj Allahu, uputi moj narod, oni nisu upućeni! 

Muslimani nisu znali bi li mu se čudili ili bi mu se divili. 

Cudili su se. On im je odgovorio: 

— Nisam poslan da proklinjem, moje je da pozivam na Allahovu 
milost. Povećava se Njegova srdžba nad narodom koji okrvavi svoga 
poslanika. 

Nastao je novi obrt. Suprotno svima običajima ratovanja, pobjed- 
nici su žurili povući se s bojišta. Kurejšije su napuštale poprište bitke. 
Samo se odvojio Ebu Sufjan, dojahao je u podnožje Uhuda i dovi- 
knuo prema grupi muslimana na padini: 

— Omere, mi vam se osvetismo za Bedr! Dan za dan! Uhud za 
Bedr! Vratili smo vam za dan vaše pobjede! Naši mrtvi za vaše mrtve! 

Božiji Poslanik govorio je svojima šta će mu odgovoriti i oni do- 
vikuju: 

— Naši koji su poginuli bit će u Džennetu, a vaši u vatri! 

Ebu Sufjanova silodernost dozvoljavala mu je da je mogao raz- 
govarati samo s onima koje je smatrao ravnima sebi. Dozivao je Mu- 
hammeda, Ebu Bekra, Omera. 

Nijedan se nije odazvao. 

Ebu Sufjan je uzviknuo: 

— Nisu živi! Pobjeda je potpuna! 

Božiji Poslanik kazao je grlatom Omeru šta će odgovoriti. 

— Ziva su ta trojica radi kojih ćeš zažaliti! 

— Tako ti Boga, Omere! — povikao je Ebu Sufjan. — Zaklinjem te 
vašim Allahom, Omere. Jesmo li ubili Muhammeda? 
— Allaha mi, ovo mi Muhammed govori šta ću ti reći! 


1/3 
POSLIJE UHUDA 


Medini se čulo da je na Uhudu izginulo mnogo muslimana. 
U Da je ubijen i Muhammed. 

Iz prestravljenoga grada izlazile su majke, žene, sestre. Ras- 
pitivale su se o svojima. Kad je jedna prepoznala ranjenika koji je po- 
srtao, upitala ga je: 

— Ide li mi otac? 

— Poginuo ti je otac. 

— Ide li mi muž? 

— Ion je poginuo. 

— Sta mi je sa sinom? 

— Sin ti je poginuo braneći Božijeg Poslanika. 

—- A Božiji Poslanik? — pitala je žena. 

— Hvala Bogu, Božiji Poslanik je Živ. 

Zena je odgovorila: I | 

— Hvala dragom Bogu kad je živ Božiji Poslanik! Lakše ću istr- 
piti... 


Usljedila je teška, besana noć po povratku s Uhuda. Muhammeda 
su razdirali bolovi. Imao je više rana. Glava mu je pucala. 

Da se nikome ne bi dopustilo da ga uznemirava, pred kućom su 
stražarili lično poglavari plemena Hazredž i Evs. Prenosili su njegove 
riječi onima koji su dolazili da se raspituju: NR 

— Ne žalostite se i ne gubite nadu. Nije daleko:dan kad će uspjesi 
potisnuti tugu i žalost iz vaših srca. 

Noć je sporo odmicala... I Nam 

Svitalo je kad je pred Džamiju u Medini dogalopirao jahač na 
trkaćoj devi. Aristokratski ogrtač na njemu bio je umeljan pijeskom 
zakuhanim znojem. Deva pod njim bila je u goloj vodi. Kazao je da se 
Zove Abdullah bin Amr i zatražio da ga odvedu Božijem Poslaniku, 


Nije dopušteno da se ometa Božiji Poslanik. 

Mladić je bio uporan. Glasno je ponavljao svoje ime i pozivao se 
na hitnju. 

Cuo ga je Božiji Poslanik i naredio da ga uvedu. 

Mladić je u dahu izrekao da se kurejšijska vojska nije vratila u 
Mekku. Zastali su u Revhi. Njihovi prvaci su izvijećali da se rat može 
smatrati završenim tek kad ubiju i Muhammeda. Drukčije, on neće 
mirovati, nastavit će po svome i čekati priliku da im uzvrati. 

Abdullah bin Amr je kazao: 

— Odlučili su iskoristiti ovu priliku kad je tvoja vojska poražena da 
vas dokrajče. Vraćaju se. U potaji će udariti na Medinu. . 

— Sta te navelo da odaš njihovu tajnu? 

— Bio sam na Uhudu i vidio kako se tvoji bore, a kako Kurejšije. O 
tome sam razmišljao i zaključio sam da se vi borite za pravdu. Nestalo 
bi pravde s vašim uništenjem. 

Muhammed se zahvalio Abdullah bin Amru i rekao mu da priče- 
ka u Medini. Pozvao je plemenske poglavare ispred Džamije i naredio 
da odmah, s oružjem, dođu oni koji su jučer bili na Uhudu i nisu teško 
ranjeni. Samo oni. 

Brzo su se okupili. 

Pred njih je izišao Muhammed s bajrakom. Predao ga je Aliji. 

Novi pohod. 

— Idemo u potjeru za onima koji su nas jučer pobijedili! — kazao je 
Božiji Poslanik. 

Uzjahao je na konja i krenuo ispred šesto trideset svojih ashaba. 
Bilo ih je i teže ranjenih. Nisu htjeli izostati. Na predvodnikovome 
licu bile su vidne rane. Lijeva ruka mu je bila podvezana, jedna noga 
ukrućena. Vojskovođa je propustio konjanike ispred sebe i naredio im 
da požure. I da, dok pristignu ostali, na što više mjesta na Hamri pri- 
preme vatre. 

Kad su na Hamru pristigli i oni koji su išli pješke i kad je omrknu- 
lo, Muhammed je naredio da zapale vatre i da vojnici što češće prelaze 
od jedne vatre do druge. 

— Rat je varka! 

Kurejšije svugdje po pustinji imaju izvidnice. Uhode se isturaju i 
noću. 

U Muhammedov šator dovoden je Mabed bin Ebi Ma'bed 
Huzai. Vraćao se iz Perzije sa svojim trgovačkim karavanom. Privukle 
su ga brojne vatre i svratio je da vidi šta se događa. Muhammed mu 
je rekao o jučerašnjoj bitki te namjeri Kurejšija da ponovo napadnu i 


svojoj namjeri da im uzvrati dok se Kurejšije tome ne nadaju. Još su 
razgovarali... 

Ma'bed je produžio sa svojim karavanom i ujutro, u Revhi, naišao 
na tabor kurejšijske vojske. Kao i muslimani sinoć Muhammedu, i oni 
su ga odveli u šator svoga predvodnika. 

Zatekao je Ebu Sufjana s ostalim poglavarima plemena Kurejš. 
Obradovali su se putniku i radosno mu saopćili o pobjedi na Uhu- 
du. Ebu Sufjan ga je upoznao s namjerom da iznenade muslimane u 
Medini i dotuku ih. 

— Ne znam ko će koga iznenaditi. Ne bi se reklo da ćete vi prije 
napasti. Oni bi prije mogli ući u Mekku negoli vi u Medinu. Njihovi 
razlozi su jači. Vas pokreće mržnja, muslimane vodi njihova vjera i 
čežnja za otetim zavičajem — kazao je Ma'bed. 

— Muslimani? Oni će ući u Mekku? — Ebu Sufjan se kiselo nasmi- 
jao, ali je uozbiljen Ma'bedovim riječima: 

— Kao sada s tobom, sinoć sam na Hamri sjedio s Muhammedom. 
Sjedili smo uz vatru ispred njegovoga šatora, a ja sam brojao i nabro- 
jao više od pet stotina vatri. I pokraj svake vatre bilo je šest ili deset i 
više vojnika. 

— Sjedio s Muhammedom? 

— Sjedio. 

— Sinoć sjedio? 

— Sjedio. 

— Varaš se ti, Ma'bede. Teško se varaš. Ne zna se ni je li jutros Mu- 
hammed osvanuo živ. Izranjavan je... 

— Ja sam sjedio s Muhammedom kao sad s tobom, a ti se varaš i 
zavaravaš druge, Ebu Sufjane. Ne može biti da ti ne znaš ovo šta ti go- 
vorim, a kriješ to od ovih s kojima sjediš. Ne može biti da tvoje uhode 
nisu zapazile kretanje muslimanske vojske. I da nisu prebrojavale nji- 
hove vatre i vojnike... Muhammed je horniji od tebe. Dok sam gledao 
njegovu vojsku kraj vatri, vidio sam žar u njihovim očima i želju da 
vam vrate. To nisam vidio na tvojim vojnicima, a ne vidim ništa slično 
ni na licima ostalih kurejšijskih vođa. Ni na tebi. 

— Šta nam savjetuješ, Ma'bede? — pitale su vođe Kurejšija. 

Među njima su i bila podijeljena mišljenja treba li ići na Medinu 
ili je bolje vratiti se u Mekku. Sad su bili uvjereni da je Muhammed 
iz Medine poveo pojačanja i da predvodi vojsku spremnu na bitku. 

— Čudim se kako sam vas zatekao ovdje. Kad se Ebu Sufjan hvali 
tolikom pobjedom, zašto ste, ako ste pobjednici, napustili bojište prije 

pobijeđenih? Da ne mislite kao i ja, ostali biste na Uhudu nekoliko 

dana poslije pobjede. Tako se ponašaju pobjednici... A šta vam imam 
savjetovati? San bi mi dobro došao, ali će mi biti bolje ukoliko svoju 
robu sklonim na vrijeme u Mekku. Zato nisam ni zanoćio kod musli- 
mana... Vi, kako želite. Možete čekati dok ne ugledate prašinu koja se 
diže iza konja medinske prethodnice. Ili čekajte da se i njihovi pješaci 
pojave po vrhovima ovih brda. A možda oni i neće preko Revhe... Za 
sebe znam šta ću i uzdam se da ću na vrijeme stići u Mekku... Kako 
god hoćete, a ne znam ni hoćete li moći sustići moj karavan. 

Neke kurejšijske vođe krenule su sa svojom vojskom za Ma'be- 
dovim?? karavanom. Neki su ih ubrzo sustigli. 

Kad su konjanici iz Medine pristigli u Revhu, zarobili su nekoliko 
zaostalih mekanskih vojnika. Na kraju vidika još se dizala prašina iza 
kurejšijske vojske. F 

A Abdullah bin Ubejj bin Selul? Sta je s njim? On je primio islam 
poslije muslimanske pobjede na Bedru. Ne bi izostajao ni s jedne džu- 
me. Kad se Božiji Poslanik popne na mimber, skakao bi na noge i 
uzvikivao: 

— Vas je Allah počastio s njim, pred vama je Božiji Poslanik! Po- 
mozite mu, veličajte ga i slušajte! Pokoravajte mu se! 

I poslije Bitke na Uhudu na džumi uzviknuo je svoju spohvaluc. 
Muslimani su ga prekinuli: 

— Suti, Allahov neprijatelju! Nisi dostojan izgovarati te riječi! Znaš 
šta si nam učinio pred bitku! — pa su ga izbacili iz Džamije. 

On je povikao na izlazu: 

— Kunem se da sam ga samo htio pohvaliti. 


8/3 
GRIJESI I GREŠKE 


shabi su sjedili na meraji u Medini i vodili ugodan razgovor. 
Bilo im je lijepo. U Mekki nisu mogli ni pomisliti da bi se 
vako mogli razrahatiti. Nečemu su se nasmijali. Grohotom, 

od srca. 


83 Ma'bed bin Ebi Ma'bed Huzai, trgovac koji je sjedio ispod šatora Božijeg 
Poslanika na Hamri i ispod šatora vođe Kurejšija Ebu Sufjana u Revhi, sin 
je dobre starice Ummu Ma'bed Huzai i dobrodušnoga starca Ebu Ma'beda. 
vNišta se ne događa bez Božije volje | Božijega dopuštenjac 


Zabavljeni razgovorom, nisu ni primijetili da im je prišao Božiji 
Poslanik. Ili su ga i vidjeli, pa im je to uvećalo osjećaj ugodnosti... 

Nasuprot njihovoj veselosti, Muhammeda su morile drukčije mi- 
sli. Njemu je na umu bilo ono šta mu je na Miradžu pokazao Malik, 
melek koji čuva Džehennem. To šta je vidio potkrijepljeno mu je aje- 
tima koji su mu upravo objavljivani. Predočeno mu je šta ljude čeka 
na Drugome svijetu radi grijeha koje počine na Ovome svijetu. Bio je 
pritisnut mislima o Džehennemu. 

Božiji Poslanik je nazvao selam. Ashabi su mu vedro odgovorili. 
On je produžio... 

Primijetili su da je zabrinut. 

Nije odmakao ni nekoliko koraka, a zastao je. 

Ashabima je izgledalo kao da o nečemu premišlja. Okrenuo se i 
pošao prema njima. 

Nije bio ljut. Nije im se obratio oštro, ali im je uputio prijekor: 

— Ne biste se smijali da znate ono šta ja znam. Plakali biste... 

Ili im je rekao: 

— Da znate ono šta ja znam, manje biste se smijali, a više biste 
plakali... 

Ashabi su bili zbunjeni. Utrnuo je njihov žamor. Zašutili su. Bili su 
posramljeni poput djece. A nisu ni navikli na takvoga Muhammeda. 

Bilo je uobičajeno da zapamte svaku njegovu riječ pojedinačno, a 
sad su se smeli. Ali, rekao im je to šta je rekao. Ovako ili onako, smisao 
je isti. I izraz njegovoga lica pokazivao je prijekor. 

Dok se oni nisu snašli šta bi i kako bi, Božiji Poslanik, koračajući 
kamo se zaputio, odmakao je dvadesetak koraka. Tada je opet zastao. 

Bio im je nadomak, vrlo blizu njihovih pogleda, i nikog nije bilo s 
njim. Ashabima je izgledalo kao da s nekim razgovara. To je potrajalo. 
Onda se Muhammed vratio do njih i kazao: 

— Upravo me melek Džibril zaustavio i prenio mi opomenu moga 
Gospodara. Rekao mi je da vam kažem da se trebate radovati onome 
čemu se treba radovati, a plačite kad treba plakati. Allah je milostiv 
prema Svojim robovima i ne želi vam sve zabraniti. 

Maloprijašnji smijeh ashaba bio je zamijenjen plačem. Bili su 
obradovani time što je Muhammed takav kakav je — iskren, nimalo 
prijetvoran, ne prikriva ni kad pogriješi. 

I prije su se uvjeravali da Allah sudjeluje u njegovim postupcima i 
riječima. Ponekad bi ga i ostavio bez Svog nadahnuća, pustio ga i da 
pogriješi. I to je sasvim ljudski. Greške su jedno, a grijesi drugo. Razli- 
kuje se to. Biti bezgriješan znači ne činiti grijehe, a Muhammed je bio 

bez grijeha i Allah ga je od njih čuvao. Sasvim je drugo činiti greške, a 
to je sasvim ljudski. Ne činiti greške, to je dio savršenstva. Savršenstvo 
pripada samo Bogu. 


Bilo je pred Hajberom kad je Muhammed rekao da muslimani 
razapnu šatore u blizini gradskih zidina. Prišao mu je Habbab bin 
Munzir i upitao: 

— Allahov Poslaniče, je li ti Allah naredio da se tu ulogorimo? 

— Nije. To je moj izbor — odgovorio mu je. 

Habbab je rekao: 

— Allahov Poslaniče, tu bismo bili izloženi njihovim pogledima i 
njihovim strijelcima, tako da ne bismo bili sigurni ni danju, a pogo- 
tovo noću. A ako bismo postavili šatore podalje, bili bismo zaklonjeni 
palmama od njihovih pogleda i bili izvan domašaja njihovih strijelaca. 

— Neka bude kako si rekao — odobrio mu je Božiji Poslanik. 

Slično je bilo i kad je Habbab bin Munzir, pri zaposjedanju po- 
ložaja pred Bitku na Bedru, predložio je da se zauzme drugi položaj, 
odakle se može imati uvid u pristup bunarima. Muhammed je to uva- 
210," 

Oni koji su čuli te razgovore s Habbabom bin Munzirom mogli 
su zaključiti da ih Božiji Poslanik navikava da ne čekaju u svemu na 
njega i da se i sami snalaze i odlučuju. 

Stalno je isticao da je on samo čovjek, Božiji odabranik i Njegov 
poslanik, ali Božiji rob, čovjek. Cesto je ponavljao kur'anske ajete koji 
to naglašavaju. 


Poslije ovoga susreta s Džibrilom, melekom Objave, postupio je 
onako kako njemu pristoji i kako mu se i naređuje: oPoslaniče, kazuj 


84. Slično ovome bilo je i prilikom odluke o zarobljenicima na Bedru, kad se 
većina saglasila s Ebu Bekrom, pa se Božiji Poslanik nije usprotivio tome. 
Podsjećanje na to stoljećima se svodi na isticanje opismenjavanja kao velike 
muslimanske geste itd., a Omerova reakcija uporno tumači kao negativna 
ili jedna od grubosti koje se - često nepravedno — povezuju s Omerom. Sla- 
dunjavošću o potrebi opismenjavanja aprikrivas se i ono šta se ne bi smjelo 
da bi se sdokazaloc da Božiji Poslanik nije mogao pogriješiti. Ne treba Mu- 
hammeda zbranitic od toga kakav je. Osim što je se ovim primjerom doka- 
zuje da mišljenje većine ne znači i ispravnost, u tome se sagledava jedna od 
istinskih odlika Muhammedove veličine zato što je, kad su mu objavljeni 
ajeti da se pogriješilo, pozvao Omera i objasnio mu da je Omer bio u pravu 


ono šta ti objavljuje tvoj Gospodar...ć$" Svojim postupkom ispravlja- 
nja vlastite greške potvrdio je ashabima da islam nije objavljen da bi 
otežavao, nego da olakša, a oni su se iznova mogli uvjeriti da im je Bog 
kao Svog poslanika odabrao najpribranijega među ljudima. 

A ljudi, ko ljudi, toliko su ga voljeli da su se znali zaboravljati, pa se 
i ponašati drukčije ili mu pripisivati svojstva koja nisu njegova. 


9/3 
VOJSKE KREĆU NA MEDINU 


ok je jevrejsko pleme Nadir bilo u Medini i rovarilo, Mu- 

hammed je došao u njihovu mahalu da bi razgovarao s nji- 

ma. Helem, ispostavilo se da su ga namjerili ubiti tako što bi 
strovalili veliki kamen s kuće ispod koje je on trebao sjediti dok budu 
razgovarali s njim. Njihova namjera je razotkrivena... 

Medinska povelja obavezivala je jednako muslimane i nemusli- 
mane. Bilo je odlučeno da pleme Nadir bude protjerano u Hajber, 
dvjesta kilometara na sjever od Medine. Na to se Abdullah bin Ubejj 
bin Selul zaputio Nadirima i nasavjetovao ih: 

— Ne napuštajte kuće! Branite se iz svojih utvrda! 

Poticao ih je i nagovorio da zatraže pomoć plemena Kurejz i be- 
duina Gatafana, a i on će im pomoći sa svojih dvije hiljade vojnika. 

Bitka nikako nije odgovarala muslimanima. Bili su iscrpljeni, ali 
nisu imali izbora. | 

Kad je uvidio da su im ostali saveznici okrenuli leđa, i Abdullah 
bin Ubejj bin Selul ostavio je na cjedilu pleme Nadir; samo se povu- 
kao kao da im ništa nije ni obećavao."$ 


85. Kur'an: Maide, 67 : 


86. =osSlični su šejtanu kad kaže čovjeku: 'Budi nevjernik!, pa kad on postane 

nevjernik, šejtan rekne: 'Ti se mene više ne tičeš, ja se zaista bojim Allaha, 
Gospodara svjetova'a (Kur'an: Hašr, 16) 
Slično je bilo kad se Abdullah bin Ubejj bin Selul isturio između muslimana 
i plemena Kajnuka. Bilo je tako da je muslimanka na pijaci ponudila na pro- 
daju svoj nakit draguljaru jevreju. On joj je potkradom svezao odjeću, pa su 
Joj se, kad je ustala, pokazali stidni dijelovi. Žena je užasnuto vrisnula, oku- 
pljeni jevreji su se tome grohotom nasmijali, muslimani su bili povrijeđeni te 
su neki nasrnuli na draguljara. Zametnula se kavga i dovela do bitke. Pleme 
Kajnuka predalo se poslije petnaest dana. | za njih se zauzeo Abdullah, pa su 
samo protjerani 

Na djelu je bio pokušaj ubistva Božijeg Poslanika, potom i oruža- 
na pobuna... 

Medinski ustav podrazumijevao je potpunu odmazdu u ovakvim 
primjerima. 

Abdullah bin Ubejj bin Selul u međuvremenu je smislio novu Za- 
vjeru. Opet je otišao Nadirima i dao im riječ da će im životi biti po- 
šteđeni i omogućiti im se da se isele u Hajber i ponesu sve što mogu, 
još i da ukupe dugove i ostala potraživanja, a i da mogu rasprodati 
nepokretnu imovinu. Od njih je otišao Božijem Poslaniku i apriznaox 
da je u tome pogriješio, da je postupio brzopleto. Ali, kazao je, dao im 
je svoju riječ, pa da ne bi bilo dobro da bude pogažena riječ koju je 
Arap dao nearapima. Izmolio je i privolio Muhammeda. 

Jevreji su uzvratili time što je ubrzo iz Hajbera u Mekku doputo- 
valo dvadeset njihovih uglednika. Ponudili su savezništvo Kurejšijama 
protiv Muhammeda. 

— Mi ćemo se zajedno sa vama boriti protiv njega sve dotle dok ga 
ne uništimo. 

Prilika kao naručena Kurejšijama. I njihovom predvodniku Ebu 
Sufjanu. On drukčije i nije mogao prikriti svoje bruke. Pred prvu bit- 
ku na Bedru izvukao se na karavan, pred drugu — koja je bila zaka- 
zana — vratio je vojsku s pola puta. Utekao je iz Rehve poslije Bitke 
na Uhudu. Poniženi Ebu Sufjan nije propustio priliku poniziti goste: 

— Nama su dobrodošli svi koji se bore protiv Muhammeda. Ali, 
možemo vam povjerovati tek ukoliko se poklonite našim bogovima. 

Nisu bili bolji od Kurejšija. Nisu se ni zgledali između sebe, a pali 
su ničice pred kipovima. 

— Vi ste upućeni, vama je objavljena Knjiga, pa vas pitam je li naša 
vjera bolja ili je bolja Muhammedova vjera. Slijedimo li mi ispravniji 
put ili to čini Muhammed? — utvrđivao je svoj pazar Ebu Sufjan, a 
oni svoj: 

— Bolja je vaša vjera. Vi polažete pravo na istinu. Slijedite ispravniji 
put. Veličate Kabu, dajete piće hodočasnicima, prinosite žrtvovane ži- 
votinje i obožavate one koje su i vaši očevi obožavali. "7 

Vođe Nadira ponudile su savezništvo protiv Muhammeda i ple- 
menu Gatafan. 


87 O tome su objavljeni ajeti: 2Zar ne vidiš one kojima je dat jedan dio Knjige 
kako u kumire i šejtana vjeruju, a o neznabošcima govore:'Oni su na isprav- 
nijem putu od vjernika"? Njih je Allah prokleo, a onome koga je Allah pro- 
kleo nećeš naći nikoga ko bi mu pomogao, Kur'an: Nisa, 51-52 


—_ C im se vratimo u Jesrib, vama će pripasti polovina našeg uroda 
u Hajberu. 

— Kad, na koliko? 

= Odmah i svake godine! — i zakleli su se i onako kako su im Ga- 
tatani tražili. 

Obišli su i ostala beduinska plemena. I više mušričkih. Samo su 
ih neka odbila. 

U potaji je spremana vojska kolika u Arabiji nikad prije nije oku- 
pljena. Plemena Kurejš, Gatafan, Murre, Ešja', Fezare, Sulejm i Esed 
načinila su savez i okupila svoje saveznike da bi, zajedno s Nadirima, 
napali na Medinu. 

Vode Nadira računale su i s podrškom iz same Medine, na tamo 
nastanjeno jevrejsko pleme Kurejz. Podjednako i na prijatelja Abdu- 
Ilaha bin Ubeja bin Selula. 

Mreže velike zavjere bile su spletene i plan se počinjao odvija- 
ti. Medinu će napasti nakon što Muhammeda s vojskom odmame 
u pustinju, što dalje od grada. Kad osvoje Medinu, onda će opkoliti 
Muhammedovu vojsku i dokusuriti muslimane. Zato su plemena na 
sjeveru Arabije zapriječila medinske trgovačke karavane na povratku 
iz Sama. To bi značilo velike gubitke i Muhammed je podigao vojsku. 
Krenuli su na dugi pohod. Sjever Arabije! 

Put Medine već su bile krenule protivničke vojske. Same Kurejšije 
opremile su trista konjanika, pet stotina vojnika na devama i četiri 
hiljade pješaka pod oružjem. Predvodio ih je Ebu Sufjan. Posebno 
je krenula vojska drugih Mekanaca. Pleme Fezare poslalo je hiljadu 
jahača na devama i još više pješaka. Ostalim plemenima priključili su 
se njihovi saveznici. Ja 

Na Medinu je kretalo devetnaest hiljada vojnika. 

Nikad toliko vojske nije okupljeno u Arabiji. 

Računajući sve, vojnike, djecu, žene i starce, Medina nije imala ni 
upola manje stanovnika. Muslimani su mogli računati najviše s tri hi- 
ljade vojnika, a glavnina vojske i njihov vođa bili su daleko u pustinji. 

Ali, mimo svojih navika, Muhammed je, na pola puta, prekinuo 
pohod. Naredio je što brži povratak u Medinu. 

10/3 
HENDEK I POSLIJE TOGA 


elman Farisi bio je Perzijanac. On je iz sela kraj Isfahana. Nje- 
S gov otac je bio gorljivi obožavalac vatre, pa je sredio da mu sin 

bude čuvar u seoskom hramu, da redovno loži vatru i ne dozvoli 
da se ugasi. 

Selman je iz znatiželje zavirio u kršćansku crkvu u susjedstvu. Uči- 
nilo mu se da je to šta je čuo smislenije od vatropoklonstva. Raspitao 
se i saznao da kršćanstvo potiče iz Sirije. Pobjegao je od kuće i priklju- 
čio se trgovačkom karavanu na putu Za Siriju. 

U Siriji se raspitivao i bilo mu je rečeno da o toj religiji najviše zna 
njihov biskup, pa je otišao njemu i počeo mu služiti. Taj nije bio dobar 
čovjek i, kad je umro, Selman je otišao drugom biskupu, za kojeg je 
čuo da je pravedan. Kad je taj umirao, Selman ga je upitao od koga bi 
dalje mogao učiti pravilno tumačenje njihove religije. 

— Kršćani ne slijede pravi put i osuđeni su na propast. Izmijenili su 
pravilno učenje, ali u Mosulu ima jedan koji još slijedi ispravan put. 

Selman je otišao u Mosul i našao ga. Kad je i taj umirao, upitao ga 
je od koga bi nastavio učiti. 

— Ljudi su iskvarili Božije upute. Znam da ima još neki čovjek u 
Nasibejnu. 

Selman je otišao u Nasibejn. Raspitao se, našao toga, uvjerio se 
da taj ne slijedi izopačeno učenje i počeo mu služiti. Kad je umirao 
isposnik iz Nasibejna, Selman ga je upitao od koga bi mogao nastaviti 
učiti ispravnu Božiju vjeru. 

— Ima još samo jedan među Bizantincima, u Amuriji. 

Kad je i taj bio na samrti, Selman ga upita kome će otići. 

— Ne znam da je još iko među kršćanima sačuvao neiskrivljeno 
naučavanje vjere, ali iz knjiga znam da se primaklo vrijeme novoga 
Božijeg poslanika. On je poslan, rođen je i već stasao. Šamo što mu 
nije počelo objavljivanje istinske Božije vjere, kakva je objavljena i 
Ibrahimu. On je iz zemlje Arapa. On će morati napustiti svoj rodni 
grad i preći u grad koji je u ravnici pustinje, između dva brda lave, sa 
palmama koje rađaju hurmama. Prepoznat ćeš ga po tome što neće 

primati milostinju, a primat će darove. Na ledima, između plećki, ima 
neobičan mladež. To je pečat poslanstva, znak da Bog poslije njega 
neće slati Svoje poslanike. 

Selman je naišao na trgovce iz Kelba. Dao im sve šta je imao i oni 
su pristali da se s njima zaputi u zemlju Arapa. 


Cim im se ukazala prilika, trgovci su Selmana prodali kao roba. 
Kupio ga je jevrej iz Vadi'l-Kurra. Tu je Selman ugledao palmino dr- 
veće i ponadao se da ga je usud doveo gdje treba. 

Tome jevreju u Vadi'l-Kurra došao je rođak iz plemena Kurejz. 
On je otkupio Selmana i odveo ga u Medinu. 

— Cim smo došli, prepoznao sam da je Medina taj grad koji je 
opisao učenjak iz Amurije. 

Pritisnut poslovima, Selman se nije imao kad raspitivati o po- 
sljednjem Allahovom poslaniku. Ali, jednom, dok se bio ispeo na vrh 
palme, a njegov surovi vlasnik nadzirao ga sjedeći ispod drveta, dođe 
drugi jevrej i kaza mu: 

— Ovi Arapi s radošću iščekaju da im iz Kube dođe Božiji posla- 
nik. On je morao pobjeći iz rodnoga grada, iz Mekke... 

Selman je čuo i samo što nije pao ili skočio s palme. Spustio se i 
zapitao drugoga jevreja o Božijem poslaniku. Šamarom ga je ušutkao 
njegov vlasnik. 

Selman je od svoje ušteđevine kupio hrane, po se po noći iskrao, 
otišao u Kubu i našao Muhammeda. 

— Znam da si pravedan čovjek, pa sam ti donio ovo hrane kao 
milostinju. 

Allahov Poslanik uzeo je uljudno, pa pozvao ashabe i dao im da to 
pojedu, a odbio njihovo nagovaranje da i on jede s njima. 

Tih dana Muhammed je prešao u Medinu, a Selman mu je opet 
došao i donio hrane. 

— Vidio sam da ne jedeš ono šta si dobio kao milostinju, a ovo je 
moj dar kojim te želim počastiti. 

Allahov Poslanik pozvao je ashabe, a i on je sjeo i jeo s njima. 

Opet je Selman doašo Muhammedu. Sjeo je uz njeg i zagledao 
mu se u leđa. Kad je to primijetio, Allahov Poslanik spustio je ogrtač 
niz pleća. Perzijanac je ugledao neobičan mladež: pečat poslanstva! 
Zagrlio je Božijeg Poslanika i, plačući od sreće, poljubio ga. 

Muhammed je pokazao Selmanu da sjede uz njeg. 

Selman mu je ispričao svoj životni put. 

Božiji Poslanik otkupio je Selmana poslije Bitke na Uhudu, oslo- 
bodio ga i uredio s ashabima da ga zbrinu. 

Kad se čulo o okupljanju velike vojske Kurejšija, jevreja i njihovih 
saveznika i namjerenom napadu na Medinu, Selman Farisi predložio 
je Muhammedu: 

— Allahov Poslaniče, kad bismo saznali da će nas, u Perziji, napasti 
brojnija vojska, mi bismo oko grada iskopali dubok i strm jarak. To 

DUŽ SJEVERNE STRANE MEDINE ISKOPALI SU ŠIROK I DUBOK JARAK 


je onemogućavalo da nam priđu njihovi konjanici. Ne bi se usuđivali 
ni pješačkim napadima, jer bismo ih strijelama ubijali kao muhe dok 
bi se spuštali u iskopani hendek. Oni koji bi se i spustili, u dnu jarka 
bi bili nezaštićena meta našim strijelama i kopljima. Ako bi pokoji i 
to preživio, ne bi se ispeo ni na svoju, a ni na našu stranu. Na strmini, 
ovoj ili onoj, bio je nepromašiva meta. Zato bi nas samo probavali na- 


pasti i odustajali. Nadbijali smo ih bez veće muke i s malo gubitaka."" 


88. Selman Farisi živio je dugo i nije propustio nijedan važan događaj. Umro 
35. godine po Hidžri 


Muhammed je prihvatio. Muslimani su, ni za deset dana napor- 
noga rada, duž nezaštićene, sjeverne strane Medine iskopali pet i po 
hiljada metara jarka širokog četiri metra i dubljeg od tri metra. 

Samouvjereni napadači bili su zabezeknuti prizorom koji ih je do- 
čekao pred Medinom. Šta su god pokušali, nije im uspijevalo. Bili su 
na brisanom prostoru, meta zaklonjenim muslimanima. Opsada se 
otegnula. 

Muslimani su bili iscrpljeni napornim kopanjem i gladni. Ku- 
rejšijama nije odgovaralo nastavljanje taborovanja. Raspršena su im 
nadanja u brzu pobjedu. Valjalo im je toliku vojsku hraniti i držati na 
okupu izvan njihovih kuća. Još je i zazimilo. Među njima se pojačava- 
la napetost. Započinjali su opore čarke između sebe. 

Hujej bin Ahtab, otac Muhammedove supruge Safije, pribojao se 
da će propasti sav trud saveznika. Smislio je da muslimani budu izlo- 
ženi napadu iz same Medine. Probio se do sunarodnika iz plemena 
Kurejz. Nagovorio je njihovoga vođu Ka'ba da prekrši ugovor s Mu- 
hammedom o nenapadanju i međusobnom pomaganju u ratu. Došlo 
je do mučkoga napada Kurejza na južnoj strani Medine. 

Sve se uskovitlalo i ispomiješalo. I među muslimanima. Bili su 
suočeni s izdajom u gradu... Ali, i među njihovim neprijateljima iz 
plemena Kurejz nastali su problemi. Došla je subota, kad jevreji ništa 
ne rade, pa i ne ratuju. To njihovi novi saveznici nisu prihvatili. Napali 
su na njih. 

Kako se smrknulo, nastupila je strašna zimska noć. Zafijukala je 
velika oluja. Orkan. I još se sve počelo tresti: snažni zemljotres dois- 
punio je strahom srca napadača... 

Jutro je prokazalo ostatke raznesenih šatora i rasturene logore sa- 
veznika. Poslije čitavoga mjeseca opsade, njihove vojske su se povlačile 
kud koja. 

Muslimanima nije bilo odmora. Neprijatelji su otišli, a neprijatelj 
ostao — pleme Kurejz. Računica se morala svesti. 

Božiji Poslanik predao je bajrak Aliji bin Ebi Talibu. 

Kurejzi se ne predaju. 

Opsada je potrajala. 

Muslimanima to nije odgovaralo. Već dugo su blizu svojih kuća, 
a izvan kuća. Bili su iscrpljeni. Ponestalo im je hrane. Bili su izloženi 
i žestokoj hladnoći, kakva bude poslije orkanskih vjetrova. Samo što 
više nisu bili u strahu. Pleme Kurejz bilo je u strahu. Bili su prestrav- 
ljeni. 

Da se više ne bi čekalo, Alija se isturio s bajrakom i uzviknuo: 

— Vojsko vjernika, kunem se Allahom da ću okusiti smrt kao moj 
amidža Hamza ili ću osvojiti utvrdu Kurejza! 

Culi su i Kurejzi. Znali su o Alijinoj nepokolebljivosti i neustra- 
šivosti. 

Predali su se. 

U kućama Kurejza nađeno je hiljadu petsto sablji, dvije hiljade 
strijela, toliko i koplja, trista oklopa, pet stotina štitova. 

Resulullah je podijelio ratni plijen, a Rejhanu bint Amr bin Hana- 
kat zadržao kao svoju robinju. 

Kurejzi su se bojali da im presuđuje Muhammed. Tražili su da im 
sudi Sad bin Muaz. Znali su ga dugo, cijenili ga. 

Sad bin Muaz bio je teško ranjen. Prebacivanjima strijela i kopalja 
preko hendeka, pogođeno je deset mušrika i šest muslimana. Koplje 
je zakačilo venu na ruci velikom učeniku velikoga Muhammedovog 
učenika Mus'aba bin Umejra... 

Božiji Poslanik ga je pitao može li presuditi. Sad je prihvatio. Je- 
vreji su to primili s velikim olakšanjem. Presudio je odvajanje žena i 
djece, a kažnjavanje muškaraca. 

Među pobijeđenima bio je i Hujej bin Ahtab. Izveli su ga pred 
Muhammeda. Punac je kazao zetu: 

— Neću sebe koriti što sam ti bio neprijatelj. Očigledno je da biva 
pobijeđen ko se bori protiv Boga. Nejma sumnje u Njegovu odredbu 
i obračun koji je propisao Izraelćanima. 

Hujej je poveden u raskošnom ogrtaču. Dok je privođen, izbušio 
ga je prstima i načinio na njemu rupe da ga neki musliman ne bi 
mogao koristiti. 

Muslimanska radost nije potrajala. Sadu bin Muazu iskrvarila je 
vena. Kad je ponijet na mezarje, zlobnici su rekli: 

— Njegovo tijelo je skroz lahko. 

— Njega nose meleki! — kazao je Božiji Poslanik:— Kad je on umro, 
zatreslo se Božije prijestolje! 


11/3 
HUDEJBIJA 


novi su dio poslanstva. 
Muhammed je usnio kako se ispravno obavljaju obredi had- 
ža. Onako kako su podučavali Ibrahim i Ismail, a to, s vremer 


nom, bilo i mijenjano, zaboravljano i izmijenjeno. Pojašnjen mu je i 
smali hadže, umra. 

Ashabi su bili obradovani. Tumačili su san time da će ubrzo vidjeti 
Mekku i požurivali su da se krene. 

Na umru se zaputilo hiljadu i petsto muslimana. 

Pohod mira. 

Krenuli su samo s priručnim putničkim noževima. Deve će prini- 
jeti kao kurbane. 

Božiji Poslanik poveo je i svoju ženu Ummu Seleme. 

Obaviješteni o pokretu, Kurejšije su se uzbunile. Njihovo plemen- 
sko vijeće odlučilo je po svaku cijenu spriječiti dolazak muslimana u 
Mekku. 

Kako? Muslimani su krenuli na smali hadže, a Kurejšije su duž- 
ni brinuti se o sigurnosti hodočasnika. Opet, dopuste li im da uđu 
u Mekku, osramotit će ih pred ostalim Arapima... Muslimane treba 
presresti prije nego što se približe zaštićenom području Mekke, na- 
pasti ih i uništiti. Imat će izgovor pred ostalim Arapima da su — kao i 
poslije Bitke na Uhudu — muslimani krenuli da se svete. 

Kurejšije su isturili najsposobnijeg. Vojskovođa Halid bin Velid 
trebao je upratiti muslimane. I, kad se ukaže prilika... Sve mu je do- 
zvoljeno. Na raspolaganju mu je bilo vojske koliko hoće. 

Halid je odaslao izvidnike na brzim konjima, a on poveo vojsku. 
Svi su se otimali da im zapadne da jašu uz njeg. Nije im bilo veće časti 
nego biti sa gazijom koji je poraz na Uhudu preokrenuo u pobjedu. 

Upraćeno je gdje su Muhammed i njegovi i javljeno Halidu. 

Halid im se primakao i, sa sigurne razdaljine, ugledao ih kako kla- 
njaju. Bilo ih je znatno više nego što je očekivao. Ali, bili su na zaravni 
i predstavljali lahak plijen. 

Ali, samo da je pristigao malo ranije. Upravo su privodili kraju 
namaz. Da je došao prije, pustio bi ih da počnu klanjati. Bili bi zaoku- 
pljeni namazom i bilo bi ih lahko savladati. 

Muslimani su nastavili putovanje. 

Sunce se istom bilo smaklo sa sredine neba. Halid ih je pratio 
poizdaleka. Primaknut će se kad treba. Cim započnu klanjati ikindiju 
na konjima će upasti među njih. 

Halid bin Velid je znao o islamu. I kako se obavlja, i koliko traje 
svaki namaz. Svi su u Mekki znali o muslimanima. Znali su onoliko 
koliko im je bilo potrebno da bi ih mrzili. Halid je znao više. Je li 


upratio šta oni čine i kako čine samo zato što je bio radoznao? Ili zato 

što je, kao ratnik, trebao biti upućen u sve i svašta, pa to iskoristiti kad 
mu se ukaže prilika, kao ova? Ili...? 

Bila je velika vrelina... 

Da se ne bi prije pokazali, Halid je zapovijedio svojima da sjašu i 
da se odmore. Imaju dovoljno vremena sustignuti muslimane. Odgo- 
vara mu i mjesto gdje će muslimane zateći ikindijski vakat. Ne može 
biti bolja klopka. 

Doveli su sami sebe u nju — zastali su na čistini opkoljenoj brdima. 
Kao u kazanu. Može ih se poubijati i kamenjem. 

Halid je rasporedio svoje. 

Kurjaci će upasti među ovce u toru. 

Halidu se nije hitilo. Ikindija se klanja podugo. Dat će znak kad se 
muslimani zadube u namaz. 

Copor kurjaka čekao je na vođin znak... 

Muslimani su prebrzo završili s prva dva rekjata. Samo još malo, 
pa će Halid mahnuti. Ali, Muhammed već predaje selam na desnu, pa 
na lijevu stranu. Sta je ovo? Namaz je završen. Kako? 

Muslimani su poskakali na noge i nastavljaju pješačenje. 

Ali, kako? Ne može biti. Ne može Muhammed toliko pogriješiti. 
Dva rekjata, a ikindija je? To ne može biti... 

Može. Evo je bilo. ! 

Dok ih je Halid sa svojima slijedio muslimane da bi ih zaskočio 
na ikindijskom namazu, Muhammedu je objavljen propis o klanjanju 
namaza koji će se, skraćeno, sa dva rekjata, klanjati u prilikama opa- 
snim po život. Naloženo mu je da to učini već na sljedećem namazu. 

Halid je ratnik. Neće čekati akšam. Napast će prije akšamskoga 
namaza. Udarit će s dvije strane. Sprijeda i sa leđa. Čim zađu u prvi 
klanac... Jednu grupu konjanika šalje okolo, da u galopu zaobiđu kla- 
nac i da sprijeda čekaju u zasjedi. On će, s drugom grupom konjanika, 
udariti s leđa. 

Ali, šta se događa? Muslimana nije bilo na putu kojim su treba- 
li nastaviti. Izvidnici javljaju da su muslimani odmakli uspinjući se 
uz klanac. Pentraju se uzbrditom kamenom stazom, desnom stra- 
nom Hamda. Tuda konji ne mogu. Samo se, s dosta muke, stiže na 
Senijetu'l-merari i odatle spušta pred Mekku, na Hudejbiju. 

Ratniku kakav je Halid ne može se uzastopno događati više ne- 
jasnoća. On nije priznavao slučajnost. Naredio je da se brzo krene i 
podbo konja. U Mekku! Javiti Kurejšijama da su se muslimani probili 
do Hudejbije. 

— Kako je to moglo biti? — pitale su ga Kurejšije. 


- Tako kako je bilo, 


Više dana je pregovarano na Hudejbiji. Predstavnici Mekke grubo 
su ucjenjivali. Muhammedovi ashabi bili su prenestrpljivi. Bilo im je 
da obave umru, vide Kabu i svoj grad! Muhammed se našao između 
dvije vatre. Jedini je bio pribran. Njemu je bio jasan podređeni položaj 
i Kurejšijama je popuštao koliko se može. Da se ne proliva krv, odu- 
stao je od umre. Potpisao je sporazum o desetogodišnjem nenapada- 
nju. Dogovoreno je da muslimani već dogodine mogu mirno obaviti 
hadž, a sada će na Hudejbiji zaklati kurbane koje su poveli. 

Ashabima nimalo nije bilo pravo. 

Ako već nisu shvatali ono šta je njemu bilo jasno i šta će daleko- 
sežno značiti taj sporazum, Muhammed ih je upozoravao na njihovu 
malobrojnost, na nadmoćnost i nemilosrdnost Kurejšija. Kurejšije bi 
imale opravdanje da ih sve pobiju. 

Muslimani jednako iskazuju otvoreno negodovanje. I najodaniji 
Muhammedu. Usprotivio se čak i Ebu Bekr. I Omer." 

Ništa slično dotad nije bilo. 

Muhammed nije odgovorio ljutnjom na njihovu srdžbu. Bio je 
sabran, ali je bio nemiran. Ušao je u svoj šator. Unutra je bila njegova 
supruga Ummu Seleme. Nju je poveo na ovaj pohod. Razložio je sta- 
nje svojoj ženi. Kazao joj da je na velikoj kušnji. Boji se da ga je njegov 
Gospodar ostavio bez Svoga nadahnuća. 

— Sta si bio naumio učiniti? 

— Pristupiti klanju kurbana. 

— Učini šta si naumio. Tvoj Gospodar te ne bi napustio — kazala 
je Ummu Seleme i podsjetila ga da klanje kurbana ostavlja snažan 
dojam, da bi to moglo djelovati na ostale da ga slijede u tome. 

Postupio je tako. Ostali to nisu slijedili. Jedino je Alija prišao Bo- 
žijem Poslaniku i pripomogao mu u klanju deva... A onda, jedan za 


drugim, ipak su ashabi izvlačili noževe i prihvatali se svojih kurbana. 


89. Bila bi to velika nesmotrenost i najbližih saradnika Božijeg Poslanika. Pred 
Kurejšijama su htjeli pokazati svoj ponos, a i ispuniti sebi razumljivu želju da 
opet vide Mekku i Kabu. Ali, platili bi to životima, jer su imali samo kratke 
noževe, a Kurejšije ni u primislima nisu računali na samilost i suprotstavili 
bi se svom vojnom snagom... Ovako, Kurejšije su ubrzo uvidjele da su oni 
pogriješili, a ne Muhammed. Velike prednosti potpisanoga primirja poka- 
zale su se očiglednim a recimo Omer, poznat po dosljednoj pravednosti, do 


kraja života nije se prestao kajati radi suprotstavljanja Božijem Poslaniku na 
Hudejbiji 

Zatim, nevoljno, ali pokunjeni, mirno su pristali na povratak u Me 
dinu. 


Ubrzo se za muslimanima zaputio i Halid bin Velid. 

U putu ih je sureo Amr bin As. Pitao je Halida: 

— Gdje si se zaputio? 

Halid je odgovorio: 

— U Medinu. 

— Lja idem u Medinu — kazao je Amr bin As. 

Dobro se znalo ko je Halid bin Velid. A i ko je Amr bin As. Obo- 
jica su se iskazali kao najveći protivnici islama. 

Najprobraniji uglednici Mekke. 

Iza njih nejma vojske. Šta će, onda, oni u Medini? 

Sta se zbiva? 

— Sto ste se zaputili u Medinu? — pitao je Amr. 

— Pravi put je jasan! — kazao je Halid.— Više nejma nimalo sumnje. 
Siguran sam da je Muhammed Božiji poslanik. Zamolit ću ga da mi 
oprosti i omogući mi da postanem musliman. 

— Lja sam krenuo s istom namjerom! — kazao je Amr bin As. 

Muhammed ih je primio blago. Nije prikrivao radost. Kazao je: 

— Mekka nam je poslala svoje najdraže sinove! 

Božiji Poslaniče, hoće li mi biti oprošteni raniji grijesi i hoće li mi 
se spominjati ono šta je bilo dosad? — pitao je Amr. 

Muhammed je odgovorio: 

— Kao i Hidžra, prelazak na islam briše sve ranije grijehe. 


Kurejšije nikako nisu mogle nadoknaditi gubitak prelaska ove tro- 
jice na islam. Bila je to najveća moguća dobit muslimanima u presud- 
nom vremenu. 


12/3 
HAVLA 


avla bint Sa'lebe i njezin muž Evs bin Samit, kao dvoje sta- 

rih dobrih čangrizala, sporječkali su se u dokolici. Onda je 

ona njemu nešta zucnula. Namćorasti muž, braneći svoj nam, 
odbrusio je izrekom koja znači da joj više ne dozvoljava da mu se 
približi u postelji. 

- Tako?! 

— Nego kako!? — nije se dao Evs, ali ni Havla: 

— E, vidjet ćemo! 

Iako rasrđenom, Evsu je bilo smiješno što mu prijeti, pa je odmah- 
nuo rukom. Biva, hajde-de. 

Povrijeđenoga dostojanstva, Havla se spremila i izišla iz kuće. I 
— pravo Božijem Poslaniku! Njemu su se obraćali oni koji su se žalili 
na probleme koje drugi ne mogu ili neće riješiti, a on ih je primao i 
određivao da se to uredi onako kako treba biti. 

Havla je ljubazno primljena. 

— Allahov Poslaniče, od dragog Allaha tražim zaštitu za jad koji 
me snašao, a došla sam tebi reći šta je i kako je bilo, pa ti sve odmjeri. 

Iskreno se pojadala. Ispričala je šta je imala i kako je bilo to s njom 
1 njezinim mužem. 

Djelovala je nasikirano i bilo je daleko i od pomisli da se to njezino 
odbije na šalu. Muhammed je razmotrio problem sa svom ozbiljno- 
šću. Kazao je Havli da se njezin muž ponio kako ne treba i da bi se za 
svoj grijeh mogao iskupiti ukoliko bi otkupio roba, pa ga oslobodio. 

Havli je bilo drago za kaznu, ali je kazala: 

— Allahov Poslaniče, to je dobro, ali on nejma toliko para. 

— Onda, trebao bi postiti uzastopno dva mjeseca. 

Havli se svidjela i ova kazna, ali je rekla: 

— Allahov Poslaniče, on je star i ne može postiti. 

— Onda, trebao bi nahraniti šezdeset siromaha, svakog sa po pre- 
gršt hurmi. 

I ova kazna dopala se Havli, ali... 

— Allahov Poslaniče, on je toliko siromašan da nejma ni toliko. 

— Ja ću ti dati većinu hurmi, a ti ćeš ih predati njemu, pa nek malo 
dokupi, tako da se šezdeset siromaha mogne nahraniti sa po pregršt, 

ime će iskupiti grijeh koji je počinio prema tebi. 

Havla je bila zadovoljna. 

Allahov Poslanik je pohvalio, ali i suzdražano ukorio: 

— Ispravno si postupila. Neka on udijeli milostinju, a poslije toga se 
i ti lijepo ophodi prema mužu. 

Havlu su do kuće prepratili nosači hurmi. Starica je mužu preni- 
jela kako je bilo i šta mu je naložio Allahov Poslanik. Kad je stari Evs 
pred kućom vidio kamaru hurmi, nije mu bilo druge. Postupio je kako 
je određeno. 

Nadalje se Havla prema njemu blago ophodila, a i Evs je lijepo 
postupao prema njoj. 1 još su postali nadaleko uvaženi.?" 


Proći će više godina od toga događaja. Omera bin Hattaba, na 
putu u Poslanikovu džamiju u Medini, zasrest će starica. On se pose- 
lamio i zastao da se raspita o njezinome zdravlju. I zapričao se s njom. 

Mnogo ljudi čekalo je da ih primi Omer. On je tada bio halifa i 
dolazili su iz raznih krajeva da bi mu iznijeli probleme koje nisu mogli 
drukčije riješiti, pa su se obraćali vođi pravovjernih. 

Uzduž i poprijeko velike muslimanske države svako je Znao da je 
Omer, koliko god i prijek, pravedan. Zato su mu se i obraćali i strplji- 
vo iščekivali na prijem. 

Omerov razgovor sa staricom toliko se oduljio da je neki od onih 
koji su čekali izgubio strpljenje. Rekao je halifi Omeru: 

_ pravovjernih, ostavljaš ljude da čekaju zbog te stare žene! 

Omer je odmahnuo rukom i nastavio razgovarati. Pažljivo je slu- 
šao sve šta mu je starica govorila i svesrdno se unosio u razgovor. Tek 
kad je ona završila šta je imala reći, halifa se najuljudnije poselamio s 
njom. 

Kad se starica udaljila, Omer je zagalamio na onoga nestrpljivog: 

— Sram te bilo! Allaha mi, da je ona stajala ondje do noći, od nje 
bih se odvojio samo radi namaza, pa bih se vratio i dokraja saslušao 
šta mi ima reći. 

Onaj nestrpljivi se već bio pokajao, a Omer je dorekao: 

— Znaš li ti ko je ona?! To je žena čije je jadanje Allah čuo iznad 
sedam nebesa! Ona je Havla bint Sa'lebe i o njoj je Allah objavio ajete 
Svome poslaniku Muhammedu. 

Pa je veliki halifa, hafiz Kur'ana, izgovorio te ajete: 


90 Ova presuda veoma je bitna odrednica šerijatskog prava kad je riječ o Po- 
činjenome grijehu 


vAllah je čuo riječi one koja se s tobom o mužu svome raspravljala 


i Allahu se jadala — a Allah čuje vaš međusobni razgovor, jer Allah, 


uistinu, sve čuje i sve vidia.?! 


13/3 
PISMO MUKAVKISU 


p rimirje na Hudejbiji omogućilo je širenje islama u miru. Brzo se 
udvostručio broj muslimana u Arabiji. 

Bilo je vrijeme je da se Poruka prenese i drugim narodima. 

Muhammed se protivio ispoljavanju vanjskih obilježja koja su 
prenošena iz džahilijeta i oponašanju drugih. 

— Islam je u srcu — kazivao je. 

Rečeno mu je da je u prepisci između vladara uobičajeno da se 
sadržaj pisma ovjeri pečatom. Drukčije, pismo se ne bi smatralo zva- 
ničnim. Kao što je prihvatio da predstavnike drugih plemena i krajeva 
treba primati u prigodnoj odjeći, pa je dao da mu se nabavi ogrtač 
kakvog se ne bi posramio nijedan tadašnji zemaljski vladar, pristao je 
i da mu izrade srebreni prsten koji će koristiti kao pečat. Harfovi na 
prstenu bili su u tri reda. Kad se otisne, čita se: 

xMuhammed 

Resul 

Allahx,.?? 

Prvi put ovaj biljeg otisnut je na pismu koje je upućeno vladaru 
Misira. 

Muhammed je odabrao da Hatib bin Belta'prenese poruku. Puto- 
vao je do Iskenderije. Tu je saznao gdje je vladar Misira, pa se ukrcao 
na brod. Našao je Mukavkisa u gradiću na obali Bijeloga mora? i 
predao mu pismo: 

+U ime Allaha, Milostivog, Samilosnog! 

Od Muhammeda, sina Abdullahovog, Allahovog poslanika, Mu- 
kavkisu, vladaru Misira 


91 Kur'an: Mudžadele, 1-4 
92. Muhammed, Allahov poslanik 
93 Sredozemno more 

Spas onima koji slijede ispravnu uputu! Pozivam te u islam. Po- 
stani musliman, spasit ćeš se. Primi islam i Allah će ti dati dvostruku 
nagradu. Ako odbiješ, grijesi svih Egipćana bit će tvoji grijesi. 

"Sljedbenici Knjige, dođite da se okupimo oko jedne riječi i nama 
i vama zajedničke, da se nikome osim Allahu ne klanjamo, da nikoga 
ne smatramo Njemu ravnim i da, pored Allaha, jedni druge bogovima 
ne držimo! Pa ako oni ne pristanu, vi recite: Budite svjedoci da smo 
mi muslimani'a.?? 

Mukavkis je zatražio da mu Hatib govori o njihovoj vjeri i pro- 
tivnicima. j 

— Naša vjera je islam. U nju poziva Muhammed. Zestoko mu se 
suprotstavlja njegov najbliži rod, Kurejšije, a najveći neprijatelji su mu 
jevreji. Musaove radosne najave o Isaovom pojavljivanju su poput ra- 
dosnih Isaovih najava o Muhammedu. Naš poziv vama da prihvatite 
Kur'an je poput vašega pozivanja naroda Tore da prihvati Evanđelje. 
Svaki poslanik koji je došao ljudima dio je Muhammedovog ummeta 
i svi ga trebaju slijediti. I ti si među onima kojima je on poslan. On 
tebi ne poručuje da ne slijediš Mesijinu vjeru, nego ti naređuje da je 
slijediš. 

— Jeli tvoj prijatelj zaista poslanik? — upitao je Mukavkis. 

— On je Božiji poslanik. 

— Sazno sam o njemu, a ti mi objasni zašto, ako je Božiji poslanik, 
nije zazvao Božije prokletstvo protiv svoga naroda kad su ga istjerali 
iz njegove zemlje.?? To su učinili mnogi Božiji poslanici... 

— A Isa, Merjemin sin? — upitao je Hatib.— Zar ti ne svjedočiš da 
je on bio Božiji poslanik? Zašto on nije molio Boga protiv svoga na- 
roda kad su ga izdali i nagovarali druge da ga pogube? Isa nije zazvao 
Božije prokletstvo ni protiv onih koji su ga mučili. 

" Dobro govoriš. Ti si mudar čovjek koji dolazi od mudroga čo- 
vjeka. 

Mukavkis je zadržao Hatiba pet dana. Odnosio se prema njemu 
s uvažavanjem kakvo se iskazuje izaslanicima vladara. Otpremio ga je 
nazad s darovima i s pismom napisanim na arapskom jeziku: 

"U ime Allaha, Milostivog, Samilosnog! 

Muhammedu, sinu Abdullahovom, od Mukavkisa, vladara Misira 

Spas neka je tebi! 


94. Posljednji pasus u pismu Božijeg Poslanika predstavlja citat iz Kur'ana: Ali 
Imran, 64 


95. IzMekke 


Pročitao sam tvoje pismo i razumio šta si napisao i čemu pozivaš. 
Znam da posljednji poslanik treba doći i mislio sam da će se pojaviti u 
Siriji. Ukazao sam počasti tvom izaslaniku, a tebi šaljem dvije djevoj- 
ke. One su visokoga porijekla i uvažene u Misiru. Saljem ti skromne 
darove i bijelu mazgu. 

Spas neka je tebi!a 

Da bi se bez problema vratio Misirom, Mukavkis je uz Hatiba 
poslao svoje čuvare. 

Hatib je ispripovijedao Božijem Poslaniku o Mukavkisovoj ljuba- 
znosti, ali i da je izgledao zabrinuto. 

— Zabrinut je za svoje kraljevstvo. Upućen je u knjige i sad zna da 
se njegovo kraljevstvo primaklo kraju — kazao je Muhammed. 

— Istinu si rekao, Božiji Poslaniče. Kad se sa mnom opraštao, Mu- 
kavkis mi je rekao: + Vjera tvojeg prijatelja zavladat će svijetom! 

Muhammed je zadržao kao robinju jednu od djevojaka, Mariju, 
a Hasanu bin Sabitu dozvolio da se oženi njezinom sestrom Sirin."" 

Mukavkis je s Hatibom poslao i ljekara, da neko vrijeme bude u 
službi muslimanima. Božiji Poslanik ga je lijepo primio i lijepo ispra- 
tio riječima: 

— Vrati se svome narodu. Mi živimo drukčije i naša medicina je 
drukčija. Mi smo ummet koji ne jede dok ne ogladni, a kad jedemo, 
ne jedemo da prepunimo stomak. 

Među darovima iz Misira bilo je i dvadeset lanenih odijela, bijela 
mazga i stakleni pehar. Iz te čaše Božiji Poslanik običavao je piti vodu 
iz Zemzema. Prihvatio je bijelu mazgu i ona je postala popularna. I 
Muhammed je na njoj često jahao. " 

Među darovima je bilo i najboljega meda iz Binha'a na Nilu. Bilo 


je i mirisa, a njima se Muhammed posebno obradovao. 


96. Ime druge sestre ukazuje na tvrdnje da su obje potekle iz perzijsko-kopt- 
skog braka u vrijeme dok su Egiptom bili zavladali Perzijanci. Marijina sestra, 
naime, imala je perzijsko ime Širin. Tako da je dosta upitan uobičajeni naziv 
za Mariju da je Koptkinja. Kao što svjedoči Mukavkisovo pismo, xdjevojke su 
visokoga porijekla i uvažene u Misirux... Neki izvori navode da je Marija pri- 
mila islam i da se Muhammed i vjenčao s njom. Drugi smatraju da mu je ona 
ipak kao robinja rodila sina Ibrahima. Nesporno je da je njihov sin Ibrahim 
kratko živio i da je Muhammeda veoma potresla njegova smrt 


97. Bijela mazga Duldul bila je živa i u vrijeme vladavine petoga halife Muavije... 


Pamteći, Muavija je oslobodio poreza stanovnike sela Hafna, u predgrađu 
Ansina, provincija Esjut u Gornjem Misiru, odakle je bila Marija 

MUHAMMEDOVI IZASLANICI PRENIJELI SU PORUKU ISLAMA I IZVAN ARABIJE 


14/3 
PISMO HERAKLIJU 


ihje Kelbi odabran je da preda pismo namjesniku Busre,? a 
da ga on proslijedi caru Bizanta Herakliju. 

Heraklije je baš tih dana pješačio iz Kudsa u Hims. Bio se 
zavjetovao da će na taj način izraziti svoju zahvalnost na pobjedi nad 
Perzijancima. Tako je došlo do toga da se sa muslimanskim izaslani- 
kom susreo u Busri. Primio ga je uz dolične počasti. Car je pokazao 


pažnju pri čitanju pisma. 


98 U Palestini 


vU ime Allaha, Milostivog Samilosnog! 


Muhammed, Allahov poslanik, Herakliju, vladaru Ruma.?? Spas 
neka je onima koji slijede ispravnu uputu. Pozivam te u islam. Primi 
islam i spasit ćeš se, Allah će ti dati dvostruku nagradu. Ako odbiješ, 
preuzet ćeš i grijehe onih koji te slijede. 

'Sljedbenici Knjige, dođite da se okupimo oko jedne riječi i nama 
i vama zajedničke, da se nikome osim Allahu ne klanjamo, da nikoga 
Njemu ravnim ne smatramo i da, pored Allaha, jedni druge bogovima 
ne držimo! Pa, ako oni ne pristanu, vi recite: Budite svjedoci da smo 
mi muslimani",!% 

Kad je pročitao, Heraklije je kazao muslimanskom izaslaniku: 

— Znam daje tvoj prijatelj poslanik i da je on taj kojeg i mi čekamo, 
a našli smo ga u našim spisima. Da se ne bojim šta bi mi moji učinili, 
i ja bih ga slijedio — rekao je Heraklije i ispratio Dihju s počastima. 

Jednoga od sljedećih dana Heraklije se probudio nervozan. Za- 
gledao je u nebo. 

Obratio mu se njegov biskup: 

— Izgledaš zabrinuto... 

- Dia: 

— Zašto? 

— Sinoć mi je u snu pokazan onaj koji će me prevladati — odgovo- 
rio je Heraklije i naredio zapovjedniku straže: 

— Pretražite svu Siriju i dovedite mi nekog iz Arabije! 

Hudegjbijski sporazum omogućavao je Kurejšijama da njihovi tr- 
govački karavani prolaze pokraj Medine. Tako se Ebu Sufjan zatekao 
u Gazi. Obavješteni o prisustvu Arapa, u Gazi su se pojavili Herakli- 
jevi stražari. 

— Odakle ste? 

— Iz Mekke u Arabiji. 

Rekli su Arapima da ih vode lično caru i da će ih pitati o Božijem 
Poslaniku. 

Heraklije je upitao grupu Arapa koji su mu dovedeni: 

— Ko je s njim rodbinski najbliži? 

—Ja— javio se Ebu Sufjan. I 

Heraklije je pokazao da pred njega dovedu Ebu Sufjana. Posadili 
su ga ispred cara. 

— U kakvim si odnosima sa njim? 

99. Rim, u ovome primjeru Istočno rimsko carstvo, Bizant 
100. Kur'an: Ali Imran, 64 

— Nismo u prijateljskim odnosima. 

Car je naredio da se njegovi saputnici smjeste iza Ebu Sufjana i 
zaprijetio im: 

— Slušajte šta govori. Bude li lagao, ispravite ga! — pa je Heraklije 
postavio pitanje:— Kakvoga je porijekla? 

— Porijeklom je među najboljim Arapima. 

— Bog i bira takve za poslanike. On bira poslanike jedino između 
najboljih u narodu — kaza Heraklije, pa upita: — Govori li još ko u 
njegovoj familiji isto šta i on govori? 

— Samo on. 

— Je li on bio vaš poglavar i jeste li ga svrgnuli, pa govori zato da bi 
povratio oduzeti položaj? 

— Ne. Poglavari su bili njegov pradjed i djed. Otac mu nije bio 
poglavar, a nije ni on. 

— Vole li ga njegovi sljedbenici i poštuju li ga ili ga se odriču i 
napuštaju? 

— Oni ga vole, a rijetko ga napusti ko pristane uz njeg. 

— Takva je slast vjere. Ona teško uđe u srce, a teško ga i napusti... 
Ratujete li protiv njega? 

— Ratovali smo. 

— Kako se odvijao rat između vas i njega? 

— Promjenjivo. Nekad bismo mi pobijedili, a nekad pobijedi on. 

— Tako se i odvijaju ratovi sa Božijim poslanicima, a na kraju oni 
prevladaju — kazao je Heraklije i upitao: — Je li sklon izdaji? 

— Nije izdajnik. Pridržava se dogovorenog. 

— Sta vam naređuje? 

Ebu Sufjan je odšutio, a Heraklije strogo ponovio pitanje. 

Ebu Sufjan nije imao kud: 

— Da obožavamo jedino jednoga Boga i da Mu ništa ne smatramo 
ravnim, a zabranjuje nam da obožavamo idole. Govori da se svakod- 
nevno treba obavljati pet molitvi, da se daje milostinja i da se ljudi 
okane poroka. 

— Ako govoriš istinu, njegova vjera će zavladati zemljom ispod 
mojih stopala. Znao sam da će se pojaviti, ali nisam znao da će biti iz 
Arabije. Kad bih bio na vašem mjestu, bila bi mi čast da mu perem 
noge. 

Potom je Heraklije otpustio Kurejšije: 

— Idite i slobodno obavljajte svoje poslove u mojoj zemlji. 

im su odmakli, Ebu Sufjan je kazao svojima: 


— Sve s Muhammedom postaje više nego ozbiljno. Carevi, Asfa- 
rovi potomci Rimljani, počeli su se bojati da će im on preoteti kra- 
ljevstvo. 

_ Heraklije je tih dana napustio Siriju i, na svome putovanju u 
Hims, krenuo u Konstantinopolj. Uzjahao je na mazgu, osvrnuo se i 
dugo zadržao pogled. Kazao je: 

— Mir neka je tebi, zemljo sirijska. Najavljujem ti rastanak. 


15/3 
SMUTNJA 


pp su se neka beduinska plemena ponašala osio- 
no, pa su poduzimani pohodi protiv njih. Pri povratku s poho- 
da na pobunjeno pleme Mustalik, kraj bunara Murejsi izbila 
je čarka između Omerovoga sluge i Sinana bin Vebre iz Medine. 
Cuo ih je Abdullah bin Ubejj bin Selul i zametnuo opaku smutnju. 
Sipao je otrov: 

— Primili smo ih u svoje kuće i dali im imetke, a njihove sluge bi 
nas još i tukle! |; 

— Sad nas šamaraju. Kad ojačaju, muhadžiri će i nas, kao šta su i 
jevreje, protjerati iz Medine! 

To je unijelo nemir. Javilo se negodovanje. Galama je prerasla u 
svađu. Prijetio je razdor među muslimana koji su se s pohoda vraćali 
u Medinu. 

Prepirke su došle do ušiju Božijeg Poslanika. Mladić Zejd bin Er- 
kam kazao mu je sve kako je bilo. Muhammed je pozvao Abdullaha 
bin Ubejj bin Selula. Licemjer nije ni trepnuo okom, a zakleo se da on 
nikoga nije ljagao. 

o je još više pojačalo napetost između ensarija i muhadžira. 
Dugo su odsustvovali od kuća. Putovali su po velikoj vrelini. Samo 
Je još neko trebao kresnuti neodmjerenu riječ, pa da napetost bukne. 
Vrile su strasti... 

Došlo je dotle da su tek ajeti donijeli primirje. Bilo je potvrđeno 
da Zejd nije slagao. !"! 

Omer je zatražio odobrenje: 


101. sDavam to poukom učinimo i da to od zaborava sačuva uho koje pamtix 
(Kur'an: Hakka, 12) 

— Allahov Poslaniče, dozvoli mi da ubijem smutljivca Abdullaha 
bin Ubeja bin Selula! 

— Omere, ne mogu dozvoliti da ubiješ ashaba! 

Nastavljen je povratak u Medinu. Približavala se noć, pa je odlu- 
čeno da se ne konači u putu. Medina više nije bila ni daleko, živci su 
bili napeti i ocijenjeno je da treba nastaviti putovanje. Odobren je tek 
predah da bi bilo podijeljeno sljedovanje hrane i da se prezalogaji, pa 
da se što prije krene i mogne što ranije stići svojim kućama. 

Božiji Poslanik je i na ovaj pohod vodio jednu od svojih žena. S 
njim je tada bila Aiša. Bila je u nosiljki na devi pri čelu povorke. Radi 
predaha i objedovanja, s deve je spuštena njezina nosiljka. Ona se, radi 
svoje potrebe, malo udaljila od odmorišta. Zabavljeni jelom, nosači to 
nisu primijetili. Hvatao se sumrak kad je izdana naredba za pokret. 
Aišina nosiljka podignuta je na devu. Aiša je bila krhke građe. Pri 
podizanju teške nosiljke nije se osjetilo da ona nije unutra. Bilo bi 
nepojmljivo da su provjeravali zavirivanjem iza zavjese. 

Kad se Aiša vratila, nigdje nije bilo nikog. Vojska je zamaknula u 
noć. Samo mrak. Ni tragova, ni glasova... Jedino se mogla uzdati da će 
poslati po nju ako primijete da je nejma. Drugo šta joj je bilo preostalo 
bilo je da se ne miče s mjesta na kome su nakratko taborovali. Tako je, 
u strahu, i zaspala na pijesku. 

Naišao je Safvan bin Mu'attal. Njegovo je bilo da ide na kraju 
kolone i da iza vojske sakuplja i tovari na devu šta se zaboravi pri 
pokretu. I kad nije hitnja, uvijek se nešta zaboravi. 

U mraku se nešta bjelasalo. Safvan je prišao. Bilo je žensko tijelo. 
Njemu je maralo biti jasno da je na pohodu jedino mogla biti neka od 
žena Božijeg Poslanika i da se nekako dogodilo da je izostala. Zato je 
dozivao je ženu koja je spavala. Kad je dozvao i od nje čuo ko je ona, 
ustupio joj je svoju devu i dopratio je do Medine. 

Abdullah bin Ubejj bin Selul saznao je kako se Aiša vratila. Pro- 
nosio je Medinom da je Muhammedova žena sa drugim provela noć 
sve do jutra. 

Podmetnuta smutnja izbezumila je mnoge. Nastala je pomutnja 
kakva se nije pamtila. Svi su donosili sudove. Presuđivali. 

Bilo je i traženja da Aiša bude kamenovana. 

Alija je predlagao Muhammedu da se razvede od nje. 

I Božiji Poslanik bio je zbunjen. Ali, nije dopustio da se prelama 
preko koljena. Odlučio je da je najbolje da Aiša na neko vrijeme pređe 
svojim roditeljima. Uokolo je vladala velika napetost, a i roditelji su je 


grubo primili. Njezin otac Ebu Bekr bio je izbezumljen. Galamio je. 
Ni majka joj nije bila blagonaklona. Aišu, pak, niko ništa nije ni pitao. 

Potrajala je izbezumljenost. 

Tek su Božije riječi u objavi o tome odagnale sumnju i dokazale 
Aišinu nedužnost. Allahov Poslanik je s mimbera obznanio ajete koji 
su mu objavljeni. Na to je u Džamiji na noge skočio Usejd bin Hudjar, 
vođa plemena Evs. Zahtijevao je da sabljom sasiječe Abdullaha bin 
Ubejja bin Selula... 

Nervi su bili prenapeti. Na noge je skočio i Sad bin Ubade, vođa 
plemena Hazredž. On je uzeo u zaštitu Abdullaha bin Ubejja bin 
Selula. 

Buknula je stara međuplemenska netrpeljivost. Zametnula se ka- 
vga među ensarijama. Primirio ih je prijekor Božijeg Poslanika. Onda 
se javio sin Abdullaha bin Ubejja bin Selula. Imao je isto ime kao i 
otac, a sin je bio plemenit i omiljen. Pred svima u Džamiji obznanio je 
da su mu preči Božiji Poslanik i Objavom potvrđena istina. Zahtije- 
vao je da mu se dopusti da lično ubije svog oca! Tada je vođa Hazred- 
ža uvidio da je prenaglio štiteći kralja licemjera... Jedva su spriječili 
mlađeg Abdullaha da se ne dogodi oceubistvo u glavnoj medinskoj 
džamiji. Opet je Muhammed — kojem je u svemu tome bilo najteže 
— sve primirio. 

Kakakv je i bio, Abdullah bin Ubejj bin Selul tih dana pokušavao 
je nešta svoje pametovati i dodvoravati se svima. Više ga nisu željeli ni 
slušati. Ili bi ga, s prezirom, sami kažnjavali ili s gađenjem zaobilazili. 

Božiji Poslanik sreo je Omera. Pitao ga je: 

— Kakvo nam je stanje sa Abdullahom? 

— Allahov Poslaniče, ti si bio u pravu, a ja nisam. Da sam ga onda 
ubio, mnogi bi se pubunili. A da im ja sada reknem da ga ubiju, jedva 
bi to dočekali! 


16/3 
TROVANJE 


akom primirja sa Kurejšijama na Hudejbiji, centar urote pro- 

tiv muslimana prenio se iz Mekke u Hajber. Zametnuta klica 

velike zavjere plemena Nadir nije okončana ni iscrpljujućom 
opsadom Medine. 

Rovarili su, otpremali svoje uhode i huškače, podstrekivali prepa- 
de, smišljane su nove urote i kovani planovi o ubistvu Božijeg Posla- 
nika, 2 

Bila je neminovna bitka za Hajber... 

Najzad poraženi i u svom novom uporištu, jevreji su izmolili Mu- 
hammeda da ih ne protjera. Obavezali su se na plaćanje poreza. Od- 
mazda je izostala. Da bi se zahvalili, poraženi su, u znak mira, pozvali 
muslimane na gozbu. 

Sve se gradeći najdobronamjernije, Zejneba bint Haris raspitivala 
se ša Muhammed najviše voli jesti. Rečeno joj je da to desna ovčija 

lećka. 
j U Hajber su u međuvremenu pristigli predstavnici sela Fedak. 
Ponudili su polovinu svojih posjeda muslimanima, a da im se, kao i 
njihovim sunarodnicima iz plemena Nadir, omogući da ostanu. Pri- 
hvaćeno je. 

Slično je bilo i s Vadi'l-Kurrom. Predao se i grad Tejma. I Tejmani 
su ponudili nagodbu. Muhammed je pristao na mirno rješenje. Halid 
bin Seid ispisao je ukaz jevrejima iz Tejma: 

sxO vo je garancija Božijeg poslanika Muhammeda narodu Adija 
da imaju zaštitu i da plaćaju porez. Neće biti neprijateljstva, a ni iselja- 
vanja. Noć je za odmor, a dan je za rade. 

U tom je iznesena ispečena ovca na sofru za kojom je sjedio Mu- 
hammed. Zejneba bint Haris je pred Božijeg Poslanika stavila desnu 
plećku. 

Kako je zagrizao, osjetio je gorčinu i, ne časeći, ispljunuo zalogaj. 

— Meso je zatrovano! — kazao je. 

Bišr bin el-Berra bin Ma'rur sjedio je uz Muhammeda. On je već 
bio progutao zalogaj. Otrovan, umro je.'3 


102. Poslije zauzimanja Mekke, lično je Muhammed predvodio vojsku na Haj- 
Pei a Abdullah bin Ubejj bin Selul otpremio je glasnika s upozorenjem Na- 
irima 
103. Božiji Poslanik je do kraja života osjećao posljedice ovoga trovanja i na to 
više puta ukazivao | 


17/3 
U SJENI PALMINOG DRVETA 


amo još beduini nisu pristajali da se u Arabiji učvrsti mir. Oni, 

nekadašnji saveznici s Kurejšijama i jevrejima, pokazali su se 

opasnijim i od jednih i od drugih. Vršljali su i harali pustinjom. 
Iznebuha su napadali muslimane ili mučki presretali manje vojne 
grupe. Pljačkali su i ubijali ili ostavljali surove tragove na preživje- 
lima... Kako su se pojavljivali, tako su i nestajali u prašini koja se 
podizala iza njihovih deva. Ubrzo bi postali samo tačka u daljini, na 
mjestu gdje se spajaju i razdvajaju pustinja i nebo. 

Zaogrnuti vrelim nebom i mrklim mrakom, srasli s pijeskom i ka- 
menom, sinovi pustinje nisu imali stalnija staništa. Nije ih se moglo 
uhvatiti ni za glavu, ni za rep, a kamoli ih podvesti pod pravila reda. 

S njima se nakraj moglo samo onime čemu su oni najvičniji, pre- 
padima. Božiji Poslanik je odlučio uzvratiti im na njihov način. Oda- 
šiljao je izvidnike ne bi li im ušli u trag. Cim mu je dojavljeno gdje 
se okupljaju plemena S'alebeta i Muharib iz Gafatana, ne čekajući, 
pokrenuo je vojsku. Lično se stavio na čelo. Beduine treba zaskočiti, 
zateći ih nespremne. 

Kako je ko zatečen, bez ikakve pripreme, krenulo je nekoliko sto- 
tina ashaba. Onako kako su im nalagale okolnosti, na šestericu je bila 
jedna deva. Jahali su na smjenu, a svi više pješačili. Put je bio dug, 
naporan, pohod ubrzan. Svima su tabani bili izranjavani. Otpadali su 
im nokti. Stopala su umotavali krpama, a nisu odustajali.'%" 

Na dva dana hoda od Medine, u Nahli, muslimani su iznenadili 
grupu Muhariba. Beduini nisu imali kud. Predali su se. Božiji Posla- 
nik i nije namjeravao prolivati krv. Htio ih je upozoriti, dati im na 
znanje da im se može stati u kraj. Tako su se i razišli, u miru. Beduini, 
svojim putem, a muslimani će u Medinu. 

Bilo je vrijeme namazu i muslimani su zastali u blizini Nahle. Bilo 
je trista ashaba i malo hladovine. Zato su klanjali u dvije grupe. I prvoj 
i drugoj grupi imamio je Božiji Poslanik. To im je svima bilo poseb- 
no drago. Samo, čudili su se zašto je oba puta klanjao i nafilu protiv 
straha. 

Nisu se odmarali i nastavili su s povratkom. Kad se bude ukazala 
prilika, u putu će se odmoriti. Tako su naišli na podosta drveća. Flilad 
je ta pogodnost priželjkivanog odmora. Božijem Poslaniku prepusti- 


104 Ovaj pohod je i nazvan Zaturrikai (zavoji) 

li su izdvojeno palmino stablo s najvećom krošnjom. Ashabi SU se 
rasporedili ispod ostalih palmi. Muhammed se raskomotio, otpasao 
sablju, okačio je na povijenu granu, pa prilegao. | 

Ubrzo su svi pozaspali. Na to je i čekao beduin Gavres bin Haris. 
Pratio ih je. Prišuljao se Božijem Poslaniku. Skinuo je njegovu sablju 
s grane. Bocnuo ga njome: 

— Bojiš li me se? — upitao je beduin nad njim. 

— Ne bojim — odgovorio je iz sna prenuti Božiji Poslanik. 

Beduin je bio taj koji je iznenađen. Nastojao se pribrati. Hrabrio 
se. Kazao je osorno: 

— Sad te niko ne spasi od mene i tvoje sablje! 

Muhammed je bio pribran. Odgovorio je: 

— Allah sve može! 

Nadmoćnost smirenih odgovora razbjesnila je Gavresa. Zacere- 
kao se što je mogao glasnije. To je probudilo ashabe. Beduin je to i 
htio. Zar propustiti priliku da njegovi vide šta će im biti s vođom? On 
će, čim zamahne sabljom, već u sljedećem trenu zaskočiti na svoju tr- 

kaću devu. Bit će daleko dok se pribere i najrazboritiji musliman. Ako 
takvoga bude pred prizorom njihovog ubijenog vođe. 

Bunovni ashabi ugledali su ubicu sa sabljom nadnesenom nad Bo- 
žijim Poslanikom. 

Da bude sigurniji u britkost udarca, beduin je dobro zamahnuo. 
Zamahnuo je snažno. Tupom stranom sablje udario je u vitku, žilavu 
palminu granu. Sablja se odbila i ispala mu... Ashabi su ugledali sablju 
Božijeg Poslanika u desnoj ruci njezinoga pravog vlasnika. 

Božiji Poslanik je poskočio na noge sa sabljom u ruci. Gavres je 
hitro pričučnuo i rukama pokrio glavu. 

Sad je Božiji Poslanik postavljao pitanje: 

— Ko će te zaštiti od mene? 

— Budi milostiv prema meni... — cvilio je beduin. 

— Hoćeš li posvjedočiti da nejma drugog Boga osim Allaha, a da 
sam ja Njegov poslanik? 

je Sta imam svjedočiti kad sam se osvjedočio?! — kazao je beduin.— 
Ali, nemoj mene u islam. Ne smijem od svojih. Mogu ti posvjedočiti 
da više neću ni pomisliti da te ubijem, niti ću i na koji način biti s 
onima koji bi te napadali. 

Dotad su se ashabi već natiskali uokolo njih. Bili su srditi. Dvo- 
struko gnjevni. I na beduina, a više na sebe. Kako su sebi ovo mogli 
dopustiti? I da su baš svi pozaspali? 

Više ih je bijesno mrmljalo. Drugi su vikali na Omerov način: 


— Božije Poslaniče, dopusti da ga sasječemo! 

Božiji Poslanik ih je primirio pokretom sablje. 

— Ako ne dozvoljavaš da ga ubijemo, zarobljenika treba svezati 
devi za rep i devu natjerati u strku! 

Bilo je još prijedloga. 

Božiji Poslanik kazao je Gavresu bin Harisu: 

— Slobodan si. Vrati se svojima. 

Kad se beduin vratio svojima, dočekan je pitanjem: 

— Ubi li najgorega čovjeka? 

Odgovorio im je: 

— Dolazim vam od najboljega čovjeka! 


18/3 
KISRA 
\ bdullah bin Huzejfe Sehmi putovao je više puta u Perziju. Do- 


bro je poznavao tu zemlju. On je ponio pismo u Medjen.!'% 
+U ime Allaha, Milostivog, Samilosnog! 
Muhammed, Allahov poslanik, Kisri Pervizu, sinu Hurmuzovom, 
vladaru Perzije ze | 
Neka je mir onima koji slijede istinitu uputu, vjeruju u Allaha i 

Njegovoga Poslanika, svjedoče da nejma Boga osim Allaha, Koji je 

Jedan, Jedini, i koji svjedoče da je Muhammed Njegov rob i poslanik! 

Pozivam te Allahovim pozivom, jer sam ja Allahov poslanik ČO- 
vječanstvu da bih dostavio opomenu onima koji su razumni i da ne- 
vjernike stigne kazna. Primi islam i spasi se. Ako odbiješ, snosit ćeš sve 
grijehe Medžusijac.'% I ZUM F | 

Poslije je Abdullah bin Huzejfe Sehmi kazivao Božijem Poslani- 
ku: 

— Kad sam predao pismo, Kisra naredi da mu ga pročitaju. Čim su 
mu pročitali početak, skočio je s prijestola, zgrabio pismo i pocijepao 
ga. Goropadni Kisra je vikao: On je moj rob, a usudio se staviti svoje 
ime ispred moga! Kako se usudio pisati ovakve riječi?! 

Muhammed se nije razbijesnio. Izrekao je dovu: 
— Pocijepao Allah njegovo kraljevstvo! 


105. Ktesifon— 
106. Perzijanci 

Kad se kao pribrao, jednako oholi Kisra naložio je svom pisaru da 
napiše pismo Bazanu, perzijskome namjesniku u Jemenu. S namje- 
rom da zavladaju čitavim svijetom, iz Jemena su Perzijanci protjerali 
Abesince i tu uspostavili svoju upravu. 

Kisra je naredio namjesniku Jemena: 

s Pošalji dvojicu sposobnih i snažnih po toga čovjeka u Hidžaz. 
Neka mi ga dovedu!e 

Toliko. Ni imena. Ali, Bazan je, i bez pojašnjenja, dobro znao o 
kome je riječ. Jemen je u Arabiji. Bazan nije bio od jučer. Znao je 
dobro ko je taj čovjek iz Hidžaza. I gdje ga se može naći. I da nejma 
nikakve koristi od slanja dvojice sposobnih i snažnihe. Ali, najlakše 
mu je ispuniti to kako mu je naređeno. 

Dobro je odmjerio koju će dvojicu poslati. Odabrao ih je po nji- 
hovom umijeću, a nije ih birao po snazi. Jedan je bio vičan slikanju, a 
drugi vračanju. Jedan će zapamtiti kako Muhammed izgleda i poslije 
ga naslikati. Drugi će moći odvagnuti ima li u Muhammedovome 
ponašanju vradžbine i da, ako to znadne, mogne proreći Muhamme- 
dovu sudbinu. Prenio im je šahin-šahovo naređenje. I predao im pi- 
smo koje oni trebaju uručiti Muhammedu. Namjesnik Bazan nije 
pisao svoje pismo. Poslao je Kisrino. 

Na proputovanju, u Taifu, Karkara i Babavejh, dvojica izaslanika, 
sreli su nekog od Kurejšija. Objasnili su mu ko su oni i raspitali se gdje 
će naći Muhammeda. Obradovani izaslanicima, u Taifu su ih primili 
s počastima. 

— Kralj svih kraljeva pozabavio se Muhammedom i obračunat će 
se s njim! 

— Gdje ćemo ga naći? 

— U Medini. Tamo ga svi znaju. 

Primljeni su Džamiju u Medini i predali pismo. Božijem Po- 
slaniku upušten je samo jedan. Taj se zvao Babevejh. Nije jasno je li 
Babevejh bio slikar ili je bio vrač. Na Muhammedovo traženje, straža 
se povukla i ostavljen je nasamo s Jemencem. 

Babevejh je pristupio i kazao: 

— Šahin-šah, kralj svih kraljeva Kisra, poslao je pismo kralju Ba- 
danu da te sprovedemo u Jemen. Ako pođeš sa nama, kralj Badan će 
napisati pismo kralju svih kraljeva i zamoliti da ti ne bude nauđeno. 
Ako odbiješ, Kisra će uništiti tebe i tvoj narod, razoriti tvoju zemlju! 

107 Pokrajina u Arabiji, s Mekkom kao sjedištem 


Kad je Babevejh završio šta je imao, Muhammed mu je mirno 
kazao da dođe i sutradan. 

Babevejh je došao. Muhammed ga je primio. Kazao mu je: 

— Sad je kasno da odgovorim vladaru Perzije. Prošle noći je moj 
Gospodar uništio tvoga gospodara rukom njegovoga sina Sirvaha. 

Babevejh se uplašio: 

— Znaš li šta govoriš?! Zar misliš da to smijemo reći kralju Bada- 
nu?! 

— Reci ovo šta sam rekao. I reci da će islam i njegova moć dospjeti 
gdje je god i Kisra dospio. I još dalje... 

Muhammed je govorio blago, bez srdžbe: 

— I reci mu da ću ga, ako postane musliman, ostaviti kao vladara 
njegovoga naroda u Jemenu. 

Dvojica izaslanika sve su bilježili u dnevnik. Vodili su ga po datu- 
mima. Tako su ama baš svaku riječ prenijeli kralju Badanu. 

— Jesu li ga čuvali njegovi ljudi dok je razgovarao s tobom? — pitao 
ih je kralj Badan. 

Babevejh je odgovorio: 

— Nisu. U toj džamiji bili smo samo on i ja. 

— Ja mislim da je on to kako se predstavlja. Takvo ponašanje i ta- 
kve riječi u takvoj prilici ne izgovaraju kraljevi. Priliče samo Božijem 
poslaniku. 

Badan je svoje izaslanike pogledao ispod oka. Strogo im je rekao: 

— Vas dvojica ste odsad pod mojom prismotrom. Sutite o tome šta 
vam je čovjek iz Hidžaza rekao o Kisri. Ako je kako jest, istina će se 
pokazati. 

Babevejh je uočio blagonaklonost kralja Badana. Zato mu je rekao 
i ono što nije zapisano u njihovome dnevniku: 

— Nikad nisam razgovarao s nekim ko je na mene ostavio toliki 
osjećaj poštovanja i smirenosti. 

Ubrzo je Badanu u Jemen došao glasnik iz Perzije s povjerljivim 
pismom Kisrinoga sina Sirvaha: 

vUbio sam Kisru, Ubio sam ga da bih osvetio perzijski narod. Ki- 
sra je pobio mnogo plemenitih sinova Perzije i druge koji su branili 
svoju zemlju. Kad ti stigne ovo moje pismo, traži da ti se oni koji su 
tebi potčinjeni zakunu na vjernost meni kao šahin-šahu. Zatim ćeš 
otići u Hidžaz onome čovjeku o kojem ti je Kisra pisao. Prije toga će ti 
stići moja podrobna uputstva šta ćeš i kako ćeš. A tvoje je da se lijepo 
odnosiš prema njemu i nemoj da bi ga ičim povrijedioe, 


164 


Datum u dnevniku između prvog i drugog Babavejhinog susreta 
s Muhammedom poklapao se s vremenom koje je novi kralj kraljeva 
Širvah naveo kao noć oceubistva. 

Ne zna se je li perzijski namjesnik Badan tražio od potčinjenih da 
se zakunu na vjernost Sirvahu. Zna se da je Badan primio islam i da 
su Jemenci prihvatili islam, a da je Muhammed postavio Badana za 
muslimanskog namjesnika u Jemenu. 

Samo je nagađano o tome jesu li i kako su Karkara ili Babavejh 
naslikali ili nisu naslikali Muhammeda. I o tome je li i kako je jedan 
od njih, onaj koji je bio vrač, prorekao ili nije prorekao njegovu sud- 
binu. 


19/3 
MUITA 


B ožiji Poslanik slao je glasnike i arapskim poglavarima u obla- 
stima na sjeveru koje su tada bile pod kršćanskom upravom ili 
su bili i prihvatili kršćanstvo. Haris bin Umejr Ezdi ponio je 
pismo kralju Busre. Na samome prijelazu u Šam, u selu Muta, izasla- 
nika je zarobio Serahbil bin Amr Gassani, rimski namjesnik u Belki. 
Musliman je potvoren za pobunu. 

— Nigdje nisam vidio znakove pobune. Mirno je. 

— Drzak si. I to je pobuna! Pobunu zaziva pismo koje nosiš! 

Presuda je bila brza: javno pogubljenje. 

Božiji Poslanik bio je veoma pogođen. 

Ubistvo izaslanika smatralo se zločinom na koji se uzvraća objav- 
ljivanjem rata. 

Muhammed okuplja tri hiljade vojnika. Lično ispraća vojsku. Za- 
povijeda im: 

— Idete u borbu s neprijateljem koji nam je nanio sramotu i uvre- 
du. Poštedite narod koji ne sudjeluje u ratu. Ne dirajte žene, djecu i 
starce. Nemojte sebi dopustiti da budete optuženi radi njih. Ne smi- 
jete napasti nikoga ko je bez oružja. Ne pljačkajte. Ne dirajte crkve i 
samostane, niti one koji se u njih povuku. Ne uništavajte žetvu, voćke 
i druga stabla, niti išta šta je zeleno. Ne napadajte na kuće ukoliko u 
njima nisu naoružani neprijatelji, i ne rušite kuće. 

Bajrak je predao svom oslobođenom robu Zejdu bin Harisu. Ka- 
Zao je: 


— Ako pogine Zejd, zamijenit će ga Džafer bin Ebi Talib. Ako on 
pogine, vođstvo preuzima Abdullah bin Revvaha. 

Muslimanska vojska je tek nadomak Mute doznala da ih čeka 
ogromna vojska: stotinu hiljada kršćana i još toliko njihovih podjar- 
mljenih Arapa mušrika! 

Jesu li muslimani pred polazak bili pogrešno obaviješteni o broj- 
nom stanju bizantske vojske? 

Jesu li njihovi neprijatelji saznali sa koliko vojnika će muslimani 
krenuti, pa su se u međuvremenu preustrojili da bi potukli muslima- 
ne? 

Ili je, s obzirom na ogromnu vojsku, pomno pripremana jevrej- 
sko-kršćansko-kurejšijska zavjera da bi se zatro islam, a zarobljavanje 
izaslanika Harisa bilo povod da se izazove sukob s muslimanima? 

Ujedinjene su vojske onih koji dotad nisu mogli zajedno. Pod- 
strekivači su bili vjerske vođe tih grupacija. Svećenici su dobro znali 
da, kad se pojavi posljednji Božiji poslanik, moraju slijediti njegovo 
učenje. Time bi izgubili svoje povlastice. Njihova lična pohlepa izdigla 
ih je iznad Božijeg određenja. 

Omjer vojski je takav da muslimani nisu imali nikakve izglede. 

Možda da pokušaju dobiti na vremenu, pa poslati glasnika u Me- 
dinu po uputstva kako će postupiti ili da bi im bilo poslano pojačanje? 
Ili da se nekako izmigolje iz bitke? Prevladao je ponos da se ne čeka 
i ne odustane. 

Probni okršaj vođen je kod Vadi'l-Kurra. 

Nadvladala je muslimanska srčanost. Protivnici su se dali u bijeg. 

Uslijedila je bitka na Muti. 

Poginuo je Zejd. 

Bajrak je preuzeo Džafer. 

Poginuo je Džafer. 

Bajrak je preuzeo Abdullah. 

Poginuo je Abdullah. 

Nije rečeno ko će četvrti preuzeti bajrak islama. 

Nije bilo druge — preuzeo ga je Halid bin Velid. Prvi put otkako 
je musliman, on je preuzeo komandu. Držeći bajrak u jednoj ruci, u 
drugoj je polomio devet sablji. Preostala mu je bila samo još jedna, 
jemenska sablja. !% 


108. 7 Tada, u tom času, Halida bin Velida, daleko odatle, u Medini, Božiji Poslanik 
nazvao je Božijom sabljom 

BIZANTINCI NISU ZNALI DA SU SE MUSLIMANI POVUKLI 


Nije prekidao borbu. Prerasporedio je vojsku. Razvio je vojnike na 
krila i krenuli su u proboje. Ponavljali su probijanja kroz suparničku 
vojsku, pa se vraćali po drugom krilu, a muslimani s drugoga krila, 
probivši se kroz neprijateljsku vojsku, udarili su s leđa i prolazili kroz 
samo središte suparnika. Pri tome su vodili žestoke okršaje i ubijen je 
i čuveni bizantski plaćenik Malik Belevvi. 

Sve je bilo uskomešano. 


Metež. Uzvici. Bugija prašine. Njištanje konja i frktanje deva. 


Uzvitlani pijesak ispunjavao je grla i zasjepljivao vidik. Zveket oklopa 
i sablji. Larma. Krkljanac. Neviđeni prizori. 

Najednom, sve je utihnulo. Kad se prašina slegla, ukazalo se pra- 
zno poprište bitke. 

Halid je izvukao vojsku. Nije imao novih gubitaka. Muslimani su 
se čak domogli i velikoga plijena. 

Istovremeno se povukla i saveznička vojska. 

Niti je za muslimanima krenula potjera, niti su se oni vratili da bi 
krenuli u potjeru. Nije se znalo koji nisu bježali. Ili su bježali i ovi i 
oni... 

Bizantinci su bili prestrašeni srčanošću i oduševljenjem vojske ka- 
kvu dotad nisu sreli, niti su mislili da takve može biti. Kad se uskome- 
šalo i Halid činio proboje, mislili su da muslimanima pristižu pojača- 
nja i da ih sada ima i više nego njih. , 

Pobjednike s Mute u Medini su dočekali pogrdama: 

— Kukavice! 

— Pobjegli ste iz borbe na Allahovom putu! 

— Zašto niste izginuli kao šehidi! 

— Sve vas treba kamenovati! - 

Poslije najneravnopravnije moguće bitke, zbivala se još veća ne- 
pravda. 

Čuo je galamu i pojavio se Božiji Poslanik. Zamuknula je ozloje- 
đena masa. Muhammed je stao pred vojsku s Mute. 

— Vi ste moja skupina! — kazao im je. 

Vojnici su uzvikivali tekbire i plakali. 

Narod, ko narod, šutio je. Božiji Poslanik im se obratio: 

— Ja sam njihova skupina!!? Vi ne znate ono šta ja znam. Velidov 
sin Halid je Božija sablja! 


109 Božiji Poslanik, obavještavan vahjom o događanjima na Muti, osokolio je 
ratnike i njihovoga vojskovođu po povratku u Medinu. Pred svima je učio 
ajete objavljene povodom Bitke na Bedru: xOnaj ko im tada okrene leđa - 
osim onoga ko se povuče s namjerom da se ponovo bori ili drugoj skupini 
pristupi — vratit će se natovaren Allahovom srdžbom... (Kur'an: Enfal, 16) 

NA PRILAZIMA MEKKI UPALJENE SU MNOGOBROJNE VATRE 


1/4 
POHOD NA MEKKU 


mr bin Salem iz plemena Huza u neko doba noći bahnuo je 
A: Džamiju u Medini. Zatekao je budnoga Božijeg Poslanika. 

Usplahiren, rekao je da je pleme Bekr na spavanju napalo na 
Huze. Počinili su pokolj. S napadačima su bile i Kurejšije. 

Huze su bili saveznici muslimana. Pogažen je Sporazum na Hu- 
dejbiji. 

Božiji Poslanik odlučuje: Mekka! 

Odmah su upućeni glasnici plemenima. Zapovijeđeno je hitno 
okupljanje vojske. 

Sa svanućem je u Medinu dojahao Ebu Sufjan. Nije znao da ga 
je pretekla vijest o plemenu Huza i stigao je da bio pokušao izgladiti 
događaj s Huzama. Niko ga nije ni pogledao. Ebu Sufjan je otišao 
svojoj kćerki. Ona, Ummu Habiba, Muhammedova žena, odbila je i 

progovoriti s ocem. S kim god je pokušao razgovarati, niko nije pri- 
hvatio. Tako se ponio i Muhammed. u = 

Ebu Sufjan se vratio u Mekku. Tamo se naglas iščuđavao da još 
nije vidio da je neko toliko pokoran vođi. 


Okupljeno je deset hiljada muslimana. Muhadžiri su jedva doče- 
kali pokret ka Mekki. Slijedile su ih ensarije. S njima i vojske drugih 
muslimanskih plemena. | 

Božiji Poslanik je uzjahao na čelu vojske. Vojskovođa je naredio 
što brže kretanje. Kurejšije trebaju biti zatečeni. Nastojati izbjeći veliki 
sukob, a ućiu Mekku. 

Ashab Hatib bin Ebi Belte'a potkradom je poslao poruku Kurej- 
šijama da će muslimani napasti Mekku. Obavješten vahjom, Božiji 
Poslanik odmah je otposlao Aliju. Opisao mu je ženu kod koje je 
pismo i kazao Aliji gdje će presresti tu ženu. Da će ona to Zanijekati. 
A da je tajno pismo Mekancima upleteno u njezinu kosu. 

Sve je bilo tako. 

Kad mu je pokazano pismo koje je donio Alija, Hatib bin Ebi 
Beltee se uspomagao: 

— Allahov Poslaniče, nisam se odmetnuo od islama... Moja djeca, 
sav moj rod, svi moji su među Kurejšijama. Tamo ih nejma ko zaštititi. 
Zato sam... 

Omer je povikao: 

— Onje licemjer! Allahov Poslaniče, dopusti mi da ga sasječem! 

Muhammed se suzdržao: 

— Hattabov sine, Hatib je s nama bio na Bedru. Možda se Allah 
smilovao muslimanima koji su bili na Bedru... Ja sam mu oprostio, a 
Vi činite šta hoćete. 

Omer se pokunjio. 


Abbas, amidža Božijeg Poslanika, bio se zaputio sa ženom iz 
Mekke. Primio je islam i dojadilo mu je da se osjeća izgnanikom u 
rodnome gradu. Odlučio se nastaniti u Medini. Nisu daleko odmakli, 
a naišli su na muslimansku vojsku. Abbas je bio iznenađen. Bratić mu 
je rekao: 

__ Amidža, moje poslanstvo je posljednje poslanstvo, a tvoja hidžra 
je posljednja hidžra iz Mekke! 

Abbasovoj ženi određena je pratnja do Medine, a Abbas je pri- 
ključen vojsci koja se primicala Mekki. 


U sumrak su muslimani pristigli na prilaze Mekki. Božiji Poslanik 
naredio je da svaki vojnik pripremi ogrjev za vatru. S mrakom je na- 
ređeno da se zapale vatre. 

Koliko vojnika, toliko vatri. Gorilo je na sve strane. Odsjaj pla- 
mena ocrtavao se i na nebu. Kao da se crveni srpasti Mjesec spustio 
u pustinju, pa obgrlio veći dio Mekke. Svuda je gorjelo. Prizor je bio 
nevjerovatan. 

Kurejšije u Mekki obuzimao je strah. Uspaničili su se. 

I Ebu Sufjan se usplahireno raspitivao po gradu šta bi to moglo 
biti. Nisu mu znali odgovoriti. Sa još dvojicom je izišao u izvidnicu. 
Zašli su u mrak i posmatrali. Nisu se usudili približiti vatrama. Samo 
su se iščuđavali. 

— Huze! Krenuli su da nam se osvete! — kazao je njegov pratilac 
Budejl. 

Ebu Sufjan je odrekao: 

— I da su svi na broju, njih je znatno manje nego vatri! 

Amidžu Abbasa je Božiji Poslanik poslao na svojoj bijeloj mazgi 
da u Mekku prenese poruku mira. Abbas je prepoznao Ebu Sufjana 
po glasu i pozvao ga po imenu. 

I Ebu Sufjan je prepoznao njegov glas. Pitao je: 

— I ti izviđaš, Abbase? Ko su ovi? 

— Resulullah s vojskom. 

— Otkud bi bio on? 

— Iz Medine. Došao iz Medine. 

— Otkud bi ti znao? 

— I ja idem s njima, Ebu Sufjane. Teško vama sutra ako ne bu- 
dete slušali i pokoravali se! Previše ih ima. Pogledaj vatre. Zele ući 
u Mekku bez prolivanja krvi. Bolje vam je da se predate nego da svi 
izginete. 

— Šta bi ti učinio na mome mjestu, Abbase? 

— Uzjaši iza mene na mazgu, pa moli Resulullaha da ti oprosti. 

Ebu Sufjan je prihvatio poziv. 

Kako su nailazili pokraj vatri, vojnici su prepoznavali bijelu mazgu 
Božijeg Poslanika. Ona je bila pouzdana propusnica, pa nisu ni zagle- 
dali ko su jahači. 

Ali, Ebu Sufjanov obris u treperavom odsjaju plamena nije pro- 
makao Omeru. Hattabov sin skočio je na noge i viknuo: 

—To je Allahov neprijatelj Ebu Sufjan! 

Dok je Omer napipavao svoju otpasanu sablju, Abbas je potjerao 
mazgu. Omer se otisnuo za njima u mrak. Zamalo su pred njim ubje- 

gli u Muhammedov šator. Omer je bahnuo za njima i preduhitrio 
Abbasa: 

— Allahov Poslaniče, evo Ebu Sufjana koji je predvodio vojske Ku- 
rejšija u borbama protiv nas! Dopusti mi da ga sasječem! 

Božiji Poslanik je — kao i kad je Ebu Sufjan bahnuo u Medinu — 
odšutio. 

Nije ga ni pogledao. To je iskoristio Abbas. Bio je vješt govornik i 
znao da je Omer dobre duše. 

— Allahov Poslaniče, ja sam ga doveo u tvoj šator i zakleo sam se 
da ću ga zaštititi. 

Amidža je privolio Muhammeda da je bolje da sve prenoći, a io- 
nako je još malo ostalo od noći. 

Pred samo svanuće je Ebu Sufjan ponovo doveden u Muhamme- 
dov šator. Božiji Poslanik mu je rekao: 

— Ebu Sufjane, došlo je vrijeme da shvatiš da ne postoji nijedno 
božanstvo osim Allaha. 

— Da postoje druga božanstva, zaštitila bi me! — kazao je Ebu 
Sufjan, pa se, s nevjericom, okrenuo prema Omeru. 

— Ne boj se! — kazao je Abbas. — Svi muslimani se bespogovorno 
pokoravaju Allahu i Njegovom Poslaniku. Omer te neće dirati. Pri- 
znaj da je Allah jedini Bog i da je Muhammed Njegov poslanik! 

— Priznajem Allaha! Za Muhammeda vidim da je velikodušan, 
ali... 

Abbas je zavikao što je brže mogao: 

— Teško tebi, Ebu Sufjane! I meni s tobom! Tvoja nafaka ističe! 
Vojska kreće! Omeru se ne čeka! Povjeruj kao što i ja vjerujem! 

Ebu Sufjan je pošutio. Progovorio je mirnim glasom: 

— Svjedočim da je samo Allah Bog i da je Muhammed Njegov 
poslanik! 

Abbas je, brže-bolje, zamolio Muhammeda: 

— Božiji Poslaniče, Ebu Sufjan je ponosan, navikao je na počasti. 
Reci mu nešta, obećaj mu... 

Božiji Poslanik mu reče da razglasi u Mekki da će, dok musli- 
manska vojska bude ulazila u grad, biti sigurni oni koji nađu utočište 
u Kabi, da se ne trebaju bojati ni oni koji ostanu u svojim kućama ili 
nađu utočište u Ebu Sufjanovoj kući. 

A amidži reče da krene s Ebu Sufjanom i da popričekaju na stijeni 
iznad tjesnaca, Tuda će naići muslimanska vojska, a kad vojska prođe, 
tek tada neka Ebu Sufjan prijekim putem ide sam u Mekku. 


Pred šatorom su čekale vojskovođe. Božiji Poslanik ih je raspore- 
dio: Ez-Zubejr bin Avvam ući će u Mekku sa sjevera, Halid bin Velid 
sa juga, Kajs bin Sad bin 'Ubade sa istoka, Ebu Ubejd bin Džerrah iz 
pravca planine Hind, ostali će sa njim, od Hudžuna. Naredio im je da 
ne ubijaju nikoga ko ne pruži otpor. 

Dok je, sa svitanjem, kanjonom prema Mekki promicala brojna 
kolona dobro naoružane vojske, Ebu Sufjan se iščuđavao. Zapitkivao 
je Abbasa ko je ko među njima. Objašnjavano mu je. 

Trebalo je vremena dok je sva vojska prošla. Onda Ebu Sufjanu bi 
rečeno da ide. On stiže na Safu i razglasi usplahirenim Mekancima: 

— Stanovnici Mekke, one vatre sinoć zapalila je Muhammedova 
vojska. Oni su na svim ulazima u grad. Više ne vrijedi boriti se protiv 
njih. Previše ih je i naoružani su do zuba. Ja sam bio tamo i sve ih vidio 
izbliza. Najbolje je da se svi predamo...— pa im je prenio kako će i gdje 
će biti sigurni. 

Mekancima ništa nije bilo jasno. To im je govorio Ebu Sufjan, 
njihov vođa... 

Nije bilo vremena za razjašnjavanje. Tresao ih je golemi strah. 

Malo je bilo onih koji nisu čuli ili ubrzo saznali šta je prenio Ebu 
Sufjan. Bilo je malo onih koji se tome nisu pokorili. Oni su ubijeni. 


2/4 
OSLOBOĐENA MEKKA 


ožiji Poslanik je dojahao na devi pred Kabu. Ne sjahujući, jed- 
nom je obišao oko Kabe. Desnom rukom, u kojoj je držao luk, 
uzmahivao je i razbijao kipove poredane uokolo. Glasno je iz- 
govarao ajete: 
— Došla je istina, a nestalo je laži. Laž zaista nestaje." 


— Došla je istina, a nestalo je laži i neće se ponovo vratiti. '"! 

Ušao je u Kabu i naredio da se izbrišu slike na zidovima i poraz- 
bijaju unutra poredani kipovi. Sačekao je da se počisti unutrašnjost 
Kabe i klanjao namaz zahvalnosti. Izgovorio je tekbire. Tu samoj Kabi 
riječima je potvrdio Božije jedinstvo. 


110 Kur'an: Isra, 17 
111 Kur'an: Sebe! 49 

Mekkom se raščulo da će izostati odmazda. Svijet je nagrtao ka 
Kabi. Pridolazili su i, u mukloj tišini, čekali da iz Kabe iziđe Božiji 
Poslanik. 

Veoma dobro su znali šta su oni sve činili muslimanima. Nejma 
šta nisu... lično Muhammedu. Ponižavali su ga, pljuvali, po njemu 
bacali devina crijeva i izmet, satjerali ga na dugo progonstvo u njego- 
vome gradu, natjerali da gladuje, više puta ga pokušavali i ubiti, natje- 
rali ga da mora pobjeći iz rodnoga grada. A sad znaju ono šta je on 
tvrdio — da je on pobjednik. 

Božiji Poslanik se pojavio na vratima Kabe. Zakoračio je na ba- 
samak, tu zastao i desnom rukom prihvatio se za dovratak na Kabi. 

Rekao je: 

— Samo je Allah Bog! On je Jedan! Obistinilo se Njegovo obeća- 
nje, pomogao je Svome robu! Nisam ja i moja vojska, On je pobijedio 
sve neprijatelje! 

Bila je potpuna tišina. 

Samo tišina uvijek bučnih Mekanaca. 

Muhammed je nastavio govoriti: 

— Kurejšije, muškarci i žene, ne budite oholi! Svi ljudi su jednaki! 
Svi smo mi Ademovi sinovi, a Adem je od zemlje. 

Vladao je muk čekanja kako će im biti presuđeno. 

Upitao ih je znaju li šta su zaslužili i šta misle kako će se on poni- 
jeti prema njima. 

Pozivali su se na njegovu dobrotu. Dovikivali su: 

— Ti si plemenit i naš rođak! 

On je rekao: 

— Najugledniji je onaj ko se najviše boji Allaha! — pa nastavio: — 
Reći ću vam ono šta je Božiji poslanik Jusuf rekao svojoj braći u Misi- 
ru: xJa vas sada neću koriti! Allah oprašta, On je najmilostiviji!e Idite, 
slobodni ste! 

Odatle je Muhammed otišao na Safu. 

Davno nekad, dok je, sva usplahirena, na Safi stajala Hadžera, ni- 
koga nije bilo ni na vidiku. Sada je bilo toliko ljudi da su ispunjavali 
obzor,!!? 

Mekanci su prilazili Božijem Poslaniku, padali pred njeg, ljubili 
mu skute. Opomenuti su: 


112. Kad Allahova pomoć i pobjeda dođu, i vidiš ljude kako u skupinama u 
Allahovu vjeru ulaze, ti veličaj Gospodara svoga hvaleći Ga i moli Ga da ti 
oprosti; On je uvijek pokajanje primaox (Kur'an: Nasr, 1-3) 


— Muhammed je Božiji poslanik i dozvoljava klanjanje samo Alla- 
hu i da se samo pred Allahom pada na koljena i ničice! 

Prilazili su, prinosili svoju desnu ruku njegovoj i potvrđivali mu da 
su i oni muslimani. 

U međuvremenu je razbijeno svih trista šezdeset arapskih bogova. 
Podosta su ih u prah smrvili sami njihovi obožavaoci. 

Božiji Poslanik je poslao Bilala da se popne na Kabu i prouči 
ezan. On se spretno izverao. Odozgo se oglasio poziv na namaz. Mu- 
hammed je sišao sa Safe. Prvo je zanijetio namaz pobjede. 

Mekanci su napolju čekali da im još govori. 

Uz Božijeg Poslanika stajao je Omer i prenosio njegove riječi. 
Omerov glas je krupan. Mogli su čuti šta im se govori. 

— Allah je učinio Mekku svetim i sigurnim gradom onda kad je 
stvorio nebesa i Zemlju. Mekka će ostati najsvetija među svetim do 
Dana proživljenja. Do tada, ni prije mene, nikome ko vjeruje u Allaha 
i Posljednji dan, nije dozvoljeno na ovome mjestu proliti krv, a ni sjeći 
drveće, niti će biti dozvoljeno ikome poslije mene. I meni je dozvo- 
ljeno samo sada, jer to čini opravdanim Allahova srdžba protiv ovoga 
naroda. Bit će kažnjeni samo najveći zločinci... 

Muhammed je završavao: 

— Mekka je vratila svoju nekadašnju svetost! I neka se prisutni ra- 
ziđu i prenesu drugima! Možda će oni i bolje razumjeti! 

Narod se opet usmjerio ka Safi. 

Muhammed je ponovio vojsci da smiju biti ubijeni samo najveći 
zločinci. 

Narod je jednako pristizao na Safu. 

Zaklinjali su se Muhammedu na vjernost. Prvo muškarci. Onda 
su prilazile žene. Bila je tu i Ebu Sufjanova žena, Hind. Bila je preo- 
djevena da je nije prepoznao ni Omer. Bila je uplašena. 

-Ti si Hind — kazao je Božiji Poslanik. 

Omer je prenio ko je pred Božijim Poslanikom. 

Svi su pretrnuli. Da ptice, u visini, nisu oblijetale oko Kabe, bilo bi 
kao da je vrijeme zastalo u Mekki. 

Znalo se da je Muhammed veoma volio amidžu Hamzu. Bili su 
Vrsnici, odrastali skupa, Hamza je primio islam među prvima, Ham- 
zinu smrt Muhammed je doživio veoma teško... Znalo se da je Hind 
unajmila Hamzinog ubicu na Uhudu i da je mrtvome Hamzi trgala 
utrobu, 

— Ja sam... Došla sam moliti da mi oprostiš ono šta je bilo... 

Bio je samo let ptica. 

Muhammed kaza: 

— Allah ti oprostio. 

Hind je požurila poljubiti skute Božijeg Poslanika. Omer je opo- 
menuo da to ne čini. 

Božiji Poslanik je nastavio govoriti šta je dozvoljeno i šta nije do- 
zvoljeno činiti. Omer je ponavljao njegove riječi. Narod je potvrđivao 
odanost. 

Hind je rekla: 

— Božiji Poslaniče, naredi nama ženama da se lijepo vladamo i da 
se uputimo. 

Resulullah je nastavljao nabrajanje obaveza: 

— I da nećete odricati poslušnost ni u čemu šta je dobro... 

— Allaha mi, nismo se ovdje ni okupile da bismo bile neposlušne 


— kazala je Hind.!P 


3/4 
ODABRANA MEDINA 


nsarije su sa strijepnjom u podnožju brijega pratile skup na Safi. 
Neki među njima naglas su iskazali ono šta im je svima bilo na 
Srcu: 
— Neće li Resullulah ostati u rodnome gradu? 
Božiji Poslanik je bio podaleko od njih. Držao je podignute ruke 
i izgovarao dovu. Kad je završio, sišao je sa Safe pravo među ensarije. 
— Sta sam čuo? — upitao je. 
— Ništa, ništa, Allahov Poslaniče. 
— Ne dao Bog! Moj život i moja smrt su s vama! Ja sam rekao na 
Akabi: Ja sam s vama, vi ste sa mnom! 
Zaplakali su. 
Poslije sedamnaest dana provedenih u Mekki, uspostavljanja reda 
i primanja izaslanstava arapskih plemena koja su pristizala da bi se 


113 — Kad se vratila kući, Hind je razbila kip ličnoga boga. Postala je jedna od 
najvećih heroina u vremenu ranog islama. Nije propuštala bitke i ratove. Sa 
isukanom sabljom dočekivala je muslimane koji bi bježali s bojišta i s njima 
se vraćala u borbu... Muhammed je tražio da mu se Hamzin ubica Vahši ne 
pojavljuje na očima... Vahšiju je omogućeno da se iskaže kao vojnik. Činio je 
to hrabro. Poslije smrti Božijeg Poslanika, ne bi li se iskupio, ubio je Musejle- 
mu el-Kezzaba, koji je sebe proglasio Božijim poslanikom 


uvjerili šta se dogodilo u Mekki i potvrđivali svoje primanje islama, 
Božiji Poslanik načinio je oproštajni tavafoko Kabe i napustio Mekku. 

S njim se zaputilo dvanaest hiljada vojnika. Dvije snovee hiljade 
činili su novi muslimani, Kurejšije i pripadnici pustinjskih plemena. 
Kretalo se na Hunejn, pa na Taif. 

Na Hunejnu se mijenjao razvoj događaja. Novi muslimani bili su 
kolebljivi, izbjegavali su borbu, pa su se razbježali s mejdana. Nisu se 
dali stari borci. Oni su preokrenuli tok bitke. Pleme Hevazin uvidjelo 
je da se s muslimanima iz Medine ne može boriti kao s onima koji 
su tek preobraćeni. Hevazini su pobjegli glavom bez obzira. Sve su 
ostavljali, samo da izvuku žive glave. Bježali su prema Taifu. Namjera 
im je da se tamo utvrde. 

Na Hunejnu je stečen veliki ratni plijen. 

Krenulo se na Taif. 

Odužila se opsada Taifa. Resulullah je odlučio da se ne dangubi. 

Prije nego što je naredio pokret, iz zadobijenog plijena nagradio je 
poglavare Kurejšija i ostalih plemena sa po četrdeset oka srebra i po 
stotinu deva. Oni su iskazali nezasitu gramzivost. Božiji Poslanik je 
prešao preko toga. Ostali, koji su čekali da i na njih dođe red u diobi 
ratnoga plijena, pobojali su se da im ne zapadne manje. Nastala je ja- 
gma oko Muhammeda. On se jedva izvukao iz gužve, došao do svoje 
deve, iščupao iz nje dlaku i podigao je uvis. Povikao je: 

— Ja sebi neću zadržati ni kolika je ova dlaka, koju i ne vidite. Bit će 
vam podijeljena i petina koja pripada meni! | 

Ništa nije ostalo ni ensarijama. Oni se, kao i prethodnih godina, 
ni tokom borbi na Hunejnu nisu odmicali od Božijeg Poslanika. Kad 
su se novi muslimani dali u bijeg, oni su ostali s njim i poraz preokre- 
nuli u pobjedu. Ali, bjegunci s Hunejna odlazili su s bogatstvom, sa 
stadima deva, i još natovarenih plijenom, ispred neosvojenoga Tata. 
Ensarije su bile povrijeđene poput male djece i ozlojedeni kao ratnici. 

Zar je došlo dotle? Tako da se odnosi prema njima? 1 još ko? Niko 
drugi nego Muhammed! 

Gunđali su: 

— Resulullah je podmirio svoj narod. 

Odvažio se Sad bin Ubade, otišao je Muhammedu i kazao: 

— Božiji Poslaniče, neke ensarije naljutila je, a neke rasrdila podjela 
ratnoga plijena. Dao si svome narodu, pa si dao ostalim plemenima, 
a ništa ensarijama. 

— Sade, šta si ti dobio? 

— Kao i ostali moj narod, ništa. 

— Pozovi svoj narod. 

Okupili su se. . 

— Ensarije, čuo sam šta govorite. Ljutite se na mene, a Zar vam ni- 
sam došao kad niste znali istinu, pa vas je Allah uputio? Zar niste bili 
siromašni, pa vas je Allah učinio imućnim? Zar niste bili neprijatelji 
između sebe, pa je Allah smekšao i povezao vaša srca? 

Ensarije su oborili glave. Odgovarali su: 

— Allah nam je darovao najvredniji dar na ovome svijetu, da je s 
nama Njegov Poslanik. 

Božiji Poslanik je nastavio: 

— Istinu biste rekli ako biste rekli: Došao si nama kad su te drugi 
ugonili u laž, a mi smo povjerovali u Istinu sa kojom si došao. Došao 
si poražen, a sa nama si postao pobjednik. Bio si protjeran, muhadžir, 
a mi smo te prihvatili. Došao si siromašan, a mi smo ti pomogli da 
možeš drugima dijeliti.x To mi možete reći, a ja vas pitam: Zar ste 
toliko željni ovozemaljskih dobara, pa vam toliko teško pada što sam 
ratni plijen iskoristio da bih pridobio one koji su tek postali muslima- 
ni i učvrstio ih u islamu? Zar vama nije dovoljno što ste muslimani 
i što ostajete muslimani? Zar niste zadovoljni time što — dok neki sa 
sobom odvode stoku — sa vama u Medinu ide Božiji Poslanik? 

Ensarije je izjedala muka posramljenosti. Božiji Poslanik ih je oso- 
kolio: 

— Kad bi svi ljudi stali na jednu stranu, a ensarije na drugu, ja bih 
krenuo sa enasarijama. Allahu moj, smiluj se ensarijama, njihovim si- 
novima i unucima! 

Ratni pobjednici grcali su u suzama: 

— Zadovoljni smo Allahovim Poslanikom, njegovom raspodjelom 
plijena i našim udjelom u svemu. 

Utom su iz Taifa stigli poglavari plemena Hevazin. Preračunali su 
se. Pred Božijim Poslanikom izjavili su svoje primanje islama. 

Taif se predao. 

Razvratni život grada oholih Arapa postao je prošlost. 


4/4 
POBUNA U KUĆI UZ DŽAMIJU 


ožiji Poslanik se vratio zadovoljan iz Mekke u Medinu. Napo- 
B kon se, neometan, s potpunom predanošću, mogao baviti šire- 
njem i jačanjem islama po Arabiji. 

Ali, sasvim nenadano, došlo je do nespokoja. 

Bilo je Arapa koji su prije primanja islama imali i po dvanaest, 
pa i više žena. Objavom je broj sveden na četiri, i to pod posebnim 
uvjetima i iz prijeke potrebe da bi žene bile zaštićene i sačuvano nji- 
hovo dostojanstvo. Pogotovo se to odnosilo na udovice. One su bile 
prezrene i zapadale u nemilost bijede i zinaluka. 

Muhammedu je Objavom dozvoljeno uporedo devet brakova. Po- 
slije Hatidžine smrti, oženio se sa Sevdom, pa s Aišom, Hafsom, Zej- 
nebom bint Huzejme,!""? Ummu Selemom, Zejnebom bint Džahš, 
Džuvejrijom, Ummu Habibom, Safijom i Mejmunom. 

Brakove je sklapao različitim povodima: da ne bi učinio nažao 
prijateljima koji su mu ponudili da se oženi njihovim kćerkama, da 
bi učvrstio prijateljstvo ili rodbinske veze, da bi primirio odnose s ne- 
prijateljima ili ih učvrstio s plemenskim starješinama, da bi zbrinuo 
udovice. 

Hatidžu je volio. Sve potvrđuje da je nju najviše volio. Koliko je 
druge volio, to je on znao. Zna se da ih je sve poštovao i bio pažljiv 
prema svakoj, a pazio je i dvije darovane robinje, Rejhanu i Mariju. 

Božiji poslanik i čovjek koji je rekao: 

— Na ovome svijetu najdraže su mi mirisi, žene i smiraj oka u na- 
mazu. 

Znao je okupiti svoje žene na avliji, pa sa njima dugo razgovarati. 
Davao im je savjete, a nije se ustručavao ni posavjetovati se s njima. I 
na putovanja bi redovno vodio jednu od svojih supruga, onu na koju 
je bio red da putuje s njim. Jednako je poštovana i ravnopravnost ras- 
poreda kad je kod koje supruge boravio u sobi. 

---Bilo je tako da je Omer bin Hattab nešta odbrusio svojoj Ženi, a 
ona mu je predbacila: 

— Ti meni ne dopuštaš da ti išta poreknem, a tvoja kćerka Hafsa 
može se protiviti mužu, pa on ostane zabrinut po cijeli dan. 

Omer je bio zabezeknut. Zatečen. Nije smogao ništa reći. 

im se malo pribrao, otišao je kćerki: 


ir 
114. Ubrzoje umrla 


181 


182 


— Hafsa, je li istina da zanovijetaš Božijem Poslaniku, i to tako da 
on po cijeli dan bude zabrinut? 

— I druge njegove žene iznose zamjerke! — odbrusila je Hafsa. 

Omer se razgalamio: 

— Zar se ne bojite Božije kazne i ljutnje Božijeg Poslanika?! — pa, 

još ne dolazeći sebi, otišao svojoj rodici Ummu Seleme. 

Postavio joj isto pitanje. 

Ne samo da nije porekla, odbrusila je i ona: 

— Cudim ti se, Omere! U sve bi se miješao, čak iu Muhammedove 
porodične odnose! 

Omer nije mogao doći sebi. Zar se s njim tako razgovara!? Ako bi 
čak i to pregorio, ali nije moguće da one s Božijim Poslanikom tako... 

Medinom je prostrujala priča da se nešta događa u kući uz Dža- 
miju, da se Muhammed odvojio od svojih žena, da će se razvesti od 
njih. = 

— Sta je? — pitali su se muslimani. 

Bilo je i ljubomore između njegovih žena, a to dovodilo i do čarki 
među njima. Bilo je i da su bile ljubomorne na Misirku Mariju zato 
što se dotjerivala i lijepo nosila. Bilo je i da su se ujedinile u ljubomori 
prema njoj kad mu je rodila sina Ibrahima. Bilo je i da su ih ponijele 
povlastice koje su uvedene u odnosima prema ženama u islamu.'? 
Bilo je i da se pričalo kako druge žene u Medini uživaju veće prinad- 
ležnosti i žive udobnije od njih. Bilo je i da je njegova popustljivost i 
blagost dovela do razmaženosti njegovih supruga. Bilo je i da one nisu 
znale šta, ali su jednako tjerale nešta svoje. 

Kako god da je bilo, potrajala je pobuna žena u kući uz Džamiju 
u Medini. 

Nije moglo milom, Božiji Poslanik nije odgovorio silom. Bez ha- 
labuke, onako kako mu šerijat nalaže, odvojio se od njih na neko vri- 
jeme. Ostavio im je da se presaberu. 

Imao je velike obaveze. Neprestano su u Medinu dolazili plemen- 
ski poglavari i iskazivali pripadnost islamu. Ubrzano je slao stotine 
učenika da prenose Poruku. A baš su bile pristigle dojave da se, na 
krajnjem sjeveroistoku Arabije, okuplja velika bizantska vojska, Dois- 
crpljivalo ga je ponašanje njegovih supruga. 


115. Omer bin Hattab je rekao: ) = 

- Prije islama nismo pridavali značaj ženama. Počeli smo se prema njima odnositi 
s punim uvažavanjem tek nakon što nam je Muhammed prenosio ono šta 
mu je Allah objavljivao o njima, pa su se one onda znale i uzoholiti 


Kad je izostao s namaza u Džamiji, proširio se žamor o Mu- 
hammedovim razvodima. Omer je odlučio porazgovarati s njim. Tra- 
žio je od Muhammedovoga sluge Rebaha da ga upusti u Muhamme- 
dovu sobu. Sluga je ušao da bi upitao i vratio se šuteći. Omer je opet 
zatražio da uđe. Rebah ga je poslušao, ponovo otišao Muhammedu, 
ali se od njega vratio šuteći. 

Omer je namjerno preglasno izgovorao da bude primljen da bi ga 
i Muhammed čuo: 

— Rebah, kaži mu da Omer traži da vidi Božijeg Poslanika. I neka 
ne misli da sam došao da bih se založio za svoju kćerku Hafsu. Ako 
on to kaže, zavrnut ću joj vrat! 

Božiji Poslanik nije odolio Omerovoj galami, pozvao ga je da uđe. 
Dočekao ga je s osmijehom. 

Omer je zatekao Muhammeda na slamnatom prostiraču, s malo 
ječma u zdjeli i malo vode. U toj sobici više nije bilo ništa. Omer je 
zaplakao. Potužio se na takvo stanje. Muhammed ga je podsjetio na 
potrebu odricanja od zadovoljstava da bi se postigao mir u duši. 

Riječ po riječ, Omer je prenio da su muslimani zabrinuti i tužni. 
Malo-pomalo, razgovor s Omerom razgalio je Muhammeda i odlu- 
čio je okupiti svoje supruge i porazgovarati s njima. 

Sve ih je pozvao u Džamiju. 

Zasjele su u polukrugu ispred njega. 

Omekšale su, ali su i dalje pokušavale iskamčiti svoje. 

Usred ženskoga žamorenja, u Džamiju je upao Omer. Za njim i 
Ebu Bekr. 

Da bi razgalio Božijeg Poslanika, Omer je zavikao: 

— Božiji Poslaniče, kad bi moja žena od mene zaiskala više para, 
kosu bih joj počupao! 

Božiji Poslanik se nasmijao. Nije se nasmijao kako on zna. 
Osmjehnuo se. Rekao je: 

— Ove moje su se udružile. Traže da im povećam davanja Za nji- 
hove potrebe. 

Skočio je Ebu Bekr i zgrabio svoju kćerku Aišu. Ni Omer nije 
čekao. Postupio je jednako prema svojoj kćerki Hafsi. 

Božiji Poslanik je ukorio obojicu. 

Ebu Bekr se smirio i pitao svoju kćerku: 

— Zar se usuđujete tražiti od Božijeg Poslanika ono šta vam ne 
može dati? 


Omer je vikao: 

— Božiji Poslaniče, razvedi se od svih! Tvoj Gospodar će ti podariti 
bolje žene, onakve kakve ti zaslužuješ i kakve tebe zaslužuju! 

Zene su zamuknule. Bojale su se Omera. Znale su da Omer ne 
govori uprazno, a ni pogrešno. 

Aiša i Hafsa više se nisu premišljale: 

— Kunemo se Allahom da nismo postupale kako treba! 

I ostale su iskazale kajanje. 

Pogotovo su se dozvale kad je povodom njihovog ponašanja stigla 
objava.!!" Zabrinute, jadale su se što su dopustile da ih zavede ljubo- 
mora i povrijede najplemenitijeg muža, pa da se i Allah bavi njima. '7 


5/4 
TEBUK 


| slam je bio na granicama najvećih zemaljskih carstava: Perzijskog 
i Rimskog.!!8 

Heraklije je podsjećao svoje svećenike i zapovjednike na Mu- 
hammedovo pismo i na Bitku na Muti. Oni su tjerali po svome, 
uspjeli ga nadgovoriti i ubijediti da je vrijeme da se riješe računi sa 
Mute i da je pravi čas da se završi s islamom i muslimanima. 

Na istočnim i sjevernim granicama Arabije okupljana je velika 
vojska. S kršćanskom vojskom Rimljana pod oružjem su bila i ne- 
vjernička arapska plemena, među njima i Lahm, Džuzam, 'Amila i 
Gassan. Iskupljeno je stotinu hiljada vojnika i raspoređeno u oblasti 
Belka. Jednako su pristizala pojačanja i najavljivana daljnja dolaženja 
kako bi ih što više bilo u ulozi pobjednika. 


će mu, umjesto vas, dati boljih žena od vas; odanih Allahu, vjernica, posluš- 
nih Allahu, pokajnica, koje se Allaha boje, koje poste, udovica i djevojaka 
(Kur'an: Tahrim, 5); sVjerovjesniče, reci svojim ženama: 'Ako želite život na 
ovome svijetu i njegov sjaj, onda se odlučite, dat ću vam pristojnu otpre- 
mninu i lijepo ću vas otpustiti. A ako želite Allaha i Njegovog Poslanika i 
Onaj svijet, pa Allah je zaista pripremio veliku nagradu onima među vama 
koje čine dobra djela"'ć (Kur'an: Ahzab, 28-29) 

117 1 prijašnji Božiji poslanici imali su sličnih i težih iskušenja sa svojim supru- 
gama. Bračne nesuglasice su sastavni dio života, pa pa je ukazano na ove 
primjere bi druge žene, alii muževi, mogli izvući pouku 

118. U ovom primjeru, Istočno rimsko carstvo, Bizant 


Treba li dopustiti da se okupi još veća protivnička vojska i nesme- 
tano krene na Medinu? 

Ili muslimani trebaju napasti dok nisu napadnuti? 

U Arabiji je bila žetva. 

Bila je velika vrelina. 

A dug je put do sjevera Arabije... 

Licemjeri u Medini kovali su zavjere u mesdžidu koji su sebi iz- 
gradili. Pronosili su glasove protiv pohoda. Ali, kad je u pitanju odnos 
prema Muhammedu, s njim su postupali samo najljepše. 

Abdullah bin Ubejj bin Selul i njegovih jedanaest prijatelja najlju- 
baznije su pozivali Božijeg Poslanika da klanja u džamiji koju su oni 
izgradili. 

— Prezauzet sam. Spremam se za putovanje. 

Klanjao je gdje ga zateknu obaveze i, sav u pokretu, opremao voj- 
sku. 
Osman bin Affan darovao je dvjesta oka srebra i dvjesta natovare- 
nih deva. Dodao je sto opremljenih deva i hiljadu dirhema. Pridoda- 
vao je još dva puta svoje priloge. Ne računajući novac, dao je ukupno 
devetsto deva i stotinu konja. 

Abdurrahman bin Avf dao je dvjesta oka srebra. 

Kaže se da je Ebu Bekr dao sve šta je imao — četiri hiljade dirhema. 

Omer je odvojio pola ukupnog imetka. 

Muslimanke su darovale za vojsku skidajući svoje narukvice, min- 
duše, prstenje. 

Opremljeno je deset hiljada jahača na devama i trideset hiljada 
konjanika. 

Kad je to vidio Abdullah bin Ubejj bin Selul, ponudio se da i on 
pođe s vojskom. Božiji Poslanik je to odbio. 

Vojska je krenula prema Tebuku. Predvodnik je bio lično Božiji 
Poslanik. 

Potrajalo je dugo tegobno putovanje pustinjom. 

Ni noć nije donosila olakšanje poslije dugoga vrelog dana. Po noći 
bi vjetar toliko zapuhao da je oluja razbacivala i deve, pogotovo šatore, 
konje i vojnike. 

Vrelina ne bi jenjala ni sutradan zadugo nakon što bi se razvidjelo, 
a utom bi iznova upeklo. 

Deve su skapavale od žedi. 

Ponavljale su se olujne noći. 

I dani su bivali jednaki. 


Dugo tegobno putovanje pustinjom. 

U TABORU NA PUTU ZA TEBUK OLUJA JE RAZBACIVALA 
ŠATORE, VOJNIKE, DEVE I KONJE 


Razaslane rimske izvidnice obavještavale su o sve većim patnjama 
muslimanske voske. To su muke koje nisu izdržljive. Likovali su He- 
raklijevi savjetnici. 

Pristizali su novi glasnici i javljali da muslimani ne odustaju. Ri- 
mljani su bili u čudu, ali su i priželjkivali da se muslimani probiju, pa 
da na Tebuku dotuku izmrcvarenu vojsku. 

Muhammed je doveo svoju vojsku nadomak Tebuka. Još je trajao 
dan. 1 jednako nesnošljiva bila vrelina. 

Božiji Poslanik je podigao ruke. Izgovarao je dovu. Nije ni spustio 
ruke, prokapa. Spustila se i potrajala kiša. Bilo je tamam toliko koliko 
treba. I mješine su napunjene vodom i deve napojene. 

Nad muslimanski tabor nadvila se mirna, tiha, osvježavajuća noć. 

I mujezin Bilal, skupa s okrijepljenom vojskom, prespavao je rani 


sabah. 


Muhammed se nije ljutio. Još je trajao sabahski vakat. Njegovi voj- 
nici čelom više nisu dodirivali pijesak kao dojučerašnji očajnici. == 

Razgaljeni, muslimani su bili kao preporođeni i horni za bitku. 

Tebuk je bio pred njima. 

Ispred njih se širila priča šta su sve izdržali, ali da su čili kao da 
su tek sinoć krenuli iz Medine. Širio se strah pred dolaskom takvih. 
Među njihovim protivnicima pronosilo se da je to vojska kakve nikad 
nije bilo. 

— Na Muti ih je bila šaka spram vojske koju su sada doveli... 

— 1 ratnik s jemenskom sabljom, i on je s njima! 

— I to sad nije glavni! 

— Kakvi su tek ako on ne predvodi vojsku? 

— Predvodi ih lično Muhammed, njihov vođa! 

Da bi se osvjedočili jesu li, nakon ubitačnog proboja kroz pustinju, 
muslimani u takvom stanju kakve su o njima pristizale nove, sasvim 
suprotne dojave izvidnica i uhoda, Rimljani su pristupili probnom 
odmjeravanju snaga. 

Pobjeda muslimana u probnoj borbi. 

Vojska iz dubine Arabije čekala je u sjevernim oazama Tebuka na 
pravu bitku. 

I dalje su samo čekali, a protivnici se nisu pojavljivali na mejdanu. 

Pristizali su muslimanski izvidnici i javljali da se razilazi rimska 
vojska. A arapska plemenska pojačanja Rimljana odlazila su kud koji. 

Dolazile su nove vijesti: rimske falange ostavljaju i svoje nekadaš- 
nje utvrđene tabore i izmještaju se u dubinu teritorije. 

Muhammed nije dozvolio potjeru. Ne treba napasti one koji su 
odustali od namjere da napadnu. 

Protivnici su uzmakli. 

Sa sigurne udaljenosti, Heraklije je poslao Muhammedu darove 
u zlatu. 

Muslimanski vođa nije pristao poslano zlato primiti kao dar. Time 
bi pripalo samo njemu. Zlato je podijelio vojnicima kao dio ratnog 
plijena. 

Samo pobjednici dijele ratni plijen. Još jedan dokaz o porazu 
Rimskog carstva koje je nedavno potuklo Perzijance i namjeravalo 
zavladati svijetom. 

Muhammed je bio najmoćniji vladar na Dunjaluku! 


— Muslimani će osvojiti Konstantiniju. Divan li je taj vojskovođa 
i divna li je njegova vojska koja to učini! — kazao je Božiji Poslanik. 

Mnogi su čuli i upamtili ove riječi. Čuo ih je Halid bin Zejd Ha- 
e . . " LJ go 19 
zredž, Muhammedov prvi medinski domaćin'"", 


Muhammedu se nije žurilo nazad. Nu 

I lično je pješačio sjeveroistočnom granicom Arabije i pozivao 
Arape u islam. u 

Njegova vojska je arapska plemena pozivala na borbu ili na oda- 
nost. 

U Tebuk su počeli pristizati plemenski poglavari i kršćanski bisku- 
pi. Potpisivali su ugovore o miru. Pod muslimansku upravu pripojene 
su teritorije kojima su dotad vladali Rimljani. Neki su prihvatili islam. 

Jedino je preostala opasnost iz Dume. Tamo je princ Ukejdir bin 
Abdulmelik Kendi, poglavar plemena Devemetu'l-džendela. Bogat 
je, siloderan, i ne pomišlja o pokornosti. 

Muhammed određuje da će Halid bin Velid krenuti s dijelom voj- 
ske na Dumu. Posavjetovao je Halida, dao mu iscrpne upute gdje će 
ih zateći i kako će zaskočiti Ujkedira i šta će i kako nadalje. 

S Halidom je na Dumu krenulo pet stotina konjanika. 

Ostala muslimanska vojska pokrenula se ka Medini. 

Licemjeri među muslimanima nisu se mirili s pobjedom. Smislili 
su i, u najvećoj tajnosti, dogovarali se kako će, kad stignu u planinske 
guoduje, sa visoke litici sjeverne Akabe, gurnuti Muhammeda u ponor. 


Božiji Poslanik ih je čekao baš na toj litici koju su odabrali za nje- 
govu smrt! I pozivao ih pojedinačno njihovim imenima. 

Bili su sablaznuti i pokušali se zaturiti među vojskom. 

Božiji Poslanik je naredio smotru vojske i obznanio pripremanu 
zavjeru. 20 

Kazao je da pojedinačno zna svakog zavjerenika. F 

Vojska je bila užasnuta, tražili su da se kažu njihova imena. Ze- 
ljeli su raskomadati urotnike. Ali, do Medine je bio dug put. Čekaju 


119 Dugo je živio, a bi dosegnuo deredžu toga znamenitog hadisa, ashab 
Halid bin Zejd Hazredž, poznatiji po imenu Ejub Ensarija, bit će s musli- 
manskom vojskom (koju je predvodio peti po redu halifa Muavija) pred 
zidinama Carigrada i poginuti kao šehid. Mnogo godina kasnije, prilikom 
oslobađanja Carigrada, 1451. godine, sufijski šejh Ak Šemsudin, koji je bio u 
pratnji tog divnog vojskovođe, osvajača Kanstantinije, osmanskog sultana 
Mehmeda Drugog, otkrio je mjesto gdje su posmrtni ostaci ashaba Ejuba 
Ensarije. Tu mu je podignuto turbe i džamija Ejubija 


120. Htjeli su učiniti ono što nisu uspjelie (Kur'an: Tevbe, 74) 


ih mnoga iskušenja. Treba vratiti vojsku kućama i ne unositi daljnji 
razdor. Muhammed je imena licemjera otkrio samo Huzejfi bin Je- 
manu.!'?! 

Putovanje je nastavljeno. Bilo je naporno, ali ni približno nije bilo 
mučno kao u dolasku. Povratak je proticao bez većih problema. 

Kad su bili na prilazima Uhudu, Božiji Poslanik je kazao: 

— To je Uhud, planina koja nas voli i koju mi volimo! 

— Zar tako o Uhudu?! 

— To je Uhud, planina koja nas voli i koju mi volimo! 

— Cujemo i pokoravamo se! Allah i Njegov Poslanik najbolje zna- 
ju! 

Utom je glavninu vojske sustigao Halid bin Velid sa vojskom 
koja mu je stavljena na raspolaganje. Saopćio je da je na Dumi ubijen 
Ukejdirov brat Hasan, a uhvaćen poglavar Ukejdir. I da je, kad je sa- 
znao šta je bilo na Dumi, Halidu na noge došao i Johan bin Reube iz 
Tle i sklopio mirovni sporazum uz plaćanje poreza. Isto je dogovoreno 
i s gradovima Džerba i Ezra. 

Za Halidovim konjanicima vukao se dugi karavan s ratnim plije- 
nom: dvije hiljade deva teglilo je četiri stotine tovara Žita, četiri stotine 
štitova... a na kraju karavana čobani su usmjeravali osam stotina koza. 

Najveću pažnju pobuđivao je svrgnuti vladar Ukejdir. Halid ga je 
poveo sa sobom. Medinci su se iščuđavali Ukejdirovim čudnim halji- 
nama — sve na njemu bilo je od čistoga zlata. 

Kako su ulazili u Medinu, čule su se djevojke kako opet pjevaju: 

"Puni Mjesec sve nas obasja sa Senijetu'l-Veda...a 

Vladar Dume Ukejdir bin Abdulmelik Kendi u Medini je izrazio 
želju da bi primio islam kao svoju vjeru. Udovoljeno mu je, a Božiji 
= atri poslao ga je natrag kao namjesnika muslimanske države u 

umi. 

Dok se vraćao prema Medini, Muhammedu je objavljeno da dža- 
mija u koju ga je opet, kao i pri polasku, pozivao Abdullah bin Ubejj 
bin Selul i njegovih jedanaest prijatelja nije sagrađena u strahu od 
Allaha i da su je tih dvanaest mućkaroša sagradili da bi nanosili štetu 
islamu, osnažili nevjerovanje i unijeli razdor među vjernike te da će se 
oni zaklinjati da su samo najbolje željeli, a da je Allah svjedok da su 
oni pravi lažovi: +? T'i u njoj nemoj nikad obaviti namaze, 2 


121 -sLicemjeri ćebiti na samom dnu Džehennema itii izačtitni 
m nećeš nać 
(Kur'an: Nisa, 145) izaštitnikaa 


122 Kur'an:Tevbe, 107-110 

Božiji Poslanik je naredio da se sruši mesdžid Dirar.'? 

Tih dana se razbolio iumro Abdullah bin Ubejj bin Selul. Pitali su 
Božijeg Poslanika hoće li mu se klanjati dženaza. Velikodušan, kakav 
je bio, on bi i pristao, ali mu je Objavom došla zabrana: +1 ne klanjaj 
dženazu nikom od njih kad umre i ne stoj na njegovom kaburua, 


6/4 
DIMAM 


ile su minule dvadeset tri godine od ramazanske noći u kojoj se 
B Muhammed sa strahom vraćao sa Brda svjetlosti iznad Mekke. 
Poput pijeska koji vjetar raznosi pustinjom ili poput dana koji 

sine nad Arabijom, islam se rasprostro na tri miliona kvadratnih ki- 
lometara najvećega poluostrva na Zemlji i svuda bio slavljen samo 
jedan Bog. 

U Medinu su dolazili iz dalekih krajeva da bi vidjeli i čuli Mu- 
hammeda i pred njim potvrdili Božije jedinstvo i njegovo poslanstvo. 

Došao je i Dimam. Ostao je podugo. Izrazito krupan i snažan, 
nije mogao ostati nezapažen. Proboravio je čitav mjesec. Mogao je 
čuti svaku riječ koju je Božiji Poslanik izgovorio u Džamiji. A on je 
samo šutio. Tako do posljednjega dana boravka. Nije se znalo sluša li 
šta govori Božiji Poslanik i pamti li ili drijema i dokoličari, ali je bio 
dobrodušan i nikome nije smetao. 

Kad se navršio mjesec otkako je u Džamiji u Medini, Dimam se 
podigao i gromko progovorio: 

— Ko će među vama posvjedočiti da je Abdulmuttalibov unuk 
Muhammed? 

Sta je sad to?! 

Džamijom je prostrujao žamor negodovanja. Obrecnuli su se na 
njeg. Htjeli ga zaružiti. Božiji Poslanik onemogućio ih je ozbiljnim 
odgovorom: 


124. Kur'an: Tevba, 84. Misli se na licemjere... Poslije smrti Božijeg Poslanika, 
Omer bin Hattab — i kad je postao halifa - čekao bi hoće li se Huzejfe bin 
Jeman pojaviti na dženazi. Ako ga ne bi bilo, ne bi otišao ni Omer. To je zato 
što je, na povratku s Tebuka, Božiji Poslanik samo Huzejfi povjerio imena li- 
cemjera.. aLicemjeri će biti na samom dnu Džehennema i ti im nećeš naći 
zaštitnikac (Kur'an: Nisa, 145) 


— Ja ću, ja sam! — kazao je. 

Dimam je nastavio: 

— Postavit ću ti nekoliko teških pitanja. 

— Pitaj. I 

— Možeš li se zakleti Allahom, tvojim Allahom, Bogom onih koji 
su bili prije tebe i Bogom onih koji će doći poslije tebe, da te Allah 
odabrao kao Svog poslanika? 

— Zaklinjem se. 

— Je li ti Allah prenio da nam narediš da samo Njemu činimo 
ibadet, klanjamo pet namaza dnevno, dajemo zekat i sadaku, postimo, 
odlazimo na hadž u Mekku i poštujemo ostale propise islama? 

— Jest. 

— Kad je tako, Božiji Poslaniče, radit ću šta si prenio da treba raditi, 
a izbjegavati ono šta je zabranjeno... 

Onda je Dimam pošutio. 

Osluškivao je po Džamiji. Negodovanje više nije pratilo njegove 
riječi. Okrećući se ukrug, nastavio je: 

— Svi me možete čuti, pa ću vam svima reći da sam s vama u ovoj 
džamiji bio čitav mjesec. Gledao sam, slušao, učio. Ja sam Dimam. 
Mogli ste me primijetiti zato što sam ovakav kakvoga me dao Bog. 
Ne bih vas iskušavao pitanjem je li ko zapazio jesam li i ja klanjao s 
vama, jer bi ispravnost vašeg namaza bila dovedena u pitanje ukoliko 
biste, dok klanjate, obraćali pažnju na druge. Ali, hoću da mi bude- 
te svjedoci pred Bogom da ću pred Njegovim Poslanikom izgovoriti 
Kelime-i šehadet. 

Dimam je potvrdio da srcem vjeruje i riječima očituje svoju pri- 
padnost islamu. Prišao je Božijem Poslaniku, poljubio ga i poselamio 
se s njim, svima nazvao selam i izišao. 

Njegov odlazak Božiji Poslanik propratio je riječima: 

— Ako je ovaj čovjek iskren, otići će u Džennet! 

Bilo je prisutnih u Džamiji koji su čuli da na jugu Arabije, tamo 
gdje su se najduže opirali islamu, ima plemenski poglavar po imenu 
Dimam, snažan kao deset vrijednih ljudi, ali i da je dobar čovjek. 

Kad se Dimam vratio medu svoje, obradovali su mu se. Poručio 
je da se odmah iskupe na ledini na kojoj su se okupljali. I da niko ne 
izostane. 

Kad im je počeo govoriti, zažalili su što su ga poželjeli i što se 
ikako vratio. 

to je duže govorio, sve više ih je mislilo da je Dimam poludio. 

Kad je, oko pola noći, završio, zamolili su ga da im nastavi govoriti 
o tome šta je još čuo i naučio u Medini. I da ih, prije svitanja, obući 
kako se klanja sabahski namaz. Svi su, bez odugovlačenja, potvrdili da 
je samo Allah Bog i da je Muhammed Njegov poslanik. 


7/4 
PRVI I POSLJEDNJI HADŽ 


proca se vrijeme hadža. Božiji Poslanik spremao se krenuti 


u Mekku. 
Iz Medine je s njime krenulo stotinu dvadeset četiri hiljade 


hodočasnika. Tačno toliko — stotinu dvadeset četiri hiljade — Bog je 
poslao ljudima Svojih poslanika. Vela havle ve la kuvvete, illa billa hil 
alijjil azim!!5 

Nije bilo brojnije, odanije i miroljubivije povorke. Svaki Mu- 
hammedov saputnik, u svakom trenutku, bio je spreman Za njega za- 
ložiti sve, život i imetak. 

Među njima je bilo i najvještijih vodiča kroz pustinju. Na njih se 
Muhammed oslanjao. Ali, sada se kretalo onuda kuda je vodio Božiji 
Poslanik. 

Njemu je bila šezdeset treća godina. 

Je li i on predosjećao...? 

Bilo je minulo pedeset sedam dugih godina otkako se, istom tom 
putanjom, kao dječačić, vraćao s majkom iz Jesriba u Mekku. Njemu 
se sve urezalo u pamćenje. Kako je kuda nailazio, kao da je razaznavao 
putokaze. U sjećanju su mu izvirali tragovi. Kao da je iz pijeska izra- 
njao svaki davni korak. 

Konačili bi gdje bi konačili i ubrzano nastavljali. 

Naišli su na selo Ebva'. Božiji Poslanik je zadigao desnu ruku. 
Znak za zaustavljanje. 

Nije bilo ni blizu noći, pa da bi se pravio tabor za konačenje. Ali je 
nepregledna kolona zastala bez gundanja. 

Predvodnik je sjahao. Pokretom desne ruke pokazao je da želi biti 
nasamo. Izdvojio se. 

Oni koji su mu bili u blizini primijetili su da, koračajući, zagleda. 
Nije mu trebalo dugo, zastao je. Zapamtio je! 


125. =Svebivai događa se Allahovim određenjem i s Njegovim pomaganjem! 


LJUDI SU SA STIJENA SLUŠALI I GLEDALI BoŽIJEG POSLANIKA 


Mezar njegove majke. 

Zagledan preda se, podigao je ruke na dovu... 

Stajao je dugo. Dugo... 

Najbliži iz pratnje primijetili su da mu se usne blago pomjeraju. 
Bio je zamišljen, dalek, tužan. Uplakan. 

Kao da se nadnio nad samom sudbinom. 

Suze su mu klizile niz obraze... ? 


126. - Plakao je kraj mezara svoje majke toliko tužno da sam i ja plakala za 
njim... — pričala je njegova najmlađa supruga Aiša 

Šta je bilo i kako je bilo, o čemu je mislio i koje su rijeći — istiskiva- 
ne iz njegovih prsa — titrale na Muhammedovim usanama dok je dr- 
žao podignute ruke? 'To su zaista znali samo Allah i Njegov Poslanik. 

Ljudi samo nagađaju, ali ničim treba narušavati dostojanstvo na 
tom bitnom mjestu Muhammedove životne putanje. ——— 

Jednostavno, i sada kao da traje taj veličanstveno uzvišeni prizor u 
pustinjskom mezarju. 7 ) mm 

A sve je bilo daleko. I bez ikakve nade da se išta promijeni. 

Veliki karavan produžio je ka Mekki. 

Na Arefat je, iz svih krajeva Arabije, doteklo ukupno stotinu če- 
trdeset hiljada hadžija. Slušali su govor Božijeg Poslanika. Kako bi 
izrekao nekoliko riječi, zastao bi, pa bi Rebi'a bin Umejje bin Halef 
ponovio svaku riječ, a za njim, dalje, ljudi prodornoga glasa prenosili 
ono šta je rekao. Od njih su dalje ostalima prenosili drugi, i sve tako 
dok svi ne bi čuli. 

— Ljudi, saslušajte šta ću vam reći, jer ne znam hoću li se s vama 
ponovo sastati na ovome mjestu. Zivoti drugih, njihova imanja i čast, 
i vaši životi, vaša imovina i čast neka vam budu sveti sve dok se ne su- 
sretnete sa svojim Gospodarom, kao što je svet ovaj dan i ovaj mjesec. 

— Prestaje svako pravo na krvnu osvetu iz vremena nevjerništva. 
Kao primjer, poništavamo naše pravo na krvnu osvetu prema pleme- 
nu Huzejl koje je ubilo Ibn Rebiata bin Harisa... Ne činite nasilje 
drugima, pa se ni vama neće činiti nasilje. 

— Svi muslimani su braća, a svi zajedno predstavljaju ummet. Mu- 
sliman nejma pravo na ono šta pripada drugom muslimanu ako to 
nije dobio dobrovoljno, bez prisile. Vratite pravome vlasniku ono šta 
vam je povjereno na čuvanje. Ne činite napravdu sebi. Zapamtite, svi 
ćete zaista doći pred svoga Gospodara i On će vas pitati o vašim po- 
stupcima i djelima. Ja vas na to upozoravam. 

— Ukida se kamata, a vama pripada glavnica onoga šta ste nekome 
pozajmili. Ne trebate druge oštetiti, a i drugi vas ne trebaju oštetiti. 
Kao primjer neka bude da se poništava sva kamata koju je zaračunao 
Abdulmuttalibov sin Abbas. 

— Šejtan je izgubio svaku nadu da će ikad više biti obožavan u ovoj 
zemlji, ali će on i dalje odlučivati o vašim djelima koja smatrate manje 
važnim. Zato ga se čuvajte radi sigurnosti svoje vjere. 


127. Misli se na različita tumačenja o (ne)primljenosti dove Božijem Poslaniku 
za svoju majku Aminu 


— Bojte se Allaha i lijepo se ophodite prema svojim ženama. Ze- 
nite se onima koje volite, a kad vas Allahova volja sjedini, onda živite 
u slozi... 

— Ljudi, razmislite o svemu šta sam rekao, jer sam vam dostavio 
Poruku. Ostavljam vam Božiju Knjigu i moj sunnet. Ako ih se budete 
vjerno pridržavali, nećete zalutati i ući ćete u Džennet. 

— Ljudi, dobro slušajte šta ću vam reći! — kazao je Božiji Poslanik i 
upitao: — Jesam li vam prenio Poruku? 

Opet su pronosili oni koji su prenosili ostalima, pa se, iz svih grla, 
prolomilo: 

— Jesi! 

Potom su prenijete riječi: 

— Neka oni koji su ovo čuli prenesu onima koji nisu čuli. Možda će 
bolje razumjeti mnogi koji nisu prisutni nego vi koji ste čuli. 

Ljudi su uglas odobravali, a Božiji Poslanik je tri puta ponovio: 

— Neka mi je Allah svjedok! 

Zatim je Allah prenio Muhammedu: 

+ Danas su nevjernici izgubili svaku nadu da ćete vi otpasti od svoje 
vjere, zato se ne bojte njih, bojte se Mene. Sada sam vam vašu vjeru 
usavršio i upotpunio Svoju blagodat prema vama i zadovoljan sam da 
vam islam bude vjerax.'?? 

Posljednji objavljeni ajet. Okončano je objavljivanje Kur'ana. 

To je prenijeto hadžijama. 

Ushićeni, ljudi su plakali. 

Plakao je i Hattabov sin Omer. 

— Zašto ti plačeš, Omere? — pitali su ga. 

— Plačem zato što poslije upotpunjenja i savršenstva slijede manj- 
kavosti i nedostaci. Plačem Zato što se po završavanju Objave i po 
Muhammedovom govoru zaključuje da se primakao rastanak s njim. 

Sutradan, prvoga dana Kurban-bajrama, Božiji Poslanik održao 
je hutbu. 

Zahvalio se Allahu i rekao: 

— Vrijeme se obrće kao što se obrtalo na Dan stvaranja Zemlje i 
nebesa. Godina ima dvanaest mjeseci, a četiri su sveta... Ovo je mjesec 
zu'l-hidže, a ovaj dan je dan klanja kurbana. 

Muslimanima se nije razilazilo. 

I Božijem Poslaniku je bilo lijepo s njima u Mekki. 


128 Kur'an: Maide, 3; posljednji objavljeni ajet Kur'ana 

A vrijeme se neumitno obrtalo kao što se obrtalo i na Dan stvara- 
nja Zemlje i nebesa. | E 

Bio je deseti dan u mjesecu zu'l-hidže desete godine poslije Mu- 
hammedove seobe iz Mekke u Medinu. Upravo je bio okončan doga- 
đaj koji će u povijesti islama biti poznat kao Oproštajni hadž. 


8/4 
UKKAŠE 
N psa na pustim ulicama, ni daška vjetra, ni oblačića. Nikog 


i ničeg. Samo Bilal, sam, pod užarenim nebom i u mukloj 
tišini, hodi pustim gradom i iz njegovih prsa izvija se ezan. 

Umjesto sa Džamije, poziva u Džamiju koračajući Medinom. 

Nikad nije bilo ovo što je: Medina je pretrnula i pretvorila se u 
muk iščekivanja. 

Vraćajući se iz Mekke, s hadža, Božiji Poslanik je ozebao, dobio 
groznicu i pao u postelju. 

Zivot je stao u Arabiji. 

Sunce stoji nasred neba i prži. 

— Daje bilo najgore, raščulo bi se. 

— A šta treba značiti ovo s Bilalom? 

— Mora da je živ... 

— Hoće li to Muhammed opet predvoditi namaz i govoriti? 

-Zivje! 

— Ziv, naravno. On ne može umrijeti... 

— La ilahe illallah! — završava Bilal. 

Ezan ječi u samrtnoj tišini Medine. Narod se natiskuje. U tišini, 
bez mrmora i romora, ide za mujezinom. Kao da je ponornica bešu- 
mno izronila iz pijeska i potekla pustinjskim gradom, pa ponijela sve 
što se bilo sklonilo po kućama i sad se svi slivaju u Džamiju i pred 
Džamiju. 

U mihrabu je Božiji poslanik Muhammed. Onemoćalim glasom, 
predvodi namaz. i 

Onda se uspinje uz mimber. Do treće stepenice. Odatle su zaleb- 
djele njegove riječi: 

— Sve se zbiva voljom Uzvišenog Stvoritelja i sve ima svoj završe- 
tak. Samo je Allah vječan. Vama preporučujem činjenje dobra. 

Izgovara ajete: 


— Vel asr! Inne"'l-insane lefi husr... 

Podsjeća ih na Allahovu zakletvu vremenom — da jedino nisu na 
gubitku oni koji vjeruju i čine dobra djela i koji jedni drugima prepo- 
ručuju istinu i strpljenje. 

Glas je slab. 

Niko ne diše. 

Svi su se pretvorili u uho. 

— Isteklo je moje vrijeme među vama. Nikad ni prema kome ni- 
sam želio iskazati ni mržnju, ni osvetu. Nemojte dopustiti da odem sa 
dugom prema nekome. Ako sam kome ostao dužan u parama, sad će 
mu biti vraćeno. Ako sam nekoga udario, neka mi vrati... 

Učio ih je daje lijepo pustiti suzu i radi brige, tuge i radosti, da nije 
čovjek koji to ne čini, i da je i to ibadet. Ali, koliko god su nastojali 
ispoštovati njegovu preporuku da preglasno ne izražavaju brigu, tugu i 
žalost, sada im se prsa razdiru od bola i po Džamiji se otimaju uzdasi. 

I na samome kraju potvrđuje im koga su imali. 

Ni suočeni s neminovnim krajem, ne smiju ni pomisliti da ga gube. 

On ih priziva: 

— Neka svako traži svoje pravo! 

Muk Džamije prasnu: 

— Božiji Poslaniče, meni duguješ tri dirhema! Bio sam s tobom 
kad je naišao siromah. Posudio si od mene i udijelio njemu. 

Muhammed se smješka i naređuje da se iz njegove kuće donesu 
tri dirhema. 

Potom, riječi koje su zaledile pregrijani zrak: 

— Božiji Poslaniče, ja sam Ukkaše. Bilo je to kod Taifa. Udario me 
bič kojim si zamahnuo dok sam prolazio. Tražim odmazdu! 

Pregrijani zrak zapucketa pred prolom srdžbe. Džamija jeknu. Svi 
bi ga se dočepali i raskomadali drznika. Zaustavlja ih ruka Božijeg 
Poslanika: 

— Bilale, nemoj da Fatima vidi, a donesi moj bič. 

Bilal odlazi. 

Zamor srdžbe prekida Alija: 

— Ukkaše, za taj jedan udarac, vrati meni stotinu puta! 

Ukkaše odbija. 

Skače Omer i prvi put ne traži dozvolu Božijeg Poslanika: 

— Ili ćeš da te sad sasječem ili kad podigneš ruku s bičem!? 

— Omere, odmakni se! — kaže Muhammed. 

M Omer, čovjek div, uzmiče kao dječačić, a iz prsa mu se otima ri- 
anje. 

Umiješao se Osman: 

— Ukkaše, dozvoli mi da sa stotinu deva otkupim taj udarac. 

Ukkaše odbija ogromno bogatstvo. 

Bilal prinosi bič Božijem Poslaniku. Božiji Poslanik pokazuje 
Ukkašu da priđe. Daje mu bič. 

Već puca, bukti uzavreli zrak u Džamiji. 

Vatru gasi glas čovjeka sa zadignutim bičem. Progovorio je Ukka- 
še. 

— Božiji Poslaniče, kad me tvoj bič okrznuo, košulja mi je bila raz- 
drljena. Udario si me po golim prsima, pa...— kaže Ukkaše. 

Zar dotle? I prema bilo kome, i još u džamiji, u ovoj džamiji, i to 
još smrtno bolesnom, zar tako prema Božijem Poslaniku? 

Muhammed nikad sebe nije uzdizao, nikad se nije koristio onim 
šta drugi nisu imali, nikad... Nikad nije bilo, niti će biti takvoga čo- 
vjeka. 

A sad, kad je... Zar da to njemu bude učinjeno? 

Neće moći... 

S Ukkašem će biti okončano svakog trena. Samo što se nisu stro- 
poštali na njeg. 

Zivot mu može produžiti samo još podignuta ruka Božijeg Po- 
slanika. 

On je podiže. 

Narod se primiruje. 

Muhammed drugom rukom raskopčava svoje džube. 

Ukkaše priskače s bičem. 

Ukkaše zadiže bič. 

Podiže i drugu ruku. 

Obje ruke primiče Muhammedu. 

Bič mu je ispao iz ruke i pao iza leđa Božijeg Poslanika. Nježno ga 
grli i ljubi njegove grudi. 

Ukkaše rida bolnije od Hattabovoga sina Omera, a iz njegovih 
prsa otkidaju se komadi riječi: 

— Božiji Poslaniče, za otkup tvoga života nudim svoj život i živote 
svojih roditelja i djece! Samo nek si mi dopustio da svoje lice prinesem 
tvojim čistim grudima i poljubim mjesto gdje kuca tvoje čisto srce. 

U Ukkaševome grcanju razabire se traženje da mu oprosti Božiji 
Poslanik. 

Da se Allah ne kune vremenom i da se ne zbiva u Džamiji Božijeg 
Poslanika u Medini, bilo bi kao da je izvan vremena i prostora. 

Džamija plače. Ne mogu prigušiti plač radovanjem. 


I sve prekida desna ruka Božijeg Poslanika. Pridigao je malo, ono- 
liko koliko je još mogao. 

Na licu mu je bljesnuo osmijeh. Spustio je ruku na Ukkaševu gla- 
vu. Izgovara dovu: 

— Molim dragoga Boga da tebe i sve koji vjeruju spasi džehenem- 
ske vatre! 


9/4 
DŽENAZA BEZ IMAMA 


vako živo biće okusit će smrt. F 
Muhammeda je mučila nesnosna glavobolja. Zalio se na bol 
i mučninu koju osjeća još od trovanja prije tri i po godine na 
Hajberu. 

— Puca mi žila kucavica od tog otrova... 

Bolest je potrajala. 

Jedanaest dana je ipak uspijevao predvoditi namaze u Džamiji. 

— Ja ću pred Allahom svjedočiti o vama... Meni je dano da biram: 
ponuđeni su mi ključevi zemaljskih riznica i život na Zemlji, i ponu- 
đeni su mi ključevi vječnoga Dženneta i susret s mojim Gospodarom. 
Odabrao sam susret sa svojim Gospodarom i Džennet... Gospodaru 
moj, učini da umrem siromašan, ne dozvoli da umrem bogat i proživi 
me u društvu siromašnih... Ne bojim se da ćete se vratiti nevjerništvu, 
ali se bojim da ćete se prepirati oko imetka. 

U smiraj jednoga od tih dana, poslije jacije, zagledan u zvjezdani 
svod, zaplakao je. 

— Zašto plačeš, Božiji Poslaniče? 

— Od sreće. Radujem se onima koji će me voljeti i slijediti, a neće 
me lično poznavati, nego će Božiju riječ i moje učenje saznavati iz 
knjiga. 

Prestao je ulaziti u Džamiju. 

Pao je u postelju. 

Četiri dana tako... 

Posljednje šta je sasvim razgovjetno izgovorio bilo je da se oslobo- 
de robovi koji su u njegovome posjedu i da se podijeli sedam dirhema. 
Toliko je još imao. 

U golemoj brizi, njegovi najbliži smetnuli s uma to o dirhemima. 
Kad je opet došao svijesti, Muhammed je pitao jesu li podijelili sedam 
dirhema. Ponovo je tražio da se tako postupi. 

U ponedjeljak, prije svitanja — dok su dekiki namirivali šezdeset tri 
lunarne godine otkako je rođen — ustao je Muhammedk iz postelje, 
razmakao zastor na sobnim vratima. Zaglćdao po Džamiji one koji 
su klanjali sabah. 

Nastojao se osmjehnuti. 

Kažu da se moglo razabrati da je izustio: Namaz, ljudi, namaz. 

Rukom im je pokazao da nastave. 

On se vratio u postelju. 

Više se nije podigao. 

Osjećalo se da ga strahovito boli. 

Odjutrilo je. Bilo je oko deset sati kad se razaznalo da doziva kće- 
ku Fatimu. Išaretom joj je pokazao da se sagne. 

Sapnuo je: 

— Još malo, pa tvog oca ništa više neće boljeti. 
Ona je zaplakala. 

Došapnuo joj je: 

— Ti ćeš prva iz porodice doći za mnom. 
Ona se nasmijala. I 


vSvako živo biće okusit će smrt! I samo na Sudnjem danu dobit 
ćete u potpunosti vaše plaće, i ko bude od vatre udaljen i u Džennet 
uveden — taj je postigao šta je želio; a život na ovome svijetu samo je 
varljivo naslađivanje.x!'? 

"Gospodar mi je naredio da Ga se javno i tajno bojim, da govorim 
pravedno i kad sam ljut i kad sam raspoložen, da budem štedljiv u si- 
romaštvu i u bogatstvu, da budem prijatelj i sa onima koji se odmetnu 
od mene, da dajem i onome ko nije sa mnom, da oprostim onome ko 
me zlostavljao, da moja šutnja bude razmišljanje, da moj govor bude 
spominjanje Allaha, da moj put bude pouka, da naređujem ono šta je 
Ispravno i lijepo. x!30 

sAllahovom milošću, ti si (Muhammede) blag prema njima, a da 
si osoran i grub, razbježali bi se od tebe. Zato im opraštaj i moli da 
im bude oprošteno i dogovaraj se s njima. A kad nešta čvrsto odlučiš, 


129 Kur'an: Ali Imran, 185 
130 Hadis 


UZ KABUR BOŽIJEG POSLANIKA MUHAMMEDA SU EBU BEKROV I OMEROV, 
A KASNIJE JE PODIGNUTO ZELENO KUBE I OČUVANO DO DANAS 


onda se osloni na Allaha, jer Allah zaista voli one koji se oslone na 
Njeg."?' 


Nije dočekao sljedeći namaski vakat. 


mm rm mina 


131 Kur'an: Ali Imran, 159 

Ponedjeljak, 12. rabiu'l-evel jedanaeste hidžretske godine, prije 
podneva, na dan u kome je rođen i u danu u kome je punio šezdeset 
tri godine života prema hidžretskom računanju vremena, 8. juli 632. 
godine poslije Isaa. 

Nisu mogli povjerovati da je umro, da on može umrijeti. 

Okupljalo se silno mnoštvo. Bilo je skroz napeto. 

Zavaravanje da iščekivanjem mogu probuditi nadanje. 

Sve dok nisu suočeni s ajetima: 

"Muhammed je samo poslanik, a i prije njega bilo je poslanika. 
Ako bi on umro ili bio ubijen, zar biste se vratili svojim stopama? 
Onaj ko se vrati svojim stopama neće nimalo nauditi Allahu, a Allah 
će sigurno nagraditi zahvalnea,?? 

Kabur je iskopan na mjestu gdje je bila postelja u kojoj je proveo 
posljednje dane, u sobi u kojoj je stanovala Aiša. 

Krhka, skrhana bolom, lelujava poput sjene, kćerka Fatima presa- 
mitila se po kaburu. 

Fatimu je pridigao muž Alija. Umio je. Ona je došla sebi. 

Dženaza je klanjana u više grupa. 

Niko nije bio imam na dženazi Imamu. 


Sallallahu alejhi ve sellem. 


132. Kur'an: Ali Imran, 144 

HRONIKA DOGAĐAJA 
PO POGLAVLJIMA 
IZ OVE KNJIGE 


PRVI DIO 


1. ZEMZEM 


Ibrahim je, sa sinom Ismailom, zidao Kabu prije najmanje 4.000 godina. 
Mjesto odakle je Ibrahim oglasio hadž i sad se naziva Mekami-Ibrahim. 
Od Adema do Muhammeda, Allah je poslao 124.000 poslanika i 317 vje- 
rovjesnika. Bivalo je vremenskih razdoblja kad bi se ljudi toliko uzoholili, 
pa im Allah nije slao Svoje upućivače. 


Nakon što su Kurejšije preuzele vladavinu Mekkom, polovinom petog 
stoljeća poslije Isaa na vlast su došle Hašimije. Otac porodice Hašim umro 
je 497. godine poslije Isaa. Izvor Zemzem otkopan je u prvoj polovini še- 
stoga stoljeća poslije Isaa. 


2. ŽRTVOVANJE 


Događaj s žrtvovanjem zbio se krajem šeste decenije šestoga stoljeća po- 
slije Isaa. Tada je bila i Abdullahova i Aminina svadba. 


3. PUTOVANJA BEZ POVRATKA 


Krajem šeste decenije šestoga stoljeća poslije Isaa, godine koja je uslijedi- 
la poslije Abdullahove i Aminine svadbe. 


4. SLON 


Bila je 570. godina poslije Isaa kad je vladar Jemena pokrenuo veliku Voj- 
sku da bi srušio Kabu. 

5. KAD JE MAJKA MUHAMMEDA RODILA 


Muhammed je rođen u svitanje u ponedjeljak, 12. rabiu'l-evela, u Godini 
slona, pedesetak dana poslije Ebrehinog pohoda, ili 20. aprila 570. godine 
poslije Isaa, 52 godine prije početka hidžretskog računanja vremena. 


6. SNIJEG U PUSTINJI 


Prvo je bilo dogovoreno da Muhammed kod dojilje Halime boravi dvije 
godine, koliko muška beba treba dojiti, pa je boravak produžen. 


U sadašnje vrijeme sasvim uobičajeno otvaranje srca, s Muhammedom 
se dogodilo 575. godine poslije Isaa, kad mu je nastala peta godina. 


7. POVRATAK IZ JESRIBA 


Bila je 576. godina poslije Isaa, 6. godina tadašnjeg arapskog računanja 
vremena započetog od godine nazvane po slonu kad je Muhammed kre- 
nuo s majkom u Jesrib. 


Bila je subota popodne, 26. zu'l-kade 10. godine po Hidžri, kad su hadžije 
krenule iz Medine. Stigli su u Mekku 4. zu'l-hidže. Bila je 632. godina po 
Isau. 


8. JETIM 


Kad je umro djed Abdulmuttalib bila je 578. godina po Isau, 8. godina 


poslije Godine slona. Izvjesno je da je živio dobro više od stotinu godina; 
neki izvori navode i 120. 


9. PUSTINJAK 
Bilo je to 583. godine poslije Isaa, 13. godine poslije Godine slona. 
10. KIŠNA DOVA 


Događaj s kišom zbio se kad je Muhammedu moglo biti manje od 15 go- 


dina, a to je bilo oko 585. godine poslije Isaa, 15. godine računanja od 
Godine slona. 


11. IZOSTANAK SA SVADBOVANJA 


Kad su se (ne)zbili ovi događaji, Muhammedu je moglo biti 15 godina ili 


Pe više, oko 586. godine poslije Isaa, 16. godine računanja od Godine 
slona. 

12. NA BRIJEGU BUVAN 


Muhammedu je bilo 16 godina kad je prvi i jedini put doveden na mno- 
gobožačku svetkovinu žrtvovanja na Buvanu. 


13. PRVA BITKA 


Putovanje u Jemen s amidžom Abbasom i bitka s plemenom Hevazin bili 
su 587. godine poslije Isaa. Ova bitka nazvana je Fidžar zato što se dogo- 
dila u mjesecu zu'l-kade, jednom od svetih mjeseci, u kojima je bilo zabra- 
njeno ratovanje. 


14. U PLEMENSKOM VIJEĆU 


Obnavljanje saveza Fudul i dogovor o zaštiti prava na istinu i dostojanstvo 
u Mekki bili su 590. godine poslije Isaa. 


15. VOĐA KARAVANA 
Bila je 595. godina poslije Isaa. 
16. ŽENIDBA 


Brak je sklopljen ubrzo nakon poznanstva, pa je izvjesno daje to bilo 595. 
godine poslije Isaa. 


17. KAMEN 


Arapi su Kabu obnavljali 605. godine poslije Isaa. Muhammedu je bilo 35 
godina. 


DRUGI DIO 
1. IKRE 


Objavljivanje Kur'ana, time i Muhammedovo poslanstvo, počelo je u ra- 
mazanu, a bila je 610. godina poslije Isaa. 


2. MALI DŽEMAT 


Ovo se zbivalo u prve tri godine islama, 610.-613. godine poslije Isaa, dok 
Muhammed još nije javno počeo pozivati u islam. 

3. PROTIVNICI 


Zlostavljanja muslimana počela su četvrte godine poslanstva, a prva sku- 
pina ashaba iselila se u Abesiniju u redžebu pete godine poslanstva. Dru- 
gi odlazak muhadžira u Abesiniju bio je sljedeće godine. 


4. ABESINIJA 


Događaj s kraljem Abesinije zbio se 615. godine poslije Isaa. 


5. KUĆA NA SAFI 


Omer je primio islam u mjesecu zu'l-hidže 6. godine od početka Mu- 
hammedovog poslanstva. 


6. BOJKOT 


Izgnanstvo u Mekki započelo je 6. godine Muhammedovog poslanstva i 
trajalo pune tri godine; 616.-619. poslije Isaa. 


7. ZLOSTAVLJANJA 


Ovi događaji zbili su se 619. godine poslije Isaa, u ramazanu, 10. godine 
poslanstva, a ta godina poznata je kao Godina tuge. 


8. TAIF 
Bilo je to u ševvalu 619. godine poslije Isaa, 10. godine poslanstva. 
9. ISRA I MIRADŽ 


Noćno putovanje od Kabe u Mekki do Mesdžida u Kudsu (lIsra) zbilo se 
27. redžeba, sedmog mjeseca u godini koja nije pouzdano određena, a 
većina učenjaka slaže se da je to bilo 620. godine po Isau, 10. godine po- 
slanstva. 


Miradž (Uspinjanje na nebo do Božije blizine) bio je u kontinuitetu sa Noć- 
nim putovanjem od Kabe u Mekki do Mesdžida u Kudsu (lIsra). 

10. POVRATAK 


Povratak s Miradža bio je u kontinuitetu sa Noćnim putovanjem od Kabe 
u Mekki do Mesdžida u Kudsu (Isra) i Uspinjanjem na nebo do Božije blizi- 
ne; sve se to zbilo — kako svjedoči Kur'an — u jednom času noći. 


11. AKABBA | SEOBA 
Zakletva na Akabbi bila je u junu 622. godine poslije Isaa. 


Mada je bilo pojedinačnih primjera i prije i poslije, preseljenje iz Mekke u 
Medinu odvijalo se od juna do septembra 622. godine poslije Isaa. 


12. PRESUDA 


Zasjedanje Vijeća kurejšijskih plemena održano je 12. septembra 622,, 26. 
safera 14. godine poslanstva. 


13. SEVR 


Božiji Poslanik je u pećini na brdu Sevr proboravio između 12. i 15. sep- 
tembra 622., 26.-29. safera 14. godine poslanstva. 


14. TRI SUSRETA U PUSTINJI 


Događaj sa Surakom i susret sa staricom u pustinji zbili su se pri samome 
kraju Muhammedove seobe iz Mekke u Medinu; rebiu'l-evvel 1. hidžret- 
ske godine, septembar 622. godine poslije Isaa. 


15. MESDŽID KUBA 


Božiji Poslanik došao je u Kubu 12. rebiu'l-evvela, baš kad mu je nastala 
53. godina, 20. juna i ostao do 24. juna 622. godine poslije Isaa, 16. rebiu'l- 
evvela 1. hidžretske godine. 


Prvu džumu Božiji Poslanik klanjao je u dolini Ranukna, 16. rebiu'l-evvela 
1. hidžretske godine, 13. godine poslanstva, u petak 24. juna 622. godine 
poslije Isaa. Istoga dana stigao je u Medinu. 

TREĆI DIO 
1. MEDINA 


Medinska povelja je prvi napisani državni ustav za koji se zna u svijetu. 


Džamija u Medini proklanjala je u saferu 1. hidžretske godine, 14. godine 
poslanstva. 


2. EZAN I KIBLA 
Propis o ezanu potiče s početkom 1. hidžretske godine. 


Džamija u Kubi, u kojoj je Božiji Poslanik obavio prvi namaz okreću- 
ći se prema Kabi u Mekki, postala je poznata kao Džamija sa dvije kible 
(Mesdžidu'l-Kibletejn). To je bilo u ponedjeljak, polovinom redžeba 2. go- 
dine po Hidžri. 


3. PODUKA 


Obrazovanje muslimana i muallima počelo je s dolaskom Božijeg Poslani- 
ka u Medinu i traje bez prekida. 


4. BEDR 


Bitka na Bedru bila je 17. ramazana 2. hidžretske godine, 17. marta 623. 
godine poslije Isaa. 


5. POSLIJE BEDRA 

18. i 19. ramazan 2. hidžretske godine, 17. marta 623. godine poslije Isaa. 
6. UHUD 

Bitka na Uhudu bila je 15. ševvala 3. hidžretske godine. 

7. POSLIJE UHUDA 


Marš na Revhu izveden je u nedjelju 18. ševvala 3. godine po hidžretskom 
kalendaru. 


8. GRIJESI I GREŠKE 


Muhadisi ovaj događaj smještaju u treću godinu poslije Hidžre, a o OVoO- 
me svom susretu s Džibrilom Božiji Poslanik je govorio i na prvoj sljedećoj 
hutbi, u prepunoj Džamiji u Medini. 


9, VOJSKE KREĆU NA MEDINU 


Okršaj plemena Nadir sa muslimanima u Medini bio je u rabiu'l-evelu 4. 


hidžretske godine, u augustu 635. godine poslije Isaa. 
Do nove bitke na Bedru nije došlo u ševalu 4. hidžretske godine. 


10. HENDEKI POSLIJE NJEGA 


Savezničke vojske okupile su se pred Medinom u ševvalu 5. godine po 
Hidžri, a povukle se u zu'l-kadeu 5. godine po Hidžri, tačnije 23. zu'l-kade, 
kad se Božiji Poslanik sa iskopanih bedema vratio u Medinu. Ova izostala 
bitka poznata je i po imenu El-Ahzab (Saveznici). 


11. HUDEJBIJA 


Sporazum na Hudejbiji o miru s Kurejšijama potpisan je u mjesecu zu'l- 
kade 6. hidžretske godine. 


12. HAVLA 


Razgovor Božijeg Poslanika sa Havlom bio je 7. hidžretske godine, a neki 
taj događaj smještaju dvije godine poslije. 


13. PISMO MUKAVKISU 


Kad se vratio sa Hudejbije, u zu'l-kadeu 6. hidžretske godine, Muhammed 
je poslao izaslanika u Misir. 


14. PISMO HERAKLIJU 


Pismo Herakliju upućeno je početkom 7. hidžretske godine, u jesen 628. 
godine poslije Isaa. 


15. SMUTNJA 


Događaj s Aišinom potvorom (poznat i kao Fitna) bio je u šabanu 5. go- 
dine po Hidžri. 

16. TROVANJE 


Bitka na Hajberu bila je u muharremu 7. hidžretske godine, godinu i po 
poslije razbijanja vojski saveznika koje su se okupile da bi napale na Me- 
dinu. 


17. U SJENI PALMINOGA DRVETA 


Izvjesno je da se ovaj događaj, jedan u nizu pokušaja ubistva Božijeg Po- 
slanika, zbio u rabiu'l-evelu 7. hidžretske godine, poslije Bitke na Hajberu. 


18. KISRA 


Šahin-šaha Kisru ubio je njegov sin Širvah u noći 10. džumade'-ula, 7. 
hidžretske godine, 27. februara 628. godine poslije Isaa. 


19. MUTA 


Pohod i Bitka na Muti zbili su se u mjesecu džumade'l-ula 8. hidžretske 
godine, u augustu/septembru 629. godine poslije Isaa. 


ČETVRTI DIO 
1. POHOD NA MEKKU 


Božiji Poslanik stavio se na čelo vojske koja je krenula na Mekku 10. rama- 
zana 8. hidžretske godine. 


2. OSLOBOĐENA MEKKA 


Bilo je jutro 17. ramazana 8. hidžretske godine kad je muslimanska vojska 
ušla u Mekku. 


3. ODABRANA MEDINA 


Božiji Poslanik napustio je Mekku 6. ševala 8. hidžretske godine i odatle s 
vojskom krenuo na Hunejn, pa naTTaif, čija je opsada potrajala dvadesetak 
dana. 


4. POBUNA ŽENA U KUĆI UZ DŽAMIJU 


Bilo je to u mjesecu džumade'|-uhra 9. godine po Hidžri. 


5. TEBUK 


Pohod na Tebuk bio je zadnji vojni pohod u kome je sudjelovao Božiji 
Poslanik. Krenulo se u redžebu 9. godine po Hidžri, a u Medinu vratilo u 
ramazanu iste godine. Tada je započelo uvođenje reda nakon što je red u 
Medini bio poremećen. 


Abdullah bin Ubejj bin Selul, neokrunjeni kralj Jesriba i kralj licemjera, 
umro je 9. hidžretske godine, dva mjeseca poslije pohoda na Tebuk. 


6. DIMAM | 
Bilo je to do prve polovine 10. godine poslije Hidžre. 
7. PRVI I POSLJEDNJI HADŽ 


Poslanik je iz Medine krenuo 26. zu'l-kadea 10. godine poslije Hidžre. U 
Mekku je došao 4. zu'l-hidže. Govor na Arefatu održao je u petak 9. zu'l- 
hidže, a 13. zu'l-hidže 10. godine poslije Hidžre naredio je pripreme za po- 
varatak u Medinu i obavio oproštajni tavaf oko Kabe. 


8. UKKAŠE 


Dogodilo se u Medini 7. rabiu'l-evela 11. godine po Hidžri, 8. jula 632. go- 
dine poslije Isaa. 


9. DŽENAZA BEZ IMAMA 


Ponedjeljak, 12. rabiu'l-evel 11. hidžretske godine, prije podne, na dan 
u kome je rođen i kad su se napunile 63. godine života prema hidžret- 
skom računanju vremena, 8. jula 632. godine poslije Isaa, vratio se svome 
Gospodaru posljednji Njegov poslanik Muhammed, sallallahu alejhi ve 


sellem. 

Kur'an, prijevod Besim Korkut 

Muhammed Hamidullah: Muhammed, a.s., Život 
Muhammed Hamidullah: Muhammed, a.s., Djelo 

Martin Links: Muhammad 

Muhammed Husejn Hejkel: Život Muhammeda, a.s., 
Sufijurrahman el-Mubarekfuri: Zapečaćeni dženetski napitak 
Leila Azzam i Aisha Gouverneur: Muhammed 

Seyyed Hossein Nasr: Muhammed, čovjek Božiji 
Muhammed Revvas Kal'ahdži: Ličnost posljednjeg Allahovoga Poslanika 
Annemarie Schimmel: Muhammed, a.s., krasan uzor 

Hifzi Bjelevac: Muhamed 

Isnam Taljić: Život posljednjeg Božijeg poslanika 

Isnam Taljić: Najveće priče 

Dr. Ševki ebu Halil: Atlas Kur'ana 

Dr. Ševki ebu Halil: Atlas Poslanikove biografije 

Karen Armstrong: Muhammed, poslanik za naše vrijeme 

Dr. Mustafa ef. Sibaji: Muhammed, alejhis-selam 


Ovo je osnovni popis knjiga. Korišteno ih je još koje se bave sirom, a bio 
bi podug spisak ostalih knjiga i hadisa koje je bilo neminovno konsultirati. 


POGOVOR 


Ova knjiga je romansirana biografija posljednjeg Božijeg Poslanika. 
Terminologijom teorije književnosti, sira u užem, odnosno pravom 
smislu. Unutar korica sabrano je uporno višegodišnje intenzivno 
bavljenje ovom velikom temom, detaljno istraživanje ipomno pro- 
mišljanje da se na bosanskome jeziku objavi biografija posljednjeg 
Božijeg poslanika Muhammeda, s.a.v.s., koja bi što više, koliko je to 
moguće, odgovarala pravilima književnog djela. Uznastojano je da 
budu obuhvaćeni svi najbitniji događaji iz njegovoga života. Ispri- 
povijedani su bez pametovanja i bez potcjenjivanja čitalaca, koji- 
ma je ostavljeno da promisle o svakoj rečenici, pa i riječi — jer svaka 
ima svoje i svaka je na svome mjestu — i sami donose zaključke, 
pouke i poruke, koje su evedentne u tekstu i kontekstu. 

Život posljednjeg Božijeg poslanika, s.a.v.s., bio je ispunjen, pot- 
pun, i odvijao se kao slijed mnogobrojnih i izrazito zanimljivih 
događaja, baš poput romana. Tako je, zapravo, i bilježena njegova 
biografija, pa je ova knjiga i vraćanje iskonu sire. 

Potpuno sam poštovao navođenje činjenica iz Muhammedovog, 
s.a.v.s., života. Istaknuto ih je na stotine i stotine, a do najsitnijih po- 
jedinosti njihovu tačnost provjeravale su generacije učenjaka. Ni o 
jednom čovjeku u historiji, računajući i modernu povijest, nije više 
pisano i napisano, sve do najsitnijih pojedinosti, i sve je to podvrga- 
vano rigoroznim provjerama. 

Radi obimnosti, neminovno je bilo izostaviti mnogo toga, ali sam 
uznastojao obuhvatiti najbitnije događaje i zbivanja koja ocrtavaju 
Muhammeda, s.a.v.s., kao posljednjeg Božijeg poslanika i kao čo- 
vjeka. Klonio sam se i spisateljskog egzibicionizma i opredijelio se 
za jednostavnost iskaza. Najteže je pisati da čitaocu izgleda da je 
tako bilo najlakše napisati, a jednostavnostje i najprimjerenija ovoj 
temi. Redukcija izraza, za koju sam se opredijelio, kolika god bila 

njezina prednost u konačnom efektu, pri čitanju, i to ne samo radi 
sažetosti, predstavljala je posebnu zahtjevnost. U kontekstu toga 
je i glavni naslov: xBožiji Poslanik iz Mekkec. Izrazito višeznačan, a 
jednostavan da ne može biti jednostavniji. | tačan da ne može biti 
tačniji. A frapantno je da ni na jednoj siri nisam naišao na ovakav 
naslov. 

Prije desetak godina objavio sam separat xŽivot posljednjeg Boži- 
jeg Poslanikaca, a 2008. godine izišila mi je iz štampe knjiga xBrdo 
Svjetlosti (dva izdanja), na kojoj sam radio tri pune godine. Na 
ovome izdanju bio sam angažiran još dvije i po godine. Pri tome 
uopće nisam oduzimao, a ni dodavao činjenice, nego je najbrižljivi- 
je rađeno na sažimanju i douređivanju teksta u spisateljskom smi- 
slu, tako i na isključivoj upotrebi riječi bosanskog jezika (izuzevši 
ovaj pogovor). 

Kao i općenito pitanja islama, ni interpretiranje Muhammedovog, 
s.a.v.s., životopisa nije isključivo pravo teologa, a i oni — gdje god 
mogu i koliko mogu — posežu za literariziranjem. Sira je kao knji- 
ževna tradicija bila izrazito prisutna (i uglavnom prekinuta) i u Bo- 
sni: od prepjevavanja ili pisanja stihova u mnogobrojnim varijaci- 
jama Mevluda do proznih interpretacija, tako i u obliku književne 
proze. 

Na našem jeziku ima mnoštvo knjiga na ovu temu (uglavnom pre- 
vedenih). Štampane su na velikom formatu, veoma su obimne i 
pisane znanstvenim pristupom, ali se neselektivno nude najširoj 
čitalačkoj publici. 

I zato sam uznastojao na prijemčiv način, pogotovo mladim u 
Bosni i Hercegovini i rasutim svukuda po svijetu, približiti Božijeg 
poslanika Muhammeda, s.a.v.s., tako da bi više (sa)znali o njemu i 
da bi ga još više voljeli. Jer, nesumnjivo je da mi volimo Muhamme- 
da, s.a.v.s. Podjednako je tačno i to da nedovoljno znamo o njemu. 
Koliko god nam je blizak, više se instiktivno osjeća prisnost prema 
njemu nego što se zaista zna i što se konkretno svjesno njegove 
veličine, i fragmentarno i sveukupno, a Muhammedov, s.a.v.s., život 
zaista treba biti uzor i onima koji odrastaju u ovome vremenu. 
Poznavanje Muhammedove, s.a.v.s., biografije i njezino interpreti- 
ranje na način koji je razumljiv i prihvatljiv savremenim čitaocima 
pogotovo je potrebno nakon 11. septembra 2001. godine i doga- 


đaja xposlije kojeg više ništa nije i neće biti istox te poslije ponavlja- 
nih zbivanja s Muhammedovim, s.a.v.s., karikaturama u nekim ze- 
mljama na Zapadu. | naša (ne)reagiranja tim povodima navode na 
suštinsku potrebu da trebamo više znati o Poslaniku islama, s.a.v.S., 
i to prenositi i drugima. 

Božiji poslanik Muhammed), s.a.v.s., moderan je, čovjek za sva vre- 
mena, ispred vremena. U tom smislu sam i pisao ovu knjigu da bi 
njegova biografija bila što dostupnija savremenim čitaocima, da je 
mogu shvatiti i prihvatiti kao sebi razumljivu, pa je takva interpre- 
tacija zapravo osavremenjena reinterpretacija. Drago mi je da su 
izuzetno uvaženi recenzenti eksperti potvrdili tu namjeru i namje- 
nu. 

Koliko sam god to izbjegavao, u prethodnoj knjizi 2Brdo Svjetlo- 
stix posezao sam i za tzv. doobjašnjenjima. Izuzetno dobar prijem 
te knjige podstakao me u istrajavanju da novo izdanje bude što 
potpunije u književnom smislu. Neophodna pojašnjenja u ovom 
izdanju navodio sam u fusnotama. To se odnosi na kur'anske sure 
i redne brojeve citiranih ajeta ili na neophodna objašnjenja nekih 
termina ili izraza. Da bih dinamizirao osnovnu fabulu, u fusnotama 
sam naveo i neke pripovjedne dionice koje pomažu čitaocu da se 
bolje povežu neki događaji ili situacije. To daje i dodatna značenja, 
ali i doprinosi da je ovaj roman uporedo i udžbenik i priručnik. Toj 
funkciji prilagođeni su i format knjige, veličina pisma, kao iodgova- 
rajuće ilustracije. Tekst romana je i inače najprijemčiviji za čitanje, a 
i na kraju knjige naveo sam hronologiju događaja prema poglav- 
ljima. Ne radi se o dopadljivosti, nego o što lakšoj prihvatljivosti. 
Osim izbjegavanja eksplicitnih zaključivanja, izbjegao sam i tzv. 
esejistička teoretiziranja, za čime se redovno poseže u siri. Time 
se udaljava od glavne teme, samog životopisa. Takva razmatranja, 
zapravo, su tema drukčijih, strogo stručnih knjiga i naučnih studi- 
ja koje se bave životom Božijeg poslanika Muhammeda, s.a.v.s, i 
namijenjene su uskom čitalačkom krugu. Međutim, odavno su na- 
metnuti takvi pristupi siri (druga su, pak, , priča" često frazeološki, 
patetični, idealistički, ideologistički i slični, kakvi su veoma prisutni 
i više štete nego što koriste). To je manevriranje autora: od toga da 
izbjegavaju zadubljivanje u proučavanje veoma obimne građe ili 
da bi izbjegli razrješavanje mnogobrojnih tzv. skopčis i poveziva- 

nja činjenica unutar nekog od događlja ili samih događaja između 
sebe i njihovih aktera, do toga da se izostavljaju pojedini periodi iz 
Muhammedovog), s.a.v.s., života, neki se zaobilaze, dok su neka raz- 
doblja prenatrpana ili se, recimo, tzv. medinski period uglavnom 
svodi na redanje bitaka, nabrajanje mnogobrojnih vojnih pohoda 
i primanja tzv. delegacija, pri čemu su dominantni vojno-protoko- 
larni traktati, tako da se počesto xod šume ne vidi stablox i time 
zanemaruju Muhammedove, s.a.v.s., poslaničke i ljudske osobine, 
koje su itekako dolazile do izražaja i u tim prilikama i u tome perio- 
du njegovoga života. Također sam izbjegao uvriježenost da se sira 
svodi na tri cjeline, pri čemu se u tzv. medinsko razdoblje ubraja 
i Oslobađanje Mekke, iako je značajna geografska udaljenosti tih 
gradova, ali i o — više nes(a)vjesnom — marginaliziranju ogromnog 
značaja toga događaja, koji je među najpresudnijim, ako ne i naj- 
važniji. 

Uočljivo je i to da se u siri pisaca iz nekih zemalja nesrazmjerno 
mnogo prostora pridaje predugom uvodnom dijelu o predislam- 
skom životu Arapa, za šta autori vjerovatno imaju i (pod)svjesna 
opravdanja, ali je to više nego zamorno ostalim čitaocima. Upore- 
do se (a čini to većina autora) zapostavljaju djetinjstvo i mladost, 
dakle njegov život prije primanja Objave, iako je to najduže razdo- 
blje u njegovome životu i razumljivo je da to zanima čitaoce, po- 
gotovo mlade, koji odatle itekako mogu izvući po(r)uke. Istrajao 
sam da podjednako obuhvatim te godine, što je iziskivalo ne samo 
dugotrajno istraživanje, nego i posebno dugo promišljanje. 

Pisci sire suočavaju se s mnoštvom problema. Takav je i pristup 
mudžizama. Na njima svi yzzapinjue (neke zaobilaze, ali bespogo- 
vorno sprihvatajua sasvim slične) itd., pa sve do njihovog potpu- 
nog zanemarivanja. Istina, i ja sam se pribojavao da će nedovoljno 
upućeni čitaoci ovu knjigu doživjeti kao odveć metafizičku. Narav- 
no, to roman dozvoljava, ali je bitnije to da su mudžize itekako Mu- 
hammedovo, s.a.v.s., obilježje, a čuda Božijega davanja nisu presta- 
la s njegovom fizičkom smrću kao posljednjeg Božijeg poslanika. 
Ona se događaju svuda oko nas, tako i nama, ali smo možda odvi- 
knuti da to tako doživljavamo. 

Očigledne su i mezhepske razlike u pristupima pisanju sire, a i to 
da se pri njihovim čitanjima lahko može zaključiti iz koje je zemlje 


autor, kao i uticaj podneblja, pa sve do ogoljelih i okorjelo materi- 
jalističkih pristupa Muhammedovom, s.a.v.s., životopisu, čak i u toj 
mjeri da se zanemaruje Božija objava, a njezino autorstvo, neuzu- 
billah, pripisuje Muhahmmedu. 

U ovom pogovoru nisam bez razloga ponavljao izraz promišljanje. 
Ekspertima je, naime, jasno da, iako se čini sasvim suprotno, nimalo 
nije lahko posložiti sve kako treba, jer je, nažalost, u knjigama koje 
se bave ovom temom, dakle, dosta (nepotrebne) konfuzije. 

Toliko o pristupu knjizi, a Muhammed), s.a.v.s., najveći je aristokrat 
moderne historije, s najrespektabilnijim mogućim rodoslovom. On 
je svoje plemstvo i plemenitost odbranio, ma koliko bio bacan, i to 
ne samo na samo dno, nego i u bezdane provalije patnje. 

| prije nego što je rođen u plemićkoj porodici, umro mu je otac, 
ubrzo i majka, pa djed. U ranom djetinjstvu postao je siroče i živio 
kod siromašnog amidže. | sav njegov život trajao je između bogat- 
stva i siromaštva i odricanja od materijalnih bogatstava, a to je tek 
jedna od mnogobrojnih Muhammedovih, s.a.v.s., dimenzija kao 
višedimenzionalnog stvorenja (i u doslovnom i u metaforičkom 
smislu poimanja). 

Nevjerovatno je koliko je taj čovjek patio, koliko su ga patili, koli- 
ko je bio izložen patnjama, kao što je nevjerovatno i koliko se ta 
dominantna dimenzija minimizira i marginalizira, a ističe nekakvo 
njegovo sladostrasno uživanje, čak i raskalašenost, čega uopće nije 
bilo. Uživanje u životu (što je najblaža odrednica) jedan je od broj- 
nih stereotipa o Muhammedu, s.a.v.s., koji nisu nametnuti dobro- 
namjerno, ali su i muslimani podsticali takvo glorificiranje. Istina je 
da se Muhammed), s.a.v.s., strogo usprotivio asketizmu i zalagao se 
za život u kome je dozvoljeno ono što nije zabranjeno, uz izričita 
pravila o zabranjenom, a njegov život nimalo nije bio raspusan. 
Muhammedov, s.a.v.s., život, to je patnja, neprestana borba i pat- 
nja. ! mitske predodžbe o mukama koje se uzimaju kao primjeri 
stradalništva blijede pred stvarnim slikama iz njegovoga života 
kao historijske ličnosti, o kojoj su zabilježeni i načini njegovih po- 
kreta i postupaka, kako je izgovorao riječi, kako se smijao... 

On je bio paćenik. To živ rob nije izdeverao. Ali je i pobjednik. I to 
najveći mogući pobjednik. Promijenio je sliku svijeta nabolje više 
nego iko išta drugo ili iko drugi u povijesti. 

lako je ova knjiga posebno namijenjena mladima, pisana je tako 
da je mogu čitati i stariji, odnosno čitaoci različite dobi i afiniteta. 
Ne može zasmetati ni nemuslimanima. Naprotiv. A i ko želi primiti 
Poruku... 

Specifična forma strukturiranja teksta iziskivala je izostavljanje sa- 
lavata uz imena Božijih poslanika, tako i uz Muhammedovo ime, 
što se, inače, podrazumijeva, ali je, zato, upravo tim riječima s duž- 
nom pažnjom završen ovaj roman. 

Hvala Allahu, Koji je odabrao Muhammeda, poslao ga s najpleme- 
nitijim porukama i očvrsnuo da ustraje, uz dovu da ga uzdigne i na 
Boljem svijetu. 

Umjesto xposveteca na početku — koje su uobičajene na knjigama, 
a ne dolikuju muslimanima -— ističem veliki doprinos moje najuže 
porodice i prijatelja, posebno moje Majke Raseme, koja nije bila 
samo jedan od korektora, nego je bila najustrajniji čitalac ove knji- 
ge, a pred štampanje se preselila s Ovoga na Bolji svijet krajem 
2010./1432., s dovom Allahu, dželle šanuhu, da Njeno zalaganje 
upiše u dobra djela. Amin! 

